
PROFAN KUNST I MIDDELALDERENS KIRKER. 


AF 

KR. NYROP. 


S pørgsmålet om anvendelsen af profan kunst i de middel¬ 
alderlige kirker er overordentlig omfattende og mange- 
s sidigt. 1 denne studie vil kun en ganske enkelt side af sagen 
blive undersøgt, idet jeg indskrænker mig til at behandle de 
kunstværker, hvis motiver er hentede fra den samtidige pro¬ 
fane litteratur. 

I. 

Jeg tager mit udgangspunkt i en kirke, som ligger et par 
mil fra København, mellem Ballerup og Glostrup, i lands¬ 
byen Herstedvester (Smørum herred). Kirken stammer fra 
midten af det 15. århundrede, og efter en indberetning fra 
J. Kornerup, der er udgivet af Magnus Petersen 1 , fandtes der 
i triumfbuens underflade fem malede medailloner, der inde¬ 
holdt allegorier på de menneskelige laster og dårskaber. Den 
ene af dem fremstillede en abe, som holder et spejl, hvori en 
bjørn, der spiller på sækkepibe, spejler sig. I en anden af 
dem så man en kvinde ridende på en mand; hun sidder 
overskrævs på ham; i højre hånd holder hun en tømme og 
i venstre noget, der kan se ud som skaftet af en pisk eller 
svøbe; han kryber rundt på alle fire, i munden har han et 
bidsel; hans hår er langt, og på hovedet bærer han en rund- 
pullet hat. 

Denne sidste medaillon har forekommet Magnus Petersen 

1 Beskrivelse og Afbildninger af Kalkmalerier i danske Kirker ved 
J. Magnus Petersen. København, 1895. S. 89. 

Aarb f. nord. Oldk. og Hist. 1913. )• 

PROFAN KUNST I MIDDELALDERENS KIRKER. 


så mærkelig, at han har ladet den reproducere; derimod har 
hverken han eller Kornerup gjort noget forsøg på at oplyse 
om, hvad den forestiller, og dog vil sikkert de fleste være 
enige om, at den mærkelige scene i høj grad trænger til en 
nærmere forklaring. Her må litteraturhistorikeren træde til. 
Enhver, der er fortrolig med middelalderens fortællende og 
underholdende litteratur, vil straks have forstået, at medail- 
lonen fremstiller hovedscenen i en gammel, skæmtsom for¬ 
tælling, der er overleveret i flere redaktioner, af hvilke den 
bedste skyldes Henri d’Andeli, en fransk trouvére, der 
levede i det 13. århundrede 1 . Hans rimede fortælling hedder 
»Le lai d’Aristote« (sangen om Aristoteles). Hovedindholdet 
af den er følgende: 

Alexander den store var en såre mægtig hersker, og mange 
lande havde han lagt under sit scepter. Men kærligheden er 
stærkere end den stærkeste mand, og kejseren fik dens magt 
at føle. En ung og skøn kvinde vandt hans hjerte, og med 
hende levede han i det fjerne Indien, ganske glemmende sine 
herskerpligter. Da hans tidligere lærer, den for sin visdom 

og klogskab over all så berømte Aristoteles, erfarede dette, 

■ 

begav han sig til Alexander og irettesatte ham med strenge 
ord. Kejseren skammede sig over sin letsindighed og lovede 
bod og bedring; han søgte efter bedste ævne at glemme den 
unge pige, men alle hans anstrengelser var forgæves; en 
skønne dag genoptog han sit tidligere liv og glemte alle sine 
gode forsætter i den elskedes arme. Hermed var sagen dog 
ikke til ende. Pigen, der virkelig elskede kejseren, svor højt 
og dyrt, at hun nok skulde vide at hævne sig på den, der 
havde villet ødelægge deres lykke. Hun udtænkte en snedig 
plan og bad blot kejseren, om han den næste morgen fra et 
skjult sted vilde holde øje med, hvad der foregik i slotshaven, 
så skulde han få mærkelige ting at se. 

1 Oeuvres de Henri d’Andeli, trouvére normand du XIII* siécle. Pub- 
liées avec introduction. variantes, notes et glossaire, par A. Héron. Roueu, 
1880. (Publication de la Société rouennaise des Bibliophiles). 

PROFAN KUNST I MIDDELALDERENS KIRKER. 3 

Den følgende dags morgen indfandt hun sig i haven, kun 
iført et løst hængende gevandt; hun gav sig straks til at spa- 
sere frem og tilbage foran et vindu, bag hvilket den lærde 
Aristoteles sad og studerede. Vejret var skønt og varmt; so¬ 
len skinnede og blomsterne duftede; fuglene kvidrede af 
hjertens lyst i den friske morgen, og hun gav sig til at synge 
om kap med dem. Herved blev Aristoteles forstyrret i sine 
granskninger; han så op fra bogen og blev ganske betagen 
af det billede, der frembød sig for hans øjne. Så megen ung¬ 
dom og skønhed blændede ham; hans hjerte begyndte at 
slå uroligt, og han glemte helt sine bøger; elskov fyldte hans 
sind og sanser, og han lovede den unge kvinde alt, hvis hun 
vilde blive hans. Efter nogen modstand, der kun opildnede 
Aristoteles endnu mere, lovede hun dog til sidst at føje ham, 
men hun satte som betingelse, at han først skulde opfylde 
€t af hendes ønsker. Hun havde pludselig fået lyst til en ri¬ 
detur i den årle morgenstund, og det var ham, der skulde 
agere hest. Aristoteles, der var ganske optaget af sin elskovs¬ 
rus, betænkte sig ikke, men gav sig straks til at kravle rundt 
på alle fire; hun satte sig op på hans ryg, gav ham en tømme 
i munden og slog løs på ham med en kvist. Rideturen var 
næppe begyndt, før man hørte en skoggerlatter. Kejser Alex¬ 
ander havde bag en pille overværet den hele scene, og nu 
trådte han frem fra sit skjulested. Beskæmmet og skamfuld 
rejste Aristoteles sig op og vendte tilbage til sine bøger; han 
vogtede sig vel i fremtiden for at holde formaningstaler til 
andre; nu havde han selv den bitreste erfaring for, at kær¬ 
ligheden er stærkere end alt og alle; det tilføjes i én version, 
at han rejste bort, fast besluttet på at skrive en stor bog om 
kvindens underfundighed 1 . 

1 Det er ikke stedet her at komme ind på det iøvrigt ret indviklede 
spørgsmål om denne fortællings oprindelse. Nogle mener, at den er kom¬ 
met til Europa fra Orienten; andre derimod hævder, at de europæiske 
former er ganske uafhængige af den orientalske. En Diskussion af spørgs¬ 
målet findes hos J. Bédier, Les fabliaux (Paris, 1893), s. 170—177. 

1 * 

II. 

Det turde være udenfor al tvivl, at medaillonen i den 
sjællandske landsbykirke illustrerer den gamle, kåde fortæl¬ 
ling om Aristoteles, og vi vil nu undersøge, hvad denne me- 
daillon, rettelig forstået og fortolket, kan lære os med hensyn 

9 

til middelalderlige kulturforhold. Den lærer os i alt væsent¬ 
ligt to ting. For det første, at kunstneren har søgt sit æmne 
i middelalderens profane litteratur; for det andet, at man 
ikke var bange for at tage sin tilflugt til endog særdeles verds¬ 
lige æmner, når man skulde smykke en kirke. I begge disse 
punkter danner middelalderen en grel modsætning til nu¬ 
tiden, og de fortjener derfor en nærmere omtale. 

I vore dage søger en kunstner forholdsvis sjældent til den 
samtidige litteratur for at finde æmner. Hverken Holger 
Drachmanns digte eller Jeppe Aakjærs bondefortællinger 
har afgivet stof for vore malere. Således synes forholdet at 
være overalt. Ganske særlig interessant er det at iagttage, 
at selv en Victor Hugo’s himmelstormende fantasi ikke har 
haft nogen betydning for kunsten i Frankrig. Jeg ved vel, 
at der findes undtagelser; bekendt er det, at Louis Boulanger 
blev så henreven af nogle linier i et af digtene i »Les Orien- 
tales«, at han straks brugte dem som et motiv for et maleri 1 ; 
jeg ved også at Frits Syberg for nogle år siden udstillede et 
stilleben, der var inspireret af et digt af Johannes V. Jensen. 
Men det er og bliver kun undtagelser, og de rokker ikke ved 
den sætning, at litteraturen i vore dage i almindelighed ikke 
inspirerer den bildende kunst (her tales naturligvis ikke om 
bogillustrationer). Mange musikere derimod står i et nært 
forhold til den samtidige litteratur, hvor de har hentet in¬ 
spirerende motiver. I middelalderen var forholdene helt 
anderledes, således at hvad der nu er undtagelse, var den 
gang ganske almindeligt. Vi ser atter og atter, at datidens 
kunstnere, enten de skulde smykke en kirke eller en borg, 

1 Kr. Nyrop, Grammaire historique de la langue francaise, IV, § 336. 

enten de skulde udskære låget på et elfenbens skrin eller give 
tegning til et kostbart arazzo, hentede deres motiver fra lit¬ 
teraturen, fra den litteratur, der levede omkring dem; de 
kendte så vel de højtidelige eller kærlighedsfulde digte, trou- 
veren foredrog i borgens hal for baronerne og deres fruer, 
som de kåde, løsslupne fortællinger, han gav til bedste på 
byens plads, når folk strømmede sammen i anledning af et 
marked eller en kirkefest. De kendte dog ikke blot de van-; 
drende sangeres og spillemænds repertoire, de var også for¬ 
trolige med de mærkelige beretninger om fantastiske dyr og 
vidunderlige naturforhold, som fandtes i bestiarierne, volu- 
krarierne og lapidarierne. Hele den brogede middelalderlige 
litteratur fyldte kunstnerens sind, satte hans fantasi i be¬ 
vægelse og afgav motiver for hans kunst. Det gælder maleren 
såvel som billedhuggeren, mosaikarbejderen såvel som gra¬ 
vøren, ciseløren og emailløren; deres kunst røber stadig 
stærk litterær påvirkning. Jeg skal oplyse det med nogle 
eksempler. Den karolingiske og den bretonske sagncyklus 
nød en overordentlig stor popularitet i middelalderen, ikke 
blot i Frankrig, hvor de oprindelig hører hjemme, men også 
i mange andre lande, til hvilke de nåede frem gennem over¬ 
sættelser. Kejser Karl og hans jævninge, kong Arthur og 

l 

ridderne om det runde bord, var kendte fra Island til Sici¬ 
lien, og deres bevægede liv har afgivet inange motiver for 
kunstnerne. Navnlig har de rettet deres opmærksomhed på 
det store tragiske drama, der fandt sted ved Roncevaux 778, 
hvor den franske hær blev oprevet, og Karl den Stores sø¬ 
stersøn led heltedøden. I domkirken i Chartres findes en 
stor rude, hvor forskellige scener af kejserens sagnhistorie 
er fremstillet i malet glas 1 . En af medaillonerne viser os i 
en naiv fremstilling Rolands sidste øjeblikke; han støder for¬ 
tvivlet i sin olifant og hugger i klippen med Dyrendal. 

1 P. Durand, Monographie de Notre-Dame de Chartres. Explication 
des planches. Paris, 1881. (Collection de doeuments inédits sur l’histoire 
de France). 

I Verona holder to plumpt udhuggede stenstatuer vagt 
udenfor domkirkens portal; de forestiller Roland og hans 
Fælle Olivier; på Rolands sværd er indhugget navnet Durin- 
darda, den italienske form for Dyrendal. Statuerne er fra 
slutningen af det 12. århundrede. 

1 hovedkirken i Brindisi findes et mosaikgulv udført i 
1178 af en gejstlig ved navn Pantaléon. Man ser der først 
ærkebiskop Turpin efterfulgt af en kriger bærende en olifant; 
det er rimeligvis Roland. Derefter følger en slagscene. Fran¬ 
ske riddere kæmper med saracenere, og en engel kommer 
og henter de døde ridderes sjæle. Endelig ser man Roland 
hælde sig sørgende over sin døde fostbroders legeme; Oli¬ 
viers sjæl flyver bort i skikkelse af et barn. 

Da mange af Karl den Stores kampe havde karakteren 
af korstog, kan de episke sagndigte, hvori de besynges, neppe 
helt regnes til profan litteratur. Den store frankerkonge var 
omgivet af en strålende helgenglorie, og adskillige af de ka- 
rolingiske Chansons de gestes har været sidestillede med al¬ 
mindelige helgendigte 1 . En sådan betragtning kan derimod 

1 Også i nordiske kirker findes fremstillinger af karolingiske sagn¬ 
figurer. Om Skjævinge kirke (Strø herred) oplyses følgende i Magnus Pe¬ 
tersens værk om de danske kalkmalerier: >1 Skibets vestlige Del fandtes 
Malerier fra en sildigere Tid, og af en hel anden Character end de fore- 
gaaende. Istedetfor de almindelige bibelske Fremstillinger, omhandlede 
Billederne her Sagnet om Holger Danske. Paa den sydlige Del af vestlige 
Væg saas en meget utydelig, 5 Alen høj Figur, der var iført en Rustning 
fra Midten af 16. Aarhundrede; han havde en Turnérlandse i den ene Haand 
og et stort Slagsværd i den anden; ved hans ene Ben var nogle Rester af 
et Skriftbaand med Bogstaverne... Ris (Berner Rise?). Paa den nordre Del 
af samme Væg var en anden ligesaa stor, men langt bedre bevaret Figur. 
Han var klædt i en Hofmandsdragt fra Christian den Tredies Tid; i højre 
Haand holder han et Slagsværd og i venstre en Landse, ved hans Ben staar 
Holger Dansck, om Figuren er kjække Ornamentslyngninger i gule og 
blaa Farver« (s. 97). Anbringelsen af disse billeder i Skjævinge kirke for¬ 
klares vistnok derved, at Christian Pedersen, der jo havde oversat Holger 
Danskes krønike på dansk henlevede den sidste del af sit liv i nabobyen 
Helsinge. For Sveriges vedkommende skal omtales de bekendte billeder 
af Holger Danske og Burman i Floda kirke, hvorom henvises til Antiqua- 

ikke gøres gældende overfor den bretonske sagncyklus, hvor 
alt er idel verdslighed; her kæmpes ikke for at udbrede troen 
på Kristus men for at vinde jordiske kvinders kærlighed. 

Kong Arthur og hans riddere træffer vi på et mærkeligt 
basrelief, der er udført i den første halvdel af det 12. århun¬ 
drede; det findes på den nordøstlige portal af domkirken i 
Modena 1 . I midten af basrelieffet findes en borg, bag hvis 
krenelerede tinde ses en kvinde og en mand; deres navne er 
vedføjede, de hedder Winlogee og Mardoc. Borgen belejres. 
Fra højre side rykker tre riddere frem til hest med fældede 
lanser; de bærer navnene Galvaginus, Galuariun og Che. En 
enlig ridder, ved navn Carrado, drager ud imod dem fra 
borgen. Fra venstre side rykker ligeledes tre riddere frem; 
det er Artus de Bretonia og Isdernus; den tredie har intet 
navn; ud imod dem går en person, der synes at være van¬ 
skabt; han er væbnet med en økse og hedder Burmaltus . 
Dette basrelief har ikke blot kunsthistorisk interesse; det er 

et betydningsfuldt dokument for litteraturforskeren, og da 

« 

det gennem Zimmermanns reproduktion i det anførte værk 
var bleven almindelig tilgængeligt, søgte både tyske, italien¬ 
ske og franske videnskabsmænd at udrede, hvad det lærer 
os i litterær henseende 2 . Der er ingen tvivl om, at emnet er 
hentet fra en bretonsk roman; der er heller ingen tvivl om, 
at denne er kommet til Italien fra Frankrig; det fremgår 
ganske tydeligt bl. a. af de optrædende personers navne 3 . 

Kunsten har således her ydet litteraturhistorien en god 

risk tidskrifi, vol. 14 (Stockholm, 1899), s. 119. Andre oplysninger findes 
i en afhandling af J. J. A. Worsaae i Folkekalender for Danmark, 1871, 
s. 96—101. 

1 Max Zimmermann, Oberitalische Plastik im fruhen und hohen 
Mittelalter. Leipzig, 1897. S. 44. 

* Se forskellige artikler i Zeitschrift fur romanische Philologie, XXII 
(1898), s. 243—248, 526—529, og Romania , XXVII (1898), s. 510—511, 
XXVIII (1899), s. 145. 

3 De franske former for de anførte navne er Gueneloie , Mardoc, Gau- 
vain, Ké, Caradoc, Artus de Bretagne, Ider. Galuariun og Burmaltus kan. 
ikke identificeres. 

håndsrækning. Vi vidste, at de franske Arthurromaner var 
trængt ind i Italien, hvor de vandt stor yndest; men de over¬ 
leverede tekster oplyste os ikke om, hvor langt tilbage i ti¬ 
den denne påvirkning gik. Nu lærer basrelieffet i Modena 
os, at de franske romaner har været kendt i Norditalien alle¬ 
rede i første halvdel af det 12. århundrede. Hvilken roman 
der har afgivet motivet, er det derimod ikke lykkedes at be¬ 
stemme. Litteraturforskeren har endnu ikke løst den op¬ 
gave, arkæologen har stillet ham. Muligvis refererer billedet 
sig til et digt, der er gået tabt, og det bliver derved så meget 
værdifuldere 1 . Det er nu ikke blot de store episke og episk- 


1 Jeg benytter lejligheden til at omtale et andet basrelief, hvis motiv 
er hentet fra den bretonske cyclus, og som er blevet ganske misforstået. 
Det findes i Bourges i en gammel, fornem bygning, som har tilhørt Jacques 
Coeur. Det forestiller en kvinde med krone på hovedet; hun ligger på en 
eng i en noget udfordrende stilling og gør tegn til en mand i hofdragt, at 
han skal komme hen til hende; men manden holder sig forsigtigt tilbage 
‘ og peger på en kilde i deres nærhed, hvor vandets overflade afspejler 
billedet af en mand, der må sidde ovenover kilden i et træ. På et lille 
basrelief ved sideu af ses en nar med sin narrebriks; han er mere tavs og 
alvorlig, end narre plejer at være. Vi har her øjensynlig en illustration 
til en berømt scene i den gamle kærlighedsroman om Tristan og Isolde. 
Flere af de arkæologer, som har omtalt denne skulptur, har misforstået 
den grundigt. Jacques Coeur var en rig købmand, der skaffede Karl VII 
midlerne til hans kampe mod englænderne. Han havde mange fjender, 
der bagtalte ham, og han blev landsforvist. Nogle har påstået, at han 
stod i forhold til kongens elskerinde, Agnés Sorel, og at dette var den vir¬ 
kelige grund til hans ulykke. Eftertiden gav snart Jacques Coeur fuld op¬ 
rejsning, og man har ment, at basrelieffet var udført for at bevise hans 
uskyldighed; billedet skulde symbolsk vise, at han havde modstået Agnés 
Sorel’s tilnærmelser under henvisning til kongen, hvis træk skulde findes 
på hovedet i vandet (Champfleury, Historie de la caricature au moyen 
åge et sous la Renaissance, Deuxiéme edition. Paris. s. a. S. 175). Den 
hvilende kvinde er Iseut (Isolde), den unge helt er Tristan, og manden, 
der har skjult sig i træet, er hans onkel, kong Marc. Han har villet over¬ 
raske de elskende ved et af deres stævnemøder, og væbnet med en flitsbue 
er han kravlet op i et træ for uset at kunne dræbe Tristan; men månen 
hjælper de elskende; de opdager begge kongens skygge i kilden, og ved 
deres beherskede optræden lykkes det dem at narre kongen (smig. Le ro¬ 
man de Tristan et Iseut. Renouvelé par J. Bédier. Paris, s. a. S. 102). 

lyriske sagnkrese, der har afgivet profane motiver for kunst* 
nerne. Endnu vigtigere kilder har vi i dyrefablerne, der gen¬ 
nem forskellige mellemled går tilbage til Fædrus og Æsop, 
og i Rævebogen {le Roman de Renart ), en omfattende satirisk 
komposition, der nød stor yndest i middelalderen, hvor den 
morede alle samfundsklasser. 

Ræven var i lang tid et yndet kunstnerisk motiv. Såvel i 
Frankrig som i Italien, England, Tyskland, Flandern og 
Sverige trætfer vi den i mange kirker, snart hugget i sten, 
snart skåret i træ, snart brændt i glas. Ræven havde sin gang 
overalt; dyrescener, hvori den spiller hovedrollen, findes så¬ 
vel uden på kirkerne, som inden i dem; portaler, kapitæ¬ 
ler, korstole og ruder fremviser rævens snedige og spotske 
fysionomi. 

I Saint Fiacre kirken i Le Faonet, en lille landsby i Mor¬ 
bihan, findes på pulpituret tre basreliefs 1 , som fremstiller 
nogle scener af rævens liv og gerninger. På det første ses en 
borgmur, oppe fra hvilken ræven spejder efter en høne og 
dens kyllinger. På det andet overfalder ræven flokken og 
dræber en af kyllingerne. På det tredie ligger ræven på ryg¬ 
gen og synes død; hønsene nærmer sig nysgerrigt; vi har 
utvivlsomt her en fremstilling af et af de mange snedige på¬ 
fund, ræven benytter sig af for at lokke sit bytte til sig. Den 
gamle fabel om ræven og storken, der gensidig narrer hin¬ 
anden, ses udhugget på et kapitæl i domkirken i Autun 2 , 
der blev fuldført 1178. Skåren i træ findes den i mange an¬ 
dre kirker. 

En kirkerude i Limoges, der stammer fra det 14. århun¬ 
drede, viser os, at man ikke var bange for at lade ræven 
spille en af de falske profeters rolle 8 . Iført gejstlig dragt står 
den på en prædikestol. Den er åbenbart i færd med at præ¬ 
dike; med den højre pote slår den ud, medens den i venstre 

1 Reproducerede i Champfleury’s anførte bog, S. 47. 

* Loc. cit. S. 139. 8 Loc. cit. S. 147. 

har et stykke pergament, der synes at indeholde prædikenens 
tekst; nedenunder lytter hønsene andægtigt. 

Ræven var tidens yndlingsdyr; vi møder også dens spidse 
snude og plirende øjne på flere af de hellige genstande, som 
fandtes i kirkerne. I en berømt gammel messebog (Missale 
Ambaniense ), der opbevares i et bibliotek i Haag, vrimler det 
med ræve og ulve blandt miniaturbiiledernes arabesker 1 . De 
er klædte som munke og står og synger salmer ved deres 
bedepulte. På et andet blad træffes løven, under fabelnavnet 
kong Nobel; den sidder på en tronstol, har en krone på ho¬ 
vedet og holder i hånden en pergamentsrulle, hvorpå læses: 
Pailardie, Orgueil , Envie (vellyst, hovmod, misundelse); ved 
dens side agerer ræven og ulven bofmænd; den ene er klædt 
som dominikaner, den anden som karmelitermunk. 

Foruden mer eller mindre naturtro fremstillinger af vir¬ 
kelige dyr træffer man også vidunderlige fabeldyr, groteske 
fantasifostre, der stammer fra de såkaldte bestiarier eller 
andre af middelalderens lærebøger i naturhistorie 1 . Her 
kunde kunstneren give sin fantasi fuldstændig fri tøjler, og 
man nåede til de mest overraskende resultater. Enhver pa¬ 
riserrejsende kender de sælsomme og uhyggelige uhyrer, der 
har taget forskellige dele af Notre Dame-kirkens yderside i 
besiddelse. 


III. 

Et af de mærkeligste exempler på, i hvilken grad middel¬ 
alderens kunstnere søgte deres emner i den samtidige for¬ 
tællende litteratur, træffer vi i Saint-Pierrekirken i Caen, der 
stammer fra det 14. århundrede. Når man kommer ind i 
kirken ad hovedindgangen, ser man straks på en af de før¬ 
ste piller til venstre et mærkeligt kapitæl, på hvilket der er 
udhugget 8 forskellige billeder. De er alle mer eller mindre 

1 Loc. cit. S. 161. 

2 Émile Mal e, L'art religieux du XIII* siede en France. Paris, 1898. 
S. 45 IT. 

medtagne af tidens tand, og deres tydning har voldet adskil¬ 
ligt besvær og givet anledning til flere lærde disputer og drøf¬ 
telser. Nu er man på det rene med, at alle otte billeder har 
hentet deres æmner fra folkelitteraturen, og det er lykkedes 
at tyde dem alle i de mindste detailler 1 2 . Tre af dem fremstil¬ 
ler de bekendteste af middelalderens fabeldyr: enhjørningen, 
der lægger sit hoved i jomfruens skød; føniksfuglen, der op¬ 
brænder sig selv i sin rede, og pelikanen, der udgyder sit 
blod for at kalde sine unger til live igen. Tre andre gengiver 
scener af nogle af de bretonske romaner; her er således løve¬ 
ridderen Ivain, ridende på sit trofaste dyr, endvidere Lance- 
lot du Lac fremstillet i to forskellige situationer, der begge 
viser de frygtelige farer, han må udstå, inden han når frem 
til dronning Geniévre og befrier hende fra den vilde kæmpe 
Méléaguant, der holder hende fangen; på det ene billede ser 
man ham kravle over sværdbroen (le pont de Yépée), der 
skærer hans hænder og fødder tilblods; på det andet hviler 
han i den »farlige seng« (le lit aventureux), mod hvilke usyn¬ 
lige hænder slynger gloende lanser og spyd. — Endelig har 
de to sidste billeder hentet deres motiver fra et par af mid¬ 
delalderens bekendteste og lystigste elskovsnoveller; det ene 
viser os en kurv, der er hejset halvt op på siden af et tårn *: 
i kurven findes en ældre mand; det er Virgil, hvem mid¬ 
delalderen væsentlig kendte som troldmand; han er blevet 
forelsket i en svigefuld kvinde, selve den romerske kejsers 
datter, der bor højt oppe i et tårn. Et stævnemøde er blevet 
aftalt, og han har taget plads i en kurv for at lade sig 
hejse op til den skønne; men hun holder ham kun for nar, 
kurven standser halvvejs, og der hænger han så svævende 
mellem himmel og jord, til spot og spe for hele Rom; den 
mægtige mager, der kunde alt og vidste alt, blev dog over- 

1 Armand Gasté, Un chapiteau de l’église Saint-Pierre de Caen. 
Étude archéologique el litléraire. Caen, 1887. 

2 Om denne fortælling henvises til min afhandling Elskeren i kurven 
(trykt i »Nordisk tidskrift for filologi «. Ny række, IV, 272—281). 

listet af en kvinde 1 . Det andet billede (tig. 1) fremstiller sam¬ 
me scene, som fandtes i Herstedvester kirke: en kvinde ri¬ 
dende på en gammel mand, der kravler om på alle fire. 

Her er altså to kåde, tildels frivole elskovsnoveller afbil¬ 
det, versificerede noveller af den art, som man kalder fa- 

bliaux. Det vækker 
straks nogen over¬ 
raskelse, at de er 
blevet benvttede til 

4 / 

at smvkke en kir- 
ke; men tilfældet 
er ikke eneståen¬ 
de; andre kirker 
frem byder paralel- 
ler af endnu mere drastisk art. Den gotiske kirkes udsmyk¬ 
ning tjente ikke altid til umiddelbart at fremkalde andagt og 
alvorlige tanker; den kaldte også på smilet, tit på en høj¬ 
røstet latter. Rundt omkring, hvor man mindst ventede det, 
var der udhugget eller malet groteske figurer, lattervækken¬ 
de, ofte anstødelige karikaturer, snart et ansigt, der skærer 
grimacer eller rækker tunge, snart en præst med æselsho¬ 
ved eller bukkefødder, snart en munk, der har drukket for 
meget og kaster op. Det mangler end ikke på realistiske 
fremstillinger af en endnu mere frastødende art, billeder, 
hvor f. eks. »flatus« spiller hovedrollen. 

For Danmarks vedkommende skal jeg henvise til hvad 
Magnus Petersen 2 beretter om kirken i Saltum (Hvetbo her¬ 
red): »I Kirkens østlige Del er der paa Hvælvingerne frem¬ 
draget Kalkmalerier af en egen Art. Imellem slynget Blad¬ 
værk og Blomster sees en Mængde Billeder, som synes bereg¬ 
nede paa at vække Latter hos Beskueren, f. ex. en Mand, der 
forretter sin Nødtørft, en anden, der vomerer, 2 Figurer ved 
en Gryde, hvori de røre med en Slev, en Fugl med en Men¬ 
neskekrop, en Rytter uden Hoved, men med Ansigtet paa 

1 Smig. den anførte bog af É m i 1 e M a 1 e, S. 429. 2 Loc. cit. S. 56. 



Fig. 1. Efter Armand Gasté. 

Brystet; endvidere smaa nøgne Genier i Kamp med Fugle, 
osv. Malerierne er vistnok udførte ved Reformationstiden. < 

1 svenske kirker træffer man groteske folkelivsbilleder, 
muntre djævlescener, havfruer, dyr og mennesker i fanta¬ 
stiske sammenstillinger, svin der rider bjørne, og kvinder, 
der rides af djævle, osv. 1 . 

Middelalderen var i det hele taget ikke bange for det dra¬ 
stiske. Ligesom man uden omskrivning nævnede tingene 
med deres rette navn, gik man heller ikke af vejen for at 
fremstille dem, som de var. Når man mindes, at Bayeux- 
tapetet, der utvivlsomt er virket af kvinder, indeholder un¬ 
der de historiske fremstillinger enkelte stærkt erotiske scener 
(udeladte på reproduktionen i Frederiksborg), forbavses man 
noget mindre over de gamle håndskrevne bibler, hvor mini¬ 
aturerne snart er fromme og opbyggelige. snart meget an¬ 
stødelige. 

Tilsvarende forhold linder vi på andre områder. Eufe¬ 
mistiske omsvøb brød man sig ikke om, man gik altid di¬ 
rekte løs på sagen. Derfor træffer man f. eks. i La Tour Land- 
ry’s berømte opdragelsesbog for unge piger, der stammer 
fra det 14. århundrede, moraliserende fortællinger med så¬ 
danne detailler, at sædelighedspolitiet i vore dage strax vilde 
beslaglægge bogen. 

IV. 

De fleste moderne mennesker vil sikkert strax stå noget 
uforstående overfor en tidsånd, som tillader, at så verdslige, 
tildels letfærdige motiver som de ovenfor anførte benyttes 
som udsmykning i en kirke. Man behøver kun at transponere 
forholdet og iklæde det nutidsform for at forstå, hvor langt 
vi er kommet bort fra middelalderen. Hvad vilde man f. eks. 
mene om en kunstner, der fik til opgave at smykke den ny 

1 Antiquarisk Udskrift, vol. 14. Stockholm, 1899. S. 111, 73, 144, 161, 
171. Sammenlign også Otto Rvdbeck, Medeltida kalkmdlningar i Sk<i- 
nes kyrkor. Lund, 1904. S. 59, 61, et passim. 

Sacré-Coeur kirke på Montmartre i Paris, hvis han benyttede 
scener fra Guy de Maupassant’s frivole noveller som motiver 
for sine malerier? Eller hvad vilde menigheden sige, om ar¬ 
kitekten i et af kapitælerne i den nys afslørede Essaiaskirke 
i København havde anbragt illustrationer fra Gustav Wieds 
satyrspil? 

Hvad der nu vilde vække den største forargelse, var den 
gang ganske naturligt. — Vi møder overalt i middelalderen 
en ejendommelig blanding af helligt og profant, ophøjet og 
vulgært. I de kirkelige skuespil, de såkaldte mysterier og 
mirakler, vexler stadig gribende martyrscener med vilde 
farceløjer. Det samme forhold kommer frem i meget af, 
hvad der vedrører kirken. Forklaringen må søges i mange 
forskellige omstændigheder; jeg skal fremhæve en enkelt. 

1 vore dage repræsenterer kirken, særlig i de protestanti¬ 
ske lande, noget ophøjet, fornemt og tilbagetrukkent, noget 
man i almindelighed kun nærmer sig i alvor og andagt. I 
middelalderen var forholdene tildels anderledes. Kirken var 
ikke blot den troendes sikre tilflugtssted; den var i mange 
henseender centrum for hele det daglige, praktiske liv. Bor¬ 
gerskabet havde lagt beslag på kirken til verdsligt, kommu¬ 
nalt brug. I kapellerne holdt byens laug møder; i midtskibet 
spaserede byens borgere op og ned; her blev truffet aftaler, 
gjort forretninger og lagt råd op om mangt og meget; der 
var altid tid til en passiar efter andagten. Rundt omkring ved 
pillerne blev der falbudt varer af forskellig slags. Den gotiske 
kirke var som en stor offentlig forsamlingsplads. 

Det daglige livs travlhed og tummel trængte således ad 
flere veje ind i kirkerne og prægede livet dér. Vor tids under- 

ø 

tiden pedantiske skelnen mellem helligt og profant kendtes 
den gang ikke. I vore dage er al verdslig brug af en kirke så 
godt som ganske udelukket. Man kan i det højeste få til¬ 
ladelse til at afholde koncert dér, men musiken må, i hvert 
tilfælde her i norden, være af religiøs og alvorlig natur, og 
publikum har ikke lov til at klappe. 1 middelalderen brug- 

tes kirkerne til store verdslige fester; de var tit både støjende 
og tøjlesløse, ganske særlig de såkaldte æselsfester og narre¬ 
fester, hvor selve den liturgiske gudstjeneste blev parodieret l * . 
Ved forskellige lejligheder blev der også danset i de gamle 
kirker. En sidste rest heraf lever endnu i Sevilla; her opfører 
stadig los seises ved de store kirkefester deres traditionelle 
dans i domkirken; de er iført pragtfulde kostumer, og under 
dansen afsynger de en villancico (Mariahymne) under akkom¬ 
pagnement af raslende kastagnetter 3 . 

Al tidens verdslighed kunde således finde ly indenfor 
kirkens mure, uden at nogen forargedes derover. Og det kan 
tilføjes, at kirken ofte gik særdeles vidt i sin overbærenhed 
med selv de kådeste udslag af et godt humør. Den tålte, som 
alt berørt, endogså parodier, som nu vilde betragtes som fuld¬ 
stændig blasfemiske. Banstrålen slyngedes kun mod dem, 
der tvivlede om dogmerne, ikke derimod mod dem, der gjor¬ 
de løjer med dem. Alt parodieredes, både gudstjenesten og 
de hellige texter. En meget berømt latinsk sequents (Laeta- 
bundusj, der i et pompøst sprog priser Kristus som den jom¬ 
frufødte, blev i det 13. århundrede omsat på fransk til en 
vise til øllets pris 3 ; i hvert af versene beholdtes et par linjer 
på latin, hvorved øllet og det hellige sammenblandedes på 
en højst drastisk måde, og alt tyder på, at klerkene har mo¬ 
ret sig kosteligt over denne grovkornede spøg. Vi besidder 
også flere parodier på Fadervor og Mariahymner 4 ; men der 
forlyder intet om, at kirkens vrede har ramt ophavsmæn- 
dene til disse usmagelige produkter. I virkeligheden var kir- 

1 J. P. Jacobsen, Det komiske Dramas oprindelse og udvikling i 
Frankrig før Renaissancen. København, 1903. S. 80 ff. 

* Ch. Davil li er, Spanien i ældre og nyere tid, oversat af Carl Bruun. 
København, 1878. S. 301. Carl Bratli, Spanien. Kulturbilleder. Køben¬ 
havn, 1912, S. 99 ff. 

* Se herom en artikel af Gaston Paris i Romania XXI, s. 260. En 
dansk oversættelse af parodien findes i Musikmindesmærker fra middel¬ 
alderen i Danmark af Angul Hammerich. København, 1913, S. 57. 

4 Se Romania, XLI, s. 212. 

ken i mange henseender langt mere overbærende, langt mere 
mild og menneskelig i middelalderen end senere. Man be¬ 
høver blot at tænke på, hvorledes det i det 17. århundrede 
gik Claude le Petit 1 2 ; han havde skrevet en parodisk sang om 
jomfru Maria; manuskriptet lå i et åbentstående vindu og 
blæste ned på gaden, hvor en præst fandt det. Han læste 
det, blev forarget, opsporede ophavsmanden og fik ham dømt 
til bål og brand. Det var i 1665. 

I hvilken grad det profane og det ophøjede stadig var 
blandet sammen, får man også et klart begreb om, når man 
studerer middelalderens prædikener og opbyggelseslitteratur. 
Enhver korrekt opbygget prædiken bestod af 6 punkter eller 
afdelinger*. Først oplæstes dagens text, hvorover der skulde 
prædikes; den kaldtes »thema«. Derefter kom »exordium« 
eller »prothema«, en slags almindelig opbyggelig indledning, 
inden prædikanten gik over til den nærmere udlægning af 
themaet. Denne udlægning efterfulgtes af et »exemplum«, 
der skulde tjene som praktisk bevis for det fremførte eller 
til grundlag for yderligere betragtninger. Her skiftede prædi¬ 
kenen hyppig karakter; det gjaldt om at vedligeholde tilhø¬ 
rernes interesse eller påny at fange deres opmærksomhed, 
hvis de var blevet trætte, og derfor blev dette afsnit et af de 
vigtigste i prædikenen. Som exempler benyttedes ikke blot 
legender og andre fromme fortællinger, man tog også sin 
tilflugt til ligefremme anekdoter af rent verdsligt indhold. 
Snart var det historiske småfortællinger fra oldtiden eller 
samtiden, snart Æsops fabler eller Ovids metamorphoser; 
man benyttede også en nylig stedfundet begivenhed, småtræk 
fra det daglige liv, og derved var jo vejen åbnet for exempler 
af undertiden ret pikant indhold; man veg end ikke tilbage 
for at genfortælle letsindige, tit letfærdige elskovsnoveller. 

1 F. L. Jacob, Paris ridicule et burlesque au XVII* siécle. Paris, 
1859. S. II. 

2 Lecoy de la Marche. La Chaire francaise au moyen age. Paris, 
1868. S. 248. 

Anekdoten viste sig hurtig at være et yderst praktisk vir¬ 
kemiddel ; den morede, pirrede, æggede og forhindrede, at 
tilhørerne blev uopmærksomme eller faldt i søvn. Resultatet 
heraf blev imidlertid, at mange prædikanter, der stræbte efter 
at blive populære, gik for vidt i deres anvendelse af anek¬ 
doter, og det voxende misbrug medførte, at kirkeforsamlin- 
gerne i det 16. århundrede forbød, at præsterne i deres præ¬ 
dikener måtte benytte sådanne verdslige motiver, der stemp¬ 
ledes som ammestuehistorier eller kællingesnak (anniles fa- 
bulæ). 

Mange af de småfortællinger, som middelalderens præster 
indflettede i deres prædikener, er opbevarede. Vi har flere 
samlinger, som udelukkende er bestemte til brug for præ¬ 
sterne, og det var gejstligheden selv, der lagde stoffet til rette. 
Jacques de Vitry, der var biskop i Acre og døde som kardi¬ 
nal 1240 har forfattet to store samlinger 1 2 ; en tredie skyldes 
dominikanermunken Étienne de Bourbon, der døde omkring 
1261 *; han har kaldt sin bog »Tractatus de diversiis mate- 
riis prædicabilibus«. En fjerde samling, ligeledes fra det 13. 
århundrede, hedder »Liber exemplorum ad usum praedican- 
tium« 3 . Her kan også nævnes middelalderens berømteste 
anekdotesamling »Gesta Romanorum«, hvis brogede indhold 
gennem lange tider har afgivet stof til de gejstlige taleres 
exempla. 

V. 

Middelalderens prædikanter holdt altså opbyggelige præ* 
dikener over ganske verdslige, tit endogså letfærdige æmner, 
ganske ligesom kunstnerne anbragte groteske figurer og 
scener midt imellem højtidelige og hellige billeder. 1 almin- 

1 G. Paris, La littérature frangaise au moyen åge § 150. 

2 Anecdotes historiques, légendes et apologues tirés du recueil inédit 
d'Étienne de Bourbon, Dominicain du XIII e siécle. P. p. Lecoy de la 
Marche. Paris, 1877. 

* Se nærmere Romania , XXI, 303, XXXVII; 615. 

Aarb. f. nord. Oldk. og HUt. 1913. 2 

delighed tog ingen forargelse herover 1 . Dette skyldes for¬ 
uden de anførte grunde, tillige den omstændighed, der er af 
så afgørende betydning, at alt kunde tjene som symbol i 
middelalderen. 

Gennem lange tider spillede symboliken en alt beher¬ 
skende rolle. Tingene skulde aldrig forstås direkte; de var 
gærne et billede på et eller andet, havde altid en overført 
betydning, og denne betydning var at finde i religionen. En 
hvilkensomhelst fortælling i »Gesta Romanorum« efterfølges 
regelmæssig af en »Moralizatio«, hvor æmnet fortolkes tidt 
med forbløffende spidsfindighed. I kapitel 79 findes en gam¬ 
mel komisk fabel, der beretter om æslets uheld. En konge, 
der er ivrig jæger, lever stadig omgivet af sine hunde; de el¬ 
sker ham, og han dem; hver gang han vender hjem til slot¬ 
tet, springer de gøende op ad ham, slikker hans hænder og 
ansigt og viser ham på enhver måde deres glæde, hvorefter 
han kærtegner dem og giver dem alskens godt at spise. Æslet 
føler sig tilsidesat; det vil gerne behandles lige så godt som 
hundene og forsøger derfor en dag, under megen larm og 
skryden at springe op ad kongen, der forskrækkes over den¬ 
ne uvante adfærd og lader dyret jage bort med stokkeprygl. 
Denne gamle æsopiske fabel, der med sit drastiske vid har 
moret unge og gamle fra oldtiden op til vore dage, transpo¬ 
neres fuldstændig af den middelalderlige fortæller: kongen 
er Jesus Kristus; de gøende hunde, der hilser ham, er de 
dygtige, nidkære præster, der prædiker til hans ære; æslet, 
der vil efterligne hundene, er den dårlige prædikant, der 
intet kan og derfor ikke finder nåde for Gud. På tilsvarende 
måde indlagdes de dybsindigste tanker i det ligegyldigste 

1 En undtagelse danner den hellige Bernhard fra Clairvaux; han har 
i stærke ord udtrykt sin indignation over, at man smykkede kirkerne 
med tåbelige og tit ganske latterlige dyrebilleder (se den anførte afhand¬ 
ling af A. Gasté, s. 11); derimod taler han ikke om fremstillinger af 
verdslige og letfærdige fortællinger. Middelalderen morede sig over dem 
med usnærpet naturlighed; først efter Renaissancen begyndte de at vække 
anstød, og nidkære prælater lod dem Qerne (A. Gasté, s. 36. note 1). 

motiv, og de mest anstødelige fortællinger gjordes til udtryk 
for ophøjede religiøse betragtninger. 

Alt kunde tjene som symbol. Guillaume Durand, der 
levede i det 13. århundrede, forklarer i sin »Rationale«, at 
stenene i kirkens mure symboliserer de troende, der støtter 
hinanden; kalken, som binderstenene sammen, forestiller 
kærligheden, der forener menneskene; de fire vægge er de 
fire evangelister; bjælkerne i loftet er troens stridsmænd, 
der forsvarer dogmerne; tagstenene er ridderne, der beskyt¬ 
ter sandheden, og selve taget er den guddommelige barm¬ 
hjertighed, der dækker over syndernes mangfoldighed 1 . 

Samme Guillaume lærer også, at hvor verdslige motiverne 
end er i de billeder, som de læge kunstnere anbringer i kir¬ 
kerne, bliver resultatet altid et helligt værk, et fromt arbejde, 
da deres bestræbelser, hvilke former de end antager, nød¬ 
vendigvis må føre til et opbyggeligt symbol. Kirken hel¬ 
ligede alt. 

Vi må altså se på de verdslige billeder med middelalde¬ 
rens øjne, og gør man det, skifter de meget hurtigt udseende; 
de får strax et hidtil uanet perspektiv, hvorved de viser sig 
for os på en hel ny måde. Lad os vende tilbage til det mær¬ 
kelige kapitæl i Caen. Den moderne betragter vil studse 
over her at træffe fuglen Fønix afbildet, da han ikke tænker 
sig nogen nærmere forbindelse mellem denne fugl, der hører 
hjemme i græske og ægyptiske oldtidssagn, og kristendom¬ 
men. Men for middelalderens munk var Fønix noget andet 
og mere end et sælsomt fabeldyr; fuglen, den énbåme, der 
opbrænder sig selv og igen stiger nyskabt frem af asken, er 
et skønt poetisk symbol på Kristus, der giver sit liv for men¬ 
neskene og atter opstår fra de døde 1 . 

1 Raoul Rosiéres, L'évolution de Varchitecture en France. Paris, 
1894. S. 107. 

9 Også i de gamle skandinaviske kirker træffes afbildninger af Fønix; 
for Sveriges vedkommende henvises tilOttoSylwans afhandling Kyrko- 
målningar i Vppland från medeltidens slut (Antiquarisk tidskrift. Vol. 14. 
Stockholm, 1899. S. 64, 106). 

2 * 

Også enhjørningen på det samme kapitæl symboliserer 
Kristus. Men her er symboliken adskilligt mere trukket ved 
hårene. Den vilde enhjørning kan kun tæmmes af en ren 
jomfru, og medens den trygt lægger hovedet i hendes skød, 
kommer jægeren og fanger den. Kristus, siger den ældste 
physiologus, er en åndelig enhjørning (unicornis spiritualis); 
han blev menneske ved den ubesmittede jomfru Maria, hvor¬ 
efter jøderne fangede og korsfæstede ham. Symboliken frem- 
byder stadig nye overraskelser; den var overordentlig elastisk. 
Enhjørningen symboliserer vel i almindelighed Kristus 1 ; 
men den forekommer også som symbol på jomfruelighed, 
hvilket er ganske naturligt, og desuden som symbolsk ud¬ 
tryk både for døden og for djævelen, hvilket kan forekomme 
noget overraskende?. 

Også de øvrige billedlige fremstillinger på kapitælet må 
forstås symbolsk. De forskellige farefulde situationer, hvori 
Lancelot befinder sig, skal i virkeligheden vise os de besvær¬ 
ligheder og farer, for hvilke kærligheden udsætter os. Og 
den samme lære indprentes endnu kraftigere gennem bille¬ 
derne, der viser os Virgil i kurven og Aristoteles kravlende 
på alle fire. Således går det selv de klogeste og viseste mænd, 
når de falder i en kvindes garn; de glemmer alt, opgiver 
deres værdighed og bliver til spot og spe. 

Derfor må manden tidlig og silde være på sin post mod 
kvinden; fra hende kommer al hans fordærv 7 . Således præ¬ 
dikede middelalderens præster, og den samme tanke fandt 
på mangfoldig måde udtryk, både i litteraturen og kunsten. 

Fortællingen om Aristoteles og hetæren har sikkert været 
anset som særlig belærende og derfor særlig opbyggelig. Den 

1 Om enhjørningen i svenske kirker se Otto Sylwans anførte af¬ 
handling, s. 157, H. Hildebrand, Bidrag til svenska medeltidens konst - 
historia (Antiquarisk tidskrift, vol. 1—II. Stockholm, 1864—69. S. 399), 
og Otto Rydbecks tidligere citerede arbejde over skånske kalkmale¬ 
rier, s. 143. 

* Se nærmere herom F. La u c h e r t. Geschichte des Physiologus (Strass- 
burg, 1889). 

udmærkede hiskop .Jaques de Vitry brugte den selv som 
exemplum i sine prædikener og opmuntrede andre til at gøre 
det samme; den tindes således i hans «Promptuarium exem- 
plorum«, den ene af de store samlinger, som han udgav til 
brug for præsterne. Samlingen blev meget benyttet og fandt 
udbredelse i flere lande; der er således sandsynlighed for, 
at fortællingen har været anvendt i hundrede og atter hun- 



Fig. 2. Efter Émile Male. 


drede af prædikener. Det er derfor højst naturligt, at kunst¬ 
nerne har fået lyst til at benytte en så kendt fortælling som 
motiv; menigheden kunde jo kun glæde sig ved i kirkens 
udsmykning at tinde den scene afbildet, som dens præst så 
tit havde omtalt for den til skræk og advarsel. 

Kvinden, der bruger oldtidens største filosof som ridedyr, 
var et populært æmne i middelalderens kunst. Foruden på 
kapitælet i Caen finder vi scenen i domkirken i Rouen, dels 
hugget i sten ved hovedindgangen, dels skåret i træ i en kor¬ 
stol; desuden i kirker i Lyon (fig. 2) og Lausanne og sik¬ 
kert endnu mange flere steder. Jeg tilføjer, at den ikke blot 
forekommer i kirker, men også har tjent til udsmykning på 
kaminplader, juvelskrin, lavatorier, aquamaniler, kamme og 
andre brugsgenstande. 

Motivet nåede også til Skandinavien. En fremstilling af 

det fandtes i den gamle kirke i Bunkeflo, syd for Malmø, 
der nu er forsvunden; det pågældende billede formenes at 
være bleven malet i midten af det 15. århundrede 1 . 



Fig. 3. 

# 

I Danmark træffer vi scenen mindst to steder. Først på 
et metalrelief på Kristoffer d. Il s tuniba i Sorø (fig. 3), der 
rimeligvis stammer fra slutningen af det 14. århundrede 2 ; 
dernæst som freskomaleri fra midten af d. 15. århundrede 1 

1 Otto Rydbeck, loc.cit., s. 59, 74, 146. 

* Se herom Julius Lange, Iagttagelser oner den plastiske udsmyk¬ 
ning af Christoffer den Andens, Valdemar Atlerdags og Margreles Grav¬ 
mæler (trykt i dette tidskrift, 1893). 

8 Karl Madsen har for flere år siden i Tilskueren (årgang 1896, s. 606) 
rigtig forklaret medaillonens indhold. Flere af de bemærkninger, han 
tilføjer, er imidlertid mindre rigtige. Han oplyser således, at medaillonen 
findes i Herrested kirke og skriver sig fra år 1519; støttende sig på denne 
tidsbestemmelse mener han. at den kan være en kopi af et hollandsk 
billede fra slutningen af det 15. århundrede. Disse oplysninger og den 
fremsatte formodning skyldes en navneforveksling; medaillonen findes 
ikke i Herrested kirke (Svendborg amt), hvis ornamentering ér fra 1519, 
men i Herstedvester, der er fra midten af det 15. århundrede. Det mærke- 

i Herstedvester kirke, og hermed er vi vendt tilbage til vort 
udgangspunkt, medaillonen i den sjællandske landsbykirke, 
efter at have forsøgt på i et hastigt rundskue at gøre rede for 
nogle af de ejendommelige kulturforhold, som den bringer 
bud om. 

lige ved denne forvexling er, at allerede Magnus Petersen har gjort sig 
skyldig i den; han har anbragt medaillonen som slutningsvignet i det af¬ 
snit, hvor Herrested kirke behandles (S. 69), og skødesløsheden dukker 
atter op i de billedtavler, der afslutter bogen, idet medaillonen påny re¬ 
produceres her (tavle XXXV111) og udtrykkelig henføres til Herrested. 
Det er på tide at anholde denne fejl, da den er vandret videre i den kirke¬ 
arkæologiske litteratur. Otto Sylwan, der bygger på Karl Madsens oplys¬ 
ning, anfører medaillonen i Herstedvester som exempel på, at gamle 
kobberstik eller træsnit har tjent til forbillede for malerier i kirker 
(.Antiquarisk tidskrift for Sverige, vol. 14. Stockholm, 1899. S. 65). 

CHR. AXEL JENSEN. 


S om døbefonten i Fausing kirke (Sønderhald herred, Ran¬ 
ders amt) indtil for få år siden stod, syntes den lidet 
mærkelig. Formet som et stort malmbæger, hvis fod og hvis 
kumme er støbt hver for sig 1 , og hvis konturer og profile¬ 
ringer virker ganske fint, var den blottet for al anden ud¬ 
smykning, når da fraregnes et uanseligt lille kors, som er 
indstemmet i kummens øverste rand. For lægmænd bød den 
kun lidet, og selv en fagmand vilde næppe ænse den videre. 
Man kunde blot glæde sig over de kønne profiler og undre 
sig over den forholdsvis sjældne form. Thi de middelalder¬ 
lige malmfonte er ret fåtallige her i Danmark, og såvidt vides y 
er det blandt dem kun den lille font i Haraldsted kirke ved 
Ringsted, som i hovedlinjerne har nogen lighed med stykket 
i Fausing. Da denne, omend noget fjærne Slægtning efter et 
klokkestøbersegl er støbt c. 1350 3 , kunde man anslå Fausing¬ 
fonten til en noget lignende alder, uden at tidsbestemmelsen 
iøvrigt kunde gøre fordring på alt for stor sikkerhed. 

Men så opklaredes det, at der til fonten hørte tre malm¬ 
figurer (fig. 1), som i sin tid var borttagne og bragte op på 
herregården Gammel-Estrup. Pastor Ring, som da var sogne¬ 
præst i Fausing, fik dem tilbage til kirken og sørgede for, at 
de påny blev anbragte på fonten. Denne pietet fortjener i 

1 Den samlede højde er 78 cm, kummens diam. 75 cm og dens dybde 
omtr. 45 cm. 

* Støberen Olaf Henriksen Kegge. — F. Uldall: Daumarks middelald. 
Kirkeklokker, s. 63. 

højeste grad at påskønnes. Thi de tre underlige sprællemænd 
var just ikke tiltalende, og de farver, hvormed man havde 
prydet dem, gjorde dem helt skrækindjagende. De var ma¬ 
lede sorte som negere, med røde læber og skinnende hvide 
tænder, og for yderligere at fremhæve den mørke hudfarve 
havde de fået hvide Klæder. I smag hermed var selve malm¬ 
fonten bronceret. 

At de virkelig har hørt til fonten, derom kan der ikke 
være ringeste tvivl. I deres nakker er der firkantede huller, 
som passer til nedadgående tapper på kummens underside. 



og gennem figurernes fødder har der gået stifter ned i fod¬ 
stykkets profiler. Stiller man dem på plads, forklares også 
figurernes ejendommelige holdning, deres hulstøbte rygge, 
deres stærkt fremludende hoveder og deres sære arm-og ben¬ 
stillinger; dekorativt set har de skullet bære kummen. Efter 
at både font og figurer på Nationalmuseets foranstaltning 
var bievne rensede for overmalingen, så at malmens over¬ 
flade atter kom til sin ret, viste det sig også, at fontens hel¬ 
hedsvirkning blev særdeles god (fig. 2). 

Enkeltvis taget har figurerne aldrig været større kunst¬ 
værker. Visse detaljer er behandlede med omhu; håret 
med dets isseskilning er omhyggeligt ridset, og det samme 
gælder skæg og øjenbryn. Men ellers har modelløren handlet 
endnu dristigere med menneskelegemet, end middelalderlige 

kunstnere plejer. Han har haft den i primitiv eller ubehjælp¬ 
som kunst så almindelige hang til at gøre hovederne ufor¬ 
holdsmæssigt store og lemmerne alt for spinkle, hans gen¬ 
givelse af det nøgne legeme er yderst rå; hovederne mangler 

øren, og i de flade 
ansigter med de 
brede næser, de 
meget kraftige ha¬ 
ger og de fremstå¬ 
ende kinder er der 

intet andet udtryk 

•/ 

end en arkaisk smi- 
len. Når man nusv- 
nes, at der er et vist 
springsk humøride 
tre sære fremtonin¬ 
ger, har denne virk¬ 
ning sikkert slet 
ikke været tilsigtet. 

Men hvad er da 
hensigten med de 
tre figurer? Har de 
overhovedet haft 
nogen mening? 

De tre figurer er alle mandlige, men de er meget forskel¬ 
ligt klædte. Den ene er halvnøgen, hans overkrop og hans 
fødder er bare; kun om lænderne har han lavthængende, 
nedadtil snævre broge, der, såvidt modelleringen tillader at 
bestemme det, når næsten ned til anklerne. Den anden er 
klædt i en knælang kjortel med snævertsiddende ærmer, som 
når til håndleddene, og med livbælte; på fødderne bærer han 
støvler. Den tredje, der til forskel fra de andre har hageskæg, 
er ligeledes bestøvlet, og han er iført en lignende dragt med 
livbælte og ærmer, men derover bærer han en overklædning, 
tydeligt nok et langt stykke tøj, der med en udskæring for 

hovedet er lagt over skuldrene og hænger løst ned både foran 
og bagved uden at være hægtet sammen i siderne. Langs ran¬ 
dene af denne overkjortel er der graveret bræmmer, til venstre 
side rudeværk, til højre side tirblade adskilte af dobbeltstre¬ 
ger, og forneden er klædningsstykket udskåret i tunger. 

Nøglen til den gåde, figurerne rummer, kan man få i 
hænde ved at betragte et værk som den berømte malmfont 
i domkirken i Hildesheim, et meget omhyggeligt og fint 
arbejde fra tiden ved år 1225—50 l . Her bæres den relief¬ 
smykkede kumme af fire knælende figurer, som gyder vand 
af krukker, og hvorom indskrifter oplyser, at de forestiller 
de fire paradisfloder (1. Mosebog, 2, 10—14). Det er ganske 
naturligt at sætte paradisfloderne i forbindelse .med en kristen 
kirkes døbefont. Men middelalderens symbolik nøjedes ikke 
med slige selvfølgeligheder; den greb navneligheder og tal¬ 
sammentræf og byggede af dem kunstfærdige systemer. Lige¬ 
som de fire store profeter har styrket herrens udvalgte folk, 
således udgyder de fire evangelister en livsvækkende strøm 
over hele den kristelige verden, og ligesom de fire paradis¬ 
floder vander edens have, således styrker de fire kristelige 
hoveddyder menneskehjertet. Alle disse fire firtalsgrupper 
er sammenstillede paa Hildesheimerfonten, og sammenknyt¬ 
ningen mellem kardinaldyderne og paradisfloderne (jvfr. Jesu 
Sirach 24, 34—44*) er bleven særlig inderlig og har fået en 
afgørende indflydelse på flodskikkelsernes karakteristik. Til 
Tigris, »pilen« mellem floderne, hører styrken, fortitudo, 
og derfor er den afbildet som tænderskærende kriger, klædt 
i ringbrynje og førende sværd. Til Phison knyttes klogska¬ 
ben, prudentia, og derfor får dens personifikation et klogt og 
roligt udtryk; den ædle skikkelse bærer en fornem, bræmmet 
dragt, det smukke hår falder i lange, glatte lokker ned over 
nakken, og det tænksomme åsyn er indrammet af et værdigt 

1 Sml. Zeitschrift ffir christliche Kunst, XIII, s. 128 f. 

* Tilsvarende sammenstillinger findes hos Augustinus (De civitate dei 
18, 21) og Ambrosius (De paradiso, cap. 3). 

skæg. Den frugtbare Eufrat sammenstilles med den sam- 
fundssikrende justitia, retfærdigheden, og til Geon, på latin 
hiatus terræ, vindens rensende pust, knyttes temperantia, 
mådeholdet. Mens Eufrat afbildes i noget lignende dragt 
som Phison, men lidt tarveligere, med bælte om livet, med 
nøgne fødder, med kortere hår og dertil skægløs, er den lige¬ 
ledes skægløse Geon som tegn på kyskhed kun klædt i et 
par tætsiddende korte benklæder og ellers nøgen — med om- 
bundne lænder, således som jøderne, da de nød påskelammet 
ved Nilens bred (2. Mosebog 12, 11). 

Ligheden mellem de tre sidstnævnte skikkelsers udstyr 
og de tre figurer på Fausingfonten er så slående, at den ikke 
kan bero på en tilfældighed. Selv om vandkrukkerne mangler, 
og selv om den krigerske Tigris aldrig har været fremstillet 
i Fausing, må det dog være traditionen om paradisfloderne,, 
der gør sig gældende også oppe i den jyske landsbykirke. 
Man må nemlig erindre, at middelalderen selv kunde bringe 
forstyrrelse i sine kunstfærdige symbolske konstruktioner; 
det var ikke enhver præst, der havde studeret Durandi Ra¬ 
tionale divinorum officiorum eller lignende værker, og endnu 
mindre var det klokkestøberens eller grydestøberens sag at 
kende disse finesser. Han vidste måske blot, at der skulde 
stå nogle figurer under fonten, og huskede omtrentlig, hvor¬ 
ledes de skulde se ud. Om han forstod dem, blev et andet 
spørgsmål, og det er i al fald sandsynligt, at forklaringen på 
så sjældne ikonografiske foreteelser som paradisfloderne hur¬ 
tigt er gået i glemmebogen l . 1 virkeligheden findes der i Tysk¬ 
land nogle fonte fra tiden ved år 1300, som viser mer eller 
mindre afstumpede billeder af de fire paradisiske strømme, 

1 Her i Danmark er paradisfloderne mig kun kendte fra to sentro- 
manske røgelseskar, eet i Nationalmuseet (D. 7163) fra Værum kirke i Gal¬ 
ten herred, et andet i Århus museum, samt fra det kobberforgyldte og 
emaljerede relikviegemme, der fra Slagelse Mikkelskirke er kommet til 
Nationalmuseet, et arbejde af tysk præg fra tiden ved 1350.— I alle tre 
tilfælde er floderne fremstillede uden individuelt særpræg, som småskik- 
kelser med vandkrukker. 

og særligt kan i denne sammenhæng nævnes malmfonten i 
Rostocks Mariekirke 1 * * , hvor de knælende figurer endnu er 
kendelige ved deres krukker, men hvor disse bærer paaskrif- 
teme aqua, aer, ignis, terra og derved omfortolker figurerne 
til at forestille de fire elementer. 

Et nyligt udgivet værk over Nordtysklands malmfonte* 
yder desværre ikke fyldestgørende oplysninger om den iko¬ 
nografiske side af sagen, men det viser med sikkerhed, at 
Fausingfonten i sin opbygning tilhører en yderst sjælden type. 
Allerede bægerformen er ret ualmindeligt, og kombination 
nf bægerfod og figurer paa lignende måde som i Fausing 
forekommer overhovedet ikke, mens der vrimler af fonte i 
grydeform og af fonte med frie støttefigurer 4 * . Dette er så meget 
mere påfaldende, som Nordtyskland ellers er malmfontenes 
særlige hjemland, og under sådanne forhold fristes man til 
at sammenstille Fausingfonten med det eneste større danske 
malm værk udenfor kirkeklokkernes og fontenes gruppe, kong 
Kristoffer den andens og dronning Eufemias gravmæle i Sorø. 

Som bekendt er gravmælet efter en nu forsvunden ind¬ 
skrift rejst af Valdemar Atterdag og tilhører altså tiden 1350— 
75 6 . Langt fra at være noget stort kunstværk har det in¬ 
teresse i vor sammenhæng, fordi det ligesom Fausingfonten 

1 Schlie: Bau- und Kunstdenkmfiler Mecklenburg, I, 31. 

*Alb. Mundt: Die Erztaufen Norddeutschlands, Leipzig 1908 (Kunst- 
'wissenschaftliche Studien III). 

8 Nærmest Fausing kommer måske fonten i Halberstadts Johannis- 
kirke (Bau-und Kunstdenkmfii. der Provinz Sachsen XXIII, s. 374). Jvfr. 
om pokaltypen Mundt s. 5 f. 

4 Til sidstnævnte type hører fonten i Hibe domkirke. På en fodring 
-er der her anbragt sex støttefigurer, tre engle og tre løver, som bærer 

kummen. Dennes sider er smykkede med spinkle spir og gavle, hvorun¬ 
der figurer og våbenskjolde: de tre løver, stiftets mærke og et indridset 
våben, der ikke passer på nogen af bisperne efter 1364. Kimeligvis er fon¬ 
ten støbt c. 1350. 

6 Morten Pedersøn: Ahsolons oc Her Esbern Snaris Herrekomst oc 
adelige Stamme. Kiøbenhaffn 1589 (Ark G). — Jvfr. Beckett i Tidsskrift 
for Industri 1906, s. 27. 

er et ret enestående arbejde, hvortil der ikke kendes noget 
ganske tilsvarende i udlandet 1 , og fordi det i visse henseen¬ 
der minder om fonten. Begge værker er gjorte af en grov¬ 
kornet og ufin, men djærv modeller; ansigterne, især øjnene, 
stemmer ganske godt overens, og måden, hvorpå klædebon- 
nene er formede og deres bræmmer graverede, er ikke uden 
indbyrdes ligheder. Deraf at slutte, at de to arbejder skulde 
være udgåede fra samme værksted, vilde dog være forhastet. 
Hvad der med denne sammenstilling skal siges, er kun, at 
de tilhører samme kunstprovins, den nordtyske malmstøber- 
kreds, at de muligvis kan være gjorte her i Danmark, og at 
gravmælet med dets udpræget gotiske arkitektur, der sammen 
med dets dragtformer stadfæster den forsvundne indskrifts 
aldersangivelse, er noget yngre end fonten, som slet ikke har 
dekorativ arkitektur, og hvis figurers klædedragter synes 
noget ældre. Eufrats dragt yder ganske vist ingen absolut 
sikre holdepunkter, men overkjortlens sjældne form har dog 
megen lighed med den hættekappe, som bæres af en hyrde 
på et af reliefferne i det kobberdrevne antemensale fra Ølst 
(nu i Nationalmuseet), og ligesom dette stykke hører hjemme 
i tiden omkring 1225, således er også de udtungede kjortel¬ 
rande en mode fra 1200’erne. 

Alle de træk, som tidsfæster fonten, giver hvert for sig kun 
en omtrentlig aldersbestemmelse. Men alle peger de dog på 
tiden ved eller snarere kort efter år 1300, og er dette resultat 
rigtigt, bliver Fausingfonten ikke blot vort Lands ejendom¬ 
meligste, men også dets ældste malmfont. 

1 Sml. Luer & Creutz: Geschichte der Metalkuost I, s. 335 (1904). 

af SIGURDUR NORDAL. 

I. 

H aandskrifter. Der findes nu kun én gammel mem¬ 
bran, der har bevaret Orkneyingasaga i en nogenlunde 
fuldstændig skikkelse, nemlig Flateyjarbok. Her findes saga¬ 
en indsat i de to Olafssagaer, spaltet i fem stykker (i udgaven 
I s. 219—229,558—560. II s. 176—182,404—519,529—530). 
Desuden har vi brudstykker af tre membraner af sagaen, alle 
betydelig ældre end Flat., det er AM 325 I 4to, bestaaende af 
18 blade, AM 325 III a 4to, bestaaende af to blade, og AM 325 
III 4to, kun ét blad bevaret. Den codex, hvoraf 325 III a er 
de kummerlige levninger, har, medens størstedelen af den 
var bevaret, været i præsten Magnus Olafssons (1573—1636) 
hænder, og nogle citater og uddrag, han har taget af den, ha¬ 
ves endnu, dels i hans Lexicon Runicum (udg. af O. Worm 
1650), delsiet haandskrifti Upsala Univ. Bibi. (Isl. R: 702; jfr. 
I cel. sagas I, Preface s. XXXIII). Endnu en femte membran af 
sagaen ved vi, har eksisteret, selvom den selv fuldstændig er 
gaaet til grunde. De sidste blade af den tilhørte Universitets- 
Bibliotheket og brændte i 1728, men heldigvis havde Årni 
Magnusson ladet Åsgeir Jonsson afskrive dem og denne af¬ 
skrift findes nu i AM 332 4to. Og længe før, medens haand- 
skriftet har været fuldstændigt paa ét blad nær, var der blevet 
udført en dansk oversættelse af det. Den haves nu kun i ét 
haandskrift, fra 1615 (Stockh. Kgl. Bibi. Isl.hdskr.39fol.), men 
G. Storm har oplyst, at det netop er dette haandskrift, som 
Anders Sørensen Vedel omtaler i sin »Promus condus« som 
»Orknøers Jarlers Historie... Af sl.Canceler Herr Joh. Friisis 

Bøger udskreven«, og da Friis døde i 1570, maa selve over¬ 
sættelsen altsaa være ældre end dette aar, og Storm mener, 
den er udført i Bergen (se Sn. Sturl. Historieskr. s. 261—63 og 
Laur. Hanssons Sagaoversættelse, fort. s. VIII). Oversættelsen 
er idethele ret dygtig udført og af stor betydning for sagaens 
tekstkritik. Den udelader som regel stiltiende versene, men 
medtager dog enkelte i rimede oversættelser. 

Alle papirshaandskrifter af Orkneyingasaga, med und¬ 
tagelse af det ovennævnte 332, er afskrifter og afskrifters af¬ 
skrifter af de to sidste stykker i Flat. og altsaa uden nogen 
betydning. Det er ogsaa Flat.’s tekst, der ligger til grund for 
den danske oversættelse af sagaen, som findes i AM 92 og 
103 fol., men her er hele sagaen medtagen, ogsaa »Fundinn 
Noregr« (Flat. I s. 219—220). Desuden indskydes Njålas for¬ 
tælling om Briansslaget, og som indledning til den antydes 
de vigtigste af sagaens begivenheder i et højst usagamæssigt 
referat. I det haandskrift af Njåla, hvorfra indskuddet er ta¬ 
get, synes der at have manglet et blad; i oversættelsen (begge 
haandskrifter) udelades nemlig stykket fra »J>at mun vera 
makligast« til »syngva kunnu« (F. Jonssons udg. i Saga-Bi- 
bliothek s. 411 1 — 417 8 ). For sagaens tekstkritik har denne 
oversættelse ikke den ringeste værdi (hvor der derfor i det 
følgende tales om overs., menes Holm. 39 fol.). 

U dgaver. Orkneyingasaga er, foruden i Flat., to gange ble¬ 
vet udgiven, ved Jdn Jénsson (Jonæus) 1780 og GuBbrandur 
Vigfusson i 1887 (Icelandic Sagas I). Deraf fortjener den før¬ 
ste udgave næppe at nævnes; til grund for den ligger stykket 
om Orknøjarlerne i Snorres Olaf den helliges saga. taget fra 
membranbrudstykket AM 325 VII 4to, og papirshaandskriftet 
AM 48 fol. Derimod har Vigfussons udgave bragt kendskabet 
til sagaen et betydeligt skridt fremad, især ved at fremdrage 
Magnus 6lafssons uddrag og benytte overs. til at berigtige og 
supplere Flat.’s tekst. Men der mangler dog meget i, at den 
kan kaldes en tilfredsstillende videnskabelig udgave. Det vil 
være fremgaaet af den ovenstaaende oversigt over sagaens 

haandskriftmateriale, at det er i høj grad broget og brud¬ 
stykkeagtigt. Et af de første krav, man derfor maa stille til 
en kritisk udgave, er, at den klart og tydelig gør rede for hele 
dette materiale og i selve teksten paa en anskuelig maade 
viser, hvorfra hver ting er tagen. Dette sidste har Vigfusson 
ikke brudt sig meget om; kun genoversættelserne fra overs. 
er trykte med smaa typer. Intet havde dog været lettere end 
ved bogstaver i marginen paa hver side at angive, fra hvilket 
haandskrift teksten var tagen, og dette vilde have gjort udga¬ 
ven langt brugbarere. Indledningen er et mønster paa uklar¬ 
hed og vilkaarlighed. Man faar ikke engang numrene paa 
alle de benyttede haandskrifter at vide, endsige da en beskri¬ 
velse af dem. Der tales om et haandskrift b , hvorom man 
faar den oplysning, at det har været i Åmi Magnussons eje, 
intet videre. Det er AM 325 III a. Endnu sparsommere er dog 
oplysningerne om 325 III Det nævnes slet ikke i indled¬ 
ningen, men der hentes dog enkelte varianter fra det, og saa 
hedder det i en fodnote (s. 34): »Here begins fragm. a (a single 
vellum leaf)«! Der tales i indledningen vidt og bredt om Flat.’s 
tilblivelseshistorie osv. og helt uvedkommende haandskrifter 
(af Håkonar saga o. fl., s. xx—xxi), medens der ikke gøres 
noget forsøg paa at gøre rede for slægtskabet mellem sagaens 
haandskrifter, et spørgsmaal af stor betydning for tekstens 
behandling. Ogsaa enkelte unøjagtigheder findes; 3251 kaldes 
325, 2; o vers. siges at være fra 1570, men er netop ældre end 
dette aar (jfr. ovenfor). 

Hvad behandlingen af teksten angaar, har det sikkert 
været Vigfussons hensigt at komme det oprindelige saa nær 
som muligt. Derfor har han flere steder optaget ord og sæt¬ 
ninger, to gange endogsaa længere stykker fra overs., gen¬ 
oversat dem til Islandsk og indsat dem i teksten. Flere steder 
har han her sikkert truffet det rette; men en saadan genover¬ 
sættelse hører dog snarest hjemme i en folkelig udgave, og 
selv her vilde man fordre, at den var nøjagtig, hvad Vigfus¬ 
sons ikke altid er. I stykket om Erik blodøkse (s. 10) hedder 

Aarb. f. nord. Oldk. og Hiat. 1013. 3 

det saaledes i o vers. (fol. 5 r): »oc førdte kriig paa Skotland 
oc norden paa Engeland«, overensstemmende med Heims- 
kringla (F. Jonssons store udgave) I s. 169 8 * 9 : »hann heijaOi 
ok altnorftrum England«. Vigfusson oversætter kun: »okher- 
jadi å Skotland ok England«. Nogle linjer nedenfor udelades 
efter ordene »medan Adalsteinn konungr lifdi« sætningen: 
»hånddøde den tid hånd haffde veret konning i 14 aar«, hvad 
derstaar i overs. og stemmer overens med Heimskr. I s.171 4 ' 6 . 
En vilkaarlighed er det ogsaa, naar Vigfusson i stykket om 
Olaf Tryggvason (s. 15) ændrer »Englands« til »friands«, selv¬ 
om det første staar ikke alene i overs., men ogsaa i Heimskr. 
(I s. 311—312) og Odds Olaf Tryggvasons saga (Stockh. [ved 
Munchj s. 14, AM 310 [ved Groth] s. 29) og sikkert er det op¬ 
rindelige. Ogsaa ved den maade, hvorpaa de oversatte styk¬ 
ker indføjes i teksten, faar læseren undertiden helt urigtige 
forestillinger ikke alene om den oprindelige tekst, men ogsaa 
om, hvad derstaar i haandskrifterne. Naar man saaledes læser 
slutningen af k. 12 og begyndelsen af k. 13, ser man, at Sigurd 
jarls sønner indføres to gange med nogle linjers mellemrum. 
Nu er k. 12 optaget fra overs., k. 13 fra Flat. Den sidste er 
kommen til at gentage sætningen om jarlens giftermaal med 
Skottekongens datter og deres søn Torfinn, der staar i slut¬ 
ningen af det første stykke af sagaen (1 s. 229), i begyndelsen 
af det næste stykke (I s. 558). Men overs. har (fol. 8 v): »hånd 
fick til ecte Melkolm kongens aff Skotlands daater, deris søn 
vaar Thorfinner Jarl, Sivord Jarl haffde tilforne tre sønner 
som den tid vaare udi liffue, den ene hede Sumarlide, anden 
Brtise, tredie Einar Rangmuder (Vigfusson udelader tilnavnet 
i sin oversættelse), fem aar effter Oluf Tryggesøns død . . .« 
— og dette er sikkert den ægte tekst, uden nogen stødende 
gentagelse. — Et andet eksempel: I Zeitschr. f. deutsche Philol. 
43. aarg. s. 428 anm. 1 skriver H. Gering: »Unrichtig ist die 
angabe der alten norweg. ubersetzung der Orkneyingasaga, 
dass eine zweite tochter des jarls Erlendr, Cecilia, die grosz- 
mutter des Rpgnvaldr gewesen sei . . . .«. Jeg havde tænkt 

ganske det samme ved at læse begyndelsen af k.61 i udgaven. 
Men i virkeligheden findes her ingen fejl i overs.; det er kun 
udgiveren, der har skabt en saadan ved sin ubehændige sam¬ 
menføjning af to tekster. I overs. (fol. 45 v) staar der saaledes: 

»Cecilia heed Mogens Jarlis søster ectefød, hun vaar 
gift øster i Norge oc haffde en mand som heede Isaker, 
deris søn heede Kolur. 

Om Kole Kale søn. 

Koler kale søn sad hiemme paa Augdum paa sine 
gaarde oc drog ikke til Orknøer . . .« 

Her er alt rigtigt og ingen sammenblanding af Koir fsaksson 
(jfr. Icel. s. I s. 61) og Koir Kalason mulig. 

Hvad varianterne angaar, har Vigftisson øjensynlig ikke 
lagt an paa nogen fuldstændighed, hvad der maaske heller 
ikke har været nødvendigt, da mange af overs.s varianter 
skyldes unøjagtig gengivelse af grundteksten og Flat. allerede 
var bogstavret udgiven. Men han har dog sikkert været for 
vilkaarlig i sit valg. Jeg vil nøjes med et par eksempler. I 
Magnus 6lafssons uddrag kaldes de to digtere ÅrméOr og 
Oddi islandske, i Flat. shetlandske (Icel. s. I s. 153). Her staar 
haandskrift mod haandskrift, og da der er tale om et lille 
litteraturhistorisk spørgsmaal, var det vel umagen værd at 
anføre, hvad overs., som repræsenterer et tredje haandskrift, 
har; men det har Vigftisson forsømt. Den stemmer nøjagtig 
med M. 6., og det er sikkert afgørende for, hvad der er det 
oprindelige. — S. 72 1.5 f. n. har Vigfdsson ikke kunnet læse 
nogle ord i 325 III a. Her havde der været al grund til at 
anføre Flat.’s og overs.s læsemaader, der her stemmer over¬ 
ens og giver en god mening, omend maaske ikke den oprin¬ 
delige ordlyd. 

Det vilde være en let sag at fortsætte med disse indven¬ 
dinger. Men jeg haaber, de allerede fremførte er tilstrækkelige 
til i al fald foreløbig at begrunde min ovenfor udtalte dom 
om udgaven. 

3* 

II. 

Det har nu længe været almindelig erkendt, at der har 
eksisteret en saga om Orknøjarlerne paa den tid, da Snorre 
skrev sin Heimskringla, og som han har benyttet i denne — 
og jeg tror ikke, der med gode grunde kan rokkes ved denne 
antagelse, hvorfor jeg ikke opholder mig ved den. Derimod 
maa jeg gøre en bemærkning om sagaens navn. Vi har flere 
navne overleverede: Orkneyinga sdgur, saga Orkneyinga 
jarla, Orkneyinga jalla [>åttr, Jarlasogur (se nærmere herom 
F. Jdnsson, Litt. hist. II s. 653); men de fleste lærde har været 
enige om, at det sidste var det eneste rigtige. Jeg finder det 
dog ikke rimeligt, at det har været det fuldstændige navn; 
dertil er det for ubestemt. Vi maa betænke, at hvor det fore¬ 
kommer, er det i saadanne forbindelser, at ingen kunde være 
i tvivl om, hvilke jarler der mentes. Men nu har der sand¬ 
synligvis ogsaa været en saga om Ladejarlerne, strækkende 
sig over flere slægtled (jfr. F. Jdnsson, Litt. hist. II s. 639), og 
den kunde sikkert i lignende forbindelser kaldes Jarlasogur. 
Men hvad sagde man, naar det gjaldt at skelne de to værker 
fra hinanden? Naar Vigfusson i fortalen til sin udgave (s.xii) 
siger, at Orknøjarlerne i gamle dage var »jarlerne« par ex¬ 
cellence, saa er dette et meget daarligt argument for rigtig¬ 
heden af betegnelsen »Jarlasogur«; thi i de islandske sagaer 
hviler der en langt større glans over Ladejarlerne. Og naar 
han videre paapeger, at navnet er dannet i lighed med Kon- 
unga sdgur, saa er dette forsaavidt rigtigt; men er ikke netop 
det sidste en forkortelse af Ndregs konunga sdgur? Jeg mener 
altsaa, at det fulde navn har været Orkneyja (jfr. Magnus 
Eyjajarl) eller Orkneyinga jarla sdgur (forkortet Orkneyinga 
sdgur, Jarlasogur eller lignende). Men da navnet Orkneyinga- 
saga har vundet hævd, er mere velklingende end det fulde 
navn, mere konkret end Jarlasogur og overfor Orkneyinga 
sdgur har den fordel, at det betegner sagaen som en enhed 
(hvad den i sin nuværende skikkelse utvivlsomt er og rime- 

ligvis fra begyndelsen af har været), saa synes jeg ikke, der er 
nogen grund til at forlade det. 

Man har paavist nogle interpolationer i sagaen, som den 
nu foreligger. Det er først den sagnhistoriske indledning (jfr. 
fortalen til udg. s. xi og F. Jénsson, Litt. hist. II s. 658), end¬ 
videre nogle stykker i afsnittet om Magnus den hellige og 
henvisningen til Snorre Sturluson (Icel. s. I s. 73), der passer 
saa daarligt i sammenhængen (jfr. F. Jénsson, Litt. hist. II 
s. 656—657). Alt dette er sikkert rigtigt. De tilføjelser, der er 
særlige for Flat., behøver jeg ikke at opholde mig ved. En¬ 
delig har Maurer (Ausdrucke s. 655) antaget enkelte indskud 
fra Snorre foruden den omtalte henvisning, hvorom nær¬ 
mere nedenfor. 

Bortset fra disse steder har man ment, at sagaen var be¬ 
varet i sin oprindelige skikkelse (saaledes Storm, Sn. St. Hist. 
s. 61, F, Jénsson, Litt. hist. II s. 656), og ved at sammenligne 
den med Heimskringla mente man at kunne konstatere, at 
Snorre dels har gjort uddrag af den, dels ligefrem afskrevet 
den (se Maurer, Ausdrucke s. 654—55, Storm, anf. skr. 
s. 61—62 og 164). 

Imod dette tror jeg dog, der er overordentlig meget at 
indvende. 

K. 17 i Vigfussons udgave begynder saaledes: »Einarr jarl 
var optast å sumrum i hernadi um Irland ok Skotland ok 
Bretland. Pat var eitt sumar er Einarr jarl heijadi å Irland, 
at hann bardist f Ulfreksfirdi vid Konufogur frakonung; fékk 
Einarr jarl par usigr mikinn ok mannalåt. Annat sumar eptir 
fér Eyvindr urarhorn vestan af Irlandi ok ætladi til Noregs; 
vedr var hvast ok stormr mikil). På sneri Eyvindr til Ås- 
mundarvågs ok lå par vedrfastr um hrfd. En er J>at spyrr 
Einarr jarl på hélt hann pangat lidi miklu; ték hann Eyvind 
ok lét drepa, en gaf grid flestum monnum hans«. Da dette 
er første gang, Eyvindr nævnes i sagaen, spørger vi uvilkaar- 
ligt: hvem er Eyvindr urarhorn? Er han en af disse berømte 
mænd, som omtales i enhver nok saa kort saga, der om- 


Digitized by 





Original from 

UNIVERSITY OF MICHIGAN 



38 


OM ORKNEYINGASAGA. 


handler hans samtid, og hvis blotte navn er tilstrækkeligt til 
at indføre ham for læseren (jfr.f.eks. Einarr Fambarskelfir og 
Kålfr Årnason .i k. 24)? Nej. Foruden her i Orkneyingasaga 
omtales Eyvindr kun i Heimskringla og de værker, som stam¬ 
mer fra den, og hvad der her fortælles om ham, hører netop 
til de stykker af Olaf den helliges saga, som der er al sand¬ 
synlighed for, at Snorre har været den første til at optegne. 
Hvis altsaa det anførte stykke var oprindeligt i Orkn. s., saa 
havde dens forfatter dermed for første gang indført Eyvindr 
i sagalitteraturen, og er det saa rimeligt, at han havde gjort 
det saa hovedkulds ? I den henseende plejer dog sagaskriverne 
at være meget nøjeregnende. Men der er mere at bemærke. 
Jarlen lader Eyvindr dræbe, men frigiver hans niænd. Her 
tales ikke om nogen plyndring, det hele ser snarere ud til 
at være hævn end et simpelt hærgetog. Men hvad vilde jarlen 
hævne paa Eyvindr? 

Gaaden løses ved at se efter i Heimskringla (II s. 160—161). 
Eyvindr havde deltaget i slaget mellem jarlen og Konufogur 
paa den sidstes side, og jarlen havde givet ham skylden for 
sit nederlag. 1 Heimskringla faar man nøjagtige oplysninger 
om Eyvinds oprindelse og forhold til Olaf den hellige, og 
man lærer at forstaa, hvorfor kongen kan omtale ham som 

sin »hirdmann_ok félagsmann kæran« (Icel.s. 1 s.26), 

noget som i Orkneyingasaga kommer ganske uforberedt. Men 
samtidig maa jeg tilføje: naar man er nødt til at gaa til Heims¬ 
kringla for at kunne forklare et stykke i Orkneyingasaga, 
saa kan grunden kun være den, at vedkommende stykke i 
sin nuværende skikkelse er hentet fra Heimskringla. 

Nu findes begyndelsen af k. 17 i alt væsentligt overens¬ 
stemmende i overs. og Flat. Interpolationen er altsaa ikke 
ejendommelig for den sidste alene, men har været indsat i 
den selvstændige saga. Det er næsten sikkert, at dette er sket 
samtidig med, at den ovennævnte henvisning til Snorre er 
indkommen; den findes i 325III a, overs., Flat. og de særskilte 
sagaer om Magnus den hellige (Icel. s. I s. 248—49 og 284). 

En undersøgelse af alle disse haandskrifters slægtskabsfor¬ 
hold kunde maaske hjælpe til at bestemme tiden for denne 
bearbejdelse af sagaen nærmere; sandsynligvis falder den 
noget efter midten af det 13de aarhundrede. 

Hvad interpolationens omfang angaar, er det naturligst 
at antage, at hele stykket fra begyndelsen af k. 14 til henimod 
slutningen af k. 21, som næsten ord til andet stemmer med 
Heimskringla (II s. 199—214), i dets nuværende skikkelse 
er optaget fra denne. De ubetydelige afvigelser, som findes, 
er let forklarlige, dels som sædvanlige afskriverændringer, 
dels som bearbejderens værk (saaledes udeladelsen af halv¬ 
verset Hkr. II s. 199, der kommer senere i Orkn. s. 29). 
Det kan bemærkes, at overs. kun har ét kapitel svarende til 
udgavens k. 15—17, ligesom Heimskr.; udgavens inddeling 
stammer fra Flat. 

Endelig maa slutningen af k. 21 omtales særlig. Her af¬ 
viger 332 betydelig fra Heimskringla, medens Flat. (II s. 182) 
nøjagtig stemmer med den. Dette forhold er dog ikke van¬ 
skeligt at opklare. Heimskringla foregriber her nemlig senere 
begivenheder som Bruses og Torfinns død; men dette kunde 
umulig staa paa denne plads i den selvstændige Orkneyinga- 
saga, hvor netop størstedelen af Torfinns saga var tilbage; 
derfor maatte béarbejderen udelade det. Dog tror jeg, man 
ogsaa i 332 her har en ujævnhed, som ikke er bleven udvisket. 
I Heimskringla (II s. 214) hedder det: »En 1)6 at petta skipti 
yrdi eigi brådfengis, på er 1>6 pat sagt i Jarlaspgunum, at petta 
skipti færi fram, at Porfinnr hefdi ii. hluti, en Brusi pridjung..«. 
Meget tyder paa, at det er med denne sætning, Snorre be¬ 
gynder at fortælle om ting, der har staaet senere i Orkney- 
ingasaga, baade sætningens begyndelse (En p6. . . . eigi på 
brådfengis) og at han netop her henviser til sagaen. Men sæt¬ 
ningen staar ganske paa samme maade i 332, undtagen at 
henvisningen til sagaen naturligvis udelades. Derved er gen¬ 
tagelsen af ordene »petta skipti«, som i Heimskringla er fjer¬ 
nede fra hinanden ved henvisningen, kommen til at virke 

meget stødende. At vi ikke senere hen i sagaen finder øernes 
deling omtalt, kan ikke omstøde denne antagelse. Bearbej¬ 
deren har, da han traf bemærkningen derom, husket, at han 
allerede havde fortalt om den, og derfor udskudt den fra sin 
oprindelige plads. Slutningen af kap. 133 i Flat. viser, at 
stykket II s. 176—182 ligefrem er udskrevet af den Olaf den 
helliges saga, som har foreligget Flat.’s skriver, ligesom for¬ 
holdet har været med Færeyinga saga. 

Jeg kommer nu til Snorres virkelige andel i stykket. Da 
det jo omhandler en af de vigtigste begivenheder i Orknøer- 
nes historie, kan man gaa ud fra, at idetmindste dets hoved¬ 
indhold har været fortalt i den oprindelige saga. Og vi kan 
sikkert gaa videre og sige, at Snorre ikke vilde have fortalt 
med en saadan udførlighed f. eks. om Porkell féstri, hvis han 
ikke havde forefundet det meste af stoffet i sin skrevne kilde. 
Et træk som Forkeil féstris løfte til Torfinn jarl(Hkr. II s. 212, 
Icel. s. I s. 27) er saaledes utvivlsomt oprindeligt i sagaen, 
da det senere spiller en rolle i den (s. 52 nederst), men ingen i 
Heimskringla. M. h. t. Færeyingasaga, hvor et lignende tilfæl¬ 
de foreligger, nemlig at et stykke af den oprindelige saga nu 
kun er bevaret i Snorres bearbejdelse (jfr. Golthers afhandling 
i Festskr. til Maurer), har Finnur Jénsson udtalt, at »Snorre 
efter sin arbejdsmaade næppe har haft nogen grund til at 
ændre noget videre i den oprindelige fremstilling« (Litt. hist. 
II s. 651) — og nogle vilde maaske bedømme det foreliggende 
tilfælde paa samme maade. Imod dette taler dog ikke alene 
den ovenfor behandlede ujævnhed med Eyvindr, som viser 
en bearbejdervirksomhed fra Snorres side, men ogsaa den 
forskel, som der er paa de to tilfælde. Vi har intet, som tyder 
paa, at Færeyingasaga i sin selvstændige skikkelse er bleven 
interpoleret fra Heimskr.; det er rimeligvis kun Flat.’s skriver, 
som har afskrevet vedkommende stykke af øernes historie efter 
Snorre istedenfor efter sagaen — og det ganske uden hensyn 
til stykkernes lighed eller forskellighed. Derimod var Orkney- 
ingasaga, som ovenfor paavist, bleven interpoleret længe før 

og som en særskilt saga, og hvorfor i al verden skulde man 
have gjort dette, hvis man ikke havde fundet det omtalte 
stykke smukkere og fyldigere i Snorres bearbejdelse? I en¬ 
keltheder at afgøre, hvad stykket skylder ham, vil dog altid 
blive umuligt, da hans hovedkilde, det udskudte stykke af 
den oprindelige saga, for bestandig er tabt. Der kan kun være 
tale om mere eller mindre sandsynlige formodninger. Med 
størst sikkerhed kan der siges, at det, der fortælles om Ey vindr 
tirarhorn, enten er blevet ændret eller tilføjet af Snorre. Hvad 
de rent orknøske begivenheder angaar, som fjendtlighederne 
mellem Einarr jarl og Porkell féstri og jarlens drab, saa er 
det muligt, at Snorre, som baade i Oddi og paa Borg har 
haft lejlighed til at høre orknøske mænds fortællinger, har 
føjet enkelte smaatræk til, men det er ikke sandsynligt, 

« 

at han her har vidst ret meget mere end Orkneyingasagas 
forfatter. Anderledes stiller sagen sig derimod m. h. t. Olaf 
den helliges rolle i sagaen. Det billede, man faar af kongen 
under forhandlingerne med jarlerne, stemmer paafaldende 
godt med den opfattelse af ham, som man har al grund til 
at tro, at Snorre har været den første til at slaa fast, og som 
man næppe kan tro, at Orkneyingasagas forfatter har haft. 
Og er ikke en sætning som denne: »skildi konungr pat af 
vizku sinni, at Brusi gekk tregliga at pllu såttmåli, en mælti 
pat eina um, er hann ætladi sér at halda; en par er Porfinnr 
var, på er hann hafdi rådit, hvern hann skyldi upp taka, på 
gekk hann glatt at pllum skildaga ok dré um pat engan hlut, 
sem hann veitti in fyrstu åkvædi; en pat grunadi konung, at 
jarl myndi gera eptir sumar sættir« (Hkr. II s. 210) lige¬ 
frem typisk for Snorre, med hans stedse vaagende psykologi¬ 
ske interesse og diplomatens skarpe blik for personer og 
forhold, men uden sidestykke i Orkneyingasaga ? Jeg mener 
saaledes, at Snorres andel i skildringen af jarlernes under¬ 
kastelse er meget betydelig. 

Endelig er der stilen. P. A. Munch var i sin tid saa sikker 
paa, at stilen og fremstillingen i dette selvsamme stykke var 

Snorres, men ikke den øvrige Orkneyingasagas, at han deraf 
sluttede, at det oprindelig var forfattet af ham og var sagaens 
ældste del (Det norske Folks Hist. III s. 1050—51). Imod 
Munchs slutninger taler saa meget, at de ikke kan oprethol¬ 
des ; men hans indtryk af stilen er sikkert rigtigt, selvom det 
vanskelig kan begrundes, da vi mangler detail-undersøgelser 
af Snorres fremstillingsmaade i det hele. Og ved oven- 
staaende antagelse er der givet en forklaring af denne lighed 
i stil mellem et stykke i Orkneyingasaga, der ogsaa findes 
i Heimskr., og den øvrige del af den sidste, som jeg mener, 
fuldstændig maatte have tilfredsstillet Munch. 

Af det ovenstaaende vil for en udgiver af Orkneyingasaga 
følge, at han maa tage hensyn til Heimskringlas tekst af dette 
stykke. I de fleste tilfælde, hvor Flat., som her er det eneste 
haandskrift foruden overs., afviger fra den, har vi med blotte 
afskriverændringer at gøre, og den sidste har naturligvis den 
daarligste tekst. Rigtigst vilde det ogsaa være at medtage k.86 
i Hkr. II, idetmindste som en fodnote, thi hvis Eyvindr over¬ 
hovedet er ble ven omtalt i den oprindelige saga, har ogsaa 
indholdet af dette kapitel staaet der; ialfald hører det lige¬ 
frem sammen med begyndelsen af k. 17 i Vigfussons udgave 
og er en nødvendig forklaring til den. 

Endvidere følger heraf, at Maurers og Storms udsagn, at 
Snorre har »afskrevet« et stykke af Orkneyingasaga, er urig¬ 
tige. Endnu engang har man her begaaet den fejl, som var 
grundskaden i P. E. Mullers undersøgelser af kilderne til 
Heimskringla, nemlig at reducere Snorre til en simpel af¬ 
skriver ved at antage hans egne værker for at være hans kil¬ 
der. Og endnu engang har det her vist sig, at Snorre for hans 
eftertid stod som klassikeren; hvad der var gaaet gennem 
hans hænder ansaa man for at have faaet den endelige form; 
i den vilde man lade det gaa videre til efterkommerne. 

Endelig maa man herefter betragte Orkneyingasagas kil- 
despørgsmaal fra et nyt synspunkt. Det har vist sig, at Heims¬ 
kringlas indflydelse paa den ikke indskrænker sig til den 

korte henvisning til Snorre. Overalt, hvor de to værker stem¬ 
mer overens, maa man altsaa spørge: kan dette ikke være et 
senere indskud i Orkneyingasaga, hentet fra Heimskringla? 
Sagaens forhold til kongesagaen bliver saaledes meget ind¬ 
viklet og vanskeligt at udrede i alle enkeltheder. For det 
første hører mange af de ting, som Orkneyingasaga beretter 
om de norske konger, netop til de mest almenkendte, og man 
kunde fristes til at sige, at forfatteren angaaende dem ikke 
havde behøvet at støtte sig til nogen skriftlig kilde. Denne 
mulighed svækkes dog meget, dels ved de mange verbale 
overensstemmelser, som udelukker to uafhængige optegnel¬ 
ser, dels ved sagaens udtrykkelige henvisninger til (skrevne) 
kongesagaer (s. 38 og 179). Dernæst er sagaen ikke alene 
interpoleret fra Heimskringla, men den er ogsaa dennes kilde. 
Her maa man altsaa søge særlige kriterier i de enkelte til¬ 
fælde, ligesom man ogsaa kan gøre den almindelige betragt¬ 
ning gældende, at det i og for sig er naturligst, at Snorre, 
som en specialist i Norges historie, er den modtagende, naar 
han fortæller om orknøske tildragelser, Orkneyingasaga der¬ 
imod, hvor den kommer ind paa norske begivenheder, jfr. 
ogsaa det ovenforsagte om sagaens henvisninger til konge¬ 
sagaerne. Allermest indviklet er dog forholdet til kongesaga¬ 
erne efter 1030. Da Morkinskinnas kongesagaer er ældre end 
Orkneyingasaga, medens samlingen, som den nu foreligger, 
er yngre og henviser til sagaen (se Flat. 111 s. 270, Fagrskinna 
[ved F. Jdnsson] s. 201, jfr. Mork. s. 44 16-17 sammenholdt med 
Icel. s. I s. 53—54), saa har vi, hvor Mork., Orkn.s og Heimskr. 
stemmer overens, følgende hovedmuligheder: 1) O og M gaar 
tilbage til en fælles, tabt kilde, H øser af M. 2) M er fælles 
kilde for O og H. 3) M er H’s kilde, O er interpoleret fra H. 
4) O er H’s kilde og M-samlingen er interpoleret fra den. 

Det er ikke min hensigt her at behandle dette forhold i 
sin helhed, men kun, med alle de omtalte vanskeligheder i 
tankerne, at gennemgaa de tilfælde, som ved de ovenfor ind¬ 
vundne resultater angaaende forholdet mellem Orkneyinga- 

saga og Heiniskringla er komne til at staa i et andet lys end 
tidligere. 

Angaaende de første jarlers historie, til og med Torf-Einar, 
vil der næppe være meget at forandre i Storms opfattelse 
(Sn. St. Hist. s. 61—62 og 119); vi har her sikkert for det me¬ 
ste sagaen bevaret i dens oprindelige skikkelse, som den har 
foreligget Snorre. Dog findes her et par vanskelige punkter, 
og da der er tale om ting af historisk betydning, vil jeg om¬ 
tale dem lidt nærmere. 

I Orkneyingasaga omtales to vesterhavstog, foretagne af 
Harald haarfager. Paa det første erobres de vestlige øer og gi¬ 
ves til Røgnvald jarl, hvis søn Ivar er falden paa toget. Det sidste 
foretager kongen for at hævne sin søns drab paa Torf-Einar 
(Icel. s. I s. 4—5 og 10). Hermed stemmer Heimskr. I ganske 
overens (s. 128—129 og 143). Endvidere omtaler Landnåma 
(F. Jénssons udgave s. 96 og 210) Ivars fald »i Syderøerne 
med kong Harald haarfager«. Derimod harVatnsdæla (k. 9) 
og Flat. I (s. 575) en anden fremstilling, idet de lader Ivar 
falde i Hafrsfjord og ikke beretter noget om, at kong Harald 
havde erobret øerne, førend han skænkede dem til Røgnvald. 
Hertil slutter sig nærmest Snorres fremstilling i Heimskr. II 
(s. 197—98), hvor der kun tales om ét vesterhavstog, nemlig 
det sidste (imod Torf-Einar), og der henvises til Glymdråpa 
som bevis for, at kongen ved denne lejlighed hærgede paa 
Skotland, øjensynlig det samme vers, som i Harald haar- 
fagers saga anføres ved omtalen af det første tog. Endnu en 
tredje variation findesi Flat. I (s. 418), hvorefter kong Harald 
skulde have givet Røgnvald øerne »i hårskurdar laun«. Den 
er selvfølgelig historisk set betydningsløs, men viser yder¬ 
ligere, hvor vaklende opfattelsen af dette punkt har været. 

Det hele er meget vanskeligt at forklare, og jeg vil kun 
som en mulighed til overvejelse fremsætte følgende hypotese. 
I den oprindelige Orkneyingasaga har der kun været tale om 
ét vesterhavstog, det sidste. Harald har som bod for Ivar, 
falden i Hafrsfjordslaget eller andensteds med kongen, givet 

Røgnvald bemyndigelse til at erobre de vestlige øer og en 
passende hærstyrke dertil (jfr. forholdet med Torf-Einar Icel. 
s. I s. 7 1 " 4 ). Denne fremstilling har vi bevaret i Vatnsdæla 
og Heimskringla II, som begge henviser til Orkneyingasaga, 
endvidere i Flat. (I s. 575), som dog maaske gengiver den 
samme tradition, uden skriftligt fællesskab. Nu er der meget, 
der tyder paa, at Olaf den helliges saga er Heimskringlas 
ældste del; senere har da Snorre syntes, det var urimeligt, 
at kongen gav øerne bort uden først at have erobret dem. I 
verset af Glymdråpa saa han nu en beretning om dette første 
tog, og henførte saa Ivars fald dertil. Maaske har han ogsaa 
haft støtte i nogen tradition, men i hans beskrivelse af toget 
er der intet træk, som ikke kunde forklares udfra dette syns¬ 
punkt. Det vilde rigtignok være en af hans dristigste kom¬ 
binationer, men langtfra utænkelig. Orkneyingasagas bear¬ 
bejder optog saa Snorres beretning, og i virkeligheden ser 
sagaens fortælling om toget ud som et uddrag af Heimskr. 
Fra samme kilde stammer endelig Landnåmas bemærkning, 
indkommen ved Snorres elev, Sturla hérflarson. Hvis denne 
opfattelse af forholdet mellem kilderne var rigtig, vilde man 
have mindre betænkelighed ved at gaa ind paa Finnur 
Jénssons antagelse, at der kun har været ét vesterhavstog 
ca. 890 (se Litt. hist. I s. 429—430). 

Det stykke, som Vigfusson s. 10—11 har optaget fra overs., 
handler mest om Erik blodøkse og hans sønner. Meget taler 
for, at det i sin nuværende skikkelse stammer fra Heims¬ 
kringla. Jeg lægger her ingen vægt paa, at det mangler i Flat.; 
Vigfusson har sikkert ret i, at den her forkorter for at undgaa 
at gentage ovenfor fortalte ting. Derimod er det af vigtighed, 
at sagaen her øjensynlig støtter sig til en kongesaga (saaledes 
ogsaa F. Jénsson, Litt. hist. II s. 654), at de verbale overens¬ 
stemmelser med Heimskr. beviser skriftligt slægtskab og at 
der intet findes i Orkneyingasaga, som ikke kunde være hen¬ 
tet fra Heimskr. Bemærkningen om, at Kong Adelsten vilde 
forlige Erik og Hakon, kan godt være en bearbejders uhel- 

dige tilføjelse. Paa den anden side viser Heimskr. kendskab 
til detailler, som peger paa en anden kilde end Orkneyinga- 
saga, saaledes angivelsen af kong Adelstens regeringstid til 
14 aar, 7 uger og 3 dage; overs. har kun 14 aar. At vi her 
har med en bearbejders indskud at gøre, slutter jeg ogsaa 
deraf, at stykket hele tiden gaar ud fra Erik og hans sønner 
som hovedpersoner, ikke fra jarlerne. Man sammenligne saa¬ 
ledes denne sætning (s. 10 nederst): »Ok eitt vår for Eirfkr 
konungr nordr fyrir Skotland ok {)adan i Orkneyjar, ok tdk 
med sér jarla af Orkneyjum, sonu Torf-Einars, Arnkel ok 
Erlend« med begyndelsen af k. 40: »{>å er J)eir brædr Påll ok 
Erlendr hofdu rfki tekit i Orkneyjum, kom austan or Noregi 
Haraidr Sigurdarson ...«. I Heimskringla er sætningen *J)å 
var |>ar jarl !>orfidr hausakljufr« (I s. 173 n ) udmærket paa 
sin plads, da det er første gang jarlen nævnes, i Orkneyinga- 
saga ikke, da han er bleven omtalt kort i forvejen, o. s. v. 
Naturligvis har der staaet noget om disse jarler i den op¬ 
rindelige saga, kun kortere, og man gør sikkert rettere i her¬ 
efter at tilskrive Snorre alene f. eks. forklaringen af Eriks- 
sønnernes rejse til Danmark (jfr. Storm, Sn. St. Hist. s. 124). 

Med endnu større sikkerhed kan k. 12, som nu kun findes 
i overs., da Flat. istedenfor har et kapitel af den længere 
Olaf Tryggvasons saga, siges at være en interpolation fra 
Heimskringla. Begyndelsen: »6lafr Tryggvason var fjdra 
vetr f hernadi l'Vestrlondum sidan er hann kom afVindlandi, 
ådr hann léti skirast i Syllingum« forudsætter saa tydelig som 
muligt en saga om Olaf, og denne saga kan kun være Snorres; 
kun han lader Olaf drage fra Venden til vesterleden (Oddr 
lader ham rejse til Gar^ariki), kun han har tidsangivelsen 
4 aar (I s. 308). Endvidere har Snorre (I s. 346) en detailop¬ 
lysning som »Péttlandsfjgrdr var eigi færre, som viser et 
nærmere kendskab til begivenheden, end han kunde hente 
fra Orkneyingasaga, som den nu foreligger. Af det par uover¬ 
ensstemmelser, som findes, skyldes den ene en fejllæsning 
af Vigftisson: Overs. (fol. 8 a) har »Kaurans Irlands konges 

sostter«, overensstemmende med Heimskr. (I s. 312), men 
skriveren har først skrevet »daatter« (derfor de to t-er i sostter), 
og saaledes har Vigfusson læst. Den anden (overs.: jarlen 
agter sig paa hærgetog med 3 skibe, Hkr.: over til Katanes 
med ét skib) kan ikke forklares, men den var ialfald ligesaa 
uforklarlig, hvis vi her i Orkneyingasaga havde medSnorres 
eneste kilde at gøre. Hvormeget af dette kapitels indhold der 
har staaet i den oprindelige saga, lader sig ikke afgøre. 

M. h. t. stykket s. 36—38, om Harald haardraade og 
Magnus den gode, er vi forsaavidt heldigt stillede som sagaen 
her ligefrem henviser til en kongesaga. Maurer har i sin tid 
(Ausdrucke s. 655) udtalt, at henvisningen kun kunde gælde 
Snorre, og enkelte ting er kun fælles for Orkneyingasaga 
og Heimskr. (f. ex. sætningen »er l'sa leysti um vårit« Icel. s. I 
s. 38, Hkr. III s. 3); men hvis Maurer dengang havde været 
klar over Heimskringlas forhold til Morkinskinna, vilde han 
dog sikkert have ytret sig mere forsigtigt. Saaledes omtaler 
Orkneyingasaga og Morkinskinna (d. v. s. Flat III s. 262 og 
Fagrskinna s. 191), men ikke Snorre, antallet af de mænd, 
som svor eden i Holmgaard; kun Orkn. og Ågrip lader Rogn- 
vald Brusason være i følge med de norske sendemænd (Ågrip 
sp. 54) o. 1. Alligevel tror jeg, at Maurers mening er rigtig; 
den bestyrkes ved de andre tilfælde, hvor interpolationerne 
fra Snorre er aabenlyse, og ved de utvivlsomme verbale over¬ 
ensstemmelser. Men i den oprindelige saga har der naturligvis 
ogsaa været fortalt noget om disse begivenheder, og derfra 
maa da afvigelserne fra Heimskringla stamme. 

Som en aldeles sikker interpolation fra Heimskringla maa 

ø 

man betragte stykket om Magnus den godes død, som Vig¬ 
fusson har optaget fra overs. som en fodnote s. 56. Da Flat. 
her ikke, som i de to ovennævnte tilfælde, havde nogen grund 
til at udelade, er det rimeligst, at vi her har med et senere 
indskud at gøre, maaske ejendommeligt for 332’s og overs.s 
original alene. Stykket, som har hele sit indhold og en stor 
del af sin ordlyd fælles med Heimskr. (III s. 116—119), for- 

tæller uforholdsmæssig bredt om en begivenhed, som saa lidt 
vedkommer jarlernes saga, og synes desuden at indeholde 
en kombination af to kilder, som det er langt sandsynligere, 
at Snorre end Orkneyingasagas forfatter kan have foretaget. 
Medens nemlig Morkinskinna (Flat. III s. 330—331) fortæller, 
at kong Magnus sendte sin broder Tore med budskabet om 
sin død til kong Svend, og at han var den første til at bringe 
denne det, hvad der jo er det naturligste, faar kong Svend 
her og i Heimskringla Magnus’ død først at vide af »nogle 
mænd« (»en mand«); senere kommer saa Tore med sit bud¬ 
skab. Hvad det er for en sidekilde, som her bar virket paa 
Snorres fremstilling, er vanskeligt at sige. Jeg nævner kun 
som en mulighed, at det kunde være Fagrskinna, der slet 
ikke nævner Tore som den biperson, han er, men lader iste- 
denfor »en mand« fortælle Svend om Magnus’ død (s. 249). 

I den resterende del af sagaen findes der vel mange be¬ 
røringer med kongesagaerne; enkelte steder er det endog- 
saa sikkert, at en skriftig kilde er benyttet (saaledes s. 68 ff. 
om Magnus barfods tog til vesterleden, s. 179 om Erling, 
jfr. henvisningen, s. 181 om Eysteins tog), andre steder sand¬ 
synligt (s. 61,104—105,147); men, som jeg ovenfor har frem¬ 
hævet, er der her mange muligheder, og det er vanskeligt 
at finde nogle kriterier, hvorefter man kunde give én for¬ 
trinet. Jeg vil derfor kun nærmere omtale et punkt, opreg¬ 
ningen af de mænd, som fulgte Magnus barfod paa hans 
vesterhavstog. Her findes den afvigelse mellem kilderne, at 
Orkneyingasaga (s. 68) og Ågrip (sp. 81) har denne opregning 
ved det første tog, Morkinskinna (s. 153) og Heimskringla 
(III s. 260) ved det sidste. Heraf har Finnur Jénsson sluttet, 
at den samling af norske kongesagaer, der har været benyttet 
i Orkneyingasaga, har været nærbeslægtet med Ågrip (Litt. 
hist. Il s. 654). Men ser vi paa listerne, som de nu foreligger, 
viser det sig, at af de fire omtalte værker staar de to sidste 
længst fra hinanden, idet Ågrip kun har 3, Orkneyingasaga 
9 navne, og af disse er kun 2 fælles (se ellers angaaende disse 

lister Storm, Sn. St. Hist. s. 188—189). Alligevel kan Finnur 
Jénsson godt have ret deri, at det er Ågrip eller et dermed 
nærbeslægtet værk, som den oprindelige forfatter har benyt¬ 
tet, der har bevirket, at listen er kommen til at staa ved det 
første tog. Kun maa det saa tilføjes, at den i sin nuværende 
skikkelse ikke synes at kunne stamme derfra, men maa være 
udvidet efter en anden kilde og da snarest Heimskringla. Af 
dennes 6 navne findes de 5 i Orkneyingasaga (Ulfr Hranason, 
som ogsaa staar i Ågr. og Mork., udelades). Det 6te er Kali, 
som er ejendommeligt for Orkneyingasaga. De øvrige tre er 
Skopte-sønnerne, som ikke findes i Heimskringlas liste, da 
Snorre lader dem være dragne af landet paa det sidste vester- 
havstogs tid. Men for en bearbejder, som kendte Heimskringla 
og deraf havde set deres nære forhold til kong Magnus under 
Svenskekrigen, maatte det ligge ret nær at tage dem med i 
en liste over deltagerne i det første tog. Det kan bemærkes, 
at pgmundr Skoptason nævnes i Mork.’s liste, og nogle vilde ' 
maaske deraf slutte, at det snarere var fra den end fra Snorre, 
listen var tagen. Men det vejer næppe op imod, at Orkney¬ 
ingasaga og Heimskringla stemmer overens imod Mork. ved 
at udelade Sigurdr Sigurdarson og Sigurdr ullstrengr, og at des¬ 
uden P6r5r Skoptason slet ikke nævnes i Mork. (eller Ågrip), 
men derimod i Heimskringla. 

III. 

Jeg er forberedt paa, at man maaske vil finde mine oven¬ 
for udtalte anskuelser svagt begrundede, og jeg indrømmer, 
at i enkelthederne er der meget usikkert. Men i en under¬ 
søgelse af denne natur kan det vel som regel ikke være an¬ 
derledes ; man maa ofte regne med kriterier, som isolerede 
vilde være af en ringe betydning, men som, naar de alle peger 
i samme retning og desuden kan støtte sig til andre mere 
beviskraftige, faar en anden og større værdi. Jeg har da og¬ 
saa bestræbt mig for at ytre mig med forsigtighed om mange 
enkeltheder og min fremstilling af disse vil maaske ogsaa 

Aarb. f. nord. Oldk. og Hlit. 1013. 4 

blive forandret, men saa meget haaber jeg dog maa blive til¬ 
bage, at man herefter vil se noget anderledes, end man hidtil 
har gjort paa Orkneyingasagas overlevering, dens kilder og 
især dens forhold til Snorre, samt som følge deraf paa den 
vedkommende del af Heimskringlas kildespørgsmaal. 

Endelig mener jeg at have paavist nødvendigheden af en 
ny udgave af denne historisk vigtige og interessante saga. 
Selv en saa lidet omfattende undersøgelse som den, jeg her 
har foretaget, vilde have lidt ved at udføres ved hjælp af 
Vigfussons udgave alene. Og det er ikke alene de fejl, der 
kan opregnes, som forringer dens brugbarhed, men ogsaa 
det, at man aldrig tør stole paa den og derfor helst altid vil 
have haandskrifterne (især overs.) ved haanden. Det er ikke 
min hensigt her at give nogen plan for en ny udgave. De for¬ 
dringer, jeg synes, man er berettiget til at stille til en saadan, 
vil indirekte være fremgaaede af min kritik af Vigfussons ud¬ 
gave, og er jo ogsaa de samme, som nutiden stiller til enhver 
videnskabelig udgave. Kun er der her særlig grund til at 
kræve, at udgaven gør alt for at lette oversigten over det 
brudstykkeagtige haandskriftmateriale og, da sagaen nu en¬ 
gang ikke kan føres tilbage til sin oprindelige skikkelse, læg¬ 
ger mere vægtderpaa end paa at fremstille en smukt afrundet 
tekst. Forhaabentlig vilde en saadan udgave bidrage til løs¬ 
ningen af nogle af de spørgsmaal angaaende sagaen, som 
endnu er uopklarede. 

N r. 194 blandt den Arnamagnæanske samlings oktav¬ 
håndskrifter er i flere henseender mærkeligt. Den lille 
skindbog er dateret (skr. 1387), og skriveren har desuden i 
lønskrift tilføjet forskellige oplysninger, hvoraf man ser, at 
den er skrevet af en præst i det vestlige Island, som her har 
indrettet sig en hel encyklopædi, samlet fra til dels meget 
gamle kilder 1 . Æmnerne, i håndskriftets nuværende defekte 
tilstand i alt 25, veksler fra ganske korte notitser til små af¬ 
handlinger. Blandt de større optegnelser er stykker af kom- 
putistisk, geografisk og medicinsk indhold. Det geografiske 
afsnit, som i det følgende nærmere skal behandles, gengives 
her i dansk oversættelse, dog således at indledningen og 
slutningen kun kortelig er refereret og den første af de to 
hovedbestanddele, hvoraf afhandlingen antages at bestå, er 
sat i skarpe klammer. I oversættelsen er dels originalens 
stednavne benyttede — i normaliseret retskrivning eller un¬ 
dertiden i tillæmpet sprogform — med kursiveret forklaring 
i parentes, dels disse gengivne ved de nu almindelig benyttede 
navne, om nødvendigt med originalens navneform i parentes, 

1 Håndskriftet er udgivet af nærv. forf. under titlen Alfrædi (slenzk, I, 
Kbh. 1908; tidligere er det geografiske afsnits hovedparti udg., med latinsk 
oversættelse og fortrinlige oplysninger, af C. E. Werlauff som universitets- 
program 1821. De af mig i navneregistret til Alfrædi givne oplysninger 
til stednavnene er i nærv. afhandling i adskillige tilfælde øgede eller æn¬ 
drede, uden at dette i det enkelte her fremhæves. 

men da ukursiveret. På islandsk vis er de fleste fremmede 
stednavne stærkt ændrede, enten ligefrem omtydede ved folke- 
etymologi eller tilrettelagte for nordisk udtale, hvorom nær¬ 
mere i et efterfølgende afsnit. Efter oversættelsen følger en 
redegørelse for afhandlingens indhold og de heri nævnte lo¬ 
kaliteter; en stjærne foran stednavnet i oversættelsen beteg¬ 
ner, at nærmere oplysning foreligger i kommentaren, men 
anvendes ingenlunde for alle i denne belyste lokaliteter. 

Guds ven Moses i Jødeland var den første, som skrev hellige bøger om 
guds storværker, 5 i alt, en fra verdens skabelse til hans egen levetid, 4 om 
de begivenheder, som skete i hans dage; hans bøger er grundvolden for 
alle hellige skrifter både under gammel og ny lov. 

Om Paradis siger Moses, at det er et sted, hverken i himlen eller på 
jorden, men midt imellem bægge. Dær er alle goder, hverken frost eller 
sne, ingen skadelige dyr, et herligt kildevæld, som hedder livets kilde, 
eviggrønne, frugtbærende træer, deriblandt kundskabens træ. I Paradis 
er fuglen Fønix, den bader sig i livets kilde og stråler i solens lys i alle 
farver. Den flyver til Ægypten, dær tilbedes den af indbyggerne, som 
danner et billlede af den, og vender atter tilbage til Paradis. 

Apostelen Johannes fortæller om Paradis, at 4000 år før Kristi fødsel 
(1000 år efter verdens skabelse), da var Fønix bleven gammel og opbrændte 
sig selv, men opstod 3 dage efter som ung, og således går det hvert tu¬ 
sinde år. Paradis er i verdens østlige del, dær er livets træ. Dær er en 
brønd, hvorfra 4 floder løber til denne verden. Det er Ganges, Nilen, 
Tigris, Eufrat; Eufrat løber ned fra Armenien, hvor Qældene Tabor og 
Hermon er, mellem de fjælde stansede Noas ark, og dær steg han og hans 
slægt i land. 

Noa delte verden mellem sine sønner i tre dele, Asien, Afrika, Europa; 
disses sønner stiftede igen riger i hver af verdensdelene. Som riger i 
Europa opregnes en del af Svitjod det store (regnes i øvrigt til Asien), 
Kylflngaland eller Gardarige, Grækenland, Bulgarien, Ungarn, Saxland, 
Frakland. Spanien, Homer-land, Danmark, Sverig, Norge, Gallien, Kappa- 
docien l . 

[Det siges, at jorden er tredelt i henseende til navne, én del 
hedder Asien, den strækker sig fra nordost i sydvest og når til 
jordens midte. I den del af jorden, i den østlige del af verden, 
er de tre Indie-lande. I det yderste Indien forkyndte apostelen 


1 »Guds ven M. — Kappadocien* indeholder en forkortet gengivelse af 
den geografiske afhandlings begyndelse. 

Bartolomæus kristendommen, og dær lod han sit liv; i det nær¬ 
mest derved liggende Indien prædikede apostelen Tomas den 
kristne lære, og ligeledes i det, som er herhen imod, og dær døde 
han for guds skyld. I den del af verden, som hedder Asien, står 
byen Ninive, som er den største i udstrækning af alle byer; den 
er 3 dagsrejser lang og 1 bred. I den del af verden er det gamle 
og store Babilon; i denne by herskede Nabugodnosor, men den 
er nu ødelagt, så at folk ikke kan bo der for slanger og alle slags 
udyr. I Asien er Jerusalem og Antiochia; i denne by satte St. 
Peter sin bispestol, og dær sang han først af alle mænd messe. 
Lille-Asien hedder et land i det store Asien; dær prædikede apo¬ 
stelen Johannes troen, og dær er hans grav i den by, som hedder 
Efesus. I Ægypten er det nye Babilon (Gamle Kairo) og den stor¬ 
by, som hedder Alexandria. 

Den anden del af Jorden hedder Afrika, den strækker sig fra 
sydvest mod vest og nordvest; i den del af jorden er Serkland 
(Saracenernes land) og Blåland (Ætiopien). Middelhavet skiller 
Afrika og Europa. 

Europa hedder den tredje del af jorden, den ligger i vest og 
nordvest og strækker sig mod nordost. I den østre del af Europa 
er Gardarige, dær er Kænugård (Kiev) og Holmgård ( Novgorod 
ved Ilmensøen), Palteskja (Polotsk) og Smaleskja (Smolensk). 
Nærmest ved Gardarige mod sydvest er den græske konges rige, 
dette riges hovedstad er Constantinopolis, som vi kalder Mikla- 
gård. I Miklagård er den kirke, som på deres sprog hedder 
Agiosophia, og som Nordboerne kalder Ægisif (Sofiemoskeen); 
den kirke er af alle kirker i verden den fortrinligste og anseligste 
i henseende til bygning og størrelse. Under den græske konge 
hører Bulgarien og en mængde øer, som kaldes Grækenlands- 
øer; af Grækenlands-øerne er Kreta og Cypern (Kipr)de ypperste. 
Sicilien er et stort rige og indgår i den del af verden, som hedder 
Europa. Italien hedder det rige, som ligger syd for den fjæld- 
kæde, som man kalder Mundio (Alperne). Nedenfor Italien mod 
øst er Apulien, som Nordboerne kalder Pulsland. Midt i Italien 
står byen Rom. I den nordlige del af Italien ligger Langbardia, 
som vi kalder Langbarda-land. Nord for fjældet (d.v. s. Alperne) 
er mod øst Saxland, mod sydvest Frakland. Hyspania, som vi 
kalder Spånland, er et stort rige i syd mod Middelhavet, mellem 
Langbardaland og Frakland. Rin hedder en stor flod, som løber 
imod nord fra Alperne (Mundio) mellem Saxland og Frakland. 
I Rin-mundingerne ligger Frisland mod nord ud mod havet. 
Nord for Saxland er Danmark. Igennem Danmark strækker 
havet sig til landene i øst. Svitjod ligger øst for Danmark og 
Norge nord for. Norge kaldes landet fra Vægistav i nord — 

dær er Finmarken, det er ved Gandvik (det hvide hav) — til 
Gautelven i syd; rigets grænser er Gandvik mod nord, Gautelv 
mod syd, Eidaskog (skov mellem Norge og Værmeland) mod øst, 
Øngulsø-sund (Menai Strait mellem Anglesey og Wales) mod vest. 
Hovedbyerne i Norge er købingen i Trondhjem (d.v.s. Nidaros), 
dær hviler den hellige kong Olav, for det andet Bergen i Hørda- 
land, dær hviler den hellige Sunniva, den tredje er øst på i Vik 
(d. v. s. Oslo), dær hviler den hellige Hallvard, kong Olavs frænde. 

Gautland ligger øst for Gautelven, dernæst Svitjod, dernæst 
Helsingeland, derefter Finnland, og da er opregnet indtil Garda- 
rige, som før er [anført]. På den anden side af Gautlapd ligger 
Danmark; dær er i Skåne en anselig by Lund, hvor den hellige 
biskop »Licius« (d. v. s. Laurentius) hviler, en anden er Odense 
i Fyn, hvor den hellige kong Knud den ældre hviler, men i Ring¬ 
sted i Sælland hviler den yngre kong Knud (d. v. s. K. lavard), og 
i Roskilde på Sælland er den fagre >mø< Margrete. 

Nærmest Danmark er det lille Svitjod (d. v. s. Sverig), derefter 
Øland, så Gotland, så Helsingeland, så Værmeland, så de to Kven- 
lande, som ligger nord for Bjarmeland. Fra Bjarmeland strækker 
sig ubeboede lande imod nord, indtil Grønland begynder. Syd 
for Grønland er Helleland, derpå Markland, derefter er der ikke 
langt til Vinland det gode, som nogle formoder udgår fra Afrika, 
og hvis det er således, da falder verdenshavet ind mellem Vin¬ 
land og Markland. Det fortælles, at Torftnn karlsevne huggede 
træ til en »hus-pryder« og siden rejste for at opsøge Vinland det 
gode og kom dær hvor de troede det land var, men nåede ikke 
at undersøge det, eller noget af landets frembringelser. Leiv den 
heldige var den første, som opdagede Vinland, og da traf han 
på havet købmænd ilde stedte og frelste dem ved guds miskund. 
Han indførte kristendommen i Grønland, og den voksede dær 
således, at en bispestol oprettedes på det sted, som hedder Gar- 
dar. England og Skotland er én ø, men sit kongerige hvert. Ir¬ 
land er en stor ø. Island er også en stor ø nord for Irland. Disse 
lande ligger alle i den verdensdel, som hedder Europa ] 1 . 

Så er sagt, at omkring Island er 7 døgers sejlads’ med rask 
bør, som skifter således som det behøves, ti man kan ikke bruge 
samme vind. Mellem Island og Norge regnes lige så langt. Fra 
Norge skal man først rejse til Ålborg i Danmark. Romfarerne 
regner, at fra Ålborg er 2 dages rejse til Viborg, derpå en uges 
rejse til *Hedeby, hvorfra der er kort til Slesvig, derpå en dags- 


1 Det i skarpe klammer satte stykke »Det siges—Europa« kan ikke 
antages oprindelig at have hørt sammen med den efterfølgende »vejviser«. 
* Om udtrykket døger (dægr) se s. 103—5. 

rejse til Ejderen. Dær mødes landene Danmark, Holsten, Sax¬ 
land og Venden. Derfra er en dagsrejse til Heitsinnaby (Itzeho) 
i Holsten; derefter sætter man over Saxelven (Elben) til Stade 
(Stpduborg). I Saxland er en fint dannet befolkning, og Nord¬ 
boerne lærer dær meget, som de efterligner. I Stade er en bispe¬ 
stol ved Marie-kirken. Derfra er 2 dages rejse til Verden (Feråu- 
borg); derfra er kort til Nienburg (N^juborg). Derpå kommer 
•Minden (Mundio-borg), hvor der er en bispestol ved Peters-kirken. 
Nu skifter sprogene. Da er der 2 dages rejse til Paderborn 
(Pgddubrunnar), hvor der er en bispestol ved Liborius kirke, og 
dær hviler han. Da er der 4 dages rejse til Mainz (Meginzu-borg); 
dær imellem er en landsby, som hedder*Horus, og en anden, som 
hedder *Kiliandr, og dær er *Gnitaheden, hvor Sigurd dræbte 
Favne. En anden vej er fra Stade at rejse østligere gennem Sax¬ 
land til Harsefeld (Horsafell), derfra til Valsoborg (Walsrode), 
derfra til Hannover (Hanabruin-borg), så til Hildisheim, hvor 
der er en bispestol, og hvor den hellige Gudhardus hviler, så til 
Gandersheim, så tilFritzlar(Friålar), så til*Arinsborg (Arnsburg), 
hvorfra der ikke er langt til Mainz, hvor vi før rejste. Disse to 
hovedveje rejser Nordboerne, og vejene mødes i Mainz, når disse 
følges, og det er den almindelige vej. En anden vej til Bom er 
at rejse fra Norge [til Frisland 1 ?] til Deventer eller Utrecht 
(Trekt), hvor man tager stav og pose og indvielse til Rom-færden. 
Fra Utrecht er 6 dages rejse til Køln, hvor der er en ærkebiskops¬ 
stol ved Peters-kirken. Af Kølns biskop skal kejseren modtage 
indvielse i den kirke, som hedder Aqvisgrani (d. v. s. byen Aachen). 
Fra Køln er 3 dages rejse op langs Rhinen til Mainz, hvor der er 
en ærkebiskops-stol ved Peters og Pauls kirke. Derfra er en 
dagsrejse til Speier (Spira), hvor der er en bispestol ved Marie- 
kirken. Derfra er en dagsrejse til Selz (Selsborg). Så er en dags¬ 
rejse til Strassburg, hvor der er en bispestol ved Marie-kirken, 
og derfra 3 dages rejse til Basel (Boslaraborg). Derefter rejser 
man fra Rhinen på 1 dag til Solothurn (Solatrar). Derpå er en 
dagsrejse til *Vivilsborg (Avenches = Wiflisburg), som var stor, 
indtil Lodbrogssønnerne brød den, men nu er den lille. Derfra 
er en dagsrejse til Fivizuborg (Vevey), som står ved *Martinssøen 
(Genfersøen). Her støder deres veje sammen, som rejser sydpå 
over Alperne (Mundio-fjall): Franker, Flamlændere, Kelter, Eng¬ 
lændere, Saxer, Nordboere. Derpå er en dagsrejse til *Mauricius- 
borg (St. Maurice), dær hviler han med hele sit følge, 6666 mand. 
Dær er *Peters-kastel. Fra Mauricius-borg er 2 dages rejse til 
•Bernhards-hospits, det er anlagt oppe på fjældet. Oppe på Al- 


1 Bortsmulret i håndskriftet 194. 

perne (Mundio) er *Peters-hospits. Dær er ofte ved Olavs-messe 
om somren (29. juli) sne på stenene og is på vandet. 

. Syd for Alperne er Trælletorp (|>ræla|>orp = Etroubles). Derpå 
kommer Augusta (Aosta), en god by, hvor der er en bispestol 
ved Ursus-kirken, og dær hviler han. Derpå kommer ‘Martins- 
kamrene (»Camera« ved Pont St. Martin). Derpå følger Jovurø 
(Jgfurey [o: fyrsteøen] = Ivrea)\ herimellem og Aosta er 2 dages 
rejse. Da er der en dagsrejse til Fredsæla (Fridsæla = Vercelli '), 
hvor der er en bispestol ved Eusebius-kirken, dær hviler han. 
Derfra er en dagsrejse bort fra Rom-vejen mod øst til Melans- 
borg (Milano). Dersom du drager ad den lige vej til Rom, er 
der en dagsrejse til *Papø (Papey = Pavia), dær er en kejser-stol 
ved Sirus-kirken, og dær hviler han; dær voksede biskop Martin 
op, og han har her en hoved-kirke. Derfra er en dagsrejse til 
Piacenza (Plazinza), hvor der er en bispestol ved Marie-kirken. 
Mellem Pavia og Piacenza løber en stor flod, som hedder Po 
(Padus). Da kommer man til vejen for dem, der er rejst Ilians- 
vejen. Mod syd fra Piacenza er en dagsrejse til Donna-borg 1 
(Borgo San Donnino), og herimellem ligger *Eriks-hospits. Så 
kommer en flod, som hedder Tår (Taro), det er et stort vandløb 
og klart, og den forurenes aldrig eller blandes, da alt fordærv 
og skarn, som kastes i den, synker til bunds. Dær imod syd er 
•Tårs-borg (Borgotaro). Derefter skal man rejse over det fjæld, 
som hedder Munbard (Appenninerne). Langbardaland hedder 
landet fra Appenninerne mod syd til Alperne i nord. Den ene 
ende af Alpe-Qældet når til havet mod vest i *Styrio-land, den 
anden mod øst i den inderste del af Fenø-bugten (Feneyjabotnar; 
Feneyjar [o: Sumpøer] — Venedig). I Appenninerne ligger Crucis- 
markadr og •Frakka-skåli. Derefter kommer *Montreflar (Pontre- 
moli). Da er en dagsrejse til •Marie-gilde (Mariu-gildi). Derpå 
kommer Luna, ved byen ligger *Luna-sandene, 10 mil rejser man 
over de fagre sande, og til alle sider er byer, og der er dær en 
vid udsigt. Mellem Mariegilde og Luna ligger Stephanus-borg 
(Stefano di Magra) og *Marie-borg (Sarzana[?J). I Luna-sandene 
siger nogle at den ormegård er, som Gunnar blev sat i. Her er 
mod syd •Kioformunt. I Luna mødes vejene fra Spanien og Ga- 
licien (Jacobs, d. v. s. Jacobsland , med valfartsstedet S. Jago de 
Compostella). Fra Luna til Lucca er en dagsrejse; her er en 
bispestol ved Marie-kirken; dær er det crucifix, som Nikodemus 
lod gøre efter gud selv, det har talt 2 gange, den ene gang gav 
det sin sko til en fattig mand, den anden gang vidnede det for 


1 Donna-borg eller Domna-borg; benævnes i middelalderlige itinerarer 
S. Domin. 

en bagvasket mand. Syd for Lucca er en by, som hedder Pisa 
(Pisis); derhen styrer købmænd fartøjer fra Grækenland og Sici¬ 
lien (Sikiley), folk fra Ægypten, Syrere og Afrikanere. Dær sydfor 
er en landsby, som hedder •Arnblak. Derpå kommer ‘Matildes 
hospits; dermed løste hun sig fra (d. v. s. indfriede sit løfte til) 
Monte Cassino, ved at lade rejse et hospital, hvor enhver skal 
have underhold en nat. Derpå kommer ‘Sanctinus-borg. Derpå 
kommer *Martin\isborg(Poggibonsi [?]). Derpå kommer Semunt. 
Derpå kommer ‘Siena (Langas.Vn), det er en god by, dær er en 
bispestol ved Marie-kirken, og her er de skønneste kvinder. Der¬ 
til fra Lucca er 3 dages rejse, derfra til ‘Klerka-borg (S. Quirico) 
en dagsrejse og en anden til *Hanganda-borg (Acquapendente). 
Da rejser man over et fjæld, som hedder ‘Clemunt (Radicofani), 
dær oppe på er et kastel, som hedder ‘Maia mulier, det kalder 
vi Onde kvinde, dær er meget slemme folk; Hanganda-borg ligger 
syd for Clemunt. Herfra og nordpå til Appenninerne benævnes 
landet Tuscia (Toscana). Derefter er der 12 mil til ‘Kristine-borg 
(Bolsend); dær hviler hun, og dær er hendes fodspor i stenen. 
Derfra er 8 mil til ‘Fla[vians]-borg (Montefiascone). Derpå er der 
en dagsrejse til Boternis-borg(Ti7er6o),hvor •Didriksbad er. Der¬ 
fra er 10 mile til den ‘Store Suder (Sutarinn mikli, d. v. s. Sut ri ). 
Derpå er en dagsrejse til den Lille Suder (Sutarinn \il\i, Stortaf?]), 
den er ved ‘Glædesbakken (Feginsbrekka, d . v. s. Monte Mario), 
som er nær Rom, nordfor byen. 

Så er sagt, at ‘Rom er 4 mil i længden, 2 i bredden. Dær er 
5 bispestole. En er ved ‘Johannes døberens kirke (Lateran- 
kirken); dær må ingen synge messe over højalteret, som har en 
ringere vielse end underbiskop (suffraganbiskop); dær er pave¬ 
stolen; dær er Christi blod og Maries klædning og en stor del af 
Johannes døberens ben; dær er Christi omskæring og mælk af 
Maries bryst, noget af Christi tornekrone og af hans kjortel, og 
mange andre helgen-lævninger (relikvier), forvarede i et stort glas¬ 
kar.— Den anden bispestol er ved Marie-kirken (S. Maria Maggiore), 
dær skal paven synge messe juledag og påskedag. Den tredje er 
ved Stephani og Laurentii kirke (S. Lorenzo fuori le mura), dær 
skal paven synge messe 8de dag i jul og på julens festdage. 2 mil 
i øst derfra er ‘Agncs-kirken (S. Agnese fuori le mura), det er den 
prægtigste i hele byen; den lod Constantia bygge, datter af kong 
Constantin, da hun antog troen før end han, hun bad da om lov 
til at bygge en kirke for Agnes, og kongen tillod hende det uden¬ 
for byen efter pave Sylvesters råd. Derfra er 4 mil igennem 
byen, mod vest, til den port, som hedder Ante portam latinam 
(Porta latina), dær er apostelen Johannes kirke (S. Giouanni a 
Porta latina). Fra Johannes-kirken er kort til den ‘hal, som kong 

Diocletian ejede (Caracallas Ihermer). Derefter kommer Marie- 
kirken (S. Maria in Domnica). Derefter martyrerne Johannes 
og Pauli kirke (S. Giovanni e Paolo), de var Constantias hird- 
mænd. Derefter kommer den store og prægtige Alle helgens 
kirke (S. Maria rolunda — Pantheon), den er åben oventil som 
Pulkro kirken (den hellige gravs kirke) i Jerusalem 1 . Vest for 
byen er ‘Pauls-kirken (S. Paolo fuori le mura), dær er et kloster 
og en »borg« uden om, som går ud fra Rom. Dær er det sted, 
som hedder ‘Catacumbas (Katakomberne). Dette er alt udenfor 
‘Tiberen, den løber igennem byen Rom, den hed før A[lban]a. 
•Crescentius’ kastel (Castello S. Angelo) er det højeste i byen på 
denne side floden og er meget anseligt. Derpå kommer apostelen 
‘Peters udsalgshus, meget stort og langt. Dernæst kommer den 
anselige ‘Peters kirke, meget stor og prægtig, dær er fuld afgørelse 
for folks vanskeligheder hele verden over. Øst fra skal man gå 
ind i Peters-kirken, midt i kirken er et alter, og dær under alteret 
er Peters kiste, og dær var han i fængsel. »Peters-kirken er 460 fod 
lang fra indgangsdøren til højalteret og 230 fod bred« (anført i 
originalen på latin), og nærved hvor nu højalteret er, stod Petri 
kors, da han blev pint; i det (højalteret) er halvdelen af guds 
apostles Peters og Pauls ben, men halvdelen af bægges er i Pauls- 
kirken; i højalteret er gemt 25 ben af de Christi disciple, som 
fulgte Peter til Rom. I Peters-kirken er pave Syl vesters alter, 
hvor han hviler; Gregors alterer i Peters-kirken,hvor han hviler. 
‘Peters nål (obelisken, nu på Piazza di S. Pelro) er udenfor på vest¬ 
siden. Det har pålidelige folk sagt, at ingen er så kundskabsrig, at 
det er sikkert, at han kender alle kirkerne i Rom. Roma kaldes byen 
nord for Tiberen, Latran syd for, men dog er alt tilsammen Rom 
(Roma-borg). Derfra er 10 mil til T ... (Tusculum [?] = Frascati). 
Derefter en dagsrejse til Florenciusborg (Ferentino) og atter én til 
Separans-borgfCepra/io). Dær løber floden Garileam (Garigliano), 
den adskiller Romer-riget og Siciliens rige; dær udenfor (d. v. s. 
sydfor) er Campania eller Apulien (Pull), men nordfor er Italien. 
Derpå kommer [Aqvijnaborg (Aqvino) 12 mil fra Ceprano (Sepa- 
ran), derefter 6 mil til fjældet Monte Cassino; dær er et rigt 
kloster med en »borg« uden om og 10 kirker i. Dær er Benedikts 
kirke den fornemste, i den må kvinder ikke komme; dær er Mar- 
tins-kirken, som Benedikt lod bygge, dær er apostelen Matthæus’ 
finger og biskop Martins arm; dær er Andreas-kirken, Maria- 
kirken, Stefans-kirken og Nikolaus-kirken. Derfra er 2 dagsrejser 
til Capua (Kåpa). Nærmest ved Monte Cassino er Germanus-borg 
(S.Germano). Da (d.v.s. fra Capua) er 2 dages rejse til Benevent, 


1 Af latinsk »sepulcrum« (grav). 

det er den største by i Apulien; i sydvest derfra er *Salerno (Sa- 
lerni-borg), dær er de bedste læger. ‘Sepont (Sipontum = Man- 
fredonia) står under Michaelsfjældet (Monte Gargano), er 3 mil 

1 bredden og 10 mil i længden og når op på fjældet, dær er 
Michaels-hulen og en silkedug, som han gav hertil. Da er der 
en dagsrejse til Barletta (Barl), derpå 6 mil til Trani (Traon), 
derefter 4 til Bisseno-borg (Bisceglia), 4 til Mal feta-borg (Molfe tla), 
4 til Ivent (Giovinazzo), derpå 6 til ‘Nikolaus i Bår (Bari), 
dær hviler han. Der er en anden vej, mere vestlig, fra Rom til 
Capua: Fra Rom til Albano (Albanus-borg), derfra drager man 
til *Trajans-bro (Via Appia), den er 3 ugers rejse fra ende til an¬ 
den, bygget gennem sumpe og skove, det er et ypperligt mands¬ 
værk, en fuld dagsrejse færdes man gennem skove og hvert Qed 
ufremkommeligt undtagen ad Trajansbroen. Derpå kommer 
•Terentiana (Terracina), den nedbrød Romerne, og den er nu lille. 
Så kommer Fundiana (Fondi). Så Gaida (Gaeta). Derefter er 2 
dages rejse til Capua. Derpå rejser man til Benevent. Ud efter (d. 
v.s. sydpå) er Manupl (Monopoli) og derefter Brandeis (Brindisi). 
Derfra inderst i havbugten er ‘Fenøerne (Venedig), dær er en 
patriark-stol, dær er Markus’ og Lukas’ helgen-levninger. 

Kort fra Duracur (Dyrrhachium oo Dnrazzo) er *Marie-havn 
(S. Maria del Kassopo på Korfu). Derpå kommer Visgards-havn 
(Porto Guiscardo på Kephalonia). Derpå kommer Engilsnes (Cap 
S. Angelo oo Cap Malea på Morea). Da er der kort til øen ‘Pacien- 
cia (Sapienza) eller [til] ‘»Sicilien« (Sikiley O: Cerigotto ), dær er 
underjordisk ild og kogende vande som på Island. Derefter er 
der en by, som hedder ‘Martini, den er i Bulgarien (Bolgara land, 
d. v. s. Morea). Derpå skal man sejle til den ø, som hedder Ku 
(Ko oo Kos); dær mødes vejene fra Apulien og Miklagård (Kon- 
stantinopel) , retningen er mod nordost fra Apulien 1 , men ud 
(d. v. s. syd) i havet til Kreta (Krit). Ud fra (d. v. s. sydfor) Ku er 
en ø, som hedder Roda (Rhodos). Derpå skal man sejle over til 
‘Grækenland (d. v.s. Lille- Asien) til Røde-kastel (øen Kastello ry zo). 
Derpå kommer *Patera (Patara), dær fødtes biskop Nikolaus, og 
dær står endnu hans skole. Derpå kommer *Mirrea-borg (Myra), 
hvor han var biskop. Derfra er kort til Malandanes (Cap Cheli- 
donia oo Schelidan Adassi) i Tyrkland (Lille-Asien). Derefter er 

2 døgers hav til Cypern (Kipr). Dær skærer sig en havbugt ind, 
som Nordboerne kalder *AtalsQord, men Grækerne Gulfus Satalie 
(bugten ved Adalia). På Cypern er en by, som hedder Beffa 
(Papho), dær er en besætning af Væringer, dær døde den danske 
konge Erik Svenssøn, en broder til Knud den hellige. Han lagde 


1 Tekstens å PiSl (til Apulien) må vistnok rettes til af Pål. 

gods til i Lucca, så at hver mand af dansk tunge kunde drikke 
vederlagsfrit vin i tilstrækkelig mængde, og han lod bygge et 
hospits 8 mil syd for Piacenza, hvor hver mand bliver bespist. 
Ham tilstod pave Paschalis at flytte ærkebiskopsstolen fra Sax¬ 
land til Danmark. Fra Cypern er 2 døgers hav til ‘Akrs-borg 
(Akka), den er i Jorsalaland, [den hed fordum Tholomaida (Pto- 
lemais); derpå kommer ‘Chafarnaum l . Derpå Cesarea (Kaisarieh). 
Derpå kommer ‘Jaffa, den kristnede Balduin Jorsala-konge og 
den norske konge, kong Sigurd Olavssøn. Derpå kommer ‘Aska- 
lon, den ligger i Serkland og er hedensk. Øst for (irf. v. s. nordfor) 
Akrs-borg er Syr (Ty rus oo Sy ro, Sur), derpå Seth (Sidon oo Zaito, 
Saida), så Tripulis, så Lik (Laodicea <v> Ladikieh , Lalicia , Licia). 
Da skærer en havbugt sig ind, som vi kalder Anthekio-Qord 
(fjorden ved Antiochia, d. v. s. Alexand rette-bug ten). Dær er *An- 
tiochia inderst inde i bugten, dær satte apostelen Peter sin patri¬ 
ark-stol. Alle disse byer ligger i Syrien (Syrland). Galilea-bygden 
er oppe i landet ovenfor Akrsborg. Dær er et stort Qæld, som 
hedder *Tabor, dær åbenbarede Moses og Elias sig for apostlene. 
Derpå kommer ‘Nazaret; dær besøgte engelen Gabriel Marie, og 
dær levede Christus 23 år. Derpå kommer en landsby, som 
hedder Gilin (Dschenin). Derpå kommer Johannes-kastel, som 
fordum hed *Samaria, dær blev Johannes døberens relikvier 
fundne; dær er Jakobs brønd, som Christus bad kvinden give sig 
at drikke af. Så kommer Nepl (Nablus, fh. Sichem), en stor by. 
Derpå kommer en by, som hedder ‘Casal (Salemie). Derpå kom¬ 
mer *Maka Maria (Mahomeria major). Derefter går vejen opad 
til ‘Jerusalem (Jérsalaborg), det er den ypperste af alle byer, om 
den synges overalt i hele kristenheden, ti dær ses endnu mærke¬ 
lige vidnesbyrd om Christi pinsel. Dær er den kirke, som her¬ 
rens grav er i, og det sted, hvor herrens kors stod, dær ser man 
tydelig Christi blod på stenen, som om det havde nylig blødt, 
og således vil det blive indtil dommedag; dær får man påske¬ 
aften lys ned fra himlen. Den hedder Pulkro kirke (d. v. s. g rav¬ 
kirken),åen er åben oven over graven. Dær er jordens midtpunkt, 
dær skinner solen lige (lodret) ned fra himlen ved Johannes 
messe. Dær er Johannes døberens hospits (Johanniterordenens 
hospital), det er det rigeste i verden. Dær er ‘Davids tårn. I Je¬ 
rusalem er ‘Templum Domini (den nuv. Omars moské) og ‘Salo- 
mons tempel (kongeslottet med tempelherrernes residens). 

Sydvest for Jerusalem er det fjæld, som hedder Zion (Synai 
fejlagtig orig.)\ dær kom den hellige ånd over apostlene, og dær 
spiste Christus skærtorsdag aften, og dær står endnu det bord, 


1 De to sætninger, fra [, er i orig. omstillede. 

som han spiste ved. Fire mil sydligere er Bethlehem, en lille, 
men smuk by, dær blev Christus født. Derfra er kort til Bethania 
kastel, hvor Christus oprejste Lazarus fra døden. Sydost for 
Jerusalem er en sø, som hedder det døde hav, dær nedsæn¬ 
kede Gud to byer, Sodoma på hin side og Gomorra på denne 
side; dær løber Jordan igennem og blander sig ikke med 
vandene, ti den er et såre helligt vand. Øst for byen er et 
fjæld, som hedder Mons Oliveti, dær steg Christus op til himlen. 
Mellem fjældet Oliveti og Jerusalem er en dal, som hedder Vallis 
Josaphat, dær er dronning Maries grav. Derefter er et langt 
stykke til •Querencium fjæld (Quarantana) y dær fastede gud, og 
dær fristede djævelen ham. Dær er Abrahams kastel; dær stod 
Jericho; dær er *Abrahams-sletter. Da er der kort til Jordan, 
hvor Christus blev døbt, den løber fra nordost i sydvest. Dær 
udenfor floden er Arabien (Råbita-land), men på denne side er 
Jorsala-land, som man kalder Syrien (Syrland). På flodbredden 
står et lille *kapel, dær afklædte Christus sig, og derfor blev ka¬ 
pellet senere bygget til vidnesbyrd om det sted. Dersom en 
mand ude ved Jordan ligger på ryggen på flad mark og rejser 
sit knæ og sætter næven ovenpå og rækker tommelfingeren op 
fra næven, da er polarstjærnen at se derover, lige så høj og ikke 
højere. 

Ude fra Jordan er der en stiv 5 dages rejse til Akrsborg, 
derfra 14 døgers hav til Apulien, det er 18 hundred mil, 14 dages 
gang fra Bari til Rom, en lille 6 ugers rejse nordefter til Alperne 
og 3 nordpå til Hedeby. Men »østligere« ad Ilians-vejen (se s. 89) 
er 9 ugers rejse. Fra Hedeby til Viborg er 7 dages rejse, midt¬ 
vejs er da Skodborgå (Skpduborgarå). Fra Viborg er 2 dages 
rejse til Ålborg. Denne vejviser og byfortegnelse og al denne 
kundskab er nedskrevet efter abbed Nikolaus’ foresagn, en mand, 
som både var forstandig og højt ansét, af god hukommelse og 
kundskabsrig, indsigtsfuld og sandfærdig, og hermed ender denne 
beretning. 

Herefter indeholder jordbeskrivelsen en opregning af Roms hoved¬ 
kirker og hovedhelgenernes hvilesteder i Italien, Spanien og Frankrig, 
samt relikvier i Konstantinopel, endvidere beskrivelse af den hellige gravs 
kirke i Jerusalem og andre lokaliteter i Jerusalem og omegn. 


Den geografiske afhandlings hovedindhold er »Vejvise¬ 
ren«, en ledetråd for pilgrimme til Rom og det hellige land, 
hvis slutning udtrykkelig fremhæves, ved angivelsen, at den 
forangående vejledning er nedskreven efter abbed Nikolaus’ 

mundtlige meddelelse; hvad derefter følger af geografisk 
stof, er øjensynlig af kompilator hentet fra andre kilder og 
kendes også andenstedsfra. Vanskeligere er det at afgøre, 
hvor abbed Nikolaus’ meddelelser begynder. Selve berette¬ 
ren, abbed Nikolaus, kan med sikkerhed henføres til midten 
af 12. århundrede, han var abbed i et Benediktiner-kloster i 
det nordlige Island, vides at være hjemkommen fra en uden¬ 
landsrejse 1154 og døde 1159. Afhandlingens indledning — 
om Moses, Paradis med Fønix-fuglen og de dær udsprin¬ 
gende floder, samt om Noa og verdensdelenes fordeling 
imellem hans sønner —, som for største delen går tilbage til 
biskop Isidors Origines, genfindes i forskellige historiske 
arbejder og er sandsynligvis af kompilator lånt fra et sådant. 
Derefter optages c. 2 blade af en kortfattet verdensbeskri¬ 
velse, som heller næppe har noget med abbed N. at gøre, 

# 

hvad der bestyrkes ved, at dette parti foreligger som et selv¬ 
stændigt hele i et håndskrift fra c. 1300 (AM. 736 1,4to — og 
tillige uafsluttet i det omtrent samtidige AM. 47, folio), mu¬ 
ligvis i 736 noget forkortet, eller snarere i 194 på flere steder 
senere udvidet. Beskrivelsen begynder med en oversigt over 
Asien, ved hvis slutning i 736 følger en opregning af Paradis- 
floderne, som i 194 allerede tidligere er nævnte; derefter 
kommer et kort stykke om Afrika, hvorpå landene i Europa 
udførligere opregnes. Bulgarernes land siges her (s. 53) at høre 
under den græske konge, hvori Werlauff ser et vidnesbyrd 
om, at denne beretning er ældre end 1186, da Bulgarerne 
løsrev sig fra det græske overherredømme; dog kan vel i det 
fjærne nord forestillingen om Bulgarien som en del af det 
græske rige have holdt sig længe efter at de politiske forhold 
her var ændrede. Yngre end 1170 må angivelsen af Bergen 
som hvilested for helgeninden Sunniva være (s. 54), da hendes 
relikvier først i nævnte år overførtes hertil fra øen Selja. 
Flere af de ejendommeligste perioder i 194 mangler noget 
tilsvarende i 736. Dette gælder således angivelsen af Norges 
grænser, som ord til andet genfindes i nogle beretninger om 

Olav den hellige (Flateyjarbék III, 246), som tillægges den i 
det 13. årh. levende islandske gejstlige, historikeren Styrmir 
fréfli, og utvivlsomt er lånt fra hans værk. Når strædet mel¬ 
lem den engelske ø Anglesey og England her (s. 54) opgives som 
Norges vestgrænse, sigter det til, at den norske konges herre¬ 
dømme over øgrupperne omkring Skotland i det norske 
riges største udstrækning efter nogle angivelser også om¬ 
fattede denne ø l . Ligeledes mangler i 736 den derpå følgende 
underretning om byer i Norge og Danmark med dertil knyt¬ 
tet opregning af nogle svenske landskaber. Hvad her be¬ 
rettes er heller næppe så gammelt som fra biskop Nikolaus’ 
tid, således er helgeninden Margrete først kanoniseret 1178; 
at hun, — som levede i ægteskab — kaldes »mø«, er en unøj¬ 
agtighed, ligeledes at den hellige Laurentius angives at hvile 
i Lund. Fælles for hægge tekster er en opregning af Grøn¬ 
land, Helleland, Markland, Vinland. Men hvad 194 beretter 
om Tortinn Karlsevne, har intet tilsvarende i 736, og dette 
lille stykkes alder bliver således ganske uvis, hvad der er 
uheldigt, da det i flere henseender er ejendommeligt. Det 
stemmer kun dårlig med sagalitteraturens beretninger om 
Vinlands opdagelse, og udtryksmåden synes at forudsætte, 
at forfatteren ikke kender nogen skreven saga om disse be¬ 
givenheder. Her berettes om Tortinn, at han 1) huggede sig 
træ til en »husa-snotra« *, 2) drog ud for at opsøge Vinland 
og kom i nærheden af et land, som de formodede var dette, 
men som de ikke var i stand til at undersøge eller medføre 
noget fra. Hovedkilden angående Vinlands-rejserne (Erik 
den rødes saga) fortæller derimod, at Tortinn ledede den 

1 En notits i 736, som mangler i 194, er angivelsen af, at Bjarmaland 
er skatskyldigt til den russiske konge (Gardakongen, d.v. s. fyrsten i 
Holmgård eller Novgorod), her føjet til en redegørelse for Norges udstræk¬ 
ning mod nord og nordøst. 

* Da ordet lader sig ordret gengive ved »hus-pryder«, har man bl. a. 

ø 

gættet på, at det var en art vindfløj, uagtet det kun nævnes i forbindelse 
med skibe; snarest synes det dog at have været et større og for skibet 
nødvendigere redskab. 

eneste større undersøgelsesrejse til Vinland og opholdt sig 
dær 3 år med et stort følge, og nævner intet om »husa- 
snotra«; den yngre, for mindre pålidelig ansete Grønlæn- 
dinge-fortælling (fiåttr), som kender flere Vinlandsrejser, af 
hvilke Torfinn leder den ene, tillægger ham ligeledes et fler¬ 
årigt ophold i Vinland og lader ham med rigtlastet skib sejle 
derfra. Under et senere ophold i Norge sælger han ifølge 
denne kilde sin kostbare, af træ fra Vinland forfærdigede 
»husa-snotra« til en Tysker 1 . Det vilde være besynderligt, 
om disse afvigelser skulde skyldes en uklar erindring om de 
nu kendte Vinlands-sagaer. — Også den forangående bemærk¬ 
ning om, at »udhavet« måske falder ind mellem Vinland og 
Markland, er ejendommelig for 194. 

Med ordene »Så er sagt« (s. 54) begynder et nyt afsnit, og 
her tager sandsynligvis den fra abbed Nikolaus stammende 
beretning fat. At dette parti har udgjort en særlig afhandling, 
bestyrkes ved, at den uden forangående indledning findes i 
et andet håndskrift (AM. 736 II, 4to), hvor dog kun 1ste blad 
er bevaret, så at den her ender defekt. Først angives, hvor 
lang sejladsen er omkring Island og fra Island til Norge. 
Denne opgivelse synes dog ikke at have været særlig for 
abbed Nikolaus, således forekommer længere henne i 194 
en udførligere angivelse af lignende indhold, og tilsvarende 
afstandsberegninger haves i flere andre håndskrifter. Fra 
Island rejser man til Norge, fra Norge til Ålborg, og nu følger 
en opregning af stationerne for Rom-farere med angivelse af 
vejlængde 8 . Fra Ålborg går vejen til Viborg — fra Viborg 
til Hedeby, »hvorfra der er kort til Slesvig«. Af runolo¬ 
giske og arkæologiske grunde antages et senere affolket 

1 G. Storm, Studier over Vinlandsrejserne (Aarb. 1887), som går ud fra, 
at vi i 194 har en særdeles gammel, måske fra abbed Nikolaus stammende 
beretning om Vinland, mener, at fremstillingen støtter Erik den rødes 
saga (som han henfører til 13. årh.s 2. halvdel) imod Grønlændinge-fortæl- 
lingen, som kendes fra den i 14. årh.s slutning skrevne Flatøbog (se s. 303 
—4, 317). * Om vejlængderne vil senere særskilt blive talt. 

Hedeby at have ligget ved Haddeby nor syd for Slien (fra 
c. 900, uvist hvor længe), medens samtidig lige overfor, på 
fjordens nordside, lå byen Slesvig, til hvilken navnet Hedeby 
også findes knyttet, og det vanskelige spørgsmål om for¬ 
holdet mellem Hedeby og Slesvig er ofte behandlet, både 
før og efter fremkomsten af de ad nævnte veje vundne resul¬ 
tater. I det monumentale værk »DanmarksFortidsmindert I, 
i den store undersøgelse »Dannevirket, behandler museums¬ 
direktør dr. S. Muller i afsnittet »Hedeby oprindelig syd for 
Slien, Slesvig nord for« dette æmne og drøfter også Vejviserens 
angivelse, at Rom farerne regnede, at der fra Viborg »er en 
uges rejse til Hedeby, og da er der kort til Slesvig«. Han ser 
i abbed Nikolaus’ udsagn et vidnesbyrd om, at der ved midten 
af 12. årh. endnu var et eget Slesvig og et eget Hedeby, samt 
mener, at et Hedeby syd for Slien må opfattes som Vejvise¬ 
rens næste station efter Viborg, og at der ved ordene »da er 
kort til Slesvig« henvises til byen Slesvig nord for Slien, idet 
han til nærmere forståelse erindrer om forholdene, som de i 
12. årh. var ved Slien, nemlig at de til hest eller vogn rejsende 
vil have fulgt hovedvejen gennem Danevirke til Hedeby uden 
at være kommet gennem Slesvig. — Da »Hedeby« er den i 
islandsk sagalitteratur fastslåede betegnelse for byen Slesvig 
på nordsiden af Slien, har nærv. forf. ment at måtte tillægge 
Vejviserens Hedeby samme betydning og opfatter da Vej¬ 
viserens Slesvig som betegnelse for Sliens inderste vig, hvor¬ 
til der fra Hedeby — d. v. s. den ældste staddel, Altstadt med 
Holmen — var en afstand af nogle kilometer, således som 
det allerede i registeret til Alfrædi er angivet. Når beretteren 
medtager »Slesvig«, er det muligvis for at få anvendelse for 
dette navn, som han kendte ved siden af »Hedeby«, uden 
måske at være klar over, at bægge navne betegnede det 
samme, og idet han holdt sig til ordets bogstavelige betyd¬ 
ning (»Sliens vig«). Fra Slesvig til Ejderen(Ægisdyrr). Den 
islandske benævnelse, skønt ordret oversat »Ægers-dør«, kan 
næppe betegne Ejderens munding, da naturforholdene her 

Aarb. f. nord. Oldk. og Hitt. 1913. 5 


Digitized by Google 


Original from 

UNIVERSITY OF MICHIGAN 



66 EN ISLANDSK VEJVISER POR PILGRIMME PRA 12. ÅRH. 

var meget ugunstige for samfærdsel og pilgrimsvejen utvivl¬ 
somt har gået fra Slesvig sydpå (over Rendsborg, som dog 
først nævnes 1199). Ved Ejderen støder landene Danmark, 
Holsten, Saxland og Venden sammen. Da Saxland egenlig 
betegner det gamle hertugdømme Saxen, ofte også Nordtysk¬ 
land eller Tyskland i almindelighed, kunde man vænte Hol¬ 
sten indbefattet herunder, men grunden til, at denne landsdel 
nævnes særskilt, er måske, at den fra 11. årh. havde sit eget 
fyrstehus; ved Saxland tænkes da muligvis på Ditmarsken; 
Venden betegner vel det oprindelig vendiske Vagrien. Fra 

Ejderen til Itzeho, hvorefter man sætter over Elben til Stade. 
Man er nu i Saxland, og karakteristisk er fremhævningen af 
Nordboernes påvirkning af de dær herskende fine sæder. 
Ved Stade og de følgende byer fremhæves regelmæssig bispe¬ 
stole og helgen-relikvier. Fra Stade til Verden—Nienburg 
(i Hannover) —Minden. Til denne sidste by er knyttet den 
besynderlige oplysning, at »nu skifter sprogene«, hvad kun 
dårlig passer, da Minden ligger i ublandet nedertysk sprog¬ 
område. Sandsynligvis skyldes denne bemærknings an¬ 
bringelse her en misforståelse af rejseberetningens redaktør 
eller en senere omstilling. Den vilde passe godt ved omtalen 
af Saxland kort forud, hvor overgangen fra nordisk til tysk 
sprog finder sted. Fra Minden til Paderborn, hvor den 
hellige Liborius hviler. Denne helgen, en c. 400 afdød bi¬ 
skop af le Mans, overførtes i det 9. årh. med stor højtidelig¬ 
hed til Paderborn. Fra Paderborn til Mainz over lands¬ 
byerne Horus og Kiliandr, »og dær er Gnitaheden, hvor 
Sigurd dræbte Favne«. Horus antages at svare til Horhausen 
i Westfalen (ved floden Diemel), Kiliandr til Kaldern i nær¬ 
heden af Marburg i Hessen (ved floden Lahn); til denne egn 
henlægger altså Vejviseren Vølsunge-helten Sigurd Favnes¬ 
banes berømte dragekamp. Navnet Gnitahede kendes fra 
Eddadigtningen og Vølsunga saga, men forekommer ellers 
ikke, og heller ikke nogen stedfæstelse af denne lokalitet. 
Når beretteren henfører G. til disse egne, skyldes det måske 


Digitized by Google 


Original from 

UNIVERSITY OF MICHIGAN 



EN ISLANDSK VEJVISER FOR PILGRIMME FRA 12. ÅRH. 67 

kun, at Rhinegnene betragtedes som hovedskuepladsen for 
Vølsungesagnene; dog kan han muligvis være påvirket af 
kendskab til lignende nedertyske sagn, som de der har af¬ 
givet stoffet til Didrik af Berns saga, som stedfæster andre 
optrin af Vølsungedigtningen til Westfalen (byen Soest). At 
nordiske rejsende skulde have forefundet et her stedfæstet 
sagn om Sigurds dragekamp, er ikke sandsynligt; til egnen 
omkring Kaldern er vel nu sagnet knyttet, men lokalise¬ 
ringen skal være foregået i løbet af 19. årh. 1 En østligere 
vej fra Stade til Mainz fører over de hannoveranske byer 
Harsefeld—Walsrode—Hannover—Hildesheim [her hviler 

den hellige Gudhardus, d. v. s. den hellige Gotthard (Gode- 

* • 

hard), biskop i Hildesheim, d. 1038, som 1131 kanoniseredes] 

— endvidere over Gandersheim (i Braunschweig) — Fritzlar 
(i Hessen-Nassau) — Arinsborg, hvilket sidste efter velvillig 
oplysning af professor E. Schrøder må være Cistercienser-klo- 
steret Arnsburg mellem Lich og Munzenberg i Wetterau 
(Oberhessen, storhertugd. Hessen)*. Man kan endvidere 
rejse fra Norge til Rom over Frisland (Deventer eller Utrecht) 

— Køln—Mainz. Kølns hovedkirke benævnes ganske rigtig 
Peters-kirke, da denne først 1248 ombyggedes til ære for de 

hellige tre konger. Når det siges, at ærkebispen i Køln skal 

* 

indvie den tyske kejser i den kirke, som hedder Aqvisgrani, 
sigter dette til, at de tysk-romerske kejsere kronedes i dom¬ 
kirken i den under Kølns ærkebispedømme hørende by 
Aachen (Aqvisgranum). Fra Køln til Mainz går vejen langs 
Rhinen — og videre til Speier—Selz—Strassburg—Basel. 
Så ligger vejen bort fra Rhinen til Solothurn—Avenches 
(Wiflisburg)—Vevey. Til Wiflisburg (det tyske navn på byen 
Avenches ved Murtensøen i Schweitz) svarer Vejviserens 
Vivilsborg; fortællingen om, at byen er bleven ødelagt af 
Ragnar lodbrogs berømte sønner, forekommer i Ragnars 

1 Efter velvillig meddelelse af professor E. Schrøder. 

* Dette 1803 ophævede kloster oprettedes 1174, da hertil overførtes et 
i det nærliggende Altenburg c. 1150 stiftet Benediktiner-kloster. 

5* 

saga og fortællingen om Norna-Gest. Om Vevey (Ffvizu- 
borg) siges, at den står ved »Martinsvandet«, som altså er 
Vejviserens navn på Gen fersøen. Ved Vevey ligger en til St. 
Martin indviet kirke (den nuværende bygning dog opført 
1498), som P. Riant 1 mener har givet navn til søen. Vevey 
er ifølge Vejviseren et knudepunkt for pilgrim s vej ene fra Vest¬ 
og Nord-Europa. Fra Vevey til St. Maurice, hvor Mau- 
ricius hviler med hele sit følge. Hermed sigtes til legenden 
om den af kejser Maximian år 302 nedsablede, af kristne 
soldater bestående Thebaiske legion, som med sin fører M. 
led martyrdøden, og over hvis senere fundne lævninger en 
kirke byggedes. »Dær er Peters-kastel« tilføjer Vejviseren. 
Det kunde være fristende at tyde dette som betegnelse for 
det faste slot ved St. Maurice, som behersker adgangen til 
Rhonedalen, uagtet det ikke vides at være benævnt efter St. 
Peter, men da landsbyen Bourg St. Pierre på nordsiden af 
Alpekæden, under Store St. Bernhard, findes benævnt Sti. 
Petri castellum (i et engelsk itinerar fra 990 Petres-castel), 
må det vel være dette sted, der er ment*. Vejviserens udtryk 
er da for så vidt misvisende som Bourg St. Pierre ligger 
48 km fra St. Maurice (men kun 13 km fra Bernhards- 
hospitset), men angivelsens ubestemthed beror formodenlig 
på, at Peters-kastel ikke er regnet som station. Fra St. Mau¬ 
rice til St. Bernhards hospits. »Det er anlagt oppe på fjældet 
(d. v. s. Alperne) — oppe på Mundio (Alperne) er Peters- 
hospits — dær er ofte ved Olavs-messe om somren sne på 
stenene og is på vandet«. Mundio, det nordiske navn for 
Alperne, gengiver egenlig det franske Montgiu (d. v. s. Mons 
Jovis), som pashøjden Store St. Bernhard efter et dær opført 
tempel for Jupiter benævntes. Her anlagdes i det 11. årh. 
af den hellige Bernhard af Menthon det berømte Augustiner- 

1 P. Riant, Expéditions et pélerinages des Scandinaves en Terre Sainte, 
Paris 1865. 

* Se E. Oehlmann, Die Alpenpåsse im Mittelalter (Jahrbuch f. Schweiz. 
Gesch. III, 236. 250). Zurich 1878. 

hospits, som i nærværende itinerar — forudsat at fremstil¬ 
lingen her gengiver abbed Nikolaus’ beretning — 1ste gang 
forekommer under dette navn (det var egenlig indviet til 
biskop Nikolaus af Myra); ældre end dette var et nordligere 
»ved bjærgets fod beliggende« St. Peters hospits, som nu 
blev overflødigt. Med Store St. Bernhard hospitsets beliggen¬ 
hed stemmer bemærkningen om, at her ses is og sne om 
somren, passer derimod mindre til Peters hospits, selv om 
det har ligget, hvor der nu står nogle bygningsrester ved 
sæterne »T Hospitalet« i forholdsvis kort afstand fra Store 
St.Bernhard (c.370m lavere), og vistnok aldeles ikke, dersom 
det må søges ved den 13 km fra Bernhards-hospitset liggende 
landsby Bourg St. Pierre. Muligvis kunde man opfatte be¬ 
tegnelserne »oppe på fjældet« (om Bernh. hosp.) og »oppe 
på Mundio« (om Peters hosp.) som enstydige og henføre den 
efterfølgende sætning om isen og sneen til dem bægge; nær¬ 
mere ligger det dog måske med Meissner — som i øvrigt i 
den omstændighed, at St. Peters hospitset endnu nævnes, 
ser et tegn på beretningens ælde — at antage en forveksling 
af de to hospitser 1 . Syd for Alperne kommer Etroubles— 
Aosta—Pont St. Martin (Marteins-kamrar)—Ivrea—Vercelli. 
I Aosta hviler den hellige Ursus: hans legeme er med stor 
pragt bisat i den til ham indviede kirke, han dræbtes af 
Arianerne i den hellige Albans følge (5. årh.). Vejen fører 
her langs floden Dora Baltea. Mellem Pont St. Martin og 
det lidt nordligere fort Bard indsnævres dalen stærkt af de 
omgivende bjærge; denne snævring, som benævntes »Ca- 
mera«, er øjensynlig Vejviserens »kamrar«, her betegnede 
ved den nærliggende by Pont St. Martin *. I Vercelli hviler 
den hellige Eusebius: det er den år 371 døde biskop E. af 
Vercelli, som på grund af Arianernes forfølgelser betragtedes 
som martyr. En dagsrejse mod øst er Milano, men fort- 

1 Sml. Alfrædi fslenzk I, s. xxm—iv, og H. Meissner, Der isl. name der 
Alpen (Zs. f. deutsches altertum, 47. bd., 1904). 

* Se Jahrbuch f. Schweiz. Gesch. III, 235. 

sættes vejen mod Rom, møder Pavia, hvor den hellige Sirus 
hviler: dette er den år 96 døde biskop Syrus, der æres som 
byens patron og første biskop, og hvis relikvier forvares i 
domkirkens krypt. Når det siges, at ved kirken er en »kej¬ 
serstol«, sigtes her til, at i Pavia kronedes Italiens konge 
med jærnkronen. Den berømte biskop Martin af Tours 
(f 397), der kom som spædt barn fra Pannonien hertil, op 
droges i Pavia, som Vejviseren fremhæver. Fra Pavia 
over floden Po til Piacenza. I Piacenza mødes man med de 
pilgrimme, som rejser »Ilians-vejen« (se herom s. 89). Fra 
Piacenza til Borgo San Donnino. Her imellem ligger det af 
den danske konge Erik ejegod stiftede Eriks hospits; det an¬ 
gives længere henne i Vejviseren (s. 60) at ligge 8 »mil« syd 
for Piacenza, og dær bliver alle besøgende bespist; en tilsva¬ 
rende beretning haves i Knytlinga saga (FMS. XI, 301), — 
om selve hospitset kan, så vidt vides, nu intet nærmere op¬ 
lyses. Videre frem møder floden Taro. Dær er mod syd 
Tarsborg, d. v. s. Borgotaro (i Parma). Tekstens »bar er T. 
fyrir sunnan« vilde det ligge nærmest at oversætte »syd for 
denne flod er T.«; men byen Borgotaro ligger på Taros nord¬ 
lige (venstre) bred, og udtrykket — hvis gengivelse som an¬ 
ført vistnok lader sig forsvare — kan forklares ved, at Tars¬ 
borg næppe nævnes som station på rejsen, men som et noget 
fjærnere sted, hvorom der gives en lejlighedsvis oplysning. 
Vejen mod Rom må antages at have ført over Po længere 
mod nordost, sandsynligvis ved den lille by Fornovo, som 
ligger på flodens sydlige (højre) bred, ved indgangen til ho¬ 
vedvejen over Appenninerne, der over Cisa-passet fører til 
Pontremoli. Derefter går vejen over Munbard, en gengivelse 
afMonsBardonis, den middelalderlige benævnelse påAppen- 
ninerne 1 . Hvad der ligger mellem Appenninerne og Alperne 

1 Om navnets oprindelse eller betydning har intet kunnet findes. Over¬ 
bibliotekar dr. S. Larsen har velvillig meddelt mig som en formodning, 
at navnet kunde være afledet af det efterklassiske bardo »en ryttersadel« 
og have hensyn til bjærgkædens svungne form. 

hedder Longobardiet, siger Vejviseren og tilføjer, at den ene 
ende afAlpernenårtil havet mod vest i Styrio-land, den anden 
mod øst i bugten ved Venedig. Styrio- (Slyrju-)land har man 
opfattet som Steiermarken og ment her at tinde en fejl i be¬ 
retningen ; utvivlsomt betegnes dog herved landet omkring 
floden Sturia (nu Stura), en fra Søalperne kommende biflod 
til Tanaro, som igen falder i Po 1 . På Munbard er Crucis- 
markadr (Kors-marked; C.-borg lyder en variant) og Frakka- 
skåli (Franker-hallen). Derpå kommer Montreflar. Crucis- 
marked og Frakka-skåle kan næppe være stationer på vejen 
mellem Taro og Montreflar, hvilket sidste navn utvivlsomt 
gengiver Pontremoli (i Massa e Carrara). Frakka-skåle an¬ 
tages at betegne den kort syd for Pontremoli liggende by Villa 
Franca (Massa e Carrara); i Crucis-marked har man formo¬ 
det et Santa Croce, men nogen sådan by kan ikke påvises i 
disse egne, derimod findes i Appenninerne et bekendt pas 
Cento Croci, som muligvis kan være ment 8 . 1 hvert fald 
står vistnok bemærkningen om disse to lokaliteter som en 
art parentes, og som næste station fra Taro betegnes altså 
Montreflar (Pontremoli). Fra Montreflar er en dagsrejse til 
Marie-gilde. Også denne lokalitet er vanskelig at bestemme. 
Måske skal den søges ved krigshavnen Spezia; her ligger et 
fort S. Maria, og oprindelig var Spezia kun et kastel med en om¬ 
liggende landsby, hvis kirke var indviet til S. Maria assunta 8 . 

Derefter kommer Luna, og ved byen er i en udstrækning 

1 Denne anselige flod Stura, som gennemløber dalen Valle di Stura. 
gav under det franske herredømme navn til departementet Sture. 

* I det nedenfor liggende kystland, ved Spezia-bugten, ligger en lille 
kommune S. Croce del Magra, hvilket navn let ved folke-etymologi kunde 
blive Crucis-marked, men da cr henførelsen til Appenninerne fejlagtig. 

8 M. Zeiller, i sit Itinerarium Italiæ (Franckfurt 1640), nævner mellem 
Porto Venere, yderst på Spezia-kystens vestkyst, og Spezia den anselige 
fæstning S. Maria della Suorte, som på det tilhørende prospekt tager sig 
ud som en lille by omkring en kirke på en halvø, og til denne henviser 
Werlauff ang. forklaringen af navnet Mariegilde. I den franske konge 
Philip Augusts itinerar nævnes som nærmeste station nord for Luna S. 
Maria de Sardena. 

af 10 »mil« de smukke Luna-sande med vid udsigt og hvor 
man til alle sider ser byer. Professor A. Gebhardt opfatter 
vistnok med rette »Luno-sandar« som en folke-etymologisk 
omdannelse af Lunigiana [privatmeddelelse til forf.], navnet 
på det frugtbare og naturskønne landskab, som hovedsage¬ 
lig udgøres af Magra-flodens dal og fra Pontremoli strækker 
sig ned til kysten og videre sydefter langs kysten forbi Luna; 
hvorfra Vejviseren har sin beretning om, at nogle mener, at 
her er den ormegård, hvori kong Atle ifølge Eddadigtningen 
satte Gjukunge-fyrsten Gunnar, er gådefuldt. Luna — eller, 
som stedet nu hedder, Luni —, forlængst kun en ruinplads, er 
bekendt af fortællingerne om byens erobring ved Lodbrogs- 
sønnerne og Normanner-fyrsten Hasting. 1 løbet af 11.— 
12. årh. affolkedes byen mere og mere, og bebyggelsen over¬ 
førtes til det nærliggende Sarzana. Mellem Mariegilde og 
Luna ligger Stephanus-borg og Marie-borg. Stephanus-borg 
er utvivlsomt den ved Magra-floden liggende flække San 
Stefano, Marie-borg sandsynligvis Sarzana, hvis nu efter St. 
Marie benævnte katedral (som har arvet denne værdighed 
fra Luni) oprindelig hed S. Basileo, men allerede c. 1200 
(eller måske fra 12. årh.) tillige var indviet til St. Marie. Af¬ 
standen mellem de forskellige i Lunigiana nævnte lokaliteter 
er påfaldende kort (c. 10—5 km). Når Vejviseren siger, at 
vejene fra Spanien og Galicien mødes i Luna, betegner det 
vel, at pilgrimmene fra disse lande ad søvejen nåede Luna 
(eller rettere dennes havn, det nuværende Spezia). I mod 
syd (d. v. s. syd for Luna med omgivelser) er Kioformunt. 
Efter navnet at dømme må herved betegnes et bjærg, og 
efter beliggenhed skulde det snarest være de såkaldte Apu- 
anske Alper (et navn, som skal skyldes Dante); noget til 
den islandske benævnelse svarende navn kendes, så vidt 
vides, ikke her; Riant gengiver K. ved Monte Corbolo, men 
uden nærmere oplysning om dettes beliggenhed. Den fran¬ 
ske konge Philip Augusts itinerar nævner mellem Lucca og 
Luna et Mont Cheverol, hvis navn har nogen lighed med 

den islandske benævnelse. Fra Luna til Lucca, hvor det 
undergørende, af Nikodemus efter gud selv forfærdigede 
kruciftx befinder sig. Herved sigtes til det berømte »Volto 
Santo«, Luccas største helligdom, et i cedertræ udskåret Chri- 
stus-billede, som en gang årlig udstilles til beskuelse. An¬ 
gående Vejviserens længere henne (s. 60) følgende beretning i 
anledning af den danske konge Eriks (ejegods) død på Cypern, 
at han stiftede i Lucca en forplejning (ifg. Knytlinga saga et 
hospits) for Nordboer, oplyser Werlauff, at af de derværende 
arkiver kun fremgår, at en kong »Enricus« ved denne tid 
(1099) har givet 2 gårde til S. Frediani kirke i Lucca, mod at 
der daglig læstes messe for ham og lys tændtes om natten. 

Syd for Lucca er Pisa, hvorhen købmænd fra alle lande 
styrer deres skibe: en skildring, som passer godt til Pisas 
storhedstid i 12. årh. Denne c. 20 km syd for Lucca liggende 
by må ikke opfattes som rejse-station, men nævnes, som flere 
andre lokaliteter, kun lejlighedsvis til oplysning. Dær 
sydfor er landsbyen Arnblak; så kommer Matildes hospits. 
De to perioder synes omstillede, eller også er fremstillingen 
uklar. Matildes hospits er utvivlsomt det øst for Lucca ved 
byen Altopascio liggende, Hospitaliter-ordenen tilhørende ho¬ 
spits, som kendes fra 10. årh. Det lå nær ved et markgrevinde 
Matilde af Toscana (f 1115) tilhørende slot og blev taget un¬ 
der hendes beskyttelse, så at det ofte af fremmede forfattere 
benævnedes efter hende; at hendes forhold til hospitset 
skulde stå i forbindelse med et løfte til klosteret Monte Cas- 
sino, kan næppe oplyses. Arnblak må vistnok søges syd for 
Altopascio nær den ved floden Arno liggende by Fucecchio, 
hvor floden deler sig i Arno bianco (Arnblak?) og Arno nero, 
og hvor Hospitaliterne c. 1200 fik tilladelse til at bygge en 
bro. Derpå kommer Sanctinus-borg, så Martinus-borg, så 
Semunt,så Langa-syn. Sanctinusborg er muligvis den sydfor 
Fucecchio liggende San Miniato (Samminiato) eller snarere 
dennes moderstad Borgo San Ginesio, c. 3 km nordost for 
SM., som blomstrede 8.—13. årh. Martinus-borg anses for at 

være Poggibonsi, som tidligere benævnedes Borgo di Mar- 
turi; en af byens kommuner bærer fra gammel tid navnet 
S. Martino a Lueo. Semunt, som efter navnet at dømme er 
et bjærg, kan ikke nærmere bestemmes. Langa-syn er utvivl¬ 
somt Siena,hvis navn er omdannet med hensyn på byens be¬ 
liggenhed på en højslette med vid udsigt. Sienas domkirke er 
ganske rigtig, som nævnt i Vejviseren, indviet til S. Maria og 
byen en anselig by. En dagsrejse videre er Klerkaborg, 
og derefter er der igen en til Hanganda-borg; de to byer er 
skilte ved bjærget Clemunt med kastellet Maia mulier, her 
er grænsen for Toscana, som strækker sig nordefter til Ap- 
penninerne. Klerkaborg må være San Quirico, som også 
findes benævnt S. Clerico; Hangandaborg betegner Acqua- 
pendente og er en delvis tydning af del italienske navn. 
Clemunt skulde efter navnet svare til Montechiello (Monti- 
clum), et fast slot på en bjærgtop nordost for S. Quirico, men 
betegner tydelig nok det sydligere Radicofani, et bjærg, som 
bærer et kastel med by af samme navn; under slottet løb 
den eneste kørevej, som førte til Rom over det laveste pas i 
disse egne. På den sydlige skrænt af bjærget R. ved den 
gamle vej ligger landsbyen Callemala (Callis malus); den 
må svare til et Mulier mala, som nævnes i to diplomer for 
abbediet S. Salvatore al Mont’ Amiata (1071 og 1107), og 
samme navn er Vejviserens til kastellet knyttede Maia mu¬ 
lier *. Derpå kommer Kristino-borg—Flavians-borg—Bo- 
ternis-borg med Didriksbad. Kristineborg er Bolsena, som 
benævnes således efter den hellige Christina, hvis relikvier 
gemmes her, tilligemed den sten, hvis tyngde svandt, da 
helgeninden ved den skulde druknes, og som bærer mærker 
af hendes fodtrin. Flaviansborg er Montefiascone, i forbin¬ 
delse med hvilken en Burgo S. Flaviano nævnes og en kirke 
for S. Flavianus. Boternisborg svarer til Viterbo. Når Vej- 

1 Angående denne lokalitet så vel som adskillige af de andre her be¬ 
handlede se Repetti, Dizionario geografico .. della Toscana i—iv; sml. 
Amati, Dizionario corogeografico dell’ Italia i—vin. 

viseren ved denne by nævner et Didriksbad, skyldes det 
muligvis, at der ved byen findes en varm kilde; sandsynlig¬ 
vis svarer dog Didriksbad til badet Bagnorea, mellem Bol- 
sena og Montefiascone, hvis navn sættes i forbindelse med 
kong Theodorik (sagaernes Didrik af Bern). Derfra til den 
store Suder og videre til den lille Suder: det første af disse 
steder er utvivlsomt Sutri, det andet muligvis Stortå kort 
nord for Rom. Den lille Suder er ved Glædes-bakken (Feg- 
insbrekka), som er ved nordsiden af Rom. Feginsbrekka må 
være Monte Mario, hvorfra Rom viser sig for de nordfra 
kommende; denne højde hæver sig over Ponte Molle, med 
den Neroniske slette ved sin fod; over Monte Mario gik den 
gamle via triumphalis. Det italienske navn er muligvis om¬ 
dannet af mons malus, men de fremmede kaldte bjærget 
mons gaudii, på grund af pilgrimmenes jubel ved det første 
syn af Rom, og af denne benævnelse er det islandske navn 
en oversættelse l . 

Rom siges at være 4 »mile« i længden og 2 i bredden — 
målene angiver romerske mil (c. 1500 m). Ved længde for¬ 
slås sandsynligvis retningen øst—vest, på tværs af Tiberen, 
ved bredde retningen nord—syd, med floden. Afstanden 
indenfor bymuren i disse retninger kan, incl. Vatikanet, an¬ 
slås til c. 6 km og 4 km. Der er 5 bispestole, af hvilke Jon 
baptists kirke, Marie kirke og Stephani et Laurentii kirke 
udtrykkelig fremhæves, dog beskrives også i det følgende de 
to andre; her sigtes nemlig til de 5 kardinal-kirker S. Peter, 
S. Paul, S. Lorenzo fuori le mura, S. Maria Maggiore og S. Jo¬ 
hannes i Laleran. Vejviserens første kirke, Jon baptists, 
er Laterankirken, som ligger i den sydøstlige del af byen; 
»her er pave-stolen«, siges der. Kirken betragtedes som kri¬ 
stenhedens moderkirke, og hver paves regering indlededes 

1 F.s rette beliggenhed er allerede påvist af G. Neckel, Arkiv f. 
nordisk filologi xxvii, 368. — En hovedkilde til oplysning så vel om denne 
lokalitet som om det middelalderlige Bom i det hele er F. Gregorovius, Gc- 
schichte der Stadt Rom i—vin. 

med overtagelsen af denne kirke; den daglige messe holdes 
her af en kardinal-hiskop (»under-biskop« siger Vejviseren). 
Med de mange, til dels besynderlige relikvier, som nævnes 
her, har det sin rigtighed, således præputium Christi. 

2den kirke, Marie-kirken, er S. Maria Maggiore, som ligger 
nord for Lateran-kirken. 3dje kirke, Stephani et Lau- 
rentii, er S. Lorenzo fuori le mura, som ligger i nordostlig ret¬ 
ning, udenfor byen (c. 1 km fjæmet fra bymuren). Dernæst 
nævnes Agnes’ kirke, som angives at ligge 2 »mil« østfor fore¬ 
gående, retningen er nordligere, ligeledes udenfor byen (c. 2 
km fra bymuren og 2 l h km fra S. Lorenzo). Hvad der be¬ 
rettes om Constantia er, historisk set, ganske upålideligt, 
men stemmer med kirkelig tradition. 

Herfra regnes tværs gennem byen 4 »mil« til den nu spær¬ 
rede Porta latina på sydsiden af Rom, en afstand af c. 5 1 /* km; 
her nævner Vejviseren apostelen Johannes kirke, d. v. s. S. 
Giovanni a Porta latina, en nu forladt kirke indenfor by¬ 
muren ved Via latina. Fra denne kirke, siges der, er kort 
til den hal, som kong Diocletian ejede. Hermed menes 
utvivlsomt de lidt nordligere liggende Caracallas (eller de 
Antonianske) thermer. Disse palads-lignende, imponerende 
ruiner er tidlig bievne benævnte »palatium« og synes at 
være bievne henførte til forskellige fyrster, men sandsynlig¬ 
vis er blot ved en let forklarlig forveksling et »Palatium An- 
tonianum« blevet opfattet som »Pal. Diocletianum«. Derimod 
har Diocletians thermer ligget langt herfra, i den nordøstlige 
del af byen, og disses rester er langt mindre fremtrædende; 
i nærheden af disse thermer formodes D.s palads, hvoraf 
dog kun ubetydelige rester har kunnet påvises, at have haft 
sin plads. Derefter kommer Marie-kirken: hermed menes 

S. Maria in Domnica, kort nord for Caracallas thermer. 
Derefter martyrerne Johannes og Pauli kirke: dette er den 
endnu lidt nordligere kirke S. Giovanni e Paolo; de to mænd, 
som efter traditionen var Constantias hoffolk, skal have 
lidt døden for deres tro under kejser Julian apostata. 

Derefter er den store og prægtige, foroven åbne Alle helliges 
kirke: herved betegnes selvfølgelig Pantheon, som ligger i 
byens centrum, betydelig nordligere; den er indviet til jom¬ 
fru Marie og alle martyrer. Vest (snarere syd) for byen 
er Pauls kirken med kloster og omgivende "borg’, »som går 
ud fra Rom«: dette er S. Paolo fuori le mura med tilhørende 
Benediktiner-kloster (nu ophævet). Den anselige kirke ligger 
ved Ostia-vejen, 2 km udenfor byen. Kirken og en dertil 
hørende forstad blev i 9de årh. omgivet med en mur og sikret 
ved et kastel; i den følgende tid udholdt den flere belejringer, 
men af disse fæstningsværker ses nu intet spor. Allerede 
tidligere var kirken ved en porticus forbunden med den 
oskiske port i bymuren ; men denne søjlegang har næppe be¬ 
stået endnu i det 12. årh. og er vistnok bleven inddraget i 
befæstningen. Det bliver herefter sandsynligst, at den til¬ 
føjede relativ-sætning »som går ud fra Rom«, hører til »borg« 
som en nærmere forklaring, der udsiger, at befæstningen 
stod i forbindelse med bymuren *. Der er her et sted, som 
hedder Catacumbas: dette er katakomberne ved den nær¬ 
liggende Via Appia; her hed allerede tidlig en lokalitet »ad 
catacumbas«, oprindelig betegnelse for den undeijordiske 
kirkegård ved kirken S. Sebastiano. Dette er alt udenfor 
Tiber, som gennemstrømmer byen og før hed Albana (?). 
»Udenfor« svarer her nærmest til »øst for«, idet hele den på 
Tiberens venstre bred liggende del af Rom således kommer 
til at ligge »udenfor« floden. Det ældre navn for Tiber er 
i virkeligheden Albula, men den islandske tekst her er usik¬ 
ker. Ved »på denne side floden« betegnes hvad der ligger 
på Tiberens højre bred, således Peters-kirken med omgivel¬ 
ser. Højest i byen på denne side er Crescentius’-kastel: 
dette er Castello S. Angelo (Engelsborg), som benævnedes 
Castellum Crescentii efter den mod kejser Otto III. oprørske 
stormand Crescentius, som år 998 belejredes her og fandt 

1 Man kunde også oversætte »når man går ud fra Rom«, så at sæt¬ 
ningen kun fremhævede kirkens beliggenhed udenfor byen. 

døden ved indtagelsen af borgen, som dog senere en tid var 
i slægtens besiddelse. Derpå kommer det meget store og 
lange St. Peters »køb-hus« (udsalgssted, bazar). Da umid¬ 
delbart efter dette St. Peters kirken nævnes, må bygningen 
altså søges i den såkaldte Borgo, bydelen mellem Engels¬ 
borg og Peters-kirken, i middelalderen Roms fremmed- 
kvarter, men dens påvisning er vanskelig. Mærkes kan, at 
den hele Borgo undertiden benævnes Porticus (—a) St. Petri 
efter en bedækket søjlegang, som førte til Peters-kirken om¬ 
trent fra Engelsborg, hvor en port dannede indgangen til 
den, — muligvis kunde dette være St. Peters købhus 1 . Af her¬ 
værende bygninger kan ellers måske snarest fremhæves det 
af engelske konger anlagte herberg, hvoraf c. 1200 det store, 
endnu bestående hospital S. Spirito fremgik. At »købhuset« 
skulde betegne den gamle St. Peters kirkes store atrium, synes 
mindre rimeligt. Derefter kommer den herlige Peters 
kirke. Rigtig angives, at indgangen til kirken er fra øst. Så¬ 
ledes var det også i den gamle Peters-kirke; fra den foran¬ 
liggende prægtige forhal (atrium) førte 5 døre ind til de 5 
skibe; hvor hovedskibet afsluttedes med en mægtig bue, 
stod et alter over apostelgraven. Fra uvist hvilken kilde til¬ 
føjer Vejviseren, at her var Peter også i fængsel — muligvis 
i tilslutning til at Peters-kirken var bygget op til Caligulas 
cirkus, som i middelalderen kaldtes Palatium Neronis. 
Peters-kirkens længde og bredde i fod angives dernæst på 
latin, altså utvivlsomt hentet fra en skriftlig kilde; længde¬ 
angivelsen svarer noget nær til en opgivelse hos Gregorovius, 
ifg. hvilken den var 500 »palmer« lang. Petri kors, siges 
endvidere, stod nær ved højalteret. Efter traditionen skal 
Peter være korsfæstet i Caligulas cirkus, og stedet påvistes 
nær ved kirken. Når Vejviseren siger, at halvdelen af Peters 
og Pauls ben gemmes i højalteret, stemmer det med katolsk 

’ Anlægget ødelagdes flere gange, sank bl. a. i ruiner under en kamp 
1084, men cr genopført 1130—43; falder påny 1167 (Gregorovius 4. udg., 
IV. 238, 551). 

tradition, kirken er også indviet til bægge apostle; hvorledes 
det har sig med de 25 ben af Christi disciple, må stå hen. 
Angående Vejviserens angivelse, at i Peters-kirken hviler 
pave Sylvester, indskrænker det sig til, at i pave Syl vesters 
alter gemmes hans arm, men rigtigt er, at pave Gregor den 
store er begravet i Peters-kirken. Ude »vest« for kirken er 
Peters nål: det er Peters-pladsens obelisk, nu øst for kirken, 
som den gang stod syd for kirken, i Caligulas cirkus (flyttet 
1586). Ifølge Vejviseren er navnet Roma særlig knyttet til 
bydelen »nord for« Tiber — d. v. s. til Tiberens højre bred, 
altså Peters-kirken med omgivelser —, medens bydelen »syd 
for« Tiber hed Lateran, men tilsammen udgjorde de dog 
byen Rom. 

Efter at have beskrevet Rom fortsætter Vejviseren med 
en i det hele klar og pålidelig oversigt over stationer og 
mærkelige steder i Mellem- og Syd-Italien, som ikke giver 
anledning til mange bemærkninger. Her angives 2 vejlinjer 
fra Rom over Capua til Benevent. Den ene førte over Fra- 
scati (det gamle Tusculum) [tekstens ulæselige ord, T.< am?, 
kan næppe betegne nogen anden by] —Ferentino—Ceprano 
—Aqvino—Capua—Benevent. Ved Ceprano mærkes grænse¬ 
floden Garigliano, som skiller mellem Romer-riget eller Ita¬ 
lien og det Sicilianske rige, således at syd for floden ligger 
Campanien eller Apulien 1 . Ved Ceprano fremhæves det nær¬ 
liggende berømte, befæstede Benediktiner-kloster Monte Cas- 
sino — med dets talrige kirker, hvoraf 6 særskilt nævnes, 
relikvier, udelukkelse af kvinder, — alt i nøje overens¬ 
stemmelse med de virkelige forhold; den ved bjærgets fod 
liggende by Cassino, tidligere S. Germano, er Vejviserens 
Germanus-borg. Som mærkelig ved sine læger anføres 


1 Med »syd for« er tekstens »udenfor« gengivet, Vejviseren har også 
i det følgende en lignende brug, og i Fritzners ordbog III 811° anføres ad¬ 
skillige eksempler på ut i betydningen »sydover mod Verdens Ende, i 
Retningen som fører ind gjennem Middelhavet til de ved eller hinsides 
dets inderste Bund liggende Lande«. 

sydvest for Benevent (c. 50 km) byen Salerno, hvis læge¬ 
skole blomstrede i 10.—13. årh. og navnlig efter universite¬ 
tets stiftelse 1150 nåede verdensberømmelse. Fra Benevent 
springer beretningen (c. 100 km) over til Italiens østkyst, 
til byen Sipontum med det nærliggende Monte Gargano. 
Også her er beskrivelsen ganske stemmende med virkelig¬ 
heden, før Sipontum i det 13. årh. afløstes af det nærliggende 
Manfredonia. Den del af byen, som siges at ligge oppe på 
bjærget, er byen S. Angelo med en fra 11. årh. af berømt val¬ 
fartskirke; her vises S. Michaels hule (hvor engelen havde 
åbenbaret sig); ærkeengelens silkedug synes at have sit til¬ 
svarende i et rødt alterklæde. Derpå opregnes langs kysten 
fra nord til syd byerne Barletta—Trani—Bisceglia—Molfetta 
—Giovinazzo—Bari, den sidste udmærket ved relikvierne af 
den hellige biskop Nikolaus af Myra, som overførtes hertil 
1087. Nu går beretningen over til redegørelsen for den 
anden vej fra Rom over Capua til Benevent. Denne vej fører 
til Albano, hvor rejsen ad Via Appia (Trajans-bro) begynder, 
over Terracina (Terentiana)—Fondi—Gaeta—Capua—Bene¬ 
vent. Herfra springes igen (c. 200 km) til halvøens østkyst, 
hvor byerne Monopoli (noget sydligere end Bari) og Brun- 
disium nævnes. »Flaians-bro« (fejlskrift for Trajans-bro), 
om hvilken det siges, at dens længde svarer til en 3 ugers 
rejse, og at den fører gennem ufremkommelige moradser og 
skove, er utvivlsomt Via Appia, som oprindelig anlagdes 
mellem Rom og Capua, senere forlængedes til Benevent og 
derefter til Brundisium. Kejser Trajan udbedrede vejen 
over de Pontinske sumpe, og denne strækning benævntes 
da efter ham, ligesom også et af ham anlagt vejstykke i den 
østlige del af halvøen bar navnet Via Trajana. Via Appia i 
dens hele længde anslås til c. 540 km. Når Vejviseren lader 
Via Appia begynde ved Albano, stemmer dette med, at styk¬ 
ket nærmest Rom under de bestandige uroligheder i 12.(— 
13.) årh. var bleven ødelagt og nedlagt som vej; i øvrigt skal 
Via Appia i det hele på denne tid have været i en dårlig for- 

fatning og kun lidet befærdet. Terentiana må nødvendigvis 
betegne Terracina, og navnets besynderlige form skyldes 
snarest forvanskning under nedskrivning. WerlaufT mener, 
at den tilføjede bemærkning om, at Romerne indtog byen, 
og at den derefter er lille, beror på en forveksling med by¬ 
ens hærgning ved Alarik. Nærmere ligger, at her sigtes til 
Romernes erobring af denne by 404 f. Kr., og da er alt i or¬ 
den (se Livius’ beretning ved år 349 p. R. c.) 

Efter at Brundisium er nævnet, følger nogle angivelser 
om byer og lokaliteter ved det adriatiske hav, som dog 
næppe alle må opfattes som stationer på den videre rejse til 
det hellige land. Det gælder således Venedig og Dyrrha- 
chium; om den førstnævnte, som siges at ligge længst inde 
i bugten, fremhæves, at den er sæde for en patriark *, og at 
her tindes Markus’ og Lukas’ relikvier; angivelsen synes for 
Lukas’ vedkommende at bero på en misforståelse, da dennes 
relikvier først i det 15. årh. kom til Venedig. Derimod er 
Marie havn vistnok station; den betegnes som liggende kort 
fra Duracur (Dyrrhachium, Durazzo i Albanien), som om 
dennes beliggenhed kunde forudsættes bekendt; ved Marie- 
havn forstås utvivlsomt havnen Kassopo på nordkysten af 
Korfu, ved en til den hellige Jomfru indviet kirke, ifg. Riant 
Santa Maria del Kassopo. Derpå følger Visgards-havn og 
Engilsnes. V. er Porto Guiscardo på den joniske ø Kepha- 
lonia, ved Canal G. mellem denne ø og Ithaka, Engilsnes 
er forbjærget Gap Malea (C. S. Angelo) på Moreas sydost¬ 
spids. Fra Engilsnes, siges der, er »kort til øen Paciencia 
eller Sikilø«; her opgives næppe to navne for en og samme 
lokalitet, men foran Sikilø (-ey) må et »til« underforstås, så at 
meningen bliver, at afstanden til bægge disse lokaliteter er 
kort fra Cap Malea. Af de to navne betegner P. utvivlsomt 
øen Sapienza ved Moreas sydvestlige kyst*. Sikiley er øen 

1 Ærkebiskoppen i Venedig fører titel af patriark, men denne værdig¬ 
hed skal dog ikke være ældre end 15. årh. 

1 Blot med omstilling af et par bogstaver: sml. Pontremoli— Montreflar. 

Aarb. f. nord. Oldk. og Hiat. 1013. G 

Cerigotto sydøst for Cap Malea, mellem Cerigo og Kreta, 
hvis nygræske navn udtales »Sescilio« l . Når disse to små¬ 
øer nævnes, er det vel for den førstes vedkommende, fordi 
den, som forsynet med en god havn på nordsiden, ofte be¬ 
nyttedes som anløbssted; den sidste er sandsynligvis bleven 
passeret, når rejsen lagdes forbi Kreta, men muligvis er det 
væsenlig dens navn, der har fængslet opmærksomheden ved 
sin lydlighed med den bekendte italienske ø Sicilien, og som 
Vejviseren gengiver med det nordiske navn på denne ø, 
hvad enten abbed Nikolaus selv har forvekslet de to øer 
eller ej; tydelig er forvekslingen ved den tilføjede oplysning 
om vulkaner og varme kilder på øen, som dog kan skyldes 
redaktøren eller være et senere indskud; vulkansk er nemlig 
øen ikke, men ufrugtbar, utilgængelig og sjælden besøgt; der 
knytter sig en del overtroiske forestillinger til den. Der¬ 
efter (d. v. s. regnet fra Engilsnes) er byen Martini, i Bulga¬ 
rien. Forklaring på dette stednavn, som Riant gengiver ved 
»San Martino de Laconie«, får man, som dr. Kinch velvillig 
har påpeget for mig, hos K. Kretschmer, Die italienischen 
Portolane des Mittelalters (Berlin 1909), hvor s. 510 i Porto- 
lan Rizo (en incunabel, Venedig 1490) angives, at mellem 
Cap S. Angelo og kastellet Malvasia (15 migi. fra hver) ligger 
Martin Carabo, som er en god ankerplads (?) ved vinde fra 
nord til sydvest; udgiveren slutter heraf, at det må være et 
landingssted på Moreas østkyst ved Cap Camilo. Det er in¬ 
teressant, at denne lokalitet regnes til Bulgarernes land, som 
Vejviseren altså udstrækker til den græske halvøs sydspids; 
Slaverne havde i virkeligheden også i den tidlige middelal¬ 
der oversvømmet næsten hele halvøen. Fra Martini sejler 
man til øen Ku (Kos), hvor vejene fra Apulien og Konstan- 

1 For oplysning om denne gådefulde lokalitet skylder jeg dr. K. F. 
Kinch tak. Han har henledet min opmærksomhed på, at denne e i vene¬ 
tiansk tid regelmæssig kaldtes Sicillo, og givet den tilhørende forklaring: 
øen hed i oldtiden Alyda (gedeøen), som i den byzantinske tid blev 
o 'AiytXto, vistnok udtalt Sescilio. 

tinopel mødes. Hertil føjes en retnings-angivelse for sejlad¬ 
sen på Ku i forhold til Apulien og Kreta, af hvilke den sidste, 
at Kreta ligger mod syd, er rigtig nok, og den første (at ret¬ 
ningen mod Ku er nordost) bliver det ved at rette originalens 
å (til) til af (fra). Syd for Ku angives ligeledes øen Rhodos at 
ligge. Fra Ku sejler man over til Grækenland, til Røde- 
kastel — derpå kommer Patera — derpå Mirrea. Y T ed Græ¬ 
kenland forstås her den til det østromerske rige hørende del 
af Lille-Asien med tilliggende øer. Røde-kastel (Raudi kastali) 
er øen Kastello-ryzo (Meis, oldtidens Megiste) ved Lille-Asiens 
sydkyst, Patera (Patara) og Mirrea (Myra) ligger noget østligere, 
på fastlandets kyst. Bægge byerne nævnes i forbindelse med 
den hellige Nikolaus, om hvis lævned i øvrigt ikke meget vides; 
dog henføres almindelig hans fødsel til P., hans biskoppelige 
virksomhed til M.; hvortil Vejviseren sigter ved oplysningen 
om hans i Patera endnu stående skole, får stå hen. Fra My¬ 

ra, siges der, er kort til Jalandanes i Tyrkland: Jalandanes er 
det lidt østligere Cap Chelidonia. Denne lokalitets henførelse 
til Tyrkland betegner utvivlsomt stedet som hørende under 
det seldschukiske rige, som strakte sig tværs over midten 
af Lille-Asien (fra nord til syd) med Iconium som hovedstad. 
Denne opgivelse tør næppe forkastes, da forfatteren i det 
hele er vel underrettet, selv om de historiske atlasser først 
fra c.1200 viser et tilsvarende omfang af dette muhamedanske 
rige 1 . Fra Jalandanes angives afstanden til det syd for 
liggende Cypern, og derefter nævnes golfen (bugten) ved Adalia 
øst for Cap Chelidonia, dels med den nordiske omdannelse 
Atalsfjord, dels med det »græske« navn, som her får formen 
Gullus (fejlskrift for Gulfus) Satalie; »Satalia« er portolaner- 
nes betegnelse for byen Adalia, hvorefter bugten tager navn. 

På Cypern fremhæves byen Beffa (portolanernes Baffa,æl¬ 
dre Paphos, på sydkysten), ifølge denne kilde med en besæt¬ 
ning af nordiske lejetropper i den græske kejsers tjæneste, 

1 Se Droyssen, Hist. Handatlas nr. 71—75; sml. Spruner, fiesch. Hand- 
atlas nr. 86. 

6 * 

mærkelig for Vejviseren som dødsstedet forden danske konge 
Erik ejegod (på en rejse til det hellige land 1103), til hvis 
omtale knyttes beretningen om denne konges to italienske 
stiftelser, som tilhører en tidligere pilgrimsfart af ham (1098), 
ligesom da også indlededes oprettelsen af det ligeledes her 
nævnte danske ærkebispedømme. Fra Cypern rejses over 
søen til Akrsborg, i Jorsalaland. Akrsborg er Akka (biblens 
Akko, korsfarernes Saint Jean d’Acre), som under Ptole- 
mæernes herredømme erholdt navnet Ptolemais; når Vejvi¬ 
seren henfører Ptolemais-navnet til den nærmest følgende 
by, skyldes det en af de i beretningen oftere forekommende 
omstillinger af forklarende enkelt-sætninger, som enten kan 
skyldes en afskriver eller en første hånds notits efter mundt¬ 
lig meddelelse. At byen siges at ligge i Jorsala-land betegner, 
at den udgjorde en del af kongeliget Jerusalem; den erobre- 
des også allerede af korsfarerne 1104 og tabtes først 1291. 

Derpå er [sydefter] Chafarnaum—Cæsarea—Jaffa (Joppe) 
— Askalon. Chafarnaum var navnet på et lille fort syd for 
Akka (ved det nuværende Athlit). Det derefter nævnte Cæ¬ 
sarea erobredes af korsfarerne 1101. Jaffa erobredes 1099, 
og kong Balduin sejrede her over Muhamedanerne 1102, men 
at kong Balduin og Sigurd Jorsalafarer skulde have indtaget 
denne by, beror på en forveksling med Sidon, som de i for¬ 
ening erobrede 1110. Derimod landede Sigurd Jorsalafarer 
(ifg. fremmede kilder) ved Jaffa. Interessant er bemærk¬ 
ningen om Askalon, at den er hedensk, og som derfor regnes 
til Serkland; denne by erobredes nemlig først af de kristne 
1157 (dg var derefter i deres besiddelse til 1191), så angivelsen 
passer ganske med tiden for abbed Nikolaus’ rejse (c. 1150). 

Derpå opregnes byerne *øst for« (d. v. s. nord for) Akrsborg, 
nemlig Syr (Sur, Tyrus)—Seth (Saida, Sidon)—Tripolis—Lic 
(Laodicea)— samt Antiochia, ved bunden af den efter denne 
by benævnte fjord, softi anføres med bynavnet i nordisk 
omformning, An^ekia-Qord, alle i Syrien. At St. Peter satte 
sin patriark-stol i Antiochia, som Vejviseren udtrykker sig, 

stemmer med, at efter gammel tradition var den hellige 
Petrus grundlægger af kirken her og i nogle år dens overho¬ 
ved. I landskabet Galilæa, som siges at ligge som opland 
indenfor Akka, nævnes bjærget Tabor; derefter opregnes 
[sydefter] lokaliteterne Nazaret—Gilin—Johannes-kastel, for¬ 
dum Samaria, —Nepl—Casal—Maka Maria—Jerusalem. 
Ved Tabor fremhæves Moses’ og Elias’ åbenbaring, hvorved 
sigtes til det bekendte sted i evangelierne om Christi forkla¬ 
ring på bjærget, da Moses og Elias viste sig for de tilstede¬ 
værende apostle; til minde om Peters ord »Herre, her er 
godt at være« etc. var her ifg. et gammelt itinerar (Adamnanus, 
7.årh.)bygget 3 kirker: forChristus, Moses og Elias 1 . Nazaret 
fremhæves som Christi hjem, men med en urigtig angivelse 
af tidslængden for hans ophold her, hvis kilde ikke er på¬ 
vist. Den derefter nævnte landsby Gilin er utvivlsomt Jenin 
(Dschenin). Når det om Samaria siges, at den nu hedder 
Johannes-kastel, og at her fandtes Johannes baptists reli¬ 
kvier, stemmer det med, at her i 12. årh. af korsfarerne byg- 
gedes en biskoppelig Johannes-kirke, i hvis krypt befinder 
sig Johannes døberens foregivne grav. Den her nævnte Ja- 
kobs-brønd hører rettelig hjemme ved den følgende lokali¬ 
tet Nepl, hvor der i tidligere tid stod en kirke over kilden 
(se Adamnanus); forvekslingen kan muligvis skyldes, at 
Nepl (Sichem) lå i landet Samaria*. Mellem Nepl, som sva¬ 
rer til Nablus (Sichem), og Jerusalem nævnes Casal og Maka 
Maria. Dette sidste er utvivlsomt El-Bireh (eller Birra\ en 
landsby c. 17 km nord for Jerusalem, som i korsfarertiden 
benævnedes Mahomeria major og da havde større betydning 
end nu. Mod nord grænsede den til landsbyen Casale Sa¬ 
lome (det nuværende Salemie), som må svare til Vejviserens 


1 Ved »Adamnanus* betegnes det i Itinera Hierosolymitana .. bellis 
sacris anteriora I, Genevæ 1879 (Societé de l'Orient Latin) udg. > Arculfus, 
Relatio de locis sanctis, ab Adamnano scripta c. 670«. 

1 Dog knytter Mandeville(dansk oversættelse s. 57)også navnet Jakobs- 
brønd til en kilde ved Samaria, som nævnes hos Adamnanus (II, 20). 

Casal, i korsfarerliden den almindelige betegnelse for jorde¬ 
gods i kongeriget Jerusalem 1 . 

I Jerusalem fremhæves den for oven åbne hellige gravs 
kirke med stedet for Christi kors og blodsporene, samt lys¬ 
tænding påskeaften, alt ganske svarende til hvad der inde¬ 
holdes i en udførligere, i flere håndskrifter bevaret Jefusa- 
lemsbeskrivelse, som også er optaget i den efter Vejviseren 
følgende del af den lille jordbeskrivelse (Alfræåi s. 26—29). 
At Jerusalem er verdens midtpunkt, hvor solen ved mid¬ 
sommertid skinner lodret ned, er gammel kirkelig tradition. 
I Jerusalem nævnes endvidere det rige Johanniter-hospits, 
som fra 12. årh. var i stærk udvikling; fremdeles Davids 
tårn*. Herrens tempel og Salomons helligdom. Davids tårn 
var fra gammel tid en af byens seværdigheder, og ved kors¬ 
farernes erobring af Jerusalem 1099 udgjorde det en vigtig 
del af befæstningen. Ved Herrens tempel (Templum Domini) 
forstås den til en kristelig kirke forvandlede Omars moske 
på tempel-pladsen; sydligere på samme plads, i en del af 
det kongelige slot — hvor moskeen el Aksa stod —, lå Tem¬ 
pelherreordenens residens (fra 1119), som det mentes på 
Salomons tempels grund, hvorefter ordenen benævntes; 
denne bygning betegnes her som Salomons storkirke (mu- 
steri). Af lokaliteter i Jerusalems omegn anføres Sion— 
Bethlehem—Bethania, med de til dem knyttede hellige minder, 
endvidere det døde hav med Jordan-floden, —til beretningen 
om, at den ikke blander sig med søen, findes også anden- 


1 Se T. Tobier, Topographie von Jerusalem I—II, Berlin 1853—54, II, 
s. 495 ft, og R.Rdhricht, Studien zur mittelalterlichen Geographie und To¬ 
pographie Syriens (Zeitschrift des deutschen Palaestina-Vereins X, 1887). 
Den i Antq. Russes (11.411) udtalte formoduing, at >Maka[m]< i Maka 
Maria skulde svare til det arabiske >Makam<, en helgengrav, og at denne 
lokalitet skulde være ensbetydende med jomfru Maries grav i Josafatsdal, 
er ganske usandsynlig, så meget mere som denne sidste omtales i det føl¬ 
gende, umiddelbart efter beskrivelsen af Jerusalem. 

* Utvivlsomt ved fejlskrift har den islandske original <tiorn< (dam) 
for »turne (tårn). 

steds paralleler; fremdeles Oliebjærget med Josafats-dal og 
jomfru Maries grav, som stadig påvises her (en nærmere be¬ 
skrivelse af denne med tilhørende kirke foreligger i jord¬ 
beskrivelsen, Alfrædi s. 30). Herefter nævnes Querencium 
fjældet, d. v. s. bjærget Karantal (Quarantan[i]a). Dette navn 
er siden middelalderen knyttet til en ufrugtbar bjærgryg i 
nærheden af Jericho, hvortil Christi 40 dages faste og efter¬ 
følgende fristelse henlagdes; traditionen skal ellers kun 
kunne følges tilbage til 13. årh.; i så fald er Vejviseren (un¬ 
der forudsætning af, at beretningen her stammer fra 12. årh.) 
ældste kilde. Hvor Jericho stod, ligger ifølge Vejviseren 
Abrahams kastel og Abrahams sletter; de sidste svarer åben¬ 
bart til den hos Mandeville (den danske udg. s. 52 u) nævnte 
ortus Abrahæ. Jordan siges at skille mellem Arabernes land 
»uden fore (o: øst for) floden og Syrien på denne side. Ved 
Jordan anføres et kapel, bygget på det sted, hvor Christus af¬ 
klædte sig; dette kendes også fra en gammel pilgrims-beret¬ 
ning fra 7. årh. (Adamnanus). Til bestemmelsen af Jor¬ 
dans beliggenhed (breddegrad) giver Vejviseren polhøjden, 
udregnet ad praktisk vej ved den fremgangsmåde, at en på 
flad mark, på ryggen liggende mand anbringer sin knyttede 
hånd med oprejst tommelfinger på sit bøjede knæ; han vil 
da have polarstjærnen i højde med sin tommelfinger. Denne 
iagttagelse grunder sig utvivlsomt på et af beretteren (abbed 
Nikolaus) eller en mand i hans følge udført forsøg. Resul¬ 
tatet vil blive en højde over horizonten af c. 32°, og ifølge en 
angivelse i Antq. Russes er polarstjærnens højde ved Jordan 
nord for det døde hav (under 31° 50') 30° 30'—33° 30' 1 . 

1 En ven af mig har ifg. velvillig meddelelse eftergjort forsøget i en 
stue ved at lægge sig på gulvet med hovedet tæt op til væggen og sigte over 
den oprejste tommelfinger til den modsatte væg, hvor det punkt afsattes, 
hvor synslinjen traf væggen. Der udkom da en retvinklet trekant, bestå¬ 
ende af 1. synslinjen fra øjet til væggen som hypotenuse, 2. højden fra det 
punkt, hvor synslinjen træffer væggen, ned til gulvet, eller rettere til det 
punkt over gulvet, som er i lige højde med øjet. 3. øjets afstand fra den 
modsatte væg. Af disse sider lod nr. 2 og 3 (katheterne) sig let måle. 

Sluttelig nævnes nogle vejlængder fra Palæstina til Nor¬ 
den, altså i omvendt orden af den tidligere opregning: fra 
Jordan til Akrsborg (hertil ingen tilsvarende tidligere angi¬ 
velse), — fra Akrsborg over havet til Apulien (uden tilsva¬ 
rende), — fra Bari til Rom (14 dages gang, uden tilsv. tid¬ 
ligere angivelse for den hele strækning, sml. dog, at Trajans 
bro [Via Appia] siges at tage 3 uger, men dette vistnok kun 
som historisk oplysning, uden at denne derved betegnes 
som pilgrims-vej), — fra Rom til Alperne (siges her at tage 
små 6 uger), — fra Alperne til Hedeby (3 uger); — fra 
Hedeby til Viborg og fra Viborg til Ålborg svarer angivel¬ 
serne til udrejsens. 

Herefter anføres abbed Nikolaus som hjemmelsmand 
for hele den forangående Vejviser og byfortegnelse »og al 
denne kundskab«. Der er heller næppe grund til at betvivle, 
at vi her har en i alt væsenligt uforandret gengivelse af ab¬ 
bedens mundtlige beretning om, hvad han personlig havde 
iagttaget på sin rejse, som utvivlsomt er gået over Rom til 
det hellige land. Angående Lille-Asien, Syrien og Palæstina 
synes han endog særlig vel underrettet. Bestemte indskud 
lader sig ikke påvise, anakronismer heller ikke, og de ikke 
mange unøjagtigheder er af den art, som ved mundtlig be¬ 
retning er let forklarlige. Mulig omstilling af enkelte sæt¬ 
ninger hist og her er i det foregående påpeget (Bernhards 
hospits—Peters hospits, Arnblak—Matildes hospits, Akrs¬ 
borg— Capharnaum). Hvorledes sprogskiftet ved Minden skal 
forklares, er tvivlsomt. Ovenfor (s. 66) er antydet, at den frit¬ 
stående, korte sætning »nu skifter sprogene« kunde gælde 
overgangen fra Danmark til Saxland og være omstillet. 
Privat er fra kyndig side den formodning udtalt, at da Min¬ 
den benævnes Mundio-borg, så at navnets første del bliver 
ligelydende med det nordiske navn på Alperne (Mundio), 
havde rejseberetningens redaktør fejlagtig til Mundio-byen 

Deraf var det ikke vanskeligt at udregne vinklen ved øjet, som svarer til 
polarstjærnens højde over horizonten ved Jordan; den udgjorde knap 32°. 

(Minden) henført en oplysning af abbed Nikolaus om 
Mundio-bjærgene soni sproggrænse; dog synes det noget 
usandsynligt, at abbeden skulde have haft mere øre for 
overgangen fra et romansk sprog til et andet end f. eks. fra 
tysk til fransk i Schweiz. Selv om forvekslingen af de to 
Sicilier næppe kan tiltros abbed Nikolaus, behøver den ikke 
at skyldes senere indskud, men kan være første redaktørs 
tillæg. Tilbage bliver en unøjagtighed angående Jaffas er¬ 
obring, beliggenheden af Jakobs brønd (derdog kan skyldes 
tilhøreren) og muligvis ang. helgenlævningerne i Venedig, 
som abbed Nikolaus ikke har besøgt. I øvrigt strider en 
tilblivclsestid ved midten af 12. årh. ikke mod nogen af de 
talrige, helt igennem nøjagtige enkelt-opgivelser og bestyrkes 
f. eks. ved omtalen af domkirken i Køln som en Peters-kirke, 
ved at Arnsburg ikke nævnes som kloster, ved angivelserne 
om St. Paolo-kirken i Rom, Pisa, Salerno, Via Appia, ved 
opfattelsen af Grækenland-Bulgarien og Tyrkernes rige. 


ILIANS-VEJEN. 

Efter angivelserne ved Vejviserens slutning af vejlængderne 
fra Bari til Rom og videre over Alperne til Hedeby følger op¬ 
lysningen: »men østligere, ad Ilians-vejen, er 9 ugers rejse«. 
Her omtales for 2. gang denne vej, om hvilken forud (s. 56) er 
nævnt, at når man på rejsen nordfra er kommen til Piacenza, 
støder man på Iliansvejen. Forståelsen er bægge steder sær¬ 
deles vanskelig. Werlauff vakler mellem at sætte benævnelsen i 
forbindelse med bynavnet Ilanz i Graubunden eller med det 
nordiske navn på helgenen St. Ægidius, hvis relikvier dyrkedes 
i den sydfranske by St. Gilles. Da vejen efter hans skøn må 
være benævnt efter et valfartssted, hvortil den fører, og da Ilanz 
ikke er noget sådant, bestemmer han sig dog for St. Gilles, uagtet 
i Vejviseren på det sidste af de steder, hvor navnet forekommer, 
tekstens eystra (østligere) da må rettes til vestra (vestligere). 
Senere har E. Oehlmann i sin grundige afhandling »Die Alpen- 
påsse im Mittelalter« (Jahrbuch f. schweizerische Gesch. III—IV, 
Zurich 1878-79) bestemt udtalt sig for Ilanz (III, 265—67) [til 

hvem W. Heyd, Die Alpenstrassen im Mittelalter,Ausland, 55 Jhg. 
1882, s. 461—67 skal have sluttet sig], hvorimod A. Schulte i sin 
Gesch. des mittelalterlichen Handels u. Verkehrs (1,100) bestemt 
udtaler sig for St. Gilles. 

At opfatte Iliansvejen som vejen over Ilanz er meget fristen¬ 
de. Pilgrimme nordfra vilde da fra Bodensøen, hvor det i gam¬ 
mel tid af nordboere stærkt besøgte kloster Reichenau ligger, og 
hvor klosteret St. Gallen heller ikke er langt borte, have fulgt 
Rhindalen til Chur og herfra videre til Ilanz (lat. Iliant, Illande, 
Hilliande), i ældre tid dalens vigtigste by, og forbi den have 
fortsat vejen til det ansete Benediktinerkloster Disentis ved Rhi¬ 
nens kilder, hvorfra en forholdsvis let overgang over passet 
Lukmanier førte over Alperne gennem Blenio-dalen til et punkt 
ved den nuværende St. Gotthardsbane, hvorfra vejen naturlig 
vilde fortsætte sig over Milano til Piacenza; og fremfor alt, man 
vilde herved undgå tekstrettelse, der altid er mislig, når den 
ikke ellers kan begrundes. Det betænkelige ved denne antagelse 
er, at intet vidnesbyrd foreligger om, at nordiske pilgrimme har 
taget den vej, eller at navnet Ilanz har været kendt i Norden. 

Går man ud fra, at Iliansvejen sigter til St. Gilles, bliver vej¬ 
retningen [til og fra Rom] tilsyneladende urimelig: fra denne i 
Rhonemundingerne liggende by et par breddegrader mod nord, 
gennem Durance-dalen over Mont Genévre i de Cottiske Alper, 
og derefter mod øst gennem Piemont til Piacenza; men foruden 
kystvejen langs Middelhavet, ad hvilken det kan have været 
vanskeligt at komme videre sydpå i Italien, fandtes ingen bruge¬ 
lig forbindelsesvej mellem Frankrig og Italien sydligere end 
denne. Til støtte for opfattelsen af Iliansvejen som vej til St. 
Gilles fremhæves den stærke dyrkelse i Norden af St. Ægidius 
under navnet Ilian; herom foreligger dog i virkeligheden ikke 
meget. Sagaerne kender kun en enkelt valfart til St. Gilles, som 
her kaldes »liansborg«, nemlig den islandske høvding Ravn 
Sveinbjørnssons besøg i forbindelse med valfart til Thomas i 
Canterbury og St. Jakob i Compostella (c. 1200); Ægidius-messe 
er vel optaget i nordiske kalendere, men spillede ingen særlig 
rolle, og kun ganske undtagelsesvis nævner kilderne helligdagen 

i nordisk form (Ilians-messe). Desværre vides meget lidt om 

■ 

pilgrimsstationerne på de nordiske valfarter. De islandske kilder 
nævner envestrevej gennem Frankrig og en østre vej, der ad 
forskellige ruter må antages at være gået gennem Tyskland; for¬ 
uden det her behandlede itinerar kendes kun en række stationer 
fra en islandsk optegnelse fra c 1300 (Hauksbék); som viser, at 
man den gang også benyttede en vej over Brenner-passet. Den 
vigtigste grund til at henføre Iliansvejen til St. Gilles er formod- 

ningen om, at benævnelsen niå indeholde et helgennavn, og på 
den anden side at Ilanz-vejen fuldstændig mangler tilknytning 
til andre kilder. Spørgsmålet kan næppe afgøres. Selv efter 
foretagen tekstrettelse bliver der for St. Gilles hypotesen adskil¬ 
lig uklarhed tilbage: ad hvilken vej kom pilgrimmene til St. Gil¬ 
les? og ad hvilken vej går den ni ugers rejse hjemefter? 


Vejviseren, som indeholder så mange fremmede sted¬ 
navne, afgiver interessante eksempler på de måder, hvorpå 
sådanne optoges i nordisk (særlig oldnorsk-islandsk) sprog. 

1. Mange forblev helt eller i alt væsenligt uforandrede. 
Dette gælder f. eks. de italienske navne Augusta (A. prætoria 
— Aosta), Benevent(-o), Luka (Lueca), Luna, Maia mulier, 
Padus, Pisis (af lat. Pisae), Plazinza (Piacenza, lat. Placentia), 
Sepont(-um), Tår (Taro), Tffr (Tiber), Tuscia. Også Spira 
for Speier i Tyskland er en uforandret gengivelse af den la¬ 
tinske form. Nogle italienske navne har et mere fremmed¬ 
artet udseende, men formerne står mærkværdig nær ved de 
i middelalderlige italienske søkort og lodsbøger (portolaner, 
citerede som K, o: Kretschmers udg.) forekommende, således 
Bar (Bari; Bar K), Barl (Barletta; Barlit K), Brandeis (Brundi- 
sium; Brandeiz K), Gariliain (Garigliano; Garilliam K), Gaida 
(Gaeta; Gaita K), Manupl (Monopoli; Manopoli K). Længere 
østpå kan mærkes Duracur (Dyrrhachium; Dura^o K), Mar- 
tini (Martin Carabo), øerne Krit (Krela, nygræsk Kriti) og Ku 
(Kos, nygr. Ko). Særlig gælder det om navnene på den syriske 
kyst og i Palæstina, at de kun sjælden er undergåede nogen 
større forandring. Lik(Lic)for Laodicea ligger nærved søkor¬ 
tenes Lida, Seth svarer tilSaid(Zaito),SyrtilSur(Syro); Ptole- 
maida for Ptolemais forekommer i ældre, latinske itinerarer. 

2. Adskillige navne modtog en stærkere eller svagere iil- 
læmpning, oftest i den hensigt at give navnet en nordisk klang. 
Et hyppig genkommende, forklarende tillæg til navnet er det 
nordiske -borg (by), ofte ledsaget af en ændring af det foran- 
gående frem mednavns form. Sådanne navne er Boslaraborg 

(Basel, lat. Basilia), Boternisborg (Viterbo, lat. Bithervium; i 
Philip Aug.s itin. Biterne), Feråuborg (Verden), Fi'vizuborg 
(Vevey, Viviscum; åbenbart påvirket af tysk udtale), Floren- 
ziusborg (Ferentino, gennem Fiorentino), »Hanabruin«-borg 
— forvansket?, variant Håbrunniborg, (Hannover), Klerka- 
borg (S. Quirico, men i middelalderlige itin. S.Clericus, Saint 
Clerique), Malfetaborg (Molfetta; Malfet[t]a K), Meginzuborg 
(Mainz, lat. Moguntia), Melansborg (Milano, lat. Mediolanum), 
Mundiuborg (Minden, lat. Minda, Mynda, Munda), Roma- 
borg (ved siden af Roma, R6m), Stpduborg (Stade), Tårsborg 
(Borgotaro), Walsoborg (Walsroda). I nogle tilfælde, hvor by¬ 
navnet endte på-burg, er dette ændret til »borg« samtidig med 
forleddets omdannelse, således Arinsborg (Arnsburg), Vivils¬ 
borg (Wiflisburg = Avenches); i nogle italienske lokaliteter 
kan -borg have tilknytning til italiensk »borgo«, således 
Donnaborg (Borgo S. Donnino), muligvis også Sanctinusborg 
(Borgo S. Ginesio?). De tyske navne på -heim får allerede 
ved tillæg af nominativ-mærket -r et nordisk præg, således 
Gandurheimr (Gandersheim), Hildisheimr (Hildesheim), 
hvor dog også første led fremtræder med særskilt nordisk 
betydning; en nordisk klang får FriSlar (Fritzlar) ved en 
fremmed lydforbindelses afløsning af å, og — ved en rigtig¬ 
nok temlig stærk omformning — Heitsinnabær (Itzehoe). 
Af andre omdannelser — uden særlig nordisk betydning — 
kan af tyske og tilgrænsende lokaliteter mærkes Kolni (Køln, 
lat. Colonia), Horus (Horhausen, ældre Horohus), Kiliandr 
(Kaldern, ældre Calantra), Trekt (Utrecht — med bortkastelse 
af første stavelse, som oftere ved optagelse af fremmedord), 
Solatrar (Solothurn, lat. Solodurum). I Italien bruges for 
Lombardiet det til Longobardersagnet knyttede Langbarda- 
land (ved siden af Langbardia); for dalføret langs Stur[i]a er 
dannet Styrjuland; ved bogstavomstilling er opstået Mont- 
reflar af Pontremoli; Marteinskamrar er en fri gengivelse af 
»Camera« ved Pont St. Martin. I adskillige navne genkendes 
ordet »mont«, således, foruden Mundio og Munbard, i Cle- 

munt, Kioformunt, Semunt, ligesom det i Montakassin er 
beholdt temlig uforandret. Noget fjærnere fra grundformen 
er navne som Fundiana (Fondi, ældre Fundi), fvent (Giovi- 
nazzo, ældre Juvenatium), Pull (Apulien), Separan (Ceprano), 
Traon (Trani), — sml. det muligvis forvanskede Terentiana 
for Terracina. Siciliens navn (Sicilia) omformes til Sikil-ø, 
og med benævnelsen på denne velkendte ø sammensmeltede 
det næsten ligelydende navn på den lille græske ø Sicillo 
(Sescilio, Cerigotto). I eller ved det østlige Middelhav kan 
fremhæves Paciencia, vistnok af Sapienza ved bogstavom¬ 
stilling, R65a (Rhodos ; Rodo K, hvortil den nordiske form 
rimeligvis er dannet som nominativ), Kipr (Cypern, græsk 
Kypros), Jalandanes (Cap Chelidonia; Selindonie K). 

3. Udpræget folkeetymologisk omdannelse, tildels af 
dristig og vellykket art, frembyder adskillige navne. Akrs- 
borg (for St. Jean d’Acre) indeholder det nordiske akr (ager); 
Ant>ekja i AnpekjuQprdr er en omdannelse af Antiochia med 
tanken på nordisk t>ekja (tag) og muligvis partiklen and- 
(mod); Arnblakkr, der sandsyndligvis gengiver Arno bianco, 
er formodenlig opfattet som den blakkede Arno; Atalsfjprdr 
om bugten ved Adalia viser hen på »atall« (slem) 1 . Feneyjar 
(Sumpøerne) for Venedig er en næsten genial gengivelse; ret 
overraskende — som flere i det følgende — er Fridsæla 
(Fredlykke) for Vercelli. Harsefeld er bleven til Horsefjæld 
(Horsafell), Ivrea (ældre Ivoreia) til Fyrsteø (Jgfurey); det 
hyppig genkommende Jérsalir for Jerusalem har som 2. led 
»salir« (sale); Kåpa for Capua fører tanken hen på det lige¬ 
lydende nordiske ord for »kappe«; Langasyn for Siena sy¬ 
nes at bero på en omtydning af navnet i forbindelse med 
iagttagelsen af den vide udsigt fra den højtliggende by; 
Lunusander er en overraskende omtydning af Lunigiana, da 
udtrykket »sande« (sandar) i virkeligheden ikke er nogen 

1 N&r Vejviseren siger, at Grækerne kalder bugten Gulfus Satalie, cr 
»gulfus* en latinisering af det græske xoA<pog (xoAxog); Satalia er den 
middelalderlige benævnelse for Adalia (Attalia). 

træffende betegnelse for denne frugtbare slette; Pavia (lat. 
Papia) bliver til Paveø (Papey), Paderborn til Paddebrønde 
(Ppddubrunnar); Sutri (og måske tillige Stortå) bliver til 
Suder (o: skomager), Etroubles (Hestopolis) til Trælletorp 
(Prælajiorp). 

4. Undertiden benævnes en by ikke med sit egenlige 
navn, men efter sin lokalhelgen: således Flaviansborg for 
Montefiascone (sml. dog Burgo S. Flaviano), Kristmuborg 
for Bolsena (som i Philip Augusts itinerar nævnes Sancta 
Christina), Mariuborg (sandsynligvis Sarzana), Martinusborg 
(Poggibonsi, sml. S. Martino a Lueo). Tilknytning til lokal¬ 
helgen viser også Marfuhpfn (S. Maria del Kassopo), Michials- 
fjall (Monte Gargano), Marteinsvatn (Genfersøen). 

5. Oversættelse eller nordisk ny navn foreligger i Crucis- 
markadr(?), Engilsnes, Frakkaskåli(?), Feginsbrekka, Hang- 
andaborg, Mattildar spitali (i Philip Augusts itinerar le 
Hospital), Miklagardr, Nyjuborg, Pétrs nål, Raudi kastali, 
Trajans-bru, Visgardshpfn, Mdreksbad. 

Vejviserens navne på nordiske lokaliteter giver ikke an¬ 
ledning til mange bemærkninger. Det s. 61 forekommende 
Skp5u-(eller: Stp5u*?)borgarå er sandsynligvis en forvansk¬ 
ning af den sædvanlige form Skotborgarå. Floden Ejderen, 
hvis navn i latinske kilder forekommer i en mængde veks¬ 
lende former: Egidora, Eydora etc. (en enkelt gang i Næstved- 
annalen Egidur), møder her i den fra sagalitteraturen vel¬ 
kendte skikkelse »Ægisdyrr«; da benævnelsen efter sin 
betydning kun dårlig passer som flodnavn, bedre derimod 
for flodens munding, hvortil navnet dog efter sin forekomst 
næppe kan være indskrænket, fristes man til at antage, at 
det er en omtydning af det latinske Egidora. 


Den i Vejviseren beskrevne rejse foregår dels til lands, 
dels til søs, og i bægge tilfælde er i reglen afstanden mellem 

♦ 

de passerede byer eller stationer angivet, dog kun for Italiens 
og middelhavslandenes vedkommende delvis ved længdemål 
(»mile«), ellers ved den tidslængde, som medgik til rejsen 
mellem de to pågældende lokaliteter, — for landrejsernes 
vedkommende »dagsrejse«, nogle steder dog det mere ube¬ 
stemte udtryk »kort (afstand)«, en enkelt gang »lang stund«, 
samt længere strækninger beregnede ugevis; for sørejsernes 
vedkommende som regel »døger«-sejlads. Om meddeleren 
har tænkt sig landrejserne foretagne til fods eller til hest, 
fremgår ikke af teksten; kun i ét tilfælde anvendes udtrykket 
»gang« istedenfor det sædvanlige »rejse«. De egenlige bods¬ 
pilgrimme har utvivlsomt færdedes til fods, og fodvandring 
har vel også været den sædvanlige rejsemåde for de talrige 

ø 

fattige pilgrimme, som udgjorde Romfarernes store flertal; 
dog kendes også fra nordiske kilder forskellige eksempler 
på valfarter til Rom, foretagne på hesteryg. At Romfarerne 
som regel færdedes til fods, bestyrkes ved det i Vejviseren 
s. 55 brugte udtryk, at de, der nordfra lagde vejen over Fris¬ 
land, i Deventer eller Utrecht »tog stav og pose«. Til nær¬ 
mere forståelse af rejsemåden har det sin interesse at sam¬ 
menstille Vejviserens distance-angivelser med afstanden 
mellem de forskellige stationer, angivet i kilometre, således 
at også kilometer-afstanden anføres for de stationer, som 
opregnes uden angivelse af vej- eller tidslængde. Man må 
herved holde sig til angivelse af kilometertallet mellem de 
pågældende stationer målt i luftlinje , hvorved tallet altså 
bliver betydelig lavere end den virkelige vejlængdes, og for¬ 
holdet mellem luftlinje og rejsevej meget forskelligt efter eg¬ 
nens naturlige beskaffenhed m. v. 1 . De i Vejviseren fore- 


1 Et interessant arbejde til belysning af middelalderlig rejsevis er de 
af F. Ludwig, Berlin 1897 udgivne »Untersuchungen fiber die Reise- und 
Marschgeschwindigkeit im XII. und XIII. Jahrhundertc, der væsenlig om¬ 
fatter de tyske kejseres, franske kongers og pavernes itinerarer samt kors¬ 
togene, men ved siden heraf også behandler nogle privatmænds rejser, 
deriblandt abbed Nikolaus’, hvis itinerar kommenteres. [I enkelte til- 

kommende »mile« er toskanske eller romerske mil på c. 
1500 m længde. 

1 det følgende gives en sådan oversigt, idet land- og sø¬ 
rejser behandles hver for sig. 


LANDREJSER. 


Ålborg—Viborg. 2 dage 74 km [daglig .37. 

V.—Hedeby. 7 — 210 - [daglig 30. 

H. —Slesvig. kort 2 - 

S.—Ejderen (Rensborg). 1 dag 25 - 

E. (R).—Itzehoe. 1 — 45 - 

I. —Stade. 35 - 

S.—Verden . 2 dage 80 - 

V.—Nienburg. kort 30 - 

N.—Minden. 45 - 

M.—Paderborn.*. 2 dage 64 - 

P.—Mainz. 4—c.200 - 

[P.—Horhausen 30 km, H.—Kaldern 75 km, 

K.—Mainz 100 km.] 


[daglig 40. 


[daglig 32. 
[daglig 50. 


Stade—Harsefeld. 

H.—Walsrode. 

W.—Hannover. 

H.—Hildesheim. 

Hh.—Gandersheim ....’ . 

G.—Fritzlar. 

F.—Arnsburg. 

A.—Mainz.ikke langt 


20 km 
65 - 
55 - 
30 - 
32 - 
95 - 
80 - 
60 - 


Utrecht—Køln. 6 dage 180 km [daglig 30. 

K.—Mainz. 3 — 140 - [daglig 47. 


fælde er tallet på dagsrejser mellem de forskellige stationer afvigende i 
den af Ludwig benyttede udgave og Alfrædi.j 

Mainz—Speier. 

.. 1 dag 

80 km 

Sp.—Selz. 

.. 1 

50 - 

Sz.—Strassburg. 

.. 1 — 

45 - 

Str.—Basel . 

.. 3 dage 

110 - [daglig 37. 

B.—Solothurn. 

.. 1 dag 

40 - 

S.—Avenches. 

.. 1 — 

53 - 

A.—Vevev. 

.. 1 — 

50 - 

V.—St. Maurice . 

.. 1 — 

30 - 

St. M.—Bernhards-hospits ... 

.. 2 dage 

44 - [daglig 22. 

B.—Etroubles. 


8 - 

E.—Aosta. 


12 - 

A.—Ivrea. 

.. 2 dage 

54 - [daglig 27. 


[A.—Pont St. Martin 40 km, P.—Ivrea 16 km.] 


I.—Vercelli . 

. 1 dag 

45 km 

Vercelli—Milano. 

. 1 dag 

60 km 


Vercelli—Pavia. 

.... 1 dag 

60 km 

P.—Piacenza. 

_ 1 — 

45 - 

Pi.—Borgo S. Donnino .... 

.... 1 — 

35 - 

B. S. D.—Taro (Fornovo)... 


20 - 

T. (Fn.)—Pontremoli. 


38 km 1 

P.—Spezia (= Mariugildi?). 

.... 1 dag 

30 - 

Sp. (Mg.)—Luna. 

_ c. 

20 - 

L. —Lucca. 

- 1 dag 

45 - 

Lc.—Siena. 

.... 3 dage 

90 - [daglig 30. 

[Lc.—Altopascio 14 km, A.- 

-Fucecchio 15 km, F.—Sammi- 

niato 6 km, S.—Poggibonsi 35 km, P.- 

-Siena 22 km.] 

S.—S. Quirico. 

- 1 dag 

38 km 

S. Q.—Acquapendente. 

• • • • 1 

40 - 

A.—Bolsena. 

..... 12 mil 

16 - 


1 Borgo S. Donnino—Borgotaro 50 km, Bt.—Portremoli 16 km. 

Aarb. f. nord. Oldk. og Hist. 1913. 7 

B.— Montefiascone 

M.—Viterbo . 

V.—Sutri. 

S.—Monte Mario.. 


8 mil 13 km 
1 dag 16 - 
10 mil 20 - 

1 dag 40 - 


Rom-rTusculum . 
T.—Ferentino 

F.—Ceprano. 

C.—Aquino. 

A.—Monte Cassino 
M. C.—Capua .... 
C.—Benevent. 


10 mil 20 km 

1 dag 50 - 

1 — 28 - 
12 mil 17 - 

6 — 10 - 

2 dage 55 - [daglig 27. 

2 — 50 - [daglig 25. 


Siponto—Barletta 

B.—Trani. 

T.—Bisceglia 
Bi.—Molfetta .... 
M.—Giovinazzo.. 
G.—Bari. 


1 dag 50 km 
6 mil 12 - 

4 — 10 - 

4 — 10 - 

4 — 8 - 

6 — 20 - 


23 km 
65 - 
20 - 
26 - 

2 dage 55 km [daglig 27. 
2 — 50 - (se 1. 11). 


Monopoli—Brindisi. 66 km 

Akka—Tabor. 40 km 

T.—Nazaret. 7 - 

[Akka—Nazaret 33 km.] 

N.—Dschenin. 27 - 

D.—Samaria (Sebastija). 22 - 

S.—Nablus (Sichem). 10 - 


Rom—Albåno 
A.—Terracina 
T.—Fondi ... 

F. —Gaeta_ 

G. —Capua ... 
C.—Benevent. 

N.—Casal . c. 20 km 

C.—El Bireh (Maka Maria).c. 10 - 

E. B.—Jerusalem. 17 - 

J.—Bethlehem. 4 mil 10 - 

B.—Bethania.kort c. 7 - 


Jerusalem—Bethania 7 km. 

» - 


Jerusalem—Quarantana (og 


Jericho).lang stund 23 km 

Jericho—Jordan.kort 10 - 

Jordan—Akka.5 dage 135 - [daglig 27. 


Anmærkning. Med disse sidste distancer kan sammenlignes følgende 
længdemål i et senere stykke af jordbeskrivelsen (Alfræfli s. 31): Fra Je¬ 
rusalem er 2 mil til Bethania, derfra 12 mil til Bøde-kastel [utvivlsomt 
Cisterna rubea på vejen fra Jerusalem til Jericho og tillige navnet på en 
nærliggende tempelherre-borg], derfra 2 mil til Jericho, derfra 2 mil til 
Jordan. 


Som man vil se, er dagsrejserne af meget forskellig længde, 
veksler fra 80 km (Mainz—Speier) til 16 km (Montefiascone 
—Viterbo). Sammenlægges opgivelserne for de strækninger, 
som angives i dagsrejser (incl. dem hvor flere dage er tagne 
under ét og ligeså den 14 dages gang Bari—Rom), får man 
en gennemsnitslængde for dagsrejsen af 33 km. Af de op¬ 
givne dagsrejser udgør som nævnt én 80 km, to 60 km, én 
53 km, otte 50 km (incl. de 4 under ét tagne dage Paderborn 
—Mainz), én 46 km, fem 45 km, fem 40 km (incl. 2 dages 
rejsen Stade—Verden), én 38 km, fem 37 km (henholdsvis 
3 og 2 dages rejserne Strassburg—Basel og Ålborg—Viborg), 
én 35 km, to 32 km (2 dages rejsen Minden—Paderborn), 
atten 30 km (incl. 7 dages rejsen Viborg—Hedeby, 6 dages 
rejsen Utrecht—Køln og 3 dages rejsen Lucca—Siena), én 
28 km, elleve 27 km (2 dages rejserne Aosta—Ivrea, Monte 
Cassino—Capua, Gaeta—Capua og 5 dages rejsen Jordan— 
Akka), sytten 25 km (incl. 2 dages rejsen Capua—Benevent 
og de 14 dages gang Bari—Rom), to 22 km (2 dages rejsen 
St. Maurice—Bernhards hospits), én 16 km. 

7* 


t J 

Afstanden mellem de stationer, hvor vej- eller tids-længde 
mangler, er sandsynligvis i nogle tilfælde en dagsrejse, men 
ofte kortere. Tager man for sig samtlige stationer på hoved¬ 
vejen fra Ålborg til Rom, sammenlægger tallet af de opgivne 
dagsrejser og inddeler den øvrige vejlængde i dagsrejser på 
c. 33 km, udkommer for rejsen fra Ålborg til Alperne 
35 dage, fra Alperne til Rom 19 dage 1 . Hertil passer 
mindre godt, når det ved Vejviserens slutning opgives, at 
fra Rom til Alperne er en lille 6 ugers rejse, hvad der i al 
fald vilde forudsætte store ophold undervejs, eller angivel¬ 
sen sammesteds, at der fra Alperne til Hedeby er 3 ugers 
rejse, hvilket forudsætter en noget større hastighed end ud¬ 
rejsens, som ifølge ovenstående vilde tage 26 dage. 

Ludwig kommer i sin s. 95 nævnte afhandling til det re¬ 
sultat, at højtstående personer med følge — ridende eller 
lign. — rejste gennemsnitlig, med få hviledage, 40—45 km 
daglig, med stigning til over 60 km; tyske kejsere 20—35 km 
daglig; hær under marsch 20—30 km daglig.— Mærkes kan, 
at på Island, hvor al færdsel skete til hest, sættes fra gam¬ 
mel tid en gennemsnitlig dagsrejse, en såkaldet pingmanna- 
lei5, til c. 37 km. — Adam af Bremen anslår vejlængden 
mellem Ålborg og Slesvig til 5—7 dage, medens den ifg. oven¬ 
stående vilde tage 9 dage. 

SØREJSER. 

Omkring Island. 7 døgers sejlads c. 1400 km 

Island—Norge. 7 — — c. 1250 - 


(Venedig—Durazzo. c. 750 -) 

(Durazzo—Korfu [S. Maria del Kassopo]. c. 150 -) 

Korfu—Kephalonia [Porto Guiscardo]. c. 160 - 

Keph. —Cap Malea. c. 300 - 


[Keph.—Sapienza 200 km, Sap.—C. Malea 150 km.] 

1 Kilometer-middeltallet for de som dagsrejser angivne strækninger 
på hoved-ruten Ålborg—Rom bliver dog 39 km daglig; anvendes denne 
målestok for den øvrige del af vejen, forkortes rejsetiden 1—2 dage. 

C. Malea—Martin Carabo. c. 15 km 

M. C.—Kos (Ku). c. 350 - 

K.—Kastelloryzo. c. 230 - 

Kstr.— Patera 
P.—Mirrea .. 

M.—Cap Chelidonia. 50 - 

C. Ch.—Cypern [Limasolj.2 døgers hav c. 300 - 

Cyp. — Akka.2 — — c. 270 - 

Akka—Apulien 14 døgers hav, 1800 mil: 1800 km luftlinje 

over hav og land. 


l 

/ 


c. 50 


Vejviseren, hvis meddeler (altså abbed Nikolaus) selvføl¬ 
gelig har måttet begynde sin rejse med en søfart fra Island 
til Norge, indledes med en angivelse af sødistancerne om¬ 
kring Island og fra Island til Norge uden hentydning til 
denne sejlads som en del af pilgrimsvejen, og det samme 
gælder den efterfølgende, ganske korte omtale af vejen fra 
Norge til Ålborg. Fra Ålborg kan, som vist, abbed Nikolaus’ 
rejse følges ad hovedvejen gennem Tyskland og Schweiz til 
Rom. Fra Rom er han gået til Benevent og enten over Si- 
ponto til Bari eller over Monopoli til Brindisi. Her begynder 
søfarten. I forbigående nævnes ved det adriatiske hav by¬ 
erne Venedig og Durazzo, men at han ikke kender nærmere 
til den indre del af Adriater-havet, ses af, at Durazzo angives 
at ligge kort fra Korfu (S. Maria del Kassopo). Derimod er 
han sandsynligvis sejlet fra Brindisi til Korfu, derfra til Ke- 
phalonia (Port Guiscardo) og har passeret langs sydsiden af 
Morea, forbi Cap Malea til Cap Camilo (Martin Carabo) på 
Moreas sydøstkyst. Han er på sin vej kommet forbi den lille 
ø Sapienza og har erfaret navnet på den noget Ijærnere Si- 
cillo (Cerigotto). Fra Martin Carabo er han sejlet i østnord¬ 
øst over det ægæiske hav til Kos, derfra til Kastelloryzo og 
langs Lilleasiens sydkyst, berørende Patera og Mirrea, om¬ 
trent til Cap Chelidonia, derfra til Cypern og videre til Akka. 

Om han har besøgt nogle af de andre byer på Syriens kyst, 
som af ham opregnes, kan ikke afgøres. Fra Akka er han 
rejst over land til Jerusalem. 

For sørejsernes vedkommende angiver han vejlængden 
mellem Cap Chelidonia og Cypern samt Cypern og Akka i 
»døgers« sejlads, endvidere ved rejseberetningens slutning 
afstanden fra Akka til Apulien så vel i døgers sejlads som i 
(italienske) mile. Ligeledes er i indledningen til rejseberet¬ 
ningen så vel farten omkring Island som afstanden mellem 
Island og Norge angivet i døgers sejlads. I ovenstående liste 
er den omtrentlige kilometerafstand mellem de forskellige 
stationer angivet, men da her luftlinjen i flere tilfælde går 
tværs over land og hav, kan forskellen mellem denne og den 
virkelige afstand blive langt større end ved landrejserne. Da 
en italiensk mil (c. 1500 meter) nærmere bestemt er 1487 m, 
skulde der på strækningen Akka—Apulien, som angives at 
udgøre 1800 mil og at tage 14 døger, været sejlet 190 km 
hvert døger. Mellem Cap Chelidonia og Cypern samt Cy¬ 
pern og Akka vilde hastigheden blive henholdsvis 150 og 
135 km i døgret. Sættes afstanden omkring Island fra næs 
til næs til 1400 km, udkommer 200 km for hvert døger. Af¬ 
standen mellem Norge og Island, som opgives at være lige 
så stor, er i virkeligheden noget kortere; sættes den til c. 
1250 km, bliver farten 180 km i døgret 1 . 

1 En parallel til de her anførte sødistancer mellem Norge og Island 
haves i Landnåmabék (isl. sog. I, Kbh. 1843, s. 25): >så sige kyndige folk, 
at fra Stad (Stadtland) i Norge er 7 døgers sejlads vestpå til Horn (Østre- 
H.) i det østlige Island«, hvorefter angives for afstanden fra Snefjældsnæs 
på Island til Grønland 4 døgers hav, fra Reykjanæs på Island til Irland 5 
døgers hav, fra Langanæs på Island til Svalbarde (Spitzbergen eller Jan 
Mayen?) 4 døgers hav, samt fra Kolbeinsø (Mewenklint) til Grønlands 
ubygder 1 døgers sejlads. Nærmere udføres distanceberegningen fra Norge 
til Island og omkring denne ø i et stykke om vejene til Rom og videre 
sydpå, som indeholdes i samme lille encyklopædi, hvori Vejviseren er op¬ 
taget (se Alfræfti fslenzk I, s. 44). Det siges her: »Fra Stad i Norge er 4 
døgers sejlads til Færøerne og derfra 3 til Horn i Østfjordene på Island; 
fra Horn er 1 døgers sejlads til Hjørleivshøvde, 2. til Reykjanæs, 3. til 

Den nærmere forståelse af disse angivelser beror på, 
hvorledes man forklarer ordet døger. Det norsk-islandske 
dægr betyder i almindelighed halvdøgn (12 timer; oldsproget 
mangler ord for »døgn«, men kan bruge »dag« i denne betyd¬ 
ning). Forskellige fortolkere har dog villet gøre gældende, 
at ordet brugt om sejlads kan betyde »døgn«, da normal¬ 
sejladsen i et dægr ellers vilde blive for stor 1 ; denne opfat¬ 
telse er gentagne gange bleven imødegået, i den nyeste tid 
af F. Nansen, Nord i Tåkeheimen 1911 (s. 219, 244—45, 254, 
413—14) og, udførligere, af H. Falk, Altnordisches Seewesen, 
Heidelberg 1912, s. 16—18. I og for sig vilde det ikke være 
påfaldende, at et ord som dægr, oprindelig brugt om dag¬ 
sejladserne under kystfart, hvor man lå stille om natten, 
kunde gå over til at betegne hele døgnet, når farten gjaldt det 
åbne hav, hvor sejladsen fortsattes uafbrudt. Nogen ud¬ 
trykkelig angivelse af betydningen døgn for dægr forekom¬ 
mer imidlertid ikke, hvorimod den undtagelsesløse anven¬ 
delse af dægr i betydningen halvdøgn bestyrkes på flere 
måder. Rfmbegla (s. 438,570), der bestemmer dægr som halv¬ 
delen af dag, sætter — som bemærket s. 102, anm. — 2 tylvter 
sø i en døgers sejlads og hver tylvt lig en grad. Fra sagalittera¬ 
turen haves en udtrykkelig angivelse af, at en udsending fra 
den norske konge Olav den hellige i 8 dægr sejlede fra Møre 
i Norge til Eyrar (den nuværende handelsplads Eyrarbakki) 
på Islands sydkyst, således at han ved ankomsten på altings¬ 
stedet kunde erklære, at han for A nætter siden havde taget 
afsked med kongen, men det anføres som eksempel på den 


Bard, 4. til Vestre Horn, 5. til Skage, 6. til Langanæs, 7. til Horn. Fra Is¬ 
land til midten af Norge er 7 døgers sejlads«. Med denne beregning stem¬ 
mer, at det i forskellige kilder angives, at sejladsen omkring Island udgør 
14 tylvter so, og at der går en tylvt (o: 12 af de ‘uge sø’ benævnte store 
sømil) på hver grad og 2 tylvter på 1 døgers sejlads (se Rfmbegla s. 482 
og nærv. forf.s Islandsbeskrivelse II 273—74). 

1 Se således Antiqvitates Americanæ s. 420 og Antiqvités Russes II, 
s. 408, og samme forklaring er fulgt i nærv. forf.s fortale til Alfræøi is- 
lenzk I. 

hurtige bør han havde fået (F. Jénsson, Heimskringla II, 
s. 273). I den desværre kun i dansk-norsk oversættelse fra 
16. årh. bevarede Grønlands-beskrivelse fra 14. årh. af den 
grønlandske bispestols forvalter, nordmanden Ivar Bårdssdn, 
siges, at derfra Snefjældsnæs på Island er til Grønland »2 dage 
og 2 nætters sejlads« og fra Langanæs på Island til Svalbarde 
»2 dages og 2 nætters sejlads«, hvad der tydelig svarer til 
Landnamas 4 ‘døgers hav’ (se s. 102, anm.) 1 . Et interessant, 
men ikke ganske afgørende bidrag til spørgsmålets løsning 
foreligger i helgensagaen om ærkebiskop Nikolaus (Heilagra 
manna sogur II, 40—41, 44). Her har hovedteksten, at de 
mænd, som bortførte helgenens relikvier fra Mirrea til Bari, 
var 20 dage på havet; de rejste fra M., da 11 dage af april 
var tilbage, og kom til B. den 9de maj; en anden bearbej¬ 
delse, der har de samme tal for månedsdagene, siger der¬ 
imod, at de var 24 dægr på havet, som hverken under for¬ 
udsætning af, at dægr betyder halvdøgn eller døgn, stemmer 
med dag-tallet, men dægr må vel snarest her betegne halv¬ 
døgn og være anvendt i denne redaktion af beretningen for 
yderligere at fremhæve rejsens hurtighed, — bægge rejser 
bliver dog i forhold til de i Vejviseren anførte sejladshastig¬ 
heder langsomme. 

En medvirkende grund til at tage »dægr« i betydningen 
»døgn« er de for Vinlands-rejserne i sagalitteraturen opgivne 
distancer; men navnlig Nansen fremhæver, at disse vilde 
være umulige, selv under antagelse af dægr = døgn. Falk 
hævder, med henvisning til den af del eftergjorte Gokstad- 
skib opnåede fart fra Norge til Amerika 1893, at de i nordi¬ 
ske kilder anførte sørejser under gunstige forhold ingenlunde 
er uopnåelige. Med den nævnte nøjagtige kopi af det be¬ 
rømte ved Kristiania-fjorden udgravede vikinge-skib nåede 
man ofte at sejle c. 20 km i timen og en enkelt dag (hvor 


1 Men uheldigvis gengives lige forud Landnamas angivelse af >7 dogers 
sejlads« fra Stad i Norge til Horn på Island ved 7 dages sejlads«. 

ft 

man tilbagelagde 420 km) en gennemsnitshastighed af over 
30 km i timen. 

Man må vel altså antage, at i de norsk-islandske kilde¬ 
skrifter afstanden til søs er bleven beregnet efter den hurtig¬ 
hed, som medbør kunde give, derimod ikke efter den mid¬ 
deltid, som en rejse sædvanlig tog. Ved sejladsen omkring 
Island er jo også rask bør forudsat; se foran s. 54. 

Ludwig giver som det sandsynligste resultat af de af 
ham benyttede middelalderlige kilder, at søfart i lige linje 
på det åbne hav har været forholdsvis sjælden, og at han¬ 
delsskibe under sådanne forhold næppe nåede mere end 
c. 135—150 km fremad pr. dag; kejsere og paver rejste for¬ 
holdsvis langsomt, men enkelte dage kunde vise sejladser 
på 120—175 km. Pilgrimsflåderne viser gennemgående høje 
tal, 175—210 km pr. dag (højest 250 km). 

Et tillæg til Adam af Bremen (scholion 96) — som mær¬ 
kelig nok genfindes i den bekendte Stockholm-membran, 
som indeholder kong Valdemars jordebog — giver sejlads¬ 
længden mellem adskillige lokaliteter ved Atlanterhavets og 
Middelhavets kyster, hvoraf Ludwig som resultat uddrager 
dagsrejser på 130 km for det åbne hav, 207—225 km på de 
islamitiske kyster, 250—350 km på de kristne kyster. Blandt 
scholiets angivelser er 14 dage fra Messina til Acre (Akka), 
ifølge Ludwig 1800 km luftlinje, hvortil han bemærker, at 
denne hastighed efter de middelalderlige kilders opgivelser 
nogle gange er nåt. [Scholiet foreligger nu oversat og kom¬ 
menteret i Tidsskrift for Søvæsen, 84. Aarg. (1913), s. 9 ff. 
(Joh. Knudsen, Lodsbøger i Oldtiden og Middelalderen).] 

Adams hovedtekst giver for Norge—Island 5—7 dages 
rejse; men om usikkerheden af Adams opgivelser sml. 
Bjørnbo, Adam af Bremens Nordensopfattelse (Aarb. f. nord. 
Oldk. 1909). 

LIS JACOBSEN. 


1. Hurup-Stenen, Refs Herred, S. 109. — Excurs: Den tabte 
Flarup-Sten, Refs Herred, S. 115. — 2. Randers-Stenen, Randers, 
S. 120. — 3. S. Vilstrup-Stenen (Landerupense Primum), Brusk 
Herred, S. 125. — 4. Aasø-Stenen, Glumsø Sogn, Thybjerg Herred, 
S. 132. — 5. Bodilsker-Stenen, Bornholm. S. 138. — 6.Søndbjærg- 
Sokkelsten, Refs Herred, S. 145. — 7. Tornby-Kalkristninger, 
Vennebjærg Herred, S. 149. — 8. Asmindrup-Kalkristninger, 
Merløse Herred, S. 157. — Afsluttende Bemærkningers. 164. 

D et er nu fem Aar, siden Professor Ludv. Wimmer af¬ 
sluttede sit berømte Runeværk, i hvilket han har skil¬ 
dret og tolket alle de Runeindskrifter fra Middelalderen 
(800—1300), der er bevaret paa Runestene og Ligstene, eller 
som paa en eller anden Maade er knyttet til danske Kirker. 
Efter Afslutningen af Wimmers Værk er der af saadanne 
Indskrifter fundet 16; af disse findes 8 paa egentlige Rune¬ 
stene nemlig paa Hurup-, Randers- og S. Vilstrup- 
Stenen i Jylland, Aasø-Stenen paa Sjælland, Håstad-, 
S kårby-og Dagstorp-Stenen i Skaane og paa Bodilsker- 
Stenen paa Bornholm; 1 Indskrift findes paa en Sokkel¬ 
sten i et Kirketaarn, Søndbjærg-Stenen i Thy, og 7 Ind¬ 
skrifter er ristet i Kalkpudsen inde i Kirker, nemlig Tornby- 
og Asmind ru p-Indskrifterne i Kirker i Vendsyssel og paa 
Sjælland. 

I nærværende Afhandling skal jeg prøve at give en Skil¬ 
dring og Tolkning af de i Danmark fundne Indskrifter; de 

skaanske Indskrifter er allerede omtalt i Litteraturen 1 . 
Grundlaget for min Skildring er for de 8 Indskrifters Ved¬ 
kommende Undersøgelse af selve Originalerne, en Under¬ 
søgelse, der muliggjordes ved en Understøttelse fra Carls- 
bergfondet, for hvilken jeg her bringer Direktionen en 
ærbødig Tak. For de øvrige Indskrifters Vedkommende 
(Bodilsker-Stenens og Kalkristningerne i Asmindrup 
Kirke) fandtes saa fortræffelige Papiraftryk og Gibsafstøb¬ 
ninger paa Nationalmuseet, at en Undersøgelse af Origi¬ 
nalerne forekom mig at maatte være hensigtsløs. 

Mens der saa godt som ingen trykte Meddelelser findes 
om Indskrifterne, har Nationalmuseet i sine Indberetninger 
Oplysninger om de Omstændigheder, under hvilke Ind¬ 
skrifterne er fundet, samt Opgivelser om Stenenes Art og 
Størrelse, for enkelte Indskrifters Vedkommende (B o d i I s k e r- 
Stenens og Asmindrup-Indskrifterne) ledsaget af et For¬ 
slag til Læsning af disse. Disse Beretninger — ligesom over¬ 
hovedet alle Oplysninger, som Museet kunde fremskaffe 
om de nyfundne Indskrifter — er med den største Imøde¬ 
kommenhed stillet mig til Baadighed af Museets Direktør, 
Dr. Mackeprang, hvorfor jeg takker ham meget. En særlig 
Tak skylder jeg Museumsinspektør Jørgen Olrik for hans 
kyndige Hjælp, der navnlig er kommen den latinske Del af 
Søndbjærg-Indskriften til Gode; ligeledes skylder jeg Dr. Ma¬ 
rius Kristensen Tak for de vægtige Bidrag, han gav til 
Tolkningen af Tornby-Indskriften paa et Møde i »Selskab f. 
nord. Filologi«, hvor jeg fremlagde de foreløbige Resultater 
af mine Undersøgelser. 

Paa de i nærv. Afh. meddelte Gengivelser af Runeind¬ 
skrifterne er der anvendt den største Omhu. Jeg havde 
meget ønsket at meddele Fotografierne af Indskrifterne 

1 Håstad- og Skårby-Stenens Indskrifter er beskrevet af Ebbe 
Tuneld i Hist. Tidsskr. f. Skåneland III, S. 239 — 57; Dagstorp- 
Stenens Indskrift er omtalt afErikBrate i Arkiv f. nord. Fil. XXIX, 
S. 183. 

ganske uretoucherede, saa al Subjektivitet var udelukket; 

men trods mange Forsøg baade med Originaler og med Af- 

♦ 

tryk og Afstøbninger, foretaget dels af »Nordisk Reproduk¬ 
tionsanstalt« dels af »Pacht og Crone«, har det vist sig umu¬ 
ligt, selv under de gunstigste Lysforhold, at fremstille Foto¬ 
grafier, paa hvilke alle Runestave blev tilstrækkelig tydelige. 
Jeg er derfor blevet nødt til med Touche at optrække Rune¬ 
stavene paa Fotografierne; naturligvis er dette sket under 
stadig Jævnførelse med Originalerne eller Aftrykkene. At 
Gengivelserne alligevel bliver lige saa lidt objektive som Fo¬ 
tografier efter Indskrifter med optrukne Runer eller som 
Tegninger, er mig bevidst. Alle tvivlsomme Tilfælde er der¬ 
for udførligt omtalt i den ledsagende Text 1 . 

Anvendte Forkortelser: 

DRm. = Ludv.Wirnmer, De danske Runemindesmærker I—IV. 
Kbh. 1895—1908. 

Jénsson, Tilnavne = Finnur Jonsson, Tilnavne i den island¬ 
ske Oldlitteratur; i Aarbøger f. nord. Oldk. 1907, S. 161 flg. 
Liljegren — J. G. Liljegren, Runurkunder. Stockh. 1833. 
Lind = E. H. Lind. Norsk-islåndska dopnamn. Uppsala. 1905ff. 
Lund gren — M. F. Lundgren, Personnamn från medeltiden. 

Stockh. 1892 ft', i Sv. landsm. Bd. X. 6 (Hæfte 45 og 56). 
Nicolaysen = N. Nicolaysen, Norske Fornlevninger. Kria. 

1862-66. 

Runverser =- Brate och Bugge, Runverser. Stockh. 1891; i 
Ant. Tidsskr. f. Sv. X. 

SRD = Scriptores rerum Danicarum. 

Torin = K. Torin, Westergotlands runinskrifter I—IV. Lund 
og Stockh. 1871—93. 

Und set= Ingvald Undset, Indskrifter fra middelalderen i Thrond- 
lijems domkirke. Chria. Vid. Selsk. Forh. 1888, Nr. 4. 
Oland -= Sven Sodcrberg och Erik Brate, Olands runinskrifter. 
Stockh. 1900—1906. 

A ard al — Sophus Bugge, Runeindskrifter fra Aardals Kirke i 
Sogn; i Aarsberetning for 1868 f. Foreningen t. norske 
Fortidsmindesmærkers Bevaring. Kria. 1869. 

1 Af Figurerne er Nr. 1, 4, 6, 7, 8 udført efter Fotografier af selve Ste¬ 
nene, Nr. 9, 11, 15 efter Fotografier af Papiraftryk, Nr. 12,18, 14, 16, 17, 
18 efter Fotografier af Gibsafstøbninger og Nr. 3 og 5 efter Abildgaard- 
ske Tegninger i Nationalmuseet. 

1. HURUP-STENEN. 

Hurup Sogn, Refs Herred, Thisted Amt. 


Da man i Efteraaret 1910 skulde rydde et mindre Stykke 
af Diget om Hurup Kirkegaard, opdagede en af Arbejds- 



Kig. 1. Hurup-Steuen. c. V 12 . 


mændene, at der paa en stor Stenblok, der laa gemt nederst 
i Diget, fandtes Skrifttegn. Fundet meddeltes strax National¬ 
museet, og Stenen blev opstillet i et Cementfundament ved 

højre Side af Kirkens Vaabenhus. Her undersøgte jeg den 
d. 21. April d. A. Inden Stenen blev nedsat, var den blevet 
opmaalt og fotograferet. Hosstaaende Gengivelse er repro¬ 
duceret efter et dengang af Museet taget Fotografi 1 . 

Hurup-Stenen er et Fragment. Kun nederste Del af det 
oprindelige Mindesmærke er bevaret. Materialet er lysgraa 
Granit, mørkspættet og glimmerfyldt. Nedenstaaende Rids 
(Fig. 2) viser Brudfladens Form: 

Indskriften er anbragt paa Siderne A og B, af hvilke den 

første naar en Læng¬ 
de af 107 Cm. og en 
Bredde af 57 Cm. Ru¬ 
nerne paa denne Side 
er c. 18 Cm. høje, og 
Runerækken er c. 50 
Cm. lang. Længden af 
Fig. 2. Side B naar 80—96 

Cm. Bredden er for¬ 
oven 60—61 Cm. Indskriftbaandene strækker sig fra Over¬ 
kanten c. 35 Cm. ned paa Fladen. Højden af Runerne i de 
to Baand nærmest A er — ligesom paa A-Siden — c. 18 Cm.; 
Runerne i det tredje Baand naar kun en Højde af 15—16 Cm.; 
i det fjerde Baand er de 9—10 Cm. høje, men den øverste 
Del af dem er ødelagt ved Bruddet, saa deres oprindelige 
Højde ikke lader sig bestemme. 

Indskriften er meget ejendommeligt ordnet, idet den be¬ 
gynder paa Stenens smallere Side (A) og fortsættes i regel¬ 
mæssige Baand paa den brede Side (B). Kun paa en eneste 
af de bevarede danske Runesten staar en Indskrifts Begyn¬ 
delse paa Sidefladen, Fortsættelsen paa Bredfladen, det er 
paa Rimsø-Stenen fra Randers Amt (DRm. ii Nr. 9); men 



1 En kort Beskrivelse af Fundet og Indskriften er meddelt af Adjunkt 
Fr. Orluf i Historisk Aarbog f. Thisted Amt, 1911, S. 61 fig. En Beskri¬ 
velse af Stenens Ydre — Materiale og Størrelse — er meddelt af Museums¬ 
assistent Hugo Matthiessen i Indberetning af */n 1910. 

dennes Ordning er iøvrigt meget forskellig fra Hurup-Ste- 
nens. Derimod ligner Ordningen paa Hurup-Stenen paafal- 
dende den tabte Flarup-Stens (se nf. S. 119flg.). Indskriften 
erfordelti 5 lodrette Baand, der er adskilt ved enkelte Hamme¬ 
streger; ogsaa ved Foden af Runerne i 1. Baand findes en 
Streg, derimod ingen ved Runernes Top. Indskriften begyn¬ 
der forneden i Baandet længst til højre, fortsættes i Baandet 
længst til venstre og sluttes med de tre mellemste Skrift- 
baand, som vistnok har været ordnet som Indskriften paa 
Lille Rørbæk-Stenen (DRm. n Nr. 59), hvis Yderbaand dan¬ 
ner en Bue, der fortsættes og afsluttes i det fra neden opad 

« 

løbende Midterbaand. 

Runerne, der endnu staar overordentlig tydeligt, saa de 
paa intet Sted giver Anledning til Tvivl, læser jeg: 

1. Baand : t>nR9nt>R : R(l) 1 

2. Baand (?) T x M H 

3. Baand iirtl/k 

4. Baand R : HI + 

5. Baand K n R : (T) 

Om de enkelte Rune- og Skilletegn skal følgende bemær¬ 
kes: u-Runen findes som ofte ellers i to Former, dels med 
Bistaven i samme Højde som Hovedstaven, dels med Skæ¬ 
ringspunkt mellem Bistav og Hovedstav noget under Hoved¬ 
stavens Top. M-Runen har, som almindeligt i den egentlige 
Runestenstid, Formen?, hvor den er helt bevaret; af Rune 
Nr. 10 er øverste Del — fra lidt over Skæringspunktet mel¬ 
lem Hoved- og Bistav — ødelagt. Ligesom ? har t>, R, Y, Y og A 
rundede Bistave. Alle Hurup-Stenens Runeformer svarer 
nøje til jydske Stenes fra Slutningen af 10. og Begyndelsen 
af 11. Aarti. Hermed stemmer ogsaa Skilletegnene: som 

1 I Overensstemmelse med alm. Brug anvendes () om en delvis øde¬ 
lagt Rune, [] om en helt forsvundet Rune. Hvor Runen som f. Ex. R i første 
Linje er noget læderet, men dog ganske utvivlsom, bruges ingen Parentes. 
Ved betegnes Linjeskille. 

Regel de to Punkter, en enkelt Gang det skraatliggende Kors 1 . 
Indskriften bruger ét Sted — maaske af Pladshensyn — en 
Binderune: Rune Nr. 14 H maa nemlig læses Hl, ganske som 
Runen H paa Rimsø-Stenen maa læses IH (se DRm. I.S.xxvm)*. 

Indskriften begynder altsaa med to Punkter; derefter 
følger Navnet paa den, der har rejst Stenen: burm u J>r; efter 
et Skilletegn følger nu Verbet, der begynder med Runerne 
ri og maa udfyldes rist »ristede« eller risJ>i »rejste«. I 
begge Tilfælde har vi den almindelige Begyndelsesformel 
»N. N. rejste denne Sten« eller »N. N. ristede disse Runer«. 
Hvilken af disse Formler, der har staaet, afhænger af Sæt¬ 
ningens Objekt. Da Slutningsrunerne i dette er ml , har hele 
Ordet været kumi og Verbet følgelig risjri; ku maa have 
staaet paa A-Siden efter r i s J) i, thi der er ikke mindste Spor 
af Runer foran ml. Efter ku ml følger, som foran omtalt, 
Neutr. PI. |)isi af Pron. såsi. Formen |)isi, d. e. pési , for 
ældre påusi, træffer man bl. a. paa to jydske Stene, der ifølge 
Wimmer maa tidfæstes til Slutningen af 10. Aarh., den min¬ 
dre Sønder Vissing-Sten, der har kumbl {)isi, og Virring- 
Stenen, der har {)isi ku ml (DRm. ii Nr. 15 og Nr. 27). Med 
pisi slutter 2. Runebaand. Det følgende Baand begynder med 
to Punkter; saa læses et tydeligt iftiR ; derefter har uden Tvivl 
atter fulgt et Skilletegn, og Linjen er da endt med Navnet paa 
den, over hvem Stenen er rejst. Intet Spor heraf saa lidt som 
af Skilletegnet er bevaret. Som omtalt er denne Runelinje vist¬ 
nok i en Bue uden om Midterlinjen fortsat i Linjen længst til 
højre paa B-Siden. Af denne Linje er Runerne l>ur : sin be¬ 
varet; {>ur maa være sidste Stavelse af fa{>ur eller brujiur; 

1 Med fuldstændig Sikkerhed tør jeg dog ikke afgøre, om vi her har 
et Kors. Muligt er det, at Runeristeren kun har hugget et langagtigt Punkt, 
og at Korsformen skyldes en ældre eller yngre Ridse i Stenen. 

2 Adjunkt Orluf læser M som s, altsaa som s-Formen paa Gårdstånga- 
Stenen I (DRm. iv Nr. 19) og paa Ravnkilde-Stenen (sst. n Nr. 22). Der¬ 
ved vilde man imidlertid faa den ganske umulige Pronominalform pis i 
Neutr. PI., thi Afstanden efter s*Runen er saa stor, at man tør anse det 
for sikkert, at ingen i-Rune er fulgt efter s. 

hvilket af disse Ord Linjen har indeholdt, kan afgøres med 
fuldstændig Sikkerhed ved Hjælp af Indskriftens Slutning, der 
lyder kuj)rt. Dette maa nemlig udfyldes kuJ>r trikR. For¬ 
melt kunde vel kuj>r t ogsaa udfyldes kujir trutin d. e. 
gédr drétiinn, en god Herre; men denne Betegnelse vilde man 
aldrig have brugt om sin Fader eller sin Broder. Den Afdøde 
kaldes altsaa goér drængR, et Udtryk der i danske Indskrifter 
kun bruges om den yngre, ugifte Mand 1 . Stenen kan derfor 
ikke være rejst over Tormods Fader; • • • J>ur maa udfyldes 
[bru]J)ur. 

Hele Indskriften har da lydt: 


Side A 
Side B 

d. e. 


: BRn]l>DR : HI+ j| KnR 


:t>nR?ni>R:R(l)[HM:l'n] 

(<P)rx 2 MH| :irtlA(:. 

(T) [RIK/k 3 * * * * 8 ] 

J)urmuJ)r : ris J)i: ku | ml x fiisi jj rift i r: 
bru|)ur:sin |[ kufir: trikR 


I olddansk Sprogform: 

Pormoår réspi kumi pési æftiR . brodur sinn, gåår 

drængR. 

»Tormod rejste dette Mindesmærke efter sin Broder 
., han var en gæv Yngling«. 

Indskriftens hele Udsagn stemmer ligesom dens Rune¬ 
former med de allerfleste bevarede jydske Runestens. Heller 
ikke Ordforraadet frem byder nogen Ejendommelighed. Nav¬ 
net Pormoår findes ikke paa andre danske Runestene; men 
dette maa anses som ganske tilfældigt, da Navnet i Middel¬ 
alderen var meget almindeligt i Danmark. Udtrykket résfti 


1 I Anmeldelsen af Wimmers Runeværk i Arkiv f. nord. Fil. 1912, 

S. 192, skriver Erik Brate. at han i et Par svenske Indskrifter har fundet 

»Dreng« brugt om Fader (Liljegren Nr. 424, 718, 793 og Torin Nr. 35). 

Hertil kunde bl. a. føjes den af Wimmer selv, i anden Forbindelse, anførte 

upplandske Indskrift, Liljegren Nr. 1395: »Asfrid rejste denne Sten efter 

Asger sin Husbonde, en saare god Dreng«. 

* Maaske skal her læses [;], se S. 112 Note 1. 

8 Om Indskriften har endt med et Slutningstegn kan ikke afgøres. 

Aarb. f. nord. Oldk. og Hist. 1913. 8 

kumi er langtfra saa hyppigt som gærdi kumi, men findes dog 
i adskillige Indskrifter (f. Ex. DRm. 11 Nr. 3 og iv Nr. 26). 

Er Indskriftens Indhold saaledes ikke særlig ejendomme¬ 
ligt, er imidlertid dens Form af ikke ringe sproghistorisk 
Interesse. 

Paa en af de yngste bornholmske Indskrifter, Vester 
Marie-Stenen VI, staar der: 

rasualdi : risti:stein:{)insa:iftR:alfar:bru])ur 
: sin : drinr : ko J>r : 

»Asvalde rejste denne Sten efter sin Broder Al ver, en gæv 
Yngling«. 

I den oprindelige Tolkning af denne Indskrift hævder 
Wimmer, at Nominativen godr drængr maa henføres til Sub¬ 
jektet Åswaldi (DRm. III. S. 306), men senere (DRm. IV. 
S. xc) slutter han sig til Magnus Olsens Opfattelse (Danske 
Studier 1906, S. 38 flg.), ifølge hvilken gddr drængr er en 
elliptisk Sætning, der maa henføres til Objektet Alfar , saa¬ 
ledes at det rosende Udsagn paa sædvanlig Vis berømmer 
den, til hvis Minde Stenen er rejst, ikke den, der rejste Ste¬ 
nen. Denne Opfattelse, der jo, som nævnt af Magnus Olsen 
(og senere af Wimmer, anf. Sted), har Støtte i lignende Kon¬ 
struktioner i den vestnordiske Litteratur, maa ogsaa hævdes 
som den eneste rette for Hurup-Stenens Vedkommende. Den¬ 
nes Indskrift er derfor et Vidnesbyrd om, at den »fri Apposi¬ 
tion« fra gammel Tid var i Brug i Østnordisk saa vel som i 
Vestnordisk. At Hurup-Stenen tilhører samme Tidsrum som 
Størstedelen af de jydske Runestene, der af Wimmer sættes 
til Aartierne omkring 1000, derom kan der nemlig ikke være 
Tvivl: Indskriftens Ydre (Rammestreger og Skilletegn), dens 
Runeformer (fuldstændig Mangel paa stungne Runer) og Lyd¬ 
forhold (paa den ene Side Overgang af Tvelyd til Enkeltlyd: 
ris|)i, i s i, paa den anden Side Adskillelse mellem R og rK 
efter Reglerne fra 10. Aarh.), alt dette afgiver et fuldgyldigt 
Bevis herfor. 

EXCURS: FLARUP-STENEN. 

Paa det føromtalte Møde i »Selskab f. nord. Filologi« 
fremsattes den Formodning, at Hurup-Stenen muligvis var 
identisk med den tabte Flarup-Sten. Jeg har nu undersøgt 
Spørgsmaalet, og idet jeg mener ikke blot al være naaet til 
et fuldstændig sikkert Resultat med Hensyn til Forholdet 
mellem Hurup- og Flarup-Stenen, men ogsaa til en over- 
maade sandsynlig Læsning af denne sidste Sten paa Grund¬ 
lag af en Tegning fra 18. Aarh. af Søren Abildgaard (i Na¬ 
tionalmuseets Arkiv), der, saa vidt jeg véd, aldrig har været 
omtalt eller benyttet, skal jeg her meddele Resultatet af mine 
Undersøgelser 1 . 

Den ældste Efterretning om Flarup-Stenen gives i Pon- 
toppidans Marmora Danica 1739 (S. 349). Det hedder her: 
»In campo Flarupensi paroeciæ Udbye obvius est lapis Ru- 
nicus, Wormio ignoratus«. Derefter meddeler Pontoppidan, 
at den Tegning, han har modtaget af Stenen, er saa utilfreds¬ 
stillende, at den ikke egner sig til at gengives. Kun tre — 
endda ikke sammenhængende — Ord kan han læse: 

Thur ... seti.stin 

Sluttelig opgiver han Stenens Maal: godt 2 Alen høj, 
1 /s Alen bred. 

Meget værdifuldere er den følgende Efterretning. Det er 
Søren Abildgaards omhyggelige Tegning fra 1767 og korte 
Meddelelse om Stenens Historie. Naar jeg paa Grundlag af 

1 I det hele var vist Tidspunktet kommet til en Behandling af vore 
tabte Runemindesmærker, hvilket blandt andre ogsaa Erik Brate har ud¬ 
trykt Ønskeligheden af i sin Anmeldelse af Wimmers Runeværk (Arkiv 
f. nord. Fil. XXIX. 184). Dette Værk har jo givet en saa bred og sikker 
Kundskab om Rune- og Sprogformer i danske Runemindesmærker, at man 
nu med langt bedre Forudsætninger end for en Snes Aar siden — da Rune¬ 
værket begyndte at udkomme — kan bedømme, hvad der er rigtigt og 
hvad der er fejlt opfattet i ældre Gengivelser af Runeindskrifter, og ofte 
med tilnærmelsesvis Sikkerhed kan rette Fejlene. — Tabte skaanske Rune¬ 
stene er behandlet af Ebbe Tuneld i den førnævnte Afh. i »Hist.Tidsskr. 
f. Skåneland«, 1909. 

8 * 

denne Tegning vover at give et Tolkningsforsøg, er det, fordi 
jeg efter at have sammenlignet Abildgaards Tegninger af de 
bevarede Stene med Wimmers, mener, at de, selv om de 
indeholder mange Smaafejl, dog er udført med en for hin 
Tid forbavsende Evne til at iagttage Enkelthederne og gen¬ 
giver Indskrifterne med saa stor Omhu, at de for de tabte 
Stenes Vedkommende er af den største Værdi. At Abildgaard, 
som fremhævet afWimmer (»Om Undersøgelsen og Tolk¬ 
ningen af vore Runemindesmærker« S. 55), var ganske uden 
sproglig Indsigt, borger blot for, at vi ikke har faaet nogle 
fantastiske Rekonstruktioner, som man ellers kunde have 
ventet. 

Som hosstaaende Gengivelse viser, vilde Indskriften ifølge 
Abildgaards Tegning lyde: 

A: l>nRMhT - H+TI + n-l - hn + l 

B: hti+: nr.TM-/k-nr+ 

C: r I r+ • I • H l + b • t>+ || +HI. 

Abildgaard har aabenbart ikke nøjagtigt opfattet, hvor 
et Punkt skyldtes Runeristeren og hvor ikke; han harderfor 
gengivet adskillige naturlige Fordybninger som huggede 
Skilletegn, og vistnok omvendt undladt at gengive Punkter 
i Runer, fordi han har ment, de skyldtes Stenens Natur, 
en i Abildgaardske Tegninger ikke sjælden Fejl. Under 
Hensyn hertil maa Indskriften tolkes: 

1. t>nRKIHr, purkisl, Nom. af det almindelige Navn 
Por gisi (DRm. IV. S. lxxii). Stavemaade og Sprogform 
er fuldstændig gængs. Læsemaadens Rigtighed er vel derfor 
utvivlsom. 

2. h + TI, sati, 3. Pers. Sg. Præt. Ind., satti, satte. Stave¬ 
maade og Sprogform ligesom i forrige Ord den almindelige. 
Læsemaadens Rigtighed utvivlsom. 

3. +n-l. Da denne Læsemaade ingen Mening giver, 
tænker jeg, at Abildgaard har opfattet en naturlig Fordyb¬ 
ning i Stenen som et hugget Punkt. Jeg læser derfor+HI, 
aui, d. e. å wé »paa den indviede Gravplads«. 

4. MIHI, suni. Her maa nødvendigvis staa et Navn i 
Genitiv, nemlig Navnet paa den, paa hvis »Vi« Stenen sattes. 
Jeg formoder, at MIHI er Fejl for HIH+, suna, Gen. af det 
almindelige Navn Suni , Sune. Abildgaard har da — hvis 
min Rekonstruktion er rigtig — overset Bistaven i +. 



C B A 

Fig. 3. Flarup-Stenen. 

Abildgaards Tegning. 2 /s. 

,5. H TI + , stin, stén, Acc. Sg. Gængs Skrift-og Sprogform. 

6 — 7. nrTM A-nr+. At vi her har Præp. »efter«, fulgt 
af Navnet paa den døde, er utvivlsomt; men paa Grund 
af de mange (fejle) Skilletegn er Orddelingen ikke sikker. 
Dog — fra den egentlige Runeperiode kan vi kun vente 
at finde Formerne HKT eller nKTIA for Præpositionen; 
da Skriftformen nKTIIA aldrig træffes, og da Abildgaard 
ikke godt kan tænkes at have tilføjet en i-Rune, som ikke 
fandtes paa Stenen, formoder jeg, at Præpositionens Form 
har været riPT. Navnet har da været IK + i Acc., 

hvilket jo er uden Mening. Da maa formodes at være rig- 

tigt opfattet paa Grund af denne Runes ejendommelige Form, 
kan første Del af Navnet næppe have været andet end Mrk, 
kiR, d. e. GSr-, af ældre GcezV, et meget almindeligt Navne¬ 
led; andet Led er li fa d. e. léfa , for ældre læifa; hele Navnet 
altsaa i Acc. Gérléfa , i Nom. Gérléfi , en svag Form til det i 
Danmark meget udbredte GérléfR, der forholder sig til dette 
som Amundi til Amundr o. lign. 1 . 

Første Del af Indskriften gengiver jeg da i olddansk 
Sprogform: 

Porgisl satti å wé Suna stén oft Gérléfa. 

»Torgils satte paa Sunes Vi Sten efter Gerleve«. 

Udsagnet svarer ganske til Vedelspang-Stenens: »Asfrid 
gjorde dette Kumbel efter Sigtrygg sin Søn paa Gnupas Vi«. 

Mens jeg anser denne Del af Indskriften for tilnærmelses¬ 
vis sikker, maa anden Del paa forskellige Punkter vække 
Tvivl. En bogstavret Omskrivning vilde lyde: 

lifa • i • siaf) • Jjansi- 

Dette kunde samstilles med Store Rygbjærg-Stenens 

PéR stafaR munu miok længi lifa. 

Man maatte da, idet »li fa i« naturligvis tolkedes som 
olddansk lifaé , leve evigt, opfatte siaj> Jiansi som Fejl for et 
eller andet Ord i Nom. Sing. eller Piur.; (J++HI kunde meget 
let være Fejl for I, påssi , Nom. PI. Fem., muligvis ogsaa 

for b+nHI, påusi, Nom. PI. Neutr., men Hl + t> kunde næppe 
være Fejl foret passende Subst. i Piur. Jeg kan derfor ikke 
hævde dette Rekonstruktionsforsøg. 

Derimod kunde med stor Rimelighed NK + opfattes som 
Fejllæsning for NP+, liga, d. e. lega eller liga , de hviler, 
HI +1> opfattes som Fejllæsning for M T + , s/aJ, Dativ af staår , 
og t>++HI som Fejl for b+YHI d. e. pémsi, hvor + er brugt 
= é < æi ligesom i Skårby-Stenens J)aR = péR<,pæiR, Gren¬ 
sten-Stenens jjaRa = péRa < pæiRa o. s. v. Paafaldende er 

1 Den svage Form -læifi kendes ellers kun som Kælenavn, se gjafleifi, 
Jénsson, Tilnavne S. 257. Desuden er Leifi bevaret som mytisk Navn 
og som første Led i forskellige Stednavne (se Lind S. 733). 

nok en Fejllæsning af + for Y; men ved at bevare + vilde vi 
faa Præp. ( brugt med Acc. i en Forbindelse, hvor ellers al¬ 
tid bruges Dativ; forklarligt er det jo ogsaa, at Y, hvis Bi¬ 
staven paa højre Side har været svag, har kunnet opfattes 
som +. 

Anden Del af Indskriften gengiver jeg — om end med 
nogen T vi vi: Liga i stad pémsi. 

»De hviler (begge) paa dette Sted«. 

Hermed kan jævnstilles Gunderup-Stenens: »De hviler 
(lika) hægge i denne Høj«. 

Hele Indskriften beretter altsaa, at Torgils har rejst 
Mindesten over Gerleve paa Sunes Vi, hvor nu baade Ger- 
leve og Sune hviler. 

Flarup-Stenen har vistnok været omtrent samtidig med 
Sjællestenen. Hvis Rekonstruktionen er rigtig, har Ind¬ 
skriften haft + for ældre (+HI), den har brugt stunget g (P) 
og højst sandsynligt flere andre stungne Runer, hvor Punktet 
er overset af Abildgaard; men den har bevaret den gamle 
Brug af A. Meget fejlt kan det da næppe være at sætte den 
til Begyndelsen af 11. Aarh.; med denne Tidsfæstelse vilde 
ogsaa den yngre m-Form, Y, stemme. 

Hvis de Ændringer, jeg har foretaget, er de rette, viser 
de, at Abildgaard i det hele har udvist stor Omhu i Gengivel¬ 
sen, selv om han paa enkelte Steder har opfattet Fordyb¬ 
ninger i Stenen som Skilletegn (+IVI, HK T, M A for +RI, 
nPT, PIA eller PIA) endvidere i tre Runer har overset Bista¬ 
vene (Hn + I, IIA, Hl + t> for HIH+, PIA eller PIA, HT-H>), og i 
to Runer opfattet Bistavene fejlagtigt (TIK+, |>++HI for NP + , 
fr + YHI) 1 . 

Ordningen af Indskriften paa Flarup-Stenen svarer nøje 
til Hurup-Stenens, idet Indskriftens Begyndelse paa begge 
staarpaa højre Smalside og fortsættes paa den bredere Midt- 


1 Af syntaktiske Grunde anser jeg en Rekonstruktion: |)urkisl sati 
auk suni sti n uft kirlifa for lidet sandsynlig. 

side, en Ordning, der som omtalt ikke kendes fra nogen 
anden dansk Sten. Paa Flarup-Stenen staar Indskriftens 
Slutning paa venstre Smalside. Rammestreger og Skilletegn 
stemmer overens med jydske Stene i den egentlige Rune¬ 
periode. 

Abildgaard giver ikke blot et godt Grundlag for Læsnin¬ 
gen af Stenen, men ogsaa værdifulde Oplysninger om dens 
Historie og Plads. Han skriver herom: »Denne Runesteen 
staar oprejst paa Marken strax Østen for Bondebyen Flarup 
i Udbye Sogn i Thyeland. Stenen er af almindelig Kamp 
eller Graastenes Art; den har fire fladagtige Sider; paa de 
3 Sider ere Runer, men ikke paa den 4de. Der siges, at den 
for omtrent 80 Aar siden er forfløttet fra en Høj kaldet Helle- 
Høj Vesten fra Udbye beliggende.« Jfr. Marmora Danica 
S. 349 og Danske Atlas V, 468. I 19. Aarh. er Stenen for¬ 
svundet. Ifølge Undersøgelser, som Nationalmuseet lod fore¬ 
tage ved Lærer Nissen i 1898, skulde den være bleven brugt 
til en Banebro i Thy. Eftersøgning her førte dog ikke til 
noget Resultat. 


2. RANDERS-STENEN. 

Banders By og Amt. 

Ved Nedbrydningen af et af de gamle Huse i Vestergrave 
i Randers (Matr.-Nr. 505, Gade-Nr. 46) blev der d. 6. Juni 1910 
fremdraget en større Sten, der var brudti to Stykker. En af 
Bygningsarbejderne opdagede, at der var indhugget Tegn paa 
den ene Side, og efter at det havde vist sig, at Tegnene vir¬ 
kelig var Runer, skænkedes Stenen af Husets Ejer til Ran¬ 
ders Museum, i hvis Have den nu er opstillet. Her undersøgte 
jeg den d. 19. April d. A. 1 . 

Stenen er af rødgraa grovkornet Granit. Dens hele Højde 

1 Stenen er tidligere undersøgt og tolket af Adjunkt Orluf, der har ind¬ 
givet en meget udførlig Beretning til Nationalmuseet under ,8 /t 1910. Re¬ 
sultatet af Orlufs Undersøgelse er meddelt i Aarsb. f. Den historiske Sam¬ 
ling i Randers 1910 — 11, S.4. 

er c. 130 Cm., dens 
Bredde er c.60Cm. 
og dens Tykkelse 
c. 30 Cm. Intet af 
disseMaal erRune- 
stenens oprinde¬ 
lige. Baade Over¬ 
kanten og Side¬ 
kanterne er blevet 
tilhugget, dengang 
Stenen skulde bru¬ 
ges som Bygge¬ 
emne, og de lidet 
dybe Runer tyder 
paa, at ogsaa For¬ 
siden er jævnet, 
efter at Indskriften 
er hugget. Kun den 
øverste og mindre 
Del af den temme¬ 
lig tynde Sten er 
beskrevet, hvad 
der sikkert skyl¬ 
des, at en stor Del 
af den maa have 
staaet i Jorden, for 
at den har kunnet 
staa fast. 

Ved de forskel¬ 
lige Tilhugninger 
og Brud er Ind¬ 
skriften beskadi¬ 
get baade foroven og paa Siderne; Læsningen vanskeliggøres 
desuden ved Runernes ringe Dybde; alligevel er der kun en¬ 
kelte Steder, hvis Tolkning kan volde Tvivl. 


Randers-Stencn. c. 7io 

Hele Indskriften er anbragt i fem Baand paa Stenens 
Forside. Den begynder forneden i Baandet tilhøjre og løber 
regelmæssigt bustrofedon. Jeg læser og rekonstruerer den 
saaledes: 

1. Baand Tltri (R*H)[I>I] % 

2. Baand [H]T*+ : : (+rt) 

3. Baand r>nRHTI + ( : } HI4 

4. Baand [B](R)ht>nR : + nr 

5. Baand (+P+?) H HI+ : r+t>[n R] 

Om de enkelte Runer maa følgende bemærkes. I 1. Baand 
er Rune 1—4 fuldstændig tydelige. Af Rune 5 (R) mangler 
nederste Del, men Runen giver ingen Anledning til Tvivl. 
Paa Rune 6 (1) ses Punktet lige over Brudlinjen. Af Rune 7 
er kun venstre Bistav bevaret, og Rune 8—9 er helt tabt, 
men da Objektet i Sætningen er »Sten«, maa Rekonstruk¬ 
tionen anses for sikker. I 2. Baand mangler 1. Rune, men 
da de følgende tre Runer TI + er tydelige, er Udfyldningen 
utvivlsom. Heller ikke Læsningen af det følgende t>+4hl 
volder Tvivl. Derimod er de tre herefter følgende Runer 
særdeles uklare: Tværstregen i + er meget svag, i f er Bi¬ 
stavene svage, og heleT-Runen er overordentlig utydelig; den 
er anbragt i en skraa Stilling udenfor Rammestregerne 
mellem 1. og 2. Baand, altsaa hævet noget over /“-Runen. 
I 3. Baand er l> og I it>nRHTI4 kun svagt fremtrædende. 
Dette gælder ogsaa det nederste Punkt i Skilletegnet; de øvrige 
Tegn er tydelige. I 4. Baand er hele B og det nederste af R for¬ 
svundet. Alle øvrige Runer og Tegn er velbevaret. Stor Van¬ 
skelighed volder Læsningen af ,5. Baand. Adjunkt Orluf læ¬ 
ser: + Y + • HI + : f V t> [n R]. Læsningen af det første Ord er mu¬ 
ligvis den rette; men Stenen er saa ødelagt her, at intet med 
Sikkerhed kan siges. Jeg tør saaledes ikke afgøre Retningen 
af den første Runes Bistav; den nedadløbende Tværstreg er 
i hvert Fald meget svag og kan være en naturlig Ridse, 
medens der omvendt findes en opadløbendeRidse, der kan 
være en hugget Tværstreg; Runen kan altsaa læses 4, + eller 

I; den følgende Rune kan læsesP; men med ligesaa stor 
Sandsynlighed kan man læse K. Helt tydelig er Hovedstaven 
i den følgende Rune; men Bistavene er saa svagt frem¬ 
trædende, at man næppe kan afgøre, om her har staaet +, + 
eller I. Læsningen af det følgende frembyder for mig ingen 
Tvivl; der staar H1+ : P+t>[nR]. Adjunkt OrlufsLæsning frem¬ 
kommer ved, at han opfatter venstre Side af Bistaven i + 
(i I r +t>) som nedre Bistav af f-Runen; denne Bistav findes 
noget højere oppe, mens øverste Bistav er ødelagt i Bruddet; 
dernæst opfatter han en fra +’s Skæringspunkt udgaaende 
Ridse som en hugget Tværstreg og faar derved den palæo- 
grafisk umulige Runetype Y' og den sprogligt paa hin Tid 
umulige Ordform fopur. Lignende Ridser som den nævnte 
er f. Ex. en fra Rammestregen mellem 4. og 5. Runebaand 
udgaaende Linje (se Fig. 4). 

Hele Indskriften gengiver jeg da (med Undtagelse af første 
Ord i 5. Baand); 

tuki:resj>i!sten:l)ansi:aft;])urstin:sin|[bruj)ur 
: auk 1 1|.... :sin : faj)ur 

1 olddansk Sprogform: 

Toki réspi stén Pannsi æft Porsten sinn brodur duk .... 
sinn fadur. 

»Toke rejste denne Sten efter sin Broder Torsten og (efter) 
sin Fader .. .c. 

Tilbage staar Læsning og Tolkning af Faderens Navn. 
Som nævnt læser Adjunkt Orluf dette nga, hvilket han 
tolker aga, Åge , idet han antager, at Runeristeren har hugget 
et n i Stedet for eta ligesom i auk. Læsningen nga er mulig, 
men Tolkningen »Aage« er uholdbar i en Indskrift, der — 
ogsaa efter Orlufs Opfattelse — er samtidig med f. Ex. Langaa- 
Stenen I, d. v. s. fra omkr. Aar 1000. Paa denne Tid maatte 
»Aage« skrives j|ka eller aka. Først i 13. Aarh. kunde man 

1 Runeristeren har hugget i for \ i auk. 

vente at finde Exemplerpaa Udvikling af k>g *. Hvis Navnet 
skal læses nga eller aga maa dette derfor være Acc. af det 
velkendte østnordiske Navn Aggi, der bl. a. træffes i Rei- 
chenau-Listen fra 10. Aarh. og i Liber Daticus Lundensis fra 
12. Aarh. (skrevet Aggi, Ag i)*. Som uforenelig med de beva¬ 
rede Runespor betragter jeg Læsningen aka, thi 2. Rune maa 
være Y eller Y; Navnet kan derfor ikke være Åka. Men da 
første Rune muligvis er I, kunde Navnet læses IP+ d. e.Inga , 
Acc. af det almindelige Mandsnavn »Inge«. Læser man 
2. Rune som Y, kan Navnet altsaa have været Agge eller Inge; 
læser man 2. Rune som Y, kunde Navnet muligvis være Affi , 
oldtysk Affi, et Navn, som vi i Danmark møder i 13. Aarh. 8 . 

Randers-Stenen, eller som den vel bør kaldes, Randers- 
Stenen II, da der alt tindes én Randers-Sten (DRm. ii Nr. 53), 
har de paa jydske Runestene fra Beg. af 11. Aarh. almindelig 
brugte Runeformer og Sprogformer. Ogsaa selve Indskrift¬ 
formlen stemmer med de i hin Tid almindelige, dog har den 
den sjældnere Ordstilling sinn brodur, sinn fadur, for den 
da gængse brodur sinn, fadur sinn (se DRm. IV. S. xx). Men 
at Randers-Stenen er samtidig med de Stene, der af Wimmer 
sættes til Tiden mellem 1000 og 1025, derom kan der næppe 
være Tvivl. 


1 Det ældste daterede Exempcl, jeg har truffet, er maglæ v. S. a. alm. 
maklæ i et Diplom fra 1272, Erslevs Repertorium Nr. 403. Jfr. min »Studier 
til det danske Rigssprogs Historie« 1910, S. 76 Fodn. 

* Se O. Nielsen, Olddanske Personnavne. Naar Agi her opføres under 
Aki fra 12. Aarh., skyldes det, at Forf. sammenblander Navnene Aki og Aggi. 

* SRD. IV, 579. 

3. SØNDER V1LSTRUP-STENEN (LANDERUP-STENEN). 

Vilstrup Sogn, Brusk Herred, Vejle Amt. 

I Monumenta Danica (S. 445) giver Worm følgende topo¬ 
grafiske og palæografiske Beskrivelse af den Runesten, han 
benævner Landerupense primum: 

»Hæc [o: Brusk Herred] præter oppidum elegans et nitidum, 
arce regia et præclara insignitum Coldingam, in vicinia curiam 
tenet ruralem in Parochia Wilstrup, quam Landerup vulgo no- 
minare solent, Regiis olim recreationibus dicatam, de qua varia 
narrant accblæ, quæ hujus non sunt loci. Ab hac aqvilonem 
versus, grande conspicitur saxum, figuræ inæqualis, acuminatum 
aliquantum, longitudine ulnarum trium cum semisse, latitudine 
duarum, crassitie unius circiter, jam in latus inclinatum. Qua- 
tuor ostentat characterum ordines, sed vetustate et tempestatum 
injunis adeo exesos et corruptos, ut nihil memoratu dignum ex 
iis elici possit.« 

Beskrivelsen ledsages afen Gengivelse af Landerup-Stenen 
og det tilføjes, at der paa Stenen vistnok staar Navnene Thyra, 
Gorm og Harald, men at den nærmere Sammenhæng imel¬ 
lem disse Navne ikke, paa Grund af Stenens ødelagte Til¬ 
stand, kan paapeges. Af Worms Tegning ses det, at de fire 
Runebaand løber bustrofedon. At Tegneren har opfattet en 
Mængde Ridser i Stenen som Runestave, viser de fuldstæn¬ 
dig fantastiske Skrifttegn, der pryder Stenen, og som med 
Worms Tegning som Enegrundlag vilde umuliggøre ethvert 
Tolkningsforsøg. 

Imidlertid findes der fra Slutningen af 18. Aarh. en af 
Worms Tegning uafhængig Gengivelse af Landerup-Stenen, 
det erAbildgaards. Abildgaard, der altid er meget ængste¬ 
lig for at gengive, hvad han ikke kan se, afbilder kun Skrift¬ 
tegnene i Halvdelen af den nederste Linje; alt det øvrige er¬ 
klærer han for saa afslidt, at Skrifttrækkene ikke kan skelnes. 
Alligevel giver Abildgaards Tegning os et vigtigt Bidrag til 
vor Viden om Stenens Udseende. Sammenholder man Worms 
Tegning med Abildgaards, viser de nemlig en saa afgørende 

Overensstemmelse, at dette kun kan forklares ved, at begge 
. Tegnere har iagttaget rigtigt. Blot har Worms Tegner ud¬ 
styret sine Runer med alle mulige uvedkommende Ridser, 
mens Abildgaard har haft Evne til at skelne mellem Rune¬ 
stave og naturlige Fordybninger i Stenen. 

Der kan efter min Mening derfor ikke være mindste Grund 



Fig. 5. Abildgaards Tegning af Landerup-Stenen. -/s. 


til at betvivle, at den Del af Indskriften, som har været læselig 
paa Abildgaards Tid, har lydt: 

.• rir • mBr. mhi • 

. -lit • kubi • {>isi • 

.• lét kumbl {>æsi 

»lod dette Mindesmærke« 

Saavel Rune- som Sprogformer stemmer jo ganske med 
jydske Runemindesmærkers fra Slutn. af 10. og Beg. af 11. 
Aarh. Foran lit har der sandsynligvis staaet Navnet paa den, 
der lod Mindesmærket gøre; men hverken Worms eller Abild¬ 
gaards Tegning har her Antydning af Runer. Indskriften maa 
paa dette Sted have været ødelagt allerede i 17. Aarh. Efter 

f)isi maa man vente den af lét styrede Infinitiv, idet Ob¬ 
jektet rimeligvis er sat ind mellem Maadesverbet og Infini¬ 
tiven ligesom i adskillige svenske Runeindskrifter (f. Ex. L. 
Nr. 354, 398, 429, 1014). Denne Infinitiv maa, da Indskriften 
løber bustrofedon, findes i umiddelbar Fortsættelse af f)isi 
hos Worm. Her læser man Runerne H R n +, som ved en ikke 
altfor dristig Konjektur tør'opfattes som (t / )nRfi + , idet jeg 
formoder, at Worms Tegner har overset det maaske meget 
ødelagte K. Denne Formodning støttes ved, at Indskriften 
lige nedenfor [K]n aabenbart har været helt udvisket, da 
Worms Tegning paa dette Sted slet ingen Runegengivelse har. 
KHRn+, kurua, vilde være en utvetydig Skriftform for den 
ifølge Wimmers Opfattelse regelmæssige Infinitiv gørwa , 
mens Jællinge-Stenens og Sønder Vissing-Stenens kaurua 
baade tillader Læsemaaden gårwaoggøriva(seDRm.l S.lvi). 
Det følgende Ord har sikkert været *+RlTT[H], hvor Ru¬ 
nerne T og T er udstyret med Forsiringer ligesom l og T i 
Ordet TIT i første Baand. De efter T nærmest følgende Runer 
har været ødelagt eller i hvert Fald ulæselige for Tegneren; 
af den øvrige Indskrift i denne Linje har han kun kunnet 
læse R9. Allerede Worm har ikke modstaaet Fristelsen til at 
udfylde Mellemrummet med Runerne Kli. Mulig er denne 
Udfyldning. Efter KflR? maatte da formentlig have fulgt 
H • h fi+4A, idet »Harald« jo er »Gorms« Søn. Indskriften 
paa Landerup-Stenen kan i saa Fald have lydt: 

[Mni+. Kn + HKA] • NT-KnBr. MHI . 

[K)nRn+[.]*+R+rT[H . kd)r?[h • hih+a . 

[MfWR.+H'T •] *i IF [R11>] - K +.] 

[ . ] 

I olddansk Sprogform: 

[Swénn konungR] lét kumbipési [g] drwa, Haraldfs Go] rm[s 
sunaR sunr, aft] Sig [rif) .] 

Dette Udfyldningsforsøg, der er gjort med Henblik paa 
Jællinge-Stenene og Sønder Vissing-Stenen, er jo delvis fuld¬ 
stændigt Gætteværk. Den, der har rejst Stenen, kan have 

været mangen anden end Svend Tveskæg. Har der, for blot 
at nævne en enkelt Ting, staaet f. Ex. t>fi i Stedet for det for¬ 
modede Kfi foran R?, vilde Stenen været rejst af haralt 
[s • J) u] r m [u |) s • s u n r], en Harald Tormods Søn, og ethvert hi¬ 
storisk Grundlag vilde være svundet. 

Men selv om man saaledes mangler Midler til at faa at 
vide, om Indskriftens Harald har været Kong Harald 
Gormssøn, saa kan vi dog paa Grundlag af Abildgaards 
Tegning fastslaa, at Tegningen i Monumenta Danica ikke er 
det rene Fantasteri. Med stor Sandsynlighed kan vi gengive 
Begyndelsen af Indskriften saaledes: 

. lit* kubi • jrisi • || [kjurua- ha ral t [s • x xjrm ..- 1 

Og vi kan med Sikkerhed tidfæste denne Indskrift — 
med de enkelte Rammestreger, de regelmæssigt bustrofedon* 
løbende Runebaand, det enkelte langagtige Punkt som Skille¬ 
tegn, de ustungne 16-Tegns Runer i Forbindelse med Over¬ 
gangen af Enkeltlyd til Tvelyd (påusi > pési) — til omkring 
Aar 1000, Svend Tveskægs Kongetid. 

Om Landerup-Stenen fortæller Worm, at den staar nær 
ved den Kilde, der kaldes Kongens Kilde, og af hvilken 
der paaWormsTid flød helbredende Vand (Mon. Dan. S. 447). 
Paa dette Sted fandtes Stenen endnu, da Abildgaard under 
søgte den 1772. Han skriver herom: »Denne Runesteen 
findes ved Landerup, som nu er en Selvejers Gaard i Brusk 
Herred... Stenen ligger i en Huulning i Jorden nesten skiult 
af Græs og Krat; Runerne ere aldeles ukiendelige og ud¬ 
slidte, undtagen de faa Ord, Tegningen viiser. Stedet, hvor 
Stenen ligger, kaldes Kongens Kilde, og der er endnu Tegn 
til Vand-Aare i Grunden, som er sumpig og vaad«. (Abild¬ 
gaards Tegninger, Nationalmuseets Arkiv). 

Den næste Meddelelse af Betydning, vi har om Lande- 

• » • • 

1 Muligt var det dog ogsaa, at Infinitiven havde staaet foran lit, saa 
Begyndelsen havde lydt: Svénn (?) gorwa lét kumbl pæsi .. . Jf. DRm. V 
Nr. 16; i saa Fald maatte ur ua snarest opfattes som et Tillæg til Navnet 
Haraids. 

rup-Stenen, er Kapellan Gar- 
næs’ Indberetning til Oldsags- 
kommissionen i Beg. af 19. 
Aarh. ( 24 /i2 1808) (Nationalmu¬ 
seets Arkiv). Gennem denne 
erfarer vi, at Landerup-Stenen 
i 1799 blev opmaalt og tolket 
af en Islænder. De af ham op¬ 
givne Maal er noget lavere end 
Worms. Højden angives til 
3 l A Al., Bredden til godt l 1 /* Al. 
og Tykkelsen til godt V* Alen. 
Tolkningen er fuldstændig fan¬ 
tastisk 1 . Af Garnæs erfarer vi 
endvidere, at Landerup-Stenen 
i 1800 er blevet sønderhugget. 
Hermed stemmer nogle af Gar¬ 
næs uafhængige Oplysninger 
om Landerup-Stenens Skæbne 
i Rafns Papirer (Ny kgl.Saml. 
1599 Fol. III 1 b), ifølge hvilke 
Stenen i Beg. afl9. Aarh. skulde 
være sønderhugget til Ledpæle. 
UdaadsmandensNavn opgives 
at være Peder Madsen. 

Først i 20. Aarh. faar vi atter 
en værdifuld Oplysning om 
den historiske Sten. Denne 
Oplysning skyldes Adjunkt Fr. 
Orluf, hvem det er lykkedes 
at fremdrage et stort Brud¬ 
stykke af Stenen. SitFund med- 

1 Den lyder i Oversættelse: »Kong 
Harald Blaatand lod gøre dette Kum- 
bel efter Thyra Danebod sin Moderc. 

Anrb. f nord. Oldk. og Hist. 1913. 



Fig. 6. S. Vilstrup-Stcnen 
(Landerup-Fragmentet). c. V 12 . 

deler han i meget udførlige Beretninger til Nationalmuseet 
af K /s og 17 /i* 1910. 

At Orluf fandt Landerup-Fragmentet, er ifølge hans egne 
Meddelelser gaaet til paa denne eventyrlige Maade. Worms 
ovenstaaende Skildring var ham bekendt. Han tog da en 
Dag i August 1910 til Sønder Vilstrup, Nord for hvilken 
Landsby han efter Oplysningerne hos Worm mente at maatte 
finde Stenen. Han fortæller nu, at han først kom til Anton 
Buchs Ejendom, der ligger »strax udenfor Byen ved Vejen, 
der fører mod Nord til Herslev«. Her saa han »nogle større 
Sten henlagt; blandt disse en hen ved 3 Alen lang Sten, der 
syntes at kunne være et afkløvet Stykke af en Runesten«. 
Orluf fik Stenen vendt og vadsket, og virkelig viste det sig, 
at Stenen bar Runer. Han mente dog ikke strax, at det var 
et Fragment af Landerup-Stenen, han havde fundet; ved 
nærmere Undersøgelse lykkedes det ham imidlertid at iden¬ 
tificere det. Ved hans Omsorg blev dette opstillet udenfor 
Buchs Ejendom (»Buhisminde«). Her undersøgte jeg Stenen 
d. 24. April d. A. 1 

Sønder Vilstrup-Stenen, der er af graalig Granit, er 188 
Cm. høj, 39 Cm. bred forneden, 23 Cm. bred foroven; dens 
Tykkelse er mellem 22 og 33 Cm. At vi kun har højre Del 
af en Runesten, viser Brudfladen til venstre. Indskriftsiden 
er næsten fuldstændig afslidt, kun det øverste Stykke er vel 
bevaret. Her læser man Runerne 

(n) b r 11> i h 11 

Dette maa naturligvis udfyldes KliBT i MHI i. Paa Stenen 
staar altsaa just de to Ord, Abildgaard kunde læse yderst i 
første Indskriftbaand, mens Runerne foran ku bl nu er fuld¬ 
stændig forsvundet. At disse to Ord er stavet ganske paa 
samme Maade som hos Abildgaard og Worm, at de er ad¬ 
skilt med ganske samme lidt langagtige Punkt, og at de er 

1 Mens Adjunkt Orluf har stor Fortjeneste af at have fremdraget Lande¬ 
rup-Fragmentet, er den Læsning af Indskriften og det Tolkningsforseg, 
han har givet i sin Indberetning til Nationalmuseet, ganske uholdbar. 

anbragt paa ganske samme Sted yderst i Indskriftbaandet, 
er et næsten afgørende Bevis for, at Sønder Vilstrup-Stenen 
er et Fragment af Landerup - Stenen, nemlig dennes højre 
Side (paa Tegningerne dens nederste Del). Hertil kommer, at 
S. Vilstrup-Stenen ligesom Landerup-Stenen, efter Worms og 
Abildgaards samstemmende Tegninger, har enkelte Ramme¬ 
streger, der foroven afsluttes i samme hætteformede Linje 
som paa Worms Tegning. Endelig giver Fragmentets Stør¬ 
relse en vægtig Støtte for Identiteten. Som baade Worms og 
Abildgaards Tegning viser, har Landerup-Stenen ligesom de 
fleste andre Runestene været højest paa Midten. Her var 
den efter de af Worm og Garnæs opgivne Maal henholdsvis 
3 l /» og 3 1 /i Al. Udfor første Indskriftbaand maa den da for¬ 
modes at have været c. 3 Al., hvad der passer med S. Vil- 
strup-Stenens 188 Cm., idet Toppen er afslaaet, saa den op¬ 
rindelige Højde maa have været c. 3 Al. Tegningerne viser 
endvidere, at højre Del af Landerup-Stenen til Midten af 
andet Indskriftbaand — den Del, der svarer til S. Vilstrup- 
Stenen — er mellem Tredjedelen og Halvdelen af hele Ste¬ 
nens Bredde, som af Worm og Garnæs opgives til henholds¬ 
vis 2 Al. og 1 l U Al. Antagelig har da det omtalte Stykke 
paa Landerup-Stenen været c. V* Al. eller noget derover, 
hvad der passer med S. Vilstrup-Stenens Bredde 23—39 Cm., 
idet Stenen utvivlsomt ogsaa er tilhugget paa højre Side, 
saa dens oprindelige Bredde vel har været c. 40 Cm. (eller 
mellem V* Al. og 3 U Al.). Landerup-Stenens Tykkelse har if. 
Worms og Garnæs’ Opgivelser været henholdsvis c. 1 Al. og 
Vs Al. Det sidste Maal stemmer med S. Vilstrup-Stenens Tyk¬ 
kelse; men muligt er det jo, at Stenen, der er meget jævn ogsaa 
paa Bagfladen, er blevet tilhugget her, saa dens oprindelige 
Tykkelse har stemt nærmere med Opgivelsen hos Worm 1 . — 
At S. Vilstrup-Stenen med dens enkelte Rammestreger, Skille¬ 
punkter, gængse 16-Tegns Runeformer og med den forenklede 

1 Ogsaa Orluf har i sin Indberetning paavist Overensstemmelsen mellem 
S. Vilstrup-Stenens Størrelse og Garnæs’ Opgivelse af Landerup-Stenens. 

9* 

Tvelyd hører til Tiden omkr. 1000, er utvivlsomt. Man kan 
derfor med Tryghed paastaa, at S. Vilstrup-Stenen er 
højre Tredjedel af den berømte Landerup-Sten, 
med mindre da to omtrent ens høje, ens brede og ens tykke 
Stene omkr. Aar 1000 i Vilstrup-Egnen er bleven rejst, begge 
prydede med en Indskrift, hvis enkelte Rammestreger af¬ 
sluttes foroven i en Hætteform, og hvis første Indskriftbaand, 
der løber fra neden opad paa Fladens højre Side, afsluttes 
med Ordene r H B P i t> IH1 1 . Et saadant Forhold vilde imid¬ 
lertid være enestaaende i danske Runestenes Historie. 

4. AASØ-STENEN. 

Glumsø Sogn, Thybjærg Herred, Præstø Amt. 

(Nu i Nationalmuseet). 

Ifølge en Indberetning til Nationalmuseet af 29. August 
1910 fra Museumsassistent Thomsen havde denne nævnte 
Dag fundet et Runestensbrudstykke i en Have i Aasø. Stenen 
var efter sigende udtaget af Glumsø Kirkemur, havde der¬ 
efter været Trappesten og Fundament i en Skorsten, men 
var nu bestemt til Gravsten for Havens Ejer, Anders Jensen. 
Nationalmuseet formaaede dog denne til at afstaa Stenen, 
som nu er opstillet i Museets Runehal. 

Aasø-Stenen er af meget grovkornet Granit; Fladen er 
overordentlig ujævn, hvorfor Runerne er lidet tydelige, skønt 
de er temmelig dybe. Stenens nuværende Højde er 51 Cm., 
dens Bredde er 78 Cm., dens Tykkelse 20 Cm.; men den har 
oprindelig været meget højere, sikkert mellem 2 og 3 Meter. 
Baade Over- og Underkanten er brudt. Ogsaa begge Side- 
kanter er brudte, saa Stenens oprindelige Bredde maa have 
været noget om end ikke meget større end dens nuværende. 
Brudstykkets Bagflade er betydelig jævnere end Indskrift¬ 
fladen, hvad der er et temmelig sikkert Bevis paa, at Stenen 
er bleven kløvet, saa ogsaa dens oprindelige Tykkelse har 
været større end dens nuværende. 

Indskriften er fordelt i fire Baand, der er adskilte ved 

enkelte Rammestreger. Runerne er c. 20 Cm. høje i (le to 
Midterbaand, hvor hele Højden er bevaret. Da baade Ind¬ 
skriftens øverste og nederste Del mangler, kan man ikke 
umiddelbart se, hvilken Del af Fragmentet, der har vendt 
opad, hvilken nedad; men dette kan dog med Sikkerhed af¬ 
gøres af Linjernes Rækkefølge, som er ganske utvivlsom. 
Indskriften løber nemlig regelmæssigt bustrofedon og be¬ 
gynder med Lin¬ 
jen tilhøjre paa 
vor Afbildning. 

Stenen maa alt- 
saa anbringes 
saaledes, at den¬ 
ne Linje løber 
nedenfra opad, 
idet danske Ind¬ 
skrifter saa at si¬ 
ge uden Undta¬ 
gelse begynder 
forneden l . 

Den bevarede Del af Indskriften læser jeg: 

1. Raand. i. Rune et sikkert H; 2. Rune B eller R; da det 
nederste baade af Hovedstav og Bistav er ødelagt, kan Ru¬ 
nens Værdi ikke bestemmes. 3. Rune et sikkert T; L Rune I 
eller + ; om den svagt fremtrædende Tværstreg, der skærer 
Hovedstaven, er hugget, eller om den er en naturlig Ridse, 
vover jeg ikke at afgøre. Herefter følger to Punkter. 5. Rune 
er et tydeligt N uden det mindste Spor af Bistav til højre. 
Runen maa derfor være en Å*-Rune. Ganske samme Form 
har A>Runen flere Gange paa Øster Marie-Stenen IV (DRm. 
v Nr. 37) ved Siden af det almindelige K; men de to ensartede 
Former har naturligvis ingen som helst indbyrdes Tilknyt¬ 
ning. Snarest maa M-Runen paa Aasø-Fragmentet opfattes 

1 Kun paa Fjenneslev-Stenen begynder Indskriftlinjen foroven, men 
her gør særlige Grunde sig gældende (DRm. II S. 471). 





Fig. 7. Aaso-Stenen. Vi*. 

som en noget outreret Form af den to-grenede k-Rune, man 
f. Ex. finder i Ordet ku bl paa Sønder-Vissing-Stenen I og i 
Ordet skarpa paa Danevirke-Stenen, ligesom i k-Runen i 
4. Runebaand paa selve Aasø-Stenen. 

2. Baand. Med fuldkommen Sikkerhed læses 4 : +T : ?+. 
Af den derefter følgende Rune er kun Hovedstaven bevaret. 
Lidt nedenfor Toppunktet synes en Bistav at udgaa skraat 
nedad, saa man heraf maatte formode, at Runen var t>; men 
ligesaa sandsynligt er det, at vi har en Afflisning af samme 
Art som paa det umiddelbart foregaaende + (se Fig. 7). Runen 
kan derfor godt være I eller en Rune med Bistav paa højre 
Side f. Ex. R, H, T med en lille Afstand mellem Hoved- og 
Bistavs Toppunkt (jævnfør Hil. Baand); derimod har Runen 
næppe været Y eller K, da disse Runer paa Aasø-Stenen ikke 
har ret Hovedstav. 


3. Baand. i. Rune er et sikkert H; vel er kun Bistaven be¬ 
varet, men dennes Retning og Højde viser, at Runen hverken 
kan have været R eller A. Herefter to tydelige Punkter, efter¬ 
fulgt af Runerne 4 + K+; /-Runen har ligesom k-Runen knæk¬ 
ket Hovedstav. Efter + følger atter to Punkter; det øverste 
af disse synes at fortsættes i en Bistav til den følgende Rune, 
men muligvis er dette en naturlig Ridse; Begyndelsen af en 
modsat løbende Bistav ses forneden; den følgende Rune kan 
altsaa være et 4 eller et + eller et 4. Dette kan paa Grund af 
Stenens Forvitring næppe afgøres. 

4. Baand. Skønt Runernes nederste Del er ødelagt, giver 
ingen af dem Anledning til Tvivl. Her staar 4: M K+. 

Hele Indskriften læser jeg altsaa: 

. . nB (eller R) N (eller \) : Y .... ||.4 : + T : ?+(D?). , 

..n :++r+:(*?).... i! .... + :1>I Yk . 

Trods den fragmentariske Karakter lader denne Indskrift 
sig dog som Helhed tolke med tilnærmelsesvis Sikkerhed. 

Første Ord er naturligvis Navnet paa den, der har rejst 
Stenen. Saafremt 2. Rune er B, har Navnet sikkert været 
K+nBM, d.e. knubli, olddansk Gnypli , Deminutiv til Gnupn 

Dette Deminutiv kendes f. Ex. fra Bækkestenen 1, hvor det 
er stavet paa samme Maade. Er 2. Rune derimod R, er jeg 
mest tilbøjelig til at læse 4. Rune som + og udfylde Navnet 
H T n R T+, hvorved vi vilde faa det fra Vestnordisk velkendte 
Mandsnavn Sturla, der tidligt er tabt i Østnordisk, hvis 
det da overhovedet har været brugt her. Foran H har der 
altsaa rimeligvis kun staaet et Par Runer. Herefter er fulgt 
Verbet, der har begyndt med k , og Objektet, der har endt 
paa +. Indholdet af Verbum 4- Objekt har naturligvis været 
»rejste dette Mindesmærke«. Hvis + var sidste Rune i det 
demonstrative Pronomen, kunde dette kun være Neutr. PI. 
påun eller Acc. Sg. pann (Pqnn ); men ingen af disse Former 
er rimelige; påun findes jo ikke paa danske Stene, og pann 
for pannsi bruges ikke i prosaisk Ordstilling i Hovedform¬ 
len 1 ; formentlig er da 4 Slutrunen i selve Substantivet, som 
da kun kan være stæin (eller s tin); da intet Ord med op¬ 
rindelig Tvelyd findes i den bevarede Del af Indskriften, kan 
Objektets Lyd form ikke bestemmes. Verbet har rimeligvis 
været kar))i d. e. gærdi; gørwa har da været forbundet med 
stæin som paa Sæddinge-Stenen; men Verbet kan ogsaa have 
været kat karuan d. e. gat gårwan eller kat raispan 
(ris)>an), d. e. gat ræispan (réspan). Dette afhænger natur¬ 
ligvis af, hvor langt Indskriften har strakt sig ned paa Stenen. 
Objektet er efterfulgt af Forholdsleddet at ma....u nafa. 
Da der foran Hil. Baand kun har staaet et Par Runer, kan 
der næppe mellem ma og u i 2. Baand have staaet mere 
end 3 h 4 Runer, idet Indskriftbaandene sandsynligvis har 
naaet omtrent lige højt op paa Stenen. Jeg anser det derfor 
for rimeligst, at vi i m a... u har Begyndelsen og Slutningen 
af Navnet paa den, over hvem Stenen er rejst. I at har vi 
jo den fra andre ældre og yngre Runestene kendte Præposi¬ 
tion at* til Minde om«, der altid efterfølges af Navnet. Efter 
Navnet ma ... u nafa har, som det er Reglen, fulgt et ro¬ 
sende Tillæg, der er endt med Ordet MK+ i 4. Baand, som 

1 Se Exemplerne i DRm. IV, S. xvi under så. 

uden Tvivl maa tolkes {)ikn (med den almindelige Fejlrist¬ 
ning + for +); ()ikn, pegn, viser, at den afdøde har været 
en Mand; vi maa altsaa i m a ... u søge et Mandsnavn paa 
-a. Et saadant Mandsnavn kendes dog næppe, men dette 
kan skyldes, at Mandsnavnene paa-a overhovedet er sjældne. 
De fleste er oprindelig Tilnavne, der vist aldrig som egent¬ 
lige Navne har vundet Udbredelse. Saaledes kendes Fæinla 
kun fra Egtved-Stenen, Hælla kun fra Vester Tørslev-Stenen, 
Kaåa kun fra Sønder Vinge-Stenen, Krusa kun fra Kopinge- 
Stenen, Sparla kun fra Taagerup-Stenen o. s. fr. Men som 
Tilnavne kendes Hella og Kaåa fra den oldnordiske Litteratur, 
ligesom de velkendte østnordiske Navne Gnupa og Ærra fra 
Vestnordisk er kendt som Tilnavne. Man maa da snarest 
i Ma ... a, Mæ ... o have et Hunkønsord af samme Art som 
de nævnte Tilnavne. Til Pladsen vilde f. Ex. et Navn Mærkla, 
dannet som Deminutiv til mark »Tegn« (ligesom Tilnavnet 
skefla til skafl) passe fortræffeligt. Det følgende Ord nafa er 
uden Tvivl Ordet Næve. Ligesom mange andre Betegnelser 
for Legemsdele er Næve et gammelt Tilnavn 1 . Som Parallel 
til Aasø-Stenens Ma[***]e Næve kan nævnes Hunnestad- 
monumentets Gunne Haand. Adskillige Ord for Legemsdele, 
der oprindelig brugtes som Tilnavn, er — som andre Til¬ 
navne — undertiden gaaet over til at blive egentlige Person¬ 
navne. I Vestnordisk bruges saaledes hals, langhals, skamm- 
håls almindeligt som Tilnavn, men aldrig som egentligt Navn, 
hvorimod man paa danske og svenske Runestene baade 
finder Hals og Skammhals som Personnavne (Ålstorp-Stenen 
i Skaane, Skåång-Stenen i Sodermanland). Udelukket er det 
derfor ikke, at Aasø-Stenens Næve skal opfattes som egent¬ 
ligt Navn — som saadant træffes det i Middelalderen i Vest¬ 
nordisk 2 ; i saa Fald kunde Ma...a være et foranstillet Sted¬ 
navn i Gen. og betegne den Gaard eller Egn, hvor Næve 

1 Se Jonsson, Tilnavne, S. 218, SRD. IV, 391, Erslevs Repertorium 
Nr. 2579 og 3463. 

* Se Lind, S. 557. 

hørte hjemme. Talrige Navne-Sammensætninger af denne Art 
lindes jo i Oldlitteraturen f. Ex. Bakka-Loåinn , Berålu-Kåri, 
Sidu-Hallr o. s. v. *. Fra danske Runestene kan jævnføres 
Vester Marie-Stenens Trébénu-syniR (DRm. IV., S. xc Ag-) 2 - ~ 
Efter Navnet er fulgt det sædvanlige rosende Tillæg, bestaa- 

ende af et Adjektiv (h).n og et Substantiv pikn. Som 

den naturligste Udfyldning og vel passende til den Plads, Ud¬ 
fyldningen i 1. og 2. Baand maatte optage, vilde jeg foreslaa 
(h)[arpa jj kupa]n. Ogsaa andre Rekonstruktioner kunde jo 
tænkes f. Ex. (h)[aip : || wi rpajn, den hæderværdige, et Ud¬ 
tryk, som dog ingen Støtte finder i den øvrige Indskrift. 

Hele Indskriften maa da læses og udfyldes: 

[knjubli (el.[st]urla):k[arpi j stæi]n:at:ma[*x x]u 
: nafa : h[arpa !| ku|)a] n : pikn [:] 

I olddansk Sprogform: 

Gnypli (el. Sturla ) gæråi stæin at Ma ... u Næfa, harda 
godan pegn. 

»Gnyble (el. Sturle) rejste Stenen efter Ma ... e Næve, en 
saare god Mand«. 


1 Se Jdnsson, Tilnavne, S. 183—189. 

* For mindre sandsynligt anser jeg det, at vi i Ma ... u Næfa har to 
Personnavne, af hvilke det ene betegner den afdødes Navn, det andet hans 
Faders, som f. Ex. Hållestad-Stenens Gorms T6ka (Dat.), >Gorms Søn Toke* 
eller Aarhus-Stenens Azur Saxa (Acc.), »Saxes Søn Asser«. I denne For¬ 
bindelse kunde Ma... u jo være Gen. af Moderens Navn. Sml. Orja-Stenens 
»Frie, Aases Søn«, og det vestnordiske .<fsu-jWdr(J<5nsson, Tilnavne, S. 169). 
Ganske umuligt tror jeg det er, at vi i nafa skulde have Acc. af det til 
vestnord. nefi svarende danske nivæ »Slægtning«. Dette vilde sikkert være 
skrevet med | ikke med Desuden findes ikke et eneste Exempel fra 
vore Runestene paa, at en Mand karakteriseres ved at være en andens 
»Slægtning«,se frændi,mågR,nåungR,nidr i Ordsamlingen til DRm. Ende¬ 
lig maa det nævnes, at Iigesaa usandsynlig som en Udfyldning: at Max**u 
niva (H)[araids], »efter Maxxxe Haraids Brodersøn« ell. lign. er. Iigesaa 
liden Sandsynlighed har en Udfyldning som: at Maxxxu Næfa (h)[æim - 
pega] el. lign., »efter Maxxxe, Næves Hjemfælle«, fordi Ordstillingen 
uden Tvivl maatte være (h)fæimpega] Næfa. Det eneste Ord, der i denne 
Forbindelse kunde staa efter Næ fa, var sun ; men dette Ord tillader de 
bevarede Runespor ikke at indsætte. 

Selv om en fuldstændig Rekonstruktion af Indskriften 
ikke vil kunne lykkes, med mindre engang andre Brudstykker 
af Stenen skulde komme for Dagen, saa giver Indskriftens 
Ordning og Udsagn som Helhed ingen Anledning til Tvivl. 
Vi har den fra de fleste Runestene velkendte Formel: N. N. 
rejste Stenen efter N. N. en saare god Mand; og ligesom 
denne Formel henfører Aasø-Fragmentet til den egentlige 
Runestensperiode, saaledes viser Indskriftens Fordeling i de 
regelmæssigt bustrofedon-løbende Skriftbaand, adskilt ved 
enkelte Rammestreger, de almindelige 16-Tegns Runeformer 
uden Brug af stungne Runer, Skilletegnet med de to Punkter, 
samt den ganske ubearbejdede Indskriftflade, at Mindes¬ 
mærket har været samtidigt med eller snarest noget ældre 
end f. Ex. Sæddinge-Stenen og Bregninge-Stenen, som af 
Winimer sættes til Midten af 10. Aarh. 

5. BODILSKER-STENEN. 

Bodilsker Sogn, Sønder Herred, Bornholm. 

I Sommeren 1911 blev Bodilskirken paa Bornholm om¬ 
bygget. Ved Nedbrydningen af Kirkeskibets nordre Mur 
stødte Arbejderne paa en meget stor Granitsten, som de for 
at faa den optaget maatte kløve i to Stykker. Først da Stenen 
var taget op, saa de, at den paa den Side, der havde vendt 
nedad, bar en længere Indskrift. Ved Kløvningen var imid¬ 
lertid den anselige Sten ikke blot bleven delt i to, men et 
Par store Fliser var sprunget af til højre paa Forsiden. Selve 
Indskriften var dog omtrent forbleven uskadt, men et Baand- 
slyng forneden havde lidt en Del. 

Fundet meddeltes Nationalmuseet. Stenen blev nu op- 
maalt og fotograferet af Direktør Mackeprang, der ligeledes 
tog nogle udmærkede Aftryk af Indskriften. Dette Materiale 
er lagt til Grund for nedenstaaende Læsning og Tolkning. 

Stenen er (if. Direktør Mackeprangs Indberetning) af en 
finkornet, graa Granit, der af Arbejderne, imellem hvilke 

fandtes flere stedlige Stenhuggere, opgaves at hidrøre fra det 
nærliggende Slamrebjærg. Formen er et firsidet Prisme, hvis 
Kanter, navnlig for Indskriftsidens Vedkommende, er meget 
jævne. Stenen, der er bevaret i sin fulde Størrelse, har en 
Højde af 370 Cm.; et stort Stykke, c. 125 Cm., har dog sikkert 
staaet i Jorden, da det er ganske raat, mens den øvrige Del af 
Fladen er jævnet. Bredden paa Indskriftstykket er 33—38 Cm. 

Indskriften, der er overordentlig vel bevaret og let læselig, 
staar i et Baand paa 5—7 Cm.’s Bredde. Den indre Ramme¬ 
streg er hugget, mens Stenens Kant danner den ydre Ramme, 
ligesom f. Ex. paa Bodilsker-Stenen I og Gyldensaa-Stenen 
(DRm. v Nr. 14 og Nr. 22). Forneden løber de to Baandender 
sammen i et Slyng, hvis Tegning er mere indviklet end de 
almindelige bornholmske Kringle-Slyng, men dog ikke nær 
saa kunstfærdig som f. Ex. den svenske Simris-Stens eller 
mange andre svenske Stenes. Under Indskriftens Top er 
hugget et omtrent ligearmet Kors, 20 Cm. højt og 18 Cm. 
bredt, der ganske baade i Form og Anbringelse svarer til de 
fra andre bornholmske Stene kendte Kors (se f. Ex. DRm. 
v Nr. 17, 18 og 19). 

Medens Ordning og Ornamentering som Helhed stemmer 
overens med andre bornholmske Runestenes, viser Rune¬ 
formerne en væsentlig Afvigelse ikke blot fra bornholmske 
Stenes, men i det hele fra de Former, der bruges i danske 
Indskrifter paa egentlige Runesten. Bodilsker-Stenen bruger 
nemlig regelmæssigt for a og n Runeformerne H og k Disse 
Former findes vel paa unge bornholmske Stene, men altid 
her vexlende med de gamle Former 4 og + (jfr. DRm. I, 
S. xxvi flg.). Den eneste i Danmark fundne Runesten, hvor 
Brugen af 4 og h er konsekvent, er Vedelspang-Stenen I, men 
denne er jo, som Wimmer overbevisende har paavist, ikke 
dansk, men svensk. Brugen af 4 og F paa Bodilsker-Stenen 
tyder derfor paa svensk Oprindelse eller Paavirkning. Vi 
skal nu se, om ikke selve Indskriften kunde give os sikrere 
Oplysning om Runemesterens (eller Affallerens) Hjemstavn. 

Indskriften, der begynder til venstre 
forneden i Baandets Midte og derefter 
løber langs Stenens Kant, og i hvilken 
ikke en eneste Rune giver Anledning 
til Tvivl, læser jeg saaledes: 

4HBMRh-riT* RIT4* H THIk * HK'TI/K* 

BnriRon • li rrun • hin • rno • ririf- 

HfT • I 

Om de enkelte Runer maa følgende 
nævnes: 

I \ i HHBNRf dannes Hovedstaven 
af Baandslynget; i H i 4 K TI /K er Bi¬ 
staven temmelig svag, men utvivl¬ 
som; her kan ikke læses I K TI I 
T i HfT er højre Bistav ødelagt ved 
Bruddet. Hvad Runeformerne i Al¬ 
mindelighed angaar, vil Gengivelsen 
vise, at Bistavene er stærkt krum¬ 
mede i R, f, K, A, at Bistavene i H og 
Y er korte og næsten danner en ret 
Vinkel med Hovedstaven, at Hoved- 
og Bistav skærer hinanden i Top¬ 
punktet i n og i Toppunkt og Fod¬ 
punkt i 0. Disse Ejendommeligheder 
vil man gentinde i adskillige born¬ 
holmske Indskrifter; saaledes har Bo¬ 
dilsker-Stenene I og II begge de krum¬ 
mede Bistave og den yngre Form D. 
Særegen for den nyfundne Sten fra 
Bodilsker — Bodilsker-Stenen IV — 
er derimod b- Runerne, hvor Bistaven 
kun i Midten naar ind til Hoved¬ 
staven, mens Lukket foroven og for¬ 
neden dannes af Kant og Ramme¬ 
streg. 


Fig. 8. Bodilsker-Stenen, c. Vis. 

Fig. 9. Indskriften paa Bodilsker-Stenen, c 

Om de enkelte Ord følgende: 

1. asbiarn er den yngre Nominativform Asbiarn for 
ældre Asbiorn, dannet ved Analogi fra Gen. AsbiarnaR. For¬ 
men træffes første Gang paa den skaanske Fosie-Sten (if. 
Wimmer fra Beg. af 11. Aarh.), senere paa den bornholmske 
Lundhøj-Sten (c. 1100) i Navnet Åuåbiarn. I Sverrig var denne 
Form af Navnet meget almindelig; saaledes findes den paa 
ølandske Indskrifter fra c. 1000—1050 i Sdebiarn , Gunnbiarn, 

Rodbiarn , Porbiarn, Wighbiarn, Æsbiarn (Oland Nr. 2,43,56). 
Navnet Asbjørn var gængs i hele Norden. 

2 —4. lit ri ta stain d. e. let rétta slæin. Mens lét i For¬ 
bindelse med I nfin. ( lét résa stén , lét håggwa rånaR) bruges 
overmaade hyppigt paa skaanske og bornholmske ligesom 
paa svenske Stene — paa Runestene fra Jylland og Øerne 
findes denne Konstruktion kun sent og sjældent — er Ud¬ 
trykket rétta stén ikke kendt fra en eneste dansk Indskrift, 
østdansk saa lidt som vestdansk. Derimod træffes denne 
Ordforbindelse paa mange svenske Stene (se Runverser, S. 39 
Note 4). Udtrykket er ganske enstydigt med résa stén . Formelt 
kunde naturligvis RITH gengives ved rita »skrive«, »ridse«, 
men dette Verbum er i østnordiske Runeindskrifter helt for¬ 
trængt af rista 1 . Heller ikke er der nogen som helst Grund 
til at antage, at RITH skulde være Fejlristning for RIH T4 som 
paa enkelte danske og svenske Stene; rista forbindes des¬ 
uden aldrig med stén i danske Indskrifter — og kun ganske 
undtagelsesvis i svenske 2 ; rita stain viser saaledes i hvert 
Fald bort fra Danmark. 

5. aftia, efter, til Minde om, betegner vistnok den om¬ 
lydte Form æftiR. 


1 Derimod ikke i Vestnordisk. If. Nicolaysen S. 220 skal paa de be¬ 
varede Vægplanker fra Tinn Stavkirke (Chria. Mus. Nr. 952) staa: Aslakr 
prestr reit runar pessar og sst.: Postain bengeir reit runar pessar. 

2 Se Wimmers Tolkning af RIT : b TI + paa Øster Larsker-Stenen 
(DRm. III S. 243) og Bugges Tolkning af riti paa Gårdby-Stenen (Run¬ 
verser S. 39, Note 4), endvidere Brate i Ølands Runinskr. S. 92 flg. 

6. b ut irp u Acc. af et ellers ukendt Kvindenavn Botirda. 
Alle Runerne i dette Navn er fuldkommen tydelige. Det maa 
navnlig fremhæves, at I kun kan læses i, ikke a; i Toppen 
findes nogle smaa Afflisninger, men de har hverken Karakter 
eller Betydning af Bistave. Heller ikke det følgende R giver 
Anledning til mindste Vaklen. Jeg forklarer derfor Navnet 
saaledes: Første Led er det, især i svenske Navne, alminde¬ 
lige Navneled Bot-, der bl. a. findes i BotgéRR, BotulfR, Bot- 
wiår, Bothildr, Botmundr, Botmårr ; andet Led er det sjæld¬ 
nere nordiske Navneled -rida, der findes i Gg-rida og Sig-rida. 
Botrida er dernæst ved den meget tidligt indtrædende Me- 
tathesis af efterkonsonantisk r-f Vokal blevet Botirda; jfr. 
4strådr >> 4 stardr , DRm. 111 . Nr. 15, Håfrid > Håfird, Bri- 
gitta > Birgitta o. s. v. (A. Noreen, Altschwedische Gramma¬ 
tik, 1904, § 339.2). 

7. kunusina d. e. kunu sina eller konu sina »sin Hustru«. 

8 — 10. kup litin ant d.e. Gud litin and (el. ånd), »Gud 

hjælpe hendes Sjæl«. Dette Udtryk svarer ganske til den 
upplandske Indskrifts: kiristr litin sahlu h^ns, »Krist 
hjælpe hans Sjæl« (Liljegren Nr. 242). Vi har her Verbet lita 
i Betydningen »se i Naade til«, »skærme«, »hjælpe«, en Be¬ 
tydning, der slet ikke kendes fra danske Indskrifter, mens 
denne Brug ikke er sjælden i svenske. Baade Runeformer 
og Ordforraad vidner da om, at Stenens Indskrift ikke er 
dansk, men svensk. Det afgørende Bevis herfor har vi i en 
Bøjningsform: 3. Pers. Præs. Konj. 1 i ti n. Endelsen -in i Kon¬ 
junktiv forekommer nemlig ikke i et eneste dansk Sprog¬ 
mindesmærke, hverken fra ældre eller nyere Tid 1 . I Svensk 

1 I 2. Pers. Piur. Præs. Ind. og Imperativ findel Endelsen -n, -en 
derimod i østdanske Sprogmindesmærker fra Middelalderen, og her er 
Endelsen bevaret til vor Tid, ikke blot i Skaane, hvor rigssvensk Indfly¬ 
delse kunde have gjort sig gældende, men ogsaa paa Bornholm (se Es¬ 
persens Ordbog § 195, 197, 201; sml. Kort o. da. Folkemål S. 166— 67). 
Hvorledes denne Endelse har udviklet sig, er jo omstridt, men hvis den 
af Leffler og Bugge hævdede Antagelse er rigtig, at den er overført fra 
3. Pers. Konj. paa Grund af Betydningslighed (se Tidsskr. f. n. Fil. n. R. V. 

er Endelsen jo derimod almindelig i 3. Pers. Piur. baade paa 
Runestene og i Haandskrifter. Ogsaa i Sing. bruges -in, naar 
Subjektet er »Gud« eller et hermed enstydigt Ord. Denne 
Brug skyldes naturligvis, at gud i ældre Tid var Piur.; man 
har da bevaret den gamle Udtryksmaade, ogsaa hvorend 
brugtes om den kristne Gud, ja selv hvor Ordet ombyttedes 
med Kristr. — Endelig kan det til yderligere Bekræftelse 
af Indskriftens Nationalitet nævnes, at Skrivemaaden ant 
aldrig findes paa danske Stene, men er almindelig om ikke 
eneherskende paa svenske. Paa danske Runestene skrives 
Aand: ^nt, fct, hvad Wimmer forklarer som en gammel 
u-omlydt Form svarende til vestnordisk ojxd; dette er for saa 
vidt mærkeligt, som den ikke-omlydte Form andh er ene¬ 
herskende i Dansk i Middelalderens Haandskrifter, og fra 
denne Form udgaar ogsaa Rigssprogsformen Aand. 

11. Efter a n t følger et Punkt og en z-Streg. Denne sidste 
kan være en dekorativ Afslutning, men den kan ogsaa op¬ 
fattes som Runen I med Betydning é »i Evighed«. At Tve¬ 
lyden er forenklet her, men bevaret i s ta in, kan ikke undre, 
da Skiften mellem Enkeltlyd og Tvelyd er meget almindelig 
baade i bornholmske og svenske Indskrifter. 

Hele Indskriften lyder da i oldsvensk Form: 

Åsbiarn lét rétta stæin æftin Botirdu kunu (e\. konu) sina. 
Gud litin and (é)! 

»Asbjørn lod Stenen rejse efter sin Hustru Botirda. Gud 
skærme hendes Sjæl (i Evighed)«. 

77 flg., Arkiv f. n. Fil. XVI, 339 flg.), saa maa man jo i Østdansk engang, 
ligesom i Svensk, have haft Endelsen -in i Konj. Dette synes ogsaa Wim¬ 
mer at mene (DRm. I S. LXIX); men at Endelsen paa Bodilsker-Stenens 
Tid er fuldstændig fortrængt fra Konj., dette viser med Sikkerhed de tal¬ 
rige Beskærmelsesformler paa samtidige skaanske og bornholmske Stene, 
hvor Konjunktivendelsen uden Undtagelse er -i. Forholdet i Østdansk, 
hvor man fra Middelalderen til nyeste Tid har Endelsen -en i 2. Pers. PI. 
Ind. og Imper., men aldrig i 3. Pers. PI. Konj., tyder imidlertid efter min 
Mening paa, at -n i Indikativ har udviklet sig ganske uafhængigt af Kon¬ 
junktiv ved Dissimilation, saaledes som Axel Kock har hævdet det i Ar¬ 
kiv f. nord. Fil. XIV, 234 flg. og XVI, 267 flg. 

Tilbage staar det at tidfæste Indskriften. Af de foran 
fremførte Grunde betragter jeg det som sikkert, at Indskrif¬ 
ten paa Bodilsker-Stenen er hugget af en Svensker — eller 
snarere efter svensk Forskrift ligesom f. Ex. Gunderup-Ste- 
nen og Hobro-Stenen i Jylland (DRm. I S. cixl, cl). Efter 
Stenens Materiale at dømme, er Indskriften utvivlsomt ud¬ 
ført paa Bornholm. Rimeligvis har da Forholdet været dette, 
at en svensk Mand, Asbjørn, der havde fæstet Bo paa Born¬ 
holm, her, af bornholmsk Granit, lod den mægtige Sten ud¬ 
føre og rejse til Minde om sin Hustru Botirda. 

Man maa derfor paa Forhaand formode, at Indskriften 
er samtidig med de bornholmske Indskrifter, d. v. s. fra Ti¬ 
den mellem c. 1050 og 1125. Dette bekræftes ogsaa af selve 
Indskriften og dennes Ordning. Anbringelsen langs Stenens 
Kant og Korset foroven stemmer ganske med Ordningen 
paa bornholmske Stene i anden Halvdel af 11. Aarh., og 
Baandslynget forneden er ikke mere indviklet, end at en 
indfødt Runerister fra hin Tid har kunnet udføre det. At 
Stenen ikke kan være meget ældre end omkr. 1050, det viser 
ogsaa Korset og den kristne Ønskeformel, der hverken i 
Sverrig eller paa Bornholm træffes før ved Aarhundredets 
Midte (se Olands Runinskr. S. 128). Paa den anden Side vi¬ 
ser den rette Brug af R og den fuldstændige Mangel paa 
stungne Runer og Brugen af 0 = o i Botirda, at Indskriften 
ikke kan være meget yngre end c. 1100. Brugen af Tvelyd 
og Enkeltlyd giver derimod hverken paa Bornholm eller i 
Sverrig noget paalideligt Grundlag for Tidfæstelse, men jeg 
tror ogsaa, at de nævnte Ejendommeligheder tagne som Hel¬ 
hed er tilstrækkelige til at berettige en Tidfæstelse af Bo¬ 
dilsker-Stenen IV til anden Halvdel af 11. Aarh. 

6. SØNDBJÆRG-SOKKELSTEN. 

Søndbjærg Sogn, Refs Herred, Thisted Amt. 

I Søndbjærg Kirke i Thy sidder i det sydvestre Hjørne af 
det gamle Taarn en Granit-Sokkelsten, paa hvis skraa Kant 

Aarb. f. nord. Oldk. og Hist. 1913. ]Q 

en meget vel bevaret og smukt udført Runeindskrift er hugget. 
Stenen kom for Dagen, da man i Sommeren 1909 skulde 
istandsætte den gamle romanske Granitkirke; den var — 
ligesom forskellige andre Sokkelsten — puttet ind paa langs i 
Muren ved en ældre og mindre kyndig Ommuring af Taarnet; 
men den facetterede Kant lod ingen Tvivl tilbage om, hvor 
dens oprindelige Plads havde været; og her blev den atter 
indsat. En Indberetning om Fundet (af 20 /8 1909) og nogle 
gode Papir-Aftryk af Indskriften findes i Nationalmuseet; 
men selve Indskriften er ikke tidligere undersøgt 1 . Neden- 
staaende Beskrivelse og Tolkning hviler paa en Undersøgelse, 
jeg foretog 21. April d. A. 

Runerne er, som hosstaaende Rids (Fig. 10) viser, fordelt 
paa begge Stenens Skraakanter. Runehøjden er c. 4 Cm.; 
Indskriftlængden 20 4- 60 Cm. Indskriften, der paa intet 
Punkt giver Anledning til Tvivl, læser jeg fra venstre til højre 
saaledes: 

iBM'iunn il • mmb • nnr+ • hm-tt : rnm ; nBi^-i 

Runeformerne er jo helt igennem det yngste Runealfa¬ 
bets; a-Runen har Formen H, mens den gamle a-Rune, +, 
betegner æ. Foruden det ogsaa i ældre Tid almindelige Y — g 
bruges B = p, mens B betegner b. For o bruges regelmæs¬ 
sigt i , mens H kun betegner u og w. Et Par Binderuner, der 
hyppigt forekommer i 13. Aarh.s Indskrifter, findes, nemlig 
# —AY y ok; /R = HR,arog T = al. 

Omskrevet med latinske Bogstaver lyder Indskriften: 

ibi okulus j Jakop • uulæ j Skialm j gurdæ j ubi 
ara 

Som det ses, bestaar den af en dansk og en latinsk Del. 
Den danske Del er Hovedindskriften, og den er udmærket 
ogsaa i det ydre, dels ved at være sat mellem dobbelte Ramme¬ 
streger, mens den latinske Del kun har Rammestreg ved Ru- 


1 En ganske kort og helt igennem fejlagtig Meddelelse om den findes 
dog i Hist. Aarh. f. Thisted Amt 1911 S. 61 (ved Adjunkt Orluf)- 

nernes Fod, dels ved at have Skilletegn ved Indskriftens Be¬ 
gyndelse og Slutning og mellem de enkelte Ord, mens der i 
den latinske Indskrift slet ingen Skilletegn tindes. 

Om de enkelte Ord følgende; 

Hovedindskriften: 

1. Ja kop, Jakob. Dette, et af de ældste med Kristen¬ 
dommen indkomne Personnavne, kendes fra andre danske 
Runeindskrifter kun paa Mester Jacob Røds Røgelsekar. Her 
skrives det iakop (Hesselager-Karret) og iækop (Stenstrup- 
Karret), desuden iakobus (Ollerup-Karret o.fl.). Paa Sønd- 



Fig. 10. Sokkclstenens Kant. c. ’/io. 


bjærg-Stenen er altsaa den ældre nordiske Form bevaret. 
Muligvis har o været langt som i Vestnordisk, rimeligere er 
det dog, at det har været forkortet, da Jacob i Dansk meget 
tidligt findes i Formen Jæp, en Form, der jo forudsætter et 
ældre Jækop, Jægop med kort o. 

2. uulæ, 3. Pers. Sg. Præt. Ind. af waldæ , volde, bevirke, 
foranledige. Denne Præteritumsform skreves i Oldnordisk 
olli eller volli, i danske Haandskrifter fra Middelalderen oftest 
wllæ, hvad der baade kan betegne Udtalen ullæ og den til 
volli svarende yngre Analogiform wullæ, med w ved Paavirk- 
ning fra Præsens. Det er sikkert denne Form, vi har i Sønd- 
bjærgstenens uulæ. Verbet kendes ikke fra andre Runeind¬ 
skrifter, men dets Betydning er jo fuldstændig klar. »Jakob 
voldte«, d.e. »Jakob tog Initiativet«, »J. er Ophavsmanden«, 
d. v. s. han er Bygherren. Vi venter derefter et Parallel¬ 
udsagn om Runeindskriftens anden Person, Skjalm. 

3. skialm, Skjalm. Dette gamle danske Navn kendes 

10 * 

heller ikke fra nogen anden Runeindskrift, men er jo velkendt 
i Danmark fra Saxo. Ogsaa i Skialm blev ia tidligt iæ, og 
man fik ved Siden af Skialm de yngre Former Skiælm og 
Skælm l . 

4. gurdæ, 3. Pers. Sg. Præt. Ind. af gøræ. Vi har her en 
gammel vestdansk Dialektform, der svarer til den fynske 
Bregninge-Stens gworåæ (se DRm. IV S. 68). Det maa udtryk¬ 
kelig bemærkes, at n ikke i saa ung en Indskrift som Sønd- 
bjærgs kan betyde ø; vi kan altsa^ ikke have den alminde¬ 
lige Form gørdæ. Betydningen af Verbet gøræ er her som i 
andre Kirke-Runeindskrifter »bygge« (se f. Ex. Lund-Stenen 
DRm. IV S. 157). 

Sætningen »Jacob voldte, Skjalm gjorde« udsiger saa- 
ledes, at Skjalm har bygget (Kirken eller Taarnet), mens 
Jacob har bekostet Opførelsen. 

En fuldstændig Parallel til Indskriftens syntaktiske Form 
med de to transitive Verber brugt absolut findes paa Krage- 
lund-Portalsten, hvis Indskrift lyder: 

+ HI + BH0 + nHth+RIHT 
Æsi bad, Wagn rist’. 

»Æse bød, Vagn ristede«. 

D. v. s. Æse bød at opføre Kirken, Vagn ristede Runerne 
(til Minde herom). Eller: Æse er Bygherren, Vagn Rune¬ 
mesteren. 

Ogsaa i Runeformer (+ = æ, A = a) og Bøjningsformer (det 
jydske mf’^jydsk gurdæ) har Kragelund-Portalsten væsent¬ 
lige Ejendommeligheder fælles med Søndbjærg-Sokkelsten. 
Det maa derfor anses for overvejende sandsynligt, at de to 
nordjyske Kirkerunestene tilhører samme Tidsrum. Ifølge 
Wimmer skulde Indskriften paa Kragelund-Stenen være fra 
første Halvdel af 13. Aarh. Denne Tidfæstelse vilde passe 
fortræffeligt til Søndbjærg-Stenen. Ikke blot viser Rune- 
og Sprogformer, at Indskriften maa være omtrent samtidig 
med det ældste Lovsprog, men ogsaa Kirketaarnets Arkitek- 

1 Fra Vestnordisk kendes Navnet ikke. 

tur henfører den 
tildetteTidsrum. 

Søndbjærg Kirke 
er som nævnt 
bygget i gammel 
romansk Tid; Taarnet er tilbygget noget senere, 
men dog i romansk Tid, formentlig i Begyndel¬ 
sen af 13. Aarh. Da der nu ikke kan være mind¬ 
ste Tvivl om, at Indskriften paa Sokkelstenen 
er samtidig med Taarnets Opførelse, vil vi føl¬ 
gelig ad arkitektonisk Vej naa samme Resultat 
som ad palæografisk og sproglig. Indskriften 
fortæller altsaa, at i første Halvdel af 13. Aarh. 
skænkede Hr. Jakob Søndbjærg Kirke et Taarn, 
som Bygmesteren Skælm opførte. Beretningen 
herom har de ladet indhugge i Taarnets H jørne- 
Sokkelsten, indfattet i en latinsk Sentens. Denne 
lyder: ibi oculus, uhi ara, »her er Guds Øje, 
hvor Alteret er« *. 

7. TORNBY-KALKRISTNINGER. 

Tornby Sogn, Vennebjærg Herred, Hjørring Amt. 

Ved Afdækning af Kalkmalerier i Tornby 
Kirke i Vendsyssel i August 1908 fandtes en 
Runeindskrift indridset i Kalken paa Korets 
Nordvæg under Vinduet. Indskriften sad under 
et Hvidtekalklag, der havde gotiske Malerier; 
den maa altsaa være ældre end disse. Af Ind¬ 
skriften blev der strax taget Staniolaftryk; men 
disse ødelagdes hurtigt, saa en Undersøgelse paa 
Stedet var fuldstændig nødvendig, om en Læs¬ 
ning af den, som det syntes, stærkt medtagne 

1 Sentensen er ikke bibelsk, men findes muligvis hos 
Kirkefædrene. Den kunde synes en kristelig »Forvending« 
af den profane klassiske Sentens: ibi oculus, ubi amor. 




Fifv Il- 

Indskriften 
paa Søndbjærg 
Sokkelsten. 
c. Vs. 

Indskrift skulde føre til noget Resultat. En saadan Under¬ 
søgelse foretog jeg d. 17. April og 13. Maj d. A. Ved denne 
Lejlighed tog jeg Gibsafstøbninger af hele Indskriften. Disse 
har været mig til den største Nytte under mine Tolknings¬ 
forsøg, og de har ligeledes tjent som Grundlag for hosstaaende 
Gengivelser, idet Fotografering af selve Væggen var umulig 
paa Grund af det flade Lys, denne altid vilde faa. 

Tornby Indskriften er anbragt i én lang Linje mellem 
dobbelte Rammestreger. Skriftbaandet er 75 Cm. langt og 
c. 2 Cm. højt. Runerne er helt igennem ristet med stor Omhu 
og staar, hvor ikke Afdækningen eller anden voldelig Med¬ 
fart har ødelagt dem, saa smukt, at man maa formode, de er 
udført, imens Kalken endnu var vaad. 

Indskriften, der begynder med en Rammestreg, læser jeg: 

MRn + lh BR + ID(I) R+IM RhMR PHHR HKINH *H*nY (Y) 
.xxxxxxxxxx YIM1 NY 4> Af M-MY HY YsRYlMK t> + R 

Med latinske Bogstaver maa dette gengives: 

Porstæin bræipi ræist runar pessar apikiz dagum 

m. mikit gaman af ioanom um 

morginin pær. 

Inden de enkelte Ord og Runeformer drøftes, maa føl¬ 
gende bemærkes om Indskriften som Helhed. Med fuldkom¬ 
men Sikkerhed fremgaar det af Runernes Former og deres 
Lydværdi, at Indskriften stammer fra meget sen Tid: for o 
bruges regelmæssigt 4, for æ +, for a, n og / 4, h og 1, for m 
den yngste Runeform Y og for s den kun fra det yngste Rune¬ 
alfabet kendte Form *, mens den ældre H-Rune har Lyd¬ 
værdien z. Der adskilles nøje ikke blot mellem i og e (I og i), 
a og æ (H og +), u og o(H og 4), men ogsaa mellem k, g og ø 
(K, P, *), t og d (1 og ^), p og b (K og B). Omvendt er den 
gamle Forskel mellem de to r-Lyd fuldstændig udvidsket, 
R bruges overalt baade for opr. A og opr. R. Man kan heraf 

slutte, at Indskriften ikke kan være ældre end 13. Aarh. Men 

% 

deraf følger ogsaa, at Indskriften ikke kan være østnordisk; 
den viser jo en gennemført Brug af Tvelyd, hvad der i 

13. Aarh. vilde være umuligt, om 
den var svensk eller dansk. Stave- 
maaden æi (ikke et) viser, at Ind¬ 
skriften ikke er islandsk, men norsk, 
og Manglen paa u-Omlyd i dagum 
viser, at den ikke er vestnorsk, men 
ostnorsk. 

Efter nu, som jeg haaber, med 
Sikkerhed at have paavist Indskrif¬ 
tens Nationalitet skal de enkelte Ord 
og Ordformer omtales. 

1 . MR*1 + lh, Porstæin. Alle Ru¬ 
ner er fuldkommen tydelige og vel 
bevarede. I />-Runen naar Bistaven 
foroven helt op til Hovedstavens 
Toppunkt, mens den forneden skæ¬ 
rer den lidt over Fodpunktet; s-Ru- 
nen har her som alle andre Steder 
i Indskriften Formen *, en Form, 
der er meget sjælden i danske Ind¬ 
skrifter (den findes kun paa de to 
Mønsted-Stene og paa den born¬ 
holmske Sten fra Øster Marie, DRm. 
I, S. xxxiv); i norske Indskrifter er 
denne Form derimod den alminde¬ 
lige (jfr. ndf. S. 160). — Navnet Por- 
stæin hører til de hyppigste i Norge; 
det har været udtalt Porstæin ikke 
Porstæinn (se Noreen, Altnordische 
(iramm. I § 276). 

2. BR + 11>(I), bræi5i. Meget vel¬ 
bevarede er de tre første Runer, mens 
de tre sidste delvis er ødelagt. Lige 
efter + følger en tynd lodret Ridse, 
som adskiller sig kendeligt fra en 



Fig. 12. Tornby-Kalkristning 1. -’/s. 

Rune; derefter ses øverste Halvdel af z-Runen; saavel den 
bevarede Del af Runen som Pladsen viser, at vi her har en 
Hovedstav uden Bistave; efter i ses meget tydeligt øverste 
Halvdel af et h, der sikkert har haft samme Form som i 
Porstæin ; endelig ses det øverste og nederste Punkt af en 
Stav, som man af sproglige Grunde maa antage for et I eller 
for Hovedstaven af et R. Pladsen tillader saavel at læse 
bræiår som brceiåi ; det kan derfor ikke afgøres om Torstens 
Tilnavn har haft bestemt eller ubestemt Form 1 . 

3. R+l*1, ræist. De første tre Runer er noget ødelagte, 
men giver dog ingen Anledning til Tvivl; de to sidste er fuld¬ 
stændig bevarede. Formen ræist er 3. Pers. Sg. Præt. af rista ; 
i danske Indskrifter har den svage Form risti, ristæ allerede 
før 12. Aarh. fortrængt den ældre stærke Form (Tillise-Stenen, 
Bregninge-Stenen, Pjedsted-Stenen); desuden finder man 
her i 13. Aarh. endnu yngre Former som Kragelund-Stenens 
jydske rist’ og Asmindrup-Indskriftens nydanske ristæåæ (se 
nf. S. 158). 

4. RhMR, runar. Hele Ordet er meget vel bevaret. I 
zz-Runen findes Skæringspunktet mellem Hoved- og Bistav 
nedenfor Toppunktet. Paa danske Stene skrives altid ru na r 
i de ældre Indskrifter (fra 10. og 11. Aarh.), men paa en jydsk 
Sten fra Slutningen af 12. Aarh. (Vejerslev-Stenen) finder vi 
den yngre Form runa. Denne Form maatte man da ogsaa 
have ventet at finde i Tornby-Indskriften, hvis den havde 
været dansk. — Efter RhMR er ridset et Tegn, der nærmest 
ligner X » det synes imidlertid intet at have med Indskriften 
at gøre, men at være en senere Ridsning, der forestiller en 
eller anden geometrisk Figur; alle fire Linjer fortsættes nem¬ 
lig langt ud over Rammestregerne. 

5. Rl*HR, f)essar. Alle Runer er fuldstændig tydelige, 

1 For de fleste Adjektivers Vedkommende er den bestemte Form al¬ 
mindeligst som Tilnavn; det maa derfor anses for tilfældigt, at broeidr som 
Tilnavn kun forekommer i ubestemt Form i den vestnordiske Litteratur. 
Se Jdnsson, Tilnavne S. 227. 

skønt Foden paa et Par af dem er en Smule læderet. I Mod¬ 
sætning til i porstæin bræipi har /»-Runen i pessar en 
stærkt krummet Bistav, der hverken foroven eller forneden 
naar Hovedstavens Endepunkter. Formen pessar i Fem. PI. 
Acc. er jo den almindelige fra gammel Tid i Veslnordisk, 
mens man i danske Runeindskrifter ned i ll.Aarh. som 
eneste Form har den oprindelige pasi d. e. påssi eller péssi 
(<.PåR, pæR + si) ; først i Slutningen af 12. Aarh. møder man 
en yngre Form pesa d. e. pessa , der svarer til Lovhaandskrif- 
ternes thæssæ; derimod træffes ingensinde i danske Sprog¬ 
mindesmærker Formen pessar. Efter R findes nogle Ridser, 
der kunde have nogen Lighed med et H, saa man i Stedet for 
Akkusativ-Formen vilde faa Genitiv-Formen Pessara; men 
Ridsernes Art er saadan, at man ikke blot af sproglige, men 
ogsaa af palæografiske Grunde maa forkaste denne Læsning. 

6 — 8. HKIMH ’H + flY, a pikiz dagurn. Alle Runerne er 
vel bevarede. Hovedstaven i H er meget tydelig, men Bistaven 
svag, saa en Ridse, der udgaar fra Toppen, giver Runen Lig¬ 
hed med et t (1). Afstanden mellem -1 og K er ikke større end 
mellem to Runer i samme Ord, skønt Afstanden ellers er 
betydelig imellem forskellige Ord, (jfr. at Skilletegn ofte ude¬ 
lades i Runeindskrifter mellem Præp. og det styrede Ord). 
P-Runen har helt rette Stave, saa den ganske ligner et la- 
tinsk K. Denne Runeform kendes slet ikke fra Danmark, 
hvor p almindeligt skrives 8; kun i en enkelt Indskrift (Sal- 
Stenen II) bruges B. Ogsaa i norske Indskrifter forekommer 
8 hyppigere end B, men desuden træffer man i ikke helt faa 
Indskrifter den af B udviklede p-Rune med de lige Bistave, 
f. Ex. i Aardal -Indskriften (Aardal S. 35flg.) og i Indskriften 
paa Fei/m-Ligsten (Nicolaysen S. 236). At denne p-Form dog 
ikke har været særdeles udbredt, ses af, at Nicolaysen kan 
gengive KRP1R paa Indskriften fra Tinn ved krestr i Stedet 
for prestr (Nicolaysen S. 220). Andet i i pikiz er ligesom det 
øverste af k noget udfliset, saa det faar Lighed med et I. 
Meget tydelig er M-Runen, der ligesom i forskellige andre 

unge Runeindskrifter med den korte s-Form er Tegn for z 
eller i hvert Fald for en fra almindeligt s forskellig s-Lyd. — 
I Ordet »Pinse« var Formen uden n eneherskende i Vest¬ 
nordisk, men ukendt i Dansk. — I dagum hard Formen *1, 
som kun kendes fra Thisted-Stenen og muligvis findes i den 
nedenfor omtalte Asmindrup-Indskrift. Ogsaa i norske Ind¬ 
skrifter er denne d-Form sjælden. For g. bruges som al¬ 
mindeligt i de yngste Runeindskrifter Y. Som før omtalt 
viser Manglen paa Omlyd i dagum, at Indskriften maa 
være østnorsk. 

Herefter er desværre et stort Stykke af I ndskriften, c. 15 Cm. 
— altsaa en Femtedel af dens hele Længde — ødelagt. Hvad 
her har staaet kan næppe nogensinde oplyses; men at bl.a. 
den følgende Sætnings Subjekt og Verbum er gaaet tabt, er 
sikkert; sandsynligt er det, at disse maa have haft Betyd¬ 
ningen »han havde« 1 el. lign. Adskillige Spor af Runestave 
er bevaret; men naar det trods gentagen og indgaaende 
Undersøgelse ikke er lykkedes at naa til et blot nogen¬ 
lunde sikkert Udfyldningsforsøg, er det, fordi dette i saa høj 
Grad vanskeliggøres af de mange »falske« Runestave, hvor¬ 
ved f. Ex. et Y kan blive et Y, en enkelt Rune blive en Binde¬ 
rune o. s. v. 

9. Yl Kil, mi kit. Alle Runerne er fuldstændig tydelige. 

10. NY 4, gaman. Ogsaa i dette Ord er alle Runer fuld¬ 
stændig tydelige. At Betydningen af gaman her er lig munuå , 
synes den syntaktiske Forbindelse at vise. 

11. HT, af. Begge Runer utvivlsomme; men Hovedstaven 
i H er læderet. 

12. H<HY, ioanom. Runerne i dette Ord er overordent¬ 
lig tydelige og fuldstændig bevarede. Deres Lydværdi er 
derfor ganske utvivlsom: her staar den mærkelige Form 
Ioannom. Denne maa forklares ved, at Torsten Brede, 
som adskillige samtidige Runeristere, ikke har været stiv i 


1 Muligvis har just disse to Ord staaet foran YI Y 11. 

Latinen, og derfor har trot, at -om var en meget passende 
Dativ-Endelse til Joanna. Eller skulde Formen skyldes Paa- 
virkning af det følgende u/n? (jfr. toki for tok ndf. S. 161). 

13. n T, um, om. 

14. Y*R*I Mh.morginin. Hovedstaven i m-Runen er lidt 
udfliset forneden. I Binderunen *R findes en lille Ridse, der 
udgaar fra Hovedstaven nedenfor de to Bistave og giver Runen 
Udseende af at have tre Bistave til venstre. Bistavene i de to 
n-Runer er tydelige, men meget smaa. Om næstsidste Rune 
er I eller I, kan jeg ikke afgøre. Udtrykket um morgininn er 
almindeligt i Oldnordisk til Betegnelse af Morgenen efter en 
omtalt Tid, derimod ikke som i nyere Dansk til Betegnelse 
af den tilbagevendende Tid o: hver Morgen. 

15. t>+R, J)ær. Hovedstaven i p gaar udenfor Ramme¬ 
stregerne. Bistaven er krummet som i pessar. I + sidder Bi¬ 
staven langt nede paa Hovedstaven. Ordets Lydform viser, 
at Indskriftens Sprog er Østnorsk fra 13. Aarh. (se Noreen, 
Altnordische Gramni. I § 137 Anm. 1), hvad der jo nøje stem¬ 
mer med det Resultat, vi gennem Runeformer og andre Sprog¬ 
former er naaet til. 

I Old-Østnorsk lyder da Indskriften: 

Porstæin Bræidi ræist runar dessar å pikiz dagum . 

. mikit gaman af Joannom um morginin dær. 

»Torsten Brede ristede disse Runer i Pinse. 

[han havde] megen Gammen af Johanne om Morgenen dér«. 

Den Væg, paa hvilken Torsten har ristet Indskriften, 
frembyder et broget Skue. Her er Ristninger af Kors og 
Faner(?), Træer og Lysestager(?). En lang »Indskrift« be- 
staar af lodrette Streger, af hvilke enkelte er krydsede; en 
anden Indskrift bestaar af skødesløst ridsede Majuskler; des¬ 
uden findes mange mindre Ristninger med temmelig ube¬ 
stemmelige Tegn. Blandt disse kan to smaa Runeindskrifter 
læses. 

» 

Den ene har vistnok Torsten Brede ristet; Runeformerne 
har nemlig ganske samme Karakter som i den lange Ind- 

skrift, blot er de adskilligt større (3,8 Cm.). De indeholder 
Begyndelsen af Torstens Navn: 

t>5R*1T + , fiorstæ 

Den eneste Forskel er jo, at her er brugt Binderunen or T 
hvor Hovedindskriften har to Enkeltruner. Hvorfor Torsten 



Fig. 13. 

Tornby-Kalkristning II. Vs. 


ikke er naaet videre — eller om det 
muligvis er en anden, der er begyndt 
at kradse hans Navn efter og har op¬ 
givet det igen — kan naturligvis ikke 
afgøres. 

Den anden Indskrift bestaar kun 
af følgende tre Huner : 


De enkelte Stave er meget brede og synes snarere udførte 
med en Pind i den vaade Kalk end med Kniv. Alle tre Ru¬ 


ner har højst paafaldende Former, og 
deres Lydværdi er derfor meget tvivl¬ 
som. 1. Hune er et stunget p med to 
Punkter. Da det begynder Indskrif¬ 
ten, har det næppe som det alminde¬ 
ligere I 3 , der træffes i enkelte svenske 
Indskrifter, Betydningen d 1 ; snarere 
er de to Punkter rent dekorative lige- 



Fig. 14. 


Tornby-Kalkristning III. Vs. 


som i ? paa de egentlige Runestene, der jo bruges i ganske 
samme Betydning som V (DRm. I, S. xxx). 2. Hune ligner 
nærmest et og 3. Rune maa vist snarest tolkes som m (T), 
med mindre det skulde være en eller anden Binderune. Den 


naturligste Læsning af de tre Runer er: pam. Om hele Ind¬ 
skriften har haft nogen Mening — et Navn, et Kælenavn, 
en forkortet Sætning — anser jeg for meget tvivlsomt. Men 
da den ligesom Hovedindskriften synes at være ridset, mens 
Kalken var vaad, har begge sikkert været samtidige. 


1 Se: Wimmer, Døbefonten i Åkirkeby S. 68 fig. Fra danske Indskrif¬ 
ter kendes en mærkelig t>-Form, ^ (Give-Glasrude), Lydværdien af denne 
er ogsaa usikker (DRm. IV, S. 233). 

Den gennemførte Brug af det yngste Runealfabet og den 
unge østnorske Adverbialform pær (for ældre par) viser, som 
allerede nævnt, at Indskrifterne ikke kan være ældre end 
13. Aarh. Vanskeligere er det at finde en Grænse ned i Tiden; 
thi ogsaa i senere Tid finder man i norske Kirker Indskrifter, 
hvis Sprog og Runeformer stemmer overens med Tornby- 
Indskrifterne. Imidlertid maa det anses for sandsynligt, at 
<ie gotiske Kalkmalerier, som har dækket dem, ikke er yngre 
end fra omkr. 1400 og snarest en Del ældre. Man tager derfor 
næppe fejl ved at sætte Indskrifterne til Tiden mellem c. 1250 
og c. 1350. 

8. ASMINDRUP-KALKRISTNINGER. 

Asmindrup Sogn, Merløse Herred, Holbæk Amt. 

I Sommeren 1909 opdagedes ved Afdækning af Kalk¬ 
malerier i Asmindrup Kirke forskellige Runeindskrifter ind¬ 
ridsede i Kalken i Korets Nordvæg omtrent i Mandshøjde. 
I Forbindelse med disse fandtes — ligesom i Tornby Kirke 
— en Del billedlige Fremstillinger: en Hest, Blade, geometri¬ 
ske Figurer o. a. 

Figurmaler Eigil Rothe, der ledede Afdækningen, har ta¬ 
get nogle fortræffelige Afstøbninger af Indskrifterne. Det er paa 
Grundlag af disse, nedenstaaende Skildring og Tolkning gives. 

Den største Indskrift er 85 Cm. lang. Runernes Højde er, 
som Gengivelsen (Fig. 15) viser, meget vexlende (6—10 Cm). 
Indskriften er ridset i den haarde Kalkpuds uden Omhu. 
Rammestreger findes ikke, Runerne hopper da ogsaa op og 
ned, som de bedst kan. Som Skilletegn bruges et enkelt 
Punkt. Indskriften maa læses: 

14KI * RIH1+(P+) H (T)IK * BH-nTHYlHn •TI'** 

Med latinske Bogstaver: 

toki • ristæ{>æ • inik • pa • ulsmisu • dag* 

Om de enkelte Ord- og Runeformer kan følgende nævnes: 

1. 14Kl, toki, d. e. T6ki. Alle Runer fuldstændig tyde¬ 
lige. Navnet et af de almindeligste i Danmark. 

2. RIH1 + (t> +), r i s t æ f) æ , d. e. ristæåæ. De fem første 
Runer er helt bevaret; sjette Rune er ødelagt paa Midten, 
men det inderste af Bistaven skelnes, saa Runens Værdi er 
utvivlsom. Om syvende Rune er + eller i, kan ikke afgøres. 
Formen ristæåæ (risteåæ) afgiver det ældste Exempel paa 
Verbets Overgang fra 2. til 4. svage Klasse, og viser, at Rune¬ 
indskriften næppe kan være ældre end c. 1300. 

S. ('t')IK, mik »mig«. Alle tre Runer er, omend noget be¬ 
skadigede, utvivlsomme. 

4. BH, pa, d. e.på »paa«. Begge Runer er meget tydelige; 
/>-Formen svarer til den i danske Indskrifter gængse. Præp. pa 
(< upp å) træffes først i Haandskrifter fra c. 1300 (AM. 187. 8°). 

5 — 6. nrhYmn tfY, ulsmisu • dag, d. e. Ulsmissedag, 
»St. Olavs Messe« d. 29. Juli. Runerne i første Ord er fuld¬ 
stændig tydelige. Tværstregen i H er opadgaaende, mens den 
i ristæåæ var nedadgaaende (S). I andet Ord er Punktet i T 
svagt; en Ridse over venstre Bistav muliggør derfor Læs¬ 
ningen Anden Rune har den sjældne a-Form F, som fra 
danske Indskrifter kun kendes fra Mønsted-Stenen II 1 2 . I pa 
findes derimod den almindelige Form H. 

Formen Ulsmisse, Olsmisse, findes langt ned i efterkatolsk 
Tid (se Kalkars Ordbog III, 288). Hvor tidligt den sammen- 
trukne Form bruges, véd jeg ikke, men Asmindrup-Ind¬ 
skriften afgiver sikkert det ældste litterære Exempel herpaa *. 
I dag er Dativendelsen tabt. 

Hele Indskriften lyder altsaa: 

Toki ristæåæ mik på Ulsmissudag. 

»Toke ristede mig St. Olavs Messe.« 


1 I Norge findes denne u-Form f. Ex. i en af Runeindskrifterne i 
Trondhjem-Domkirkemur (Undset, S. 15, Nr. XVII). Runeformerne i 
denne Indskrift har. naar undtages s-Runen, i det hele stor Lighed med 
Asmindrup-Indskriftens. 

2 Paa en Runeindskrift (vist fra Beg. af 14. Aarh.) i Borgund Stavkirke 

i Norge staar: por ir raist runar pissar pan olau misso . 

(Nicolaysen, S. 449). 

Hvem »mig« er, fremgaar 
imidlertid ikke af Indskrif¬ 
ten. Som en Mulighed skal 
jeg nævne, at Pronomenet 
kan hentyde til den Hest, der 
er ristet lige over Indskriften 
(se Fig. 17). Formlen vilde i 
saa Fald svare til de meget 
almindelige Indskrifter paa 
Klokker, Fonter, Røgelsekar 
og Kirke-Stene: »N.N. gjorde 
mig«, »N.N. skænkede mig« 
o. s. v. Af danske Exempler 
herpaa kan nævnes Mester 
Martins Døbefonter i forskel¬ 
lige skaanske Kirker med Ind¬ 
skriften :»Martin gjorde mig«, 
Mester Jacob Røds fynske Rø¬ 
gelsekar med Indskriften »Me¬ 
ster Jacob Rød gjorde mig«,og 
Pjedsted-Kirkekiste med Ind¬ 
skriften: »Gunne Smed gjorde 
mig« (DRm. IV, S. 107 fig., 
S. 113 flg., S. 147 flg.). Sna¬ 
rere tror jeg dog, at »mig« 
hentyder til hele Indskriften. 
En fuldstændig Parallel her¬ 
til vilde vi i saa Fald have 
i en Indskrift paa Væggen i 
Throndhjem Domkirke. Den 
lyder: 

-lYnnt *Hh RiHit rir* rn 

HI*H 

Ånuinde han riste mik. Gud 

siyn i! 

Indskriften er meddelt af Undset i hans (og Bugges) Aih. om 
Indskrifterne i Throndhjem Domkirke, men Forf. omtaler 
ikke Indskriftens Nationalitet 1 . Højst mærkeligt er det dog 
i en norsk Indskrift fra 13. Aarh. at træffe den svage Præte¬ 
ritumsform riste — i de talrige andre norske Indskrifter fra 
den Tid bruges allid raist, ræist, reist — samtidig med, at 
Indskriften bruger den ældre s-Form, H, som i norske Ind¬ 
skrifter dengang regelmæssigt havde Lydværdien c eller z, 
mens s betegnedes ved den yngre korte s-Form (*,a). Der¬ 
imod passer baade Sprogformen riste og Runeformen H ganske 
til danske Indskrifter fra 13. Aarh. Jeg er derfor tilbøjelig til 
at tro, at ligesom den før omtalte Runeindskrift i den jydske 
Landsby-Kirke skyldes en Nordmand, saaledes skyldes denne 
Runeindskrift i den norske Domkirke en Dansk*. 

Foruden denne større Indskrift er der paa samme Væg 
i Asmindrup Kirke ridset tre mindre Indskrifter. 

Til højre for den store Indskrift findes en længere Ind¬ 
skrift, bestaaende af to Rækker smaa skødesløst indhugne 
Skrifttegn, der er anbragte imellem enkelte Rammestreger; 
dens Længde er c. 30 Cm., Skrifttegnenes Højde l 1 /*—2 l /t Cm. 

Indskriften er fordelt i to Linjer. Den øverste læser jeg: 

nr i - in * h i r r hinm - nr - Rmr*Mt 

Om de enkelte Ord og Runer bemærkes følgende: 

1. 14KI, toki, Toki. Formodentlig den samme Toke, 
som har ristet den større Indskrift. Alle Runer fuldstændig 
tydelige. 

2. I+'I, toki, fo/r(i?). Tolkningen heraf er usikker. Efter 
de tre første tydelige Runer tok følger en lige Stav, der ikke 
naar helt op til Rammestregen. Da Ordet fo/c, 3. Pers. Sg. 

1 Se Undset, S. 10 og PI. I Fig. 5. 

2 Åmunde er et gammelt dansk Navn (DRm. i Nr. 13). Muligvis har 
samme Åmunde endnu et Sted i Throndhjem Domkirke ristet sit Navn. 
Her staar nemlig HYn HI. am un ti (Undset, S. 17). Da ingen Gengivelse • 
findes af denne Indskrift, kan jeg dog ikke se, om Hunernes Form viser 
Lighed med- den længere Indskrift. Ifølge Undset synes t i den ene Ind¬ 
skrift at være stunget, i den anden ikke. 

Præt. Ind. af taka , vilde give 
god Mening, skyldes formo¬ 
dentlig den følgende Stav Fejl 
fra Runeristerens Side; paa¬ 
virket af det første Ord toki 
har han tankeløst ogsaa i det 
andet Ord villet føje i til tok, 
men har opdaget sin Fejl paa 
Halvvejen; derfor den ufuld¬ 
endte Stav. 

3. HI IT, silf »Sølvmønt«. 
Alle fire Runer er fuldstæn¬ 
dig tydelige; Tolkningen er jo 
ogsaa utvivlsom ; silf er Acc. 
af silf Neutr. (ældre silfr). 

4—5. Hl NH, at lani. 
Første Rune er et meget tyde¬ 
ligt a. I anden Rune gaar der 
en — sikkert uvedkommende 
— Tværstreg over Hoved¬ 
staven; men nogen Forskel 
paa Stave og Ridser eller Af- 
flisninger er der ikke i denne 
Indskrift, saa hvis Læsningen 
+1 var sproglig mulig, vilde 
den være palæografisk rime- 
ligst. Tredje Rune er et tyde¬ 
ligt T. Fjerde og femte Rune 
er Hf, men i begge Runer 
er Bistaven ved Skødesløs¬ 
hed forlænget tværs gennem 
Hovedstaven, saa Runerne 
kunde læses + 4, hvad der dog 
for a-Runens Vedkommende 
vilde være sprogstridigt, da 

Aarb. f. nord. Oldk. og Hist. 1913. 

Substantivet »Laan« ikke vilde have Omlyd, og man jo ved 
at læse + for A vilde faa Formen læm’, og for n-Runens Ved¬ 
kommende vilde være palæografisk usandsynligt, da n i 
Asmindrup-Indskriften har den yngre Form f, ikke den ældre 
+. Udtrykket at låni »til Laans« er sprogrigtigt (v. S. a. det 
vistnok yngre Udtryk til låns). Som det ses, er Dativendel¬ 
sens -i bevaret i låni, mens det var tabt i dag, hvad der 
viser de opløste grammatiske Forhold paa Indskrift-Tiden. 



Fig. 17. Asmindrup-Kalkristning III. 2 /s. 


6.. AT, af. Ogsaa her er Bistaven i a-Runen fortsat ud¬ 
over Hovedstaven. 

7. R + m*WU rægnildu. Alle Runer og Runestave er 
tydelige; kun er det usikkert, om d-Runen skal læses ^ eller 
T maa sikkert opfattes som IT, næppe som Hf, med ud¬ 
visket Bistav. Sidste Rune kan kun læses H (ikke I efter¬ 
fulgt af Rammestregsafslutning). I rægnildu har vi Dativ¬ 
formen af Kvindenavnet Rægnild, olddansk Ragnhildr (se 
DRm. IV S. lix). 

Hele Indskriften gengiver jeg altsaa: 

Toki tok silf at låni af Rægnildu. 

»Toke tog Sølv til Laans af Ragnhild.« 

En lignende Indskrift kendes næppe andetstedsfra. Den 
synes en Smædeskrift. En af Tokes Kammerater har 
drillet ham med at skrive, at han har laant Penge af Ragn- 

Fig. 18. 

Asmindrup-Kalkristn. IV. 2 /*. 


hild. At det ikke er Toke selv, der har ridset denne Indskrift, 
viser Forskellen mellem Runernes Karakter og Former i 
denne og den større Indskrift (sml. især d- og o-Runen). 

I anden Linje er Skrifttegnene ridset saa skødesløst eller 
ubehjælpsomt, at deres Værdi ikke med Sikkerhed kan be¬ 
stemmes, skønt Ridserne er meget vel bevarede. Tegnene er 
en Blanding af Runer og latinske Bogstaver, saa vidt det kan 
skønnes, uden egentlig Mening. De maa nærmest betegnes 
som Ridse-Øvelser, eller som Undset skriver om nogle norske 
Indskrifter af lignende Art: de er vel 
bare Rablerier (anf. Afh. S. 21). Noget 
Tolkningsforsøg af denne Del af Ind¬ 
skriften vil vist derfor være ørkesløst. 

Den tredje Indskrift, der findes ved 
Siden af Hesten, lyder: 

Hl + T, atæl. 

1., 3. og 4. Runes Form er utvivlsom; 

2. Rune kan derimod læses baade (i) og (d). Hele Ind¬ 
skriften tolker jeg som det fra Sverrig — men vistnok hidtil 
ikke fra Danmark — kendte Mandsnavn Atal 1 . Hvis her 
skal læses Adæl, vilde Indskriften vise Exempel paa Over¬ 
gangen d i Efterlyd, en Udvikling som sporadisk findes i 
de ældste danske Haandskrifter (se min »Studier til det danske 
Rigssprogs Historie« S. 74 flg.). At en Mand indridsede sit 
Navn i en Kirkemur, haves der adskillige Exempler paa ogsaa 
andetstedsfra (se Undset, anf. Afh. Nr. VII og Nr. XXV). Som 
en usikker Formodning skal jeg nævne, at Atæl (Adæl) kunde 
være Hestens Navn. 

Noget fra denne Indskrift læser man følgende Runer: 

/R + 4PH, aræhgs 

Runernes Form og Lydværdi er utvivlsom, men Betydningen 
af hele Indskriften er naturligvis højst tvivlsom. Med Sikker¬ 
hed tør man dog paastaa, at her ikke staar et enkelt Navn. 
Derimod synes det rimeligt at søge Runeristerens Navn 


1 Se Lundgren S. 19. 

i Indskriftens Begyndelse. Jeg finder det i de første tre Runer 
arce, det fra danske Stednavne velkendte Mandsnavn Are (se 
O. Nielsen, Olddanske Personnavne S. 5). De tre sidste Rnner 
maa da nødvendigvis være en forkortet Sætning, idet de jo 
intet Vokaltegn indeholder. Snarest maatte vi vente at finde 
Begyndelsesbogstaverne i et Udsagn om, at Are har ristet 
Runerne, efterfulgt af en Beskærmelsesformular. Med Hen¬ 
blik paa den foran omtalte Indskrift fra Throndhjem Dom¬ 
kirke foreslaar jeg følgende Tolkning: 

Aræ h(ågg). G(ud) s(ignæ)! 

»Are huggede Runerne. Gud velsigne ham!« 

Alle fire Indskrifter er efter Runeformerne at dømme 
samtidige; de maa tidfæstes til Slutningen af 13. eller Beg. 
af 14. Aarh., hvad der ogsaa stemmer med, at de sad under 
de ældste gotiske Malerier. 


AFSLUTTENDE BEMÆRKNINGER. 

I det sidste Femaar er der altsaa fremdraget 3 Runestene 
og Runestensbrudstykker fra Nørrejylland: Hurup-Stenen, 
Randers-Stenen II og et større Brudstykke af den berømte 
længst forsvundne Landerup-Sten. Alle tre Stene er fra 
den egentlige Runestensperiode i Jylland (Slutn. af 10. og 
Beg. af 11. Aarh.). I Sydsjælland er fundet et Brudstykke af 
en stor Runesten fra Midten af 10. Aarh: Aasø-Stenen, og 
paa Bornholm er fundet en meget høj og fuldstændig bevaret 
Runesten fra anden Halvdel af 11. Aarh. Indskriften paa 
denne Sten, Bodilsker-Stenen IV, viser med større Sikker¬ 
hed end nogen anden i Danmark funden Runesten svensk 
Nationalitet, mens Stenarten viser, at Stenen er hugget og 
Indskriften ristet i Danmark. 

Sprog og Indhold paa disse fem Stene stemmer fuld¬ 
stændig overens med Hovedparten af danske og svenske 
Runestene; dette gælder ogsaa den sjette af de foran be¬ 
handlede Indskrifter, Flarup-Stenens. Som det var at 
vente, øger de dog det kendte Runevokabular med enkelte 

hidtil ikke paaviste Navne; disse er de fra andre old- og 
middel-danske Kilder kendte Mandsnavne: Suni (Flarup), 
Pérmådr (Hurup) og mulig Aggi (Randers), samt Tilnavnet 
Næfi (Aasø), desuden to fra den nordiske Litteratur ukendte 
Navne: Mandsnavnet GéRléfi (Flarup) og Kvindenavnet Bo- 
tiråa (Bodilsker), begge dog sammensat af kendte nordiske 
Navneled (Gceh-, Bot-, -læifi-,-riåa). 

Af langt større Interesse end disse egentlige Runestene, 
der kun har bekræftet, hvad vi vidste om Sprog og Sæd i 
10. og ll.Aarh., er de Indskrifter, der er fundet paa Kirke¬ 
mure og Vægge i Nordjylland og Nordsjælland. 

Fuldstændige Paralleller i kendte danske Runeindskrifter 
har Indskriften paa Søndbjærg-Sokkelsten fra Beg. af 
13. Aarh.: Bygherren og Bygmesteren, der rister deres Navn 
og deres Daad i selve Kirkebygningen. Navnet Skialm og 
Verbet waldæ tilfører dog Runeordsamlingen nyt Stof. Gan¬ 
ske uden Sidestykke i Danmark er derimod de lange Rune¬ 
indskrifter paa Korvæggene i Tornby Kirke i Vendsyssel 
og i Asmindrup Kirke paa Sjælland. Disse overkradsede 
Kirkevægge med deres muntre Blanding af religiøse Formu¬ 
larer, enkeltstaaende Navne og profane Beretninger om hver¬ 
dagslige Begivenheder — og ind imellem dette Tegninger af 
Cirkler og Kors og Heste — minder mest af alt om de impro¬ 
viserede Indskrifter paa pompejanske Husmure. Naar man 
staar overfor en saadan Korvæg, hvor nogle unge Mennesker 
— Mursvende eller Klerke — i Kaadhed eller Kedsomhed 
har kradset med en Pind eller skaaret med en Kniv, hvad 
der i Øjeblikket faldt dem ind, kan disse over et halvt Aar- 
tusinde gamle Indskrifter virke paa en ejendommelig levende 
Maade. Det er, som Kirken blev befolket. 

Hensigten med disse Indskrifter har sikkert været meget 
forskelligartet. Den simpleste Form for Indskrifterne er et 
enkeltstaaende Navn. Dette er muligvis, som Undset i sin Afh. 
om Indskrifterne i Throndhjem Domkirke hævder, blevet 
indhugget, fordi Runeristeren har ment, at den, hvis Navn 

var ristet i selve Gudshuset, maatte beskærmes af de hellige 
Magter. Der vilde i saa Fald være en religiøs Sammenhæng 
mellem disse middelalderlige Navneristninger og Indskrif¬ 
terne paa de ældste Runestene, hvor man uden Tvivl mente 
at værge den døde mod onde Vætter ved at riste hans Navn 
i den viede Sten. At her ikke har været Tale om Mindesten 
som i senere Tid, hvor Indskriften skulde holde den Dødes 
Navn i Hævd hos Menneskene, er sikkert, idet disse ældste 
Stene har haft Plads inde i Gravhøjen. Muligt er det jo 
imidlertid ogsaa, at de enkeltstaaende Navne paa Kirke¬ 
væggene er et Udslag af en ogsaa fra senere Tider kendt Til¬ 
bøjelighed til at ridse og skrive sit eget Navn, hvor Lejlighed 
gives, en Tilbøjelighed, der dog maaske ikke er uden histo¬ 
risk Forbindelse med hin religiøse Overbevisning. 

Det var meget almindeligt, at man til Navnet føjede Med¬ 
delelse om, at man havde ristet Runerne, og at Indskriften da 
sluttede med en Beskærmelsesformular. 

Exempel paa et enkeltstaaende Navn findes i Asmin- 
drup-Indskriftens Atal ligesom i Throndhjem Domkirkes 
Sigurdr og Åmundi. Hertil kunde føjes Indskriften i Muren 
i Aal-Kirke i Jylland, der bestaar af Mandsnavnet Biomi. 
Jævnføres kunde maaske ogsaa Indskriften i Søborg Kirke¬ 
mur: »den f(agre) Yrsa«, hvor Runeristeren har søgt Be- 
skærmelse ikke for sig selv, men for en, der stod ham nær 
(DRm. IV S. 199 og S. 201). 

Exempel paa Indskriftformlen: »N. N. ristede disse Ru¬ 
ner« findes i Asmindrup-Indskriftens: »Toke ristede mig 
(o: Indskriften) paa Olsmessedag«. Jævnføres kan Indskrif¬ 
ten fra Pj ed sted Kirke >Laj ristede « (DRm. IV S. 177) og 
fra Tinn Kirken i Norge: » Torsten Benger ristede disse Runer 
den Søndag som var næst Julen« (Nicolaysen S. 220) ligesom 
Throndhjem Domkirkes: » Thorvald og Sigurd ristede disse 
Runer « (Undset S. 10) og Østre Slidre Kirkes: » Erling Aane- 
søn ristede disse Runer « (Nicolaysen S. 754). 

Hvis mit Tolkningsforsøg af Asmindrup-Indskriftens 

aræhgs har truffet det rette, har vi her Exempel paa en utve¬ 
tydig religiøs Indskrift: »Are huggede (Runerne), Gud signe 
(7iam^/«,dervildesvaretilden,som jegtror, danske Indskrift 
fra Throndhjem Domkirke: »Åmunde han ristede mig, Gud 
signe (ham)% (Undset S. 10). Disse religiøse Indskrifter kunde 
have en meget indtrængende Form. Saaledes lyder en Ind¬ 
skrift i Throndhjem Kirken: »Gud vogte paa Dig, Runnolv 
Sigmundssøn, nu og stedse /« (Undset S. 15), hvad der dog 
synes spagt mod denne Indskrift: »Gud og den hellige Kong 
Olav hjælpe den Mand, som ristede disse Runer, med sin For¬ 
bøns hellige Ord « (Undset S. 13). »Gud« har her som ofte i 
Middelalderen Betydningen »Kristus«. 

Asmindrup Kirkevæg gav jo imidlertid ogsaa Exempel 
paa en ganske profan Indskrift: » Toke tog Sølv til Laans af 
Ragnhild «. Ligesom denne Indskrift næppe kan være ristet 
til Glæde for Toke, saaledes har den, der i Vang Kirke i 
Norge har ristet Indskriften: » Endride skar Olafs Søn slemt i 
Lillefingeren «(Undset S. 21) uden Tvivl villet smæde Endride. 
Jævnføres hermed kan Nidverset paa Træpinden i Aardal 
(AardalS.30flg.) og Indskriften paa en af Kirkestolperne sst.: 
*Gud hjælpe Dig, dit Drog!«, — hvis Bugges Tolkning da her 
er rigtig (anf.Afh. S.37). Derimod synes Torsten Bredes Rune¬ 
ristning i Tornby-Kirke rent berettende. Han fortæller lige¬ 
frem, at han ristede Runerne den og den Dag, da der fandt 
den og den Begivenhed Sted. Et Sidestykke hertil har man 
i Indskriften fra Vinje Kirke: » Sigurd Jarlssøn ristede disse 
Runer Lørdagen efter Botolfsmesse, da han færgede herhid og 
ikke vilde gaa til Forlig med Sverre, sin Faders og sine Brødres 
Banemand «. (Nicolaysen S. 231). 

Kalkristningerne fra Tornby- og Asmindrup-Kirke er da 
i ingen Henseende enestaaende. Naar man i Danmark ikke 
tidligere har fundet lignende Indskrifter, er det, fordi de kun 
kan komme frem ved Afdækning af Kalkmalerier. I Norge 
findes de allerfleste Indskrifter i de gamle Stavkirker, hvor 
de med Kniv er skaaret i Træværket, der aldrig har været 

tildækket. Kalkristninger er derimod overmaade sjældne 
ogsaa her. Men det er vel sandsynligt, at fremtidige Under- 
søgelser af de nu overkalkede Kirker fra Middelalderen vil 
bringe adskillige ny Runeindskrifter for Dagen. 

Mens man i Norge har en rig Haandskriftlitteratur fra 
12. og 13. Aarh., saa en enkelt Runeindskrift fra den Tid 
intet nyt Sprogstof kan føje til det kendte, er det anderledes 
i Danmark. Ikke blot øger næsten hvert Ord i Asmindrup- 
Ristningerne vort Runevokabular, men Indskrifterne giver os 
ogsaa Bidrag til vort Kendskab til Lyd- og Bøjningsformer 
i 13. Aarh. En Lydform som Ulsmissudag, en Bøjningsform 
som ristædæ kender vi ikke fra hin Tids Haandskrifter; og 
vi vidste ikke og havde intet Middel til at vide, at de fandtes 
i Tidens Sprog. 

De ældste foran skildrede Runeindskrifter viser os dansk 
Sprog paa en Tid, da dets Forskellighed fra de øvrige nor¬ 
diske Sprog kun i ringe Grad havde faaet Udtryk i Skrift. 
Fra disse Indskrifter til Indskrifterne fra Slutningen af 
11.—13. Aarh. er der sket en gennemgribende Udvikling i 
Skriftsproget: i disse yngre Indskrifter finder vi fuldgyldigt 
Udtryk ikke blot for det danske, men i det hele for de nor¬ 
diske Sprogs Særpræg. I Bodilsker-Stenen og Tornby-Rist- 
ningerne, i Søndbjærg-Sokkelsten og Asmindrup-Ristningerne 
har vi ypperlige og utvetydige Exempler paa Svensk og 
Norsk, Jydsk og Sjællandsk i tidlig Middelalder. 

SØNDERJYLLANDS STENALDER. 


VED 

SOPHUS MOLLER. 


Den ældste og ældre Stenalder. 

D en der agter paa Oldtidens Minder, som de møde Blikket 
ved Vei og Strand, som de drages op af Ploven og ligge 
fremme i Samlingerne, vil først begjære almindelig Kundskab 
om Sagerne i hele Landet; men derefter vil han høre nærmere 

om den enkelte Landsdel og sin egen Egn. Saaledes ogsaa den, 

% 

der samler og tyder Oldtidens Minder; fra den store Oversigt vil 
han vende sig til den enkelte Landsdel og der fremsøge, hvad 
den særlig har at byde. Skriftersom »Vor Oldtid« og »Ordning 
af Danmarks Oldsager« maa naturlig vexle med Undersøgel¬ 
ser som »Vei og Bygd«, der behandler Midtjylland, og »Vend- 
syssel-Studier*, der ligeledes gjælde et mindre Omraade. 

Til saadan nærmere Behandling egner Sønderjylland sig 
fuldt saa godt som nogen anden Del af Oldtidens danske 
Land. Bigt paa Minder som de andre Omraader, stillet yderst 
ved Grænsen af vore Fædres Jord, afvexlende i Natur, som 
det er, fra Østkystens Lerbakker til Sandflader og Kjær i 
det Indre, fra de skovkrandsede Fjorde til Vesterhavets 
Marsk og Klitter, frembyder dette Land Oldtidsforhold, der 
ere lige oplysende og let forstaaelige. Alt hvad der særlig er 
at se i Søndeijylland, og hvad der her er at fremhæve, skal 
blive fremstillet i disse Undersøgelser, og det indgaaende, 
naar det behøves. Men hvad der gjælder for hele det gammel¬ 
danske Omraade, de almindelige Forhold og den fælles Ud¬ 
viklingsgang, dette maa søges i de Skrifter, hvori Nordens 
og Danmarks Oldtid er bleven samlet fremstillet 1 . Hvad der 

1 Særskilt om Sønderjylland, se Worsaae, Slesvigs eller Sønderjyl¬ 
lands Oldtidsminder, 1865. 

Aarb. f. nord. Oldk. og Hist. 1913. 12 

allerede er rigtig fremsat, skal ikke blive gjentaget; kun maa 
et og andet medtages til bedre Forstaaelse af Forholdene i 
Sønderjylland. Thi mod Nord er der et saa nøie Sammen¬ 
hæng, at det maa siges, at Oldtiden i denne Landsdel kun 
er forstaaelig nordfra set. Hvem skulde forstaa Stenalderens 
Gravminder uden den, som er hjemmevant mellem dem, 
eller Gravhøienes Beliggenhed uden at kjende de tilsvarende 
Forhold i Egnene nord for Kongeaaen, hvem anden saa at 
sige tyde de danske Runer, der kun læses paa Sten nord for 
Eideren. 

Men mange ere de Oldtidens Runer, som kun staa her, 
eller ialfald først ere opdagede og tydede i Danmark. Strax 
ved de ældste Tider, de første Minder om Menneskets Til¬ 
værelse i Norden, møder dette Forhold. Man havde længe 
formodet, at visse Redskabsformer, der allerede i Mængde 
fandtes i Nationalmuseet, hidrøre fra et eget Tidsafsnit forud 
for det hidtil kjendte og fuldt oplyste 1 ; men der maatte 
længe ventes paa et indholdsrigt og bevisende Fund. Da det 
saa fremkom i 1900, fra en Mose paa Sjælland, var Sagen 
strax klar 2 . 

Til den ældste Tid henhøre eiendommelige, tandede Ben¬ 
odde til Kastespyd og Fiskelystre, forskjellig formede Øxer 
og andre Sager, gjorte af Dyreknogler og Takker, hvorimod 
Flinten endnu ikke benyttedes i større Omfang. Ukjendt var 
endnu Forarbeidning af Lerkar; men der øvedes en egen 
Kunst. Ret sammensatte Mønstre, der vare hentede fra Flet¬ 
værk og Udsyning, bleve indridsede eller indborede, og og- 
saa Dyrebilleder dannedes undertiden, hvad der ganske 
svandt i den følgende Tid. 

I Sønderjylland findes intet større Fund fra denne Tid; 
men dette maa ikke undre. Faa have de været disse Folk, 
dette fremgaaer af Sagernes store Sjældenhed, og dertil om- 
streifende paa Fangstmænds Vis, saaledes at kun lidet blev 
efterladt paa hvert Opholdssted. Der haves, som alt nævnt, 

1 Vor Oldtid, S. 42. 2 Aarb. f. nord. Oldkynd. 1903, S. 148. 

kun eet samlet Fund med talrige Sager fra 
samme Plads. Ellers er det enkeltvis fund¬ 
ne Stykker, stadig optagne i Moser eller 
under Vand, hvor Sager af Knogler og 
Takker alene have kunnet bevares; de gik 
tabt paa disse Steder under Jagt paa Fugle 
og Fisk, eller under andre, tilfældige For¬ 
hold. For Slesvigs Vedkommende kan næv¬ 
nes, som fremkommen i en Mose i Hamme¬ 
lev Sogn, Haderslev Øster Amt, en Ben¬ 
harpun , der ganske svarer til Fig. 1, som 
gjengiver et af de største og bedste Styk¬ 
ker af denne Art, der overhovedet haves. 
To lignende ere fra Skjærbæk Sogn, Ha¬ 
derslev Vester Amt 1 . En Lystertand som 
Fig. 2, der ligeledes viser et særlig stort 
Stykke, er funden i Stranden ved Før. En¬ 
kelte andre opbevares i Museerne i Flens¬ 
borg og Kiel. 

Lignende tandede Benodde foreligge fra 
den sidste Istid i Vesteuropa; ogsaa der var 
det Stof, som benyttedes til Vaaben og Red¬ 
skaber, fortrinsvis Knogler og Takker, men 
af Rensdyret, som dengang var det vigtig¬ 
ste Jagt- og Nyttedyr. Fremdeles forekom¬ 
me i Vesteuropa fra Tiden efter Rensdy¬ 
rets Udvandring lignende Redskaber, til 
hvilke dog nu Hjorten ydede Stof. Naar 
hertil føies, at det ikke blot er paa den 
jydske Halvø og paa Øerne, at tilsvarende 
Sager findes, men ogsaa over det sydligere 
Sverige og i Kystlandene sønden om Øster- 

1 De anførte Stykker ere afbildede i Mestorf, 
Vorgeschichtliche Alterth urner. 

2 I Nationalmuseet, fra Sjælland og Jylland. 



Fig. 1—2. Benharpun 
og Lystertand. 2 /s. 2 

søen indtil det vestlige Rusland, da kan der ikke være Tvivl 
om, at disse Redskaber betegne eet stort Sammenhæng. 
Efterkommere af den Befolkning, der ved Slutningen af Is¬ 
tiden levede i Vesteuropa, have i det derpaa følgende Tids¬ 
rum bredt sig mod Nord og ere ogsaa naaede ind over vore 
Lande. Da alle de paagjældende Benredskaber, som her have 
kunnet bestemmes, ere af Elsdyrets og Hjortens Knogler og 
Takker, men ingen af Rensdyrets, maa det sluttes, at Men¬ 
nesket først er indkommet, efterat Rensdyret havde forladt 
vort Land. Muligt er det imidlertid, at nye Fund ville vise 
Menneskets Samtidighed her med Rensdyret; et og andet 
er fremkommet, som mentes at tyde herpaa, men ikke be¬ 
visende og intet fra Sønderjylland. Usandsynligt er det dog 
ikke, at Rensdyret, da det fra sydligere Egne trak ind over 
vort Land, hvor Skeletter og Takker i Bunden af Moserne 
vidne om dets Ophold, blev fulgt af Mennesket, for hvem 
det havde saa stor en Betydning. Imidlertid, hvad enten de 
første Mennesker optraadte her allerede dengang eller først 
senere i Elsdyrets og Hjortens Tid, vare de fremmede, af 
den oprindelige Folkeæt i Europa, lige i Levevis, Tankesæt 
og Sprog med den øvrige daværende Befolkning langt baade 
mod Øst og Vest. Det var ikke fra først af Landets egne 
Børn, der maatte arbeide sig frem fra ganske lave Tilstande; 
tværtimod raadede de, som deres Kunstøvelse og deres Red¬ 
skaber vise det, over en Udvikling og en Erfaring, som forud 
gjennem lange Tidsrum var vunden ude i Europa. Først 
under Opholdet her i Landet dannedes et eget Folk ned 
gjennem Tiderne. 

Det første Skridt hertil spores i det paafølgende Tidsaf¬ 
snit, som pleier at kaldes den ældre Stenalder eller Af¬ 
faldsdyngernes Tid. Ogsaa her var det nye Fund, som 
50 Aar tidligere førte til Opdagelsen af et eget Afsnit af Men¬ 
neskets Historie, der længe har staaet som Indledningen til 
Oldtiden, medens det nu ses, at det umiddelbart fortsætter 
den ældste Stenalder eller Benharpunens Tid. Det 

var de store Affaldsdynger med Skallag ved Kattegats Fjorde 
og Bugter, som baade fra først af viste Vei og senere fortsat 
have ydet saa rige Fund, at denne fjærne Tid er nok saa 
godt kjendt som nogen senere Del af Oldtiden 1 . Men meget 
paafaldende er det da, at der til det Tusindetal af Redskaber, 
som efterhaanden ere optagne i Affaldsdyngerne, for Søn¬ 
derjyllands Vedkommende kun svarer nogle faa og enkeltvis 
fundne Øxer af Flint og Hjortetak. En Affaldsdynge med 
Skallag fra den ældre Stenalder er endnu ikke truffen. 

Vel er der nogle Steder ved de østlige Kyster fundet Lag 
med de sædvanlig forekommende Skaldyr, Østers, Hjerte¬ 
musling, Blaamusling og Strandsnegl, saaledes navnlig ved 
Sønderballe i Hoptrup Sogn, hvor Laget har en Tykkelse af 
1 M. og indeholder Flint. Stedet er ved det nu tilgroede Ind¬ 
løb til Hopsøen, som fordum stod i Forbindelse med Gjenner 
Bugt. Skallaget ligger ved Foden af en Banke, tæt ved den 
moseagtige, dyrkede Eng, som nu afspærrer Søen fra Stran¬ 
den. Der er imidlertid saavidt vides hverken her eller andet¬ 
steds i forskjellige mindre Skallag ved Kysten truffet noget 
af de for den ældre Stenalder eiendommelige Redskaber, 
men rigtignok heller ikke noget Stykke, der bestemt taler 
for at henføre disse Lag til en senere Tid. Just denne Fattig¬ 
dom paa egentlige Redskaber er imidlertid et Særkjende for 
de Skallag i Jylland og paa Sjælland, der bevislig hidrøre 
fra den senere Stenalder. Ligesaa liden Grund der er til at 
henføre Laget ved Sønderballe eller nogen anden hidtil kjendt 
Affaldsdynge i Slesvig til den ældre Stenalder, ligesaa liden 
Udsigt er der vistnok til, at der fremtidig vil findes Lag af 
denne Ælde. Der er nemlig gjentagende blevet søgt og gravet 
i Løbet af mange Aar, og naar da de Redskabsformer, der 
stedse i stort Antal findes i de ældre Dynger, ikke have vist 
sig, tør det sikkert sluttes, at de heller ikke fremtidig ville 
komme. Hvad der hidtil er truffet, maa være Lag fra en 

1 Se: Affaldsdynger fra Stenalderen i Danmark, af A. F. Madsen og 
Flere, Kjøbenhavn 1900. 

yngre Tid; det vides, at Ophobninger med Skaldyr og ogsaa 
med Østers i saadan Mængde, at de udgjøre Hovedbestand- 
delen af Laget, dannedes ikke blot i den yngre Stenalder, 
men endnu langt ned i Jernalderen. 

Men denne Mangel paa Affaldslag fra den ældre Stenal¬ 
der maa have sin Grund, og den ligger klart. Det er alene 
omkring Kattegat, at Affaldsdyngerne ligge paa tørt Land i 
større eller mindre Afstand fra Kysten, idet der her er fore- 
gaaet en Hævning af Landet. Allerede ved Aarhus ere den 
ældre Stenalders Fund vanddækkede, og sydefler fremdrages 
de paa dybt Vand ved Kolding og endnu dybere ved Svend¬ 
borg og ved Marstal paa Ærø; mod Øst, paa Lolland, ligge 
de høiere, men dog ogsaa her under nuværende Vandstand 1 . 
Paa tilsvarende Maade har et ældre Stenalders Fund i Kieler 
Fjord været dækket afVandet. Det er herefter ikke tvivlsomt, 
at ogsaa de mellemliggende, sønderjydske Kyster maa være 
sænkede. De Affaldslag, som i den ældre Stenalder sikkert 
nok bleve ophobede her, maa nu ligge overdækkede af Havet. 

Det beroer paa Forholdene, om Fund, der ere saaledes 
skjulte, komme frem for Dagen. Der maa foretages Uddyb- 
ningsarbeide just paa Stedet for den gamle Boplads, som 
dette tilfældig har truffet sig ved Kolding, ved Svendborg og 
ved Marstal. Ogsaa er der ved Uddybning i Flensborg Fjord, 
udfor Marinestationen og ved det nye Skibsværft, fremkom¬ 
met Hjortetaksøxer af den ældre Stenalders Art, og ligeledes 
er der i Haderslev Fjord optaget et Brudstykke af en Hjorte- 
taksøxe og en Flintøxe fra ældre Stenalder; men disse faa 
Stykker kunne ikke bestemt angive, at der de paagjældende 
Steder har været en Boplads, eller bringe egentligt Bevis for 
en Sænkning af Landet. Der er inderst i flere Fjorde, hvor 
Byer nu ligge, i Aarhus, Horsens og Kjøbenhavns Havn, 
blevet optaget ret mange Sager fra forskjellige Afsnit af Sten¬ 
alderen ; disse Steder vare søgte dengang ligesom nu. Saaledes 

1 Se herom A. P. Madsen og Flere, Affaldsdynger fra Stenalderen. 
Sophus Muller, Vor Oldtid, S. 18 flg.; Aarbøgerf. nord.Oldkynd., 1906, S.l. 

kunde det ogsaa staa med de nævnte Sager fra Flensborg og 
Haderslev Fjord, ligesom med de Hjortetaksøxer, der ere 
fundne dybt i Aaen ved Husum, dels ved Sluseanlæg, dels ved 
Grundgravning til Jernbanebroen 1 . Bestemte Beviser for en 
Landsænkning give hverken disse eller forskjellige andre 
Fund, der ere mere eller mindre usikre 2 . Paalidelig nok er dog 
en Meddelelse om, at der i 1853 og omtrent 10 Aar forud paa 
to forskjellige .vanddækkede Steder ud for Husum er fundet 
Flintflækker 3 . Der blev dengang foretaget Uddybninger for 
at lette Indseilingen til Havnen, og herved fremkom Sten¬ 
redskaberne liggende under et Lag Slik, der var afsat af 
Havet. Fuldt bevisende ere imidlertid heller ikke disse Fund, 
idet saadanne Sager kunne tabes fra en Baad. 

Under disse Omstændigheder er det af Betydning, at der 
findes Forhold, der baade ere ganske klare og bestandig 
kunne iagttages, som bestemt angive, at en større Landsænk¬ 
ning er foregaaet ikke blot efter den ældre Stenalder, men 
endog efter Bronzealderen. Det har længe været kjendt, at der 
paa Sild findes Mindesmærker fra Sten- og Bronzealderen i 
Marsken 4 ; men hvormeget dette betyder, er ikke blevet set. 

Sydvest for Landsbyen Archsum ligger der en Jættestue 
omgiven af Marskeng. Det er kun et lille Stykke fra Strand¬ 
bredden; udenfor er der ved Ebbetid tørt langt ud. Marsk¬ 
engen skilles fra Havet ved en bred, men ikke høi Strand¬ 
stok af Grus og Rullesten; ved Høivande staaer Havet ind 
over Engfladen. Der ses her en aabnet og delvis adsplittet 
lille Gravhøi, der nu hæver sig 1—l 1 /« M. over Engfladen og 
vel oprindelig har havt en Høide af 2 M. Heri er der af¬ 
dækket en Jættestue, hvoraf der foreligger en god Plan, der 
optoges ved Udgravningen i 1877 4 . De fire Dæksten ligge 
paa Række, med den ene Ende skreden ned fra Bærestenene. 

1 Se Mittheilungen d. Anthropologischen Vereins, Kiel 1902. 

2 Se herom Christian Jensen, Vom Dunenstrand u. Wattenmeer, 
Schleswig. Fremdeles Falcks Archiv, Kiel 1846, S. 8. 

8 Videnskabernes Selskabs Oversigter, 1853, S. 51. 

4 Handelmann, Ausgrabungen auf Sylt, Kiel 1882, S. 42 tig. 

Gjennem Aabningerne ser man ned i Graven, som er tømt, 
og her staaer der saameget Grundvand, at det ved tør Mid¬ 
sommertid kan benyttes til Vanding af Kvæg, og at der lever 
Smaafisk. Bærestenene i Jættestuen rage c. 50 Cm. op over 
Vandet; i et nærliggende Hul staaer Vandet ligesaa meget un¬ 
der Engfladen; altsaa er Bærestenenes Top og Undersiden af 
Dækstenene i Høide med Engfladen. Den nuværende Bund 
i Jættestuen ligger atter c. 50 Cm. under Vandfladen; men 
Høiden i Stuen maa oprindelig have været mindst 1,30 M. 
At Graven skulde være lagt paa et Sted, hvor Grundvan¬ 
det strax vilde staa næsten 1 M. over Gulvet, kan umulig 
antages. Der maa være foregaaet en Sænkning paa dette 
Sted, og det paa adskillige Meter; thi Stengravene ligge 
aldrig ganske lavt eller saa nær ved Strandbredden. Et 
Stykke derfra ligger der ved Strandkanten, paa et Sted, 
der kun ved Ebbe er tørt, en Del store Sten. De have, som 
det vides ifølge sikker Beretning 1 , hørt til en Jættestue, der 
er ødelagt af Havet. Indenfor ligger den brede, c. 2 M. høie 
Strandstok. Fremdeles findes der i den udstrakte Marsk¬ 
eng indenfor en Gravhøi, der nu hæver sig 1,30 M. over 
Fladen; og flere andre Høie sydlig paa Øen have en lignende 
Beliggenhed. Marsken maa være dannet, efterat Høiene ere 
reiste: thi de have oprindelig ligget paa tør og nogenlunde 
høi Grund. Der er foregaaet en Sænkning af Landet, hvor 
stor kan ikke angives, men sikkert nok paa ikke faa Meter. 

At dette ikke er et rent stedligt Forhold, vil blive vist ved 
Behandlingen af Bronzealderen; en Marskdannelse ligesom 
paa Sild er samtidig foregaaet langs hele Vestkysten. Men 
saaledes kan det, at Affaldsdyngerne fra den ældre Stenalder 
ikke forekomme i Søndeijylland, med god Grund forklares 
af, at de ved den senere, høiere Vandstand ere bievne 
dækkede og indtil videre skjulte. Man maa foreløbig nøies 
med de faa Redskaber, som foreligge fra Affaldsdyngernes 
Tid, for at paavise Tilstedeværelsen af den samme Befolk- 

1 Sidst anf. St. 

ning som nordpaa. Thi de blot tilhuggede, 
ikke slebne Øxer af Flint ogHjortetaksøxer- 
ne dannede af et afskaaret Stvkke af Statn- 
men, med skraaÆg og Skafthul, ere ganske 
som de findes i de gamle AfTaldslag. Den 
mest fremtrædende Form er det hurtig dan- 

É nede Øxeblad, tilslaget 

af en Flintskive, som 
Fig. 3; dette Stykke er 
fra en Plads vedGjenner 
Bugt, hvor ikke faa Flint¬ 
sager fra den ældre Sten¬ 
alder findes umiddelbart 
i Strandkanten. Den an¬ 
den Hovedform af Øxer- 
ne, med Tilhugning 
rundtom, vises af Fig. 4. Der haves baade 
Retøxer, med begge Ægfladerne ligelig 
hvælvede, og Tværøxer, der ere flade til 
den ene Side. Til de sidste hører det af¬ 
bildede Stykke, der frembvder det meget 
sjældne Træk, at der ved Midten findes 
Udhugninger i Kanterne til Støtte for de 
Baand, som fastholdt Flintbladet paa 
Skaftet. Det er tilsammen kun et lille 


Fig. 3. Fra Gjenner 
Bugt. Privatsam¬ 
ling. */ 3 . 


1 Der bringes Haderslev Museum og dets Bestyrer. Hr. C. M. Lund, en 
erkjendtlig Taksigelse for Tilladelse til Udforelsen af denne og flere 
nedenfolgende Aibildninger. 


Original from 

UNIVERSITY OF MICHIGAN 


Digitized by 



178 


DEN ÆLDSTE OG ÆLDRE STENALDER. 


Vest- og Sydeuropa og betegne saaledes et vist Trin i den 
almindelige, fremadskridende Udvikling. Men som Fundene 
fra denne Tid foreligge i Danmark, have de et eget Præg; 
Flintøxer af Arten Fig. 3 blive her langt større og smukkere, 
end de ellers lindes, og Skaldynger med et tilsvarende rigt 
Indhold forekomme ikke andetsteds. Landet maa da alle¬ 
rede have havt en egentlig Befolkning, idet de 
beskyttede, skovomgivne Fjorde og Vige maa 
have givet disse Stammer af Jægere og Fiskere 
særlig gunstige Livsvilkaar. 

Det næste Skridt fremad er i Sønderjyl¬ 
land som nordover paa Halvøen og paa Øerne 
kun svagt afmærket. Ingen Mindesmærker 
og ingen Grave kjendes fra denne Tid, som 
indleder den yngre Stenalder. Det at den 
tilslebne Øxe afløser den ældre kun tilhuggede, 
pleier man at sætte som Skjel mellem de ta 
Afsnit. Først viser sig Grønstensøxen med 
sleben Æg; den trælfes af og til i de yderste 
og yngste Dele af de gamle Affaldsdynger. 
Den i Fig. 5 gjengivne, fra Egnen ved Som¬ 
mersted, er af denne Art. Men ved dette Stykke 
lindes en lille Egenhed, som ikke hidtil har 
været omtalt: Nakkeenden er fladt afskaaren. Skaftet har 
været anbragt om Midten af Øxebladet, saaledes at dets 
Nakkeende ragede frem bagtil; den blev brugt til Slag og fik 
da en lille dertil indrettet Hade. Det samme træffes ret al¬ 
mindelig ved denne Øxeform; nedenfor skal det vises, at 
dette er et Forhold af Betydning. Derefter følger Flintøxer 
i forskjellige Former, men navnlig de saakaldte spidsnakkede 
med to stærkt hvælvede Sideflader, der mødes i en smal 
Kant, saaledes at Tværsnittet er lindseformet 1 . 

Disse Øxer ere sjældne i Sønderjylland som i andre 



Fig. 5. Fra Som¬ 
mersted. Privat¬ 
samling '/s. 


1 Ordning af Danmarks Oldsager, Stenalderen, 46. 

Landsdele; de findes kun enkeltvis og aldrig i Gravene. Saa- 
ledes kunne de kun betegne en kort Overgangstid tjl det føl¬ 
gende Tidsrum, hvorfra Sagerne foreligge i stort Antal. En 
særlig Betydning have dog de spidsnakkede Øxer, idet de 
vise, at vore Egne fremdeles som i Benharpunens Tid og i 
Affaldsdyngernes Tid hørte sammen med Vesteuropa og 
deltoge i den fremadskridende Udvikling. Tilsvarende Øxer 
ere nemlig almindelige i Vesteuropa, hvor de ere fremkomne 
ved en videre Tildannelse af den ældre Form, tillige under 
Anvendelse af Slibning. 

Den yngre Stenalder, Gravformerne. 

Det er med Stengravene og deres Indhold, at det nøiere 
Kjendskab til den yngre Stenalder begynder. Dette dog hid¬ 
til ikke for Søndeijyllands Vedkommende; thi om Stenal¬ 
derens Gravformer vidste man overmaade lidt. Det maa er¬ 
indres, at en planmæssig fortsat Undersøgelse af Mindes¬ 
mærkerne i Danmark egentlig først er begyndt efter 64. 
Først et.Tiaar senere kom Fredlysningen i Orden, der nu 
har givet det Resultat, at alene paa Privateiendom c. 5500 
Mindesmærker ere sikrede for Fremtiden. I Sønderjylland 
har dette halve Aarhundrede ikke været saa godt benyttet. 
Kun meget lidt er blevet fredlyst, og for Stengravenes Ved¬ 
kommende er der oftere i Forbindelse dermed foregaaet en 
Istandsættelse, der for det kyndige Øie ikke er at foretrække 
for de Forstyrrelser ved Mindesmærket, som ere fremkomne 
i Tidens Løb. Naar der i Sønderjylland er forholdsvis saa 
lidt bevaret af det store Antal Stengrave, som engang fandtes, 
da skyldes dette dog for en stor Del, at der ogsaa i ældre 
Tider er gaaet mere til Grunde end i forskjellige andre Lands¬ 
dele. En af Aarsagerne hertil er sikkert den, at Mindesmær¬ 
kerne tidlig benyttedes som Stengruber og deres Plads som 
Agerjord i Egne, hvor mindre Eiere havde Magten; i Vend¬ 
syssel er saaledes Ødelæggelsen ligesaa fremtrædende som i 
Sønderjylland. Derimod have de store Besiddelser virket be- 

skyttende; paa Sjælland er der forholdsvis meget bevaret, 
og tilsvajende er Forholdet i Svansen og Dånischwold, der 
næsten fuldstændig er optaget af adelige Godser. 

Ved Stengravene maa først de forskjellige Former paa¬ 
vises, som forekomme i Sønderjylland, under Tilføielse af, 
hvad der er at sige om hver af dem. Herved vil der tillige 
blive nævnt det væsentligste af, hvad der endnu er velbe¬ 
varet eller dog forstaaeligt og oplysende. I følgende Afsnit 
vil der dernæst blive givet en Udsigt over Stengravenes For¬ 
deling over Landet for derigjennem at vinde Kundskab om 
Bebyggelsesforholdene i Stenalderen. 

Det lille Gravkammer med een eller to Dæksten: Dyssen, 
ligger enten i en rund Høi og kaldes da Bunddysse, eller i 
en aflang Høi, Langdyssen. Begge Arter have som Regel 
oprindelig været omsatte med Sten. Jordhøien skjulte Kam¬ 
rets Sidesten fuldstændig eller lod kun deres Top træde frem; 
Dækstenene derimod hævede sig frit over Høien. Hvor det 
er anderledes, idet Jorden ogsaa dækker Overliggeren, hvad 
der kan forekomme baade ved Rund- og ved Langdysser, 
maa dette bero paa en senere, i Sten- eller Bronzealderen 
foretagen Forøgelse af Høien. Disse og samtlige andre al¬ 
mindelige Forhold og Enkeltheder véd Dysserne ere i Søn¬ 
derjylland ganske som i de øvrige gammeldanske Landsdele. 
Saaledes er det ogsaa med Langdyssernes Størrelse. Al¬ 
mindeligst ere de af en Længde omkring 30 M., men gaa 
ned indtil 15 M.; flere ere omkring 60 M., men kun enkelte 
større. En nu stærkt ødelagt Langdysse i Michaélis Sogn, 
Gottorp Amt, liggende vestlig for Isted By og gjennemskaaren 
afVeien Isted-Gammellund, kan anslaaes til 90 M. Over 100 M. 
er en nu stærkt medtagen Langdysse vestlig for Lille Vabs 
i Vabs Sogn, Ekernførde Amt (se ndfr. S. 213), og en dog bedre 
bevaret Langdysse under Skjærebæk Mølle i Lintrup Sogn, 
Haderslev Vester Amt; c. 40 Randsten ere endnu bevarede. 
Over 150 M. er den ene af to jævnsides liggende, fredlyste 
Langdysser ved Holmshus i Vedsted Sogn, Haderslev Øster 

Amt. Dette er den største Langdysse i Sønderjylland; men 
som en tilsvarende paa Fyen er den langtfra i oprindelig 
Stand. Det Mindretal Randsten, som ved Fredlysningen 
endnu forefandtes, er stillet op med ulige Mellemrum; hvor 
Gravkamrene var, ses nu 5 Huller; iøvrigt fremgaaer det af 
en Indberetning fra Stedets Præst i 1808, at de fleste Sten i 
Kamrene allerede dengang vare bortførte. 

Sædvanlig ere Langdysserne nu saa ilde medtagne, at 
de kun give en daarlig Forestilling om, hvad disse Mindes¬ 
mærker oprindelig vare. De mest tiltalende ses nu i Skoven 
Varnæs Tyk, Varnæs Sogn, Aabenraa Amt, jfr. S. 184, og i 
Strandskoven ved Sønder Asseballe paa Als, jfr. S. 188 og 208. 
En fuldstændig bevaret Langdysse og med endnu lukkede 
Kamre, men kun 30—40 M. lang, findes i Dånischhagen 
Sogn, Ekernførde Amt, syd for Herresædet Birkenmoor og 
tæt vest for Veien til Borghorsterhutten. Randstenene, indtil 
2 M. høie, findes endnu næsten alle, staaende tæt ved hin¬ 
anden; to Dæksten, den ene af dem dog sprængt, ligge paa 
deres Plads frit i Overfladen af Høien og skjulende Side¬ 
stenene i de to Kamre. 

Det er nu godtgjort 1 , at de ældste Dysser — de, som 
indeholde Oldsager af de ældste Former, der overhovedet 
kjendes fra Gravene — ere formede saaledes, at de kunne 
adskilles fra alle de senere. Den aflangt firkantede Grav er 
sammenstillet af meget store Sten paa den simplest mulige 
Maade, af sædvanlig kun een Sten i hver Langside og een 
for hver Ende, alle lige høie, og derover en Dæksten; men 
Kamret har den Egenhed, som ikke er til at overse, naar 
den først er bemærket, at det er meget smalt og saaledes 
forholdsvis langt og dybt. Dysser af dette Præg findes baade 
i Jylland og paa Øerne, og nøiagtig tilsvarende træffes i Søn¬ 
derjylland. Fig. 6 viser Planen af en saadan Grav, liggende i 
en Langdysse i Vedsted Sogn, Haderslev Øster Amt, et 


* Aarbøger f. nord. Oldkynd., 1911, S. 278. 

Stykke ret syd for den ovenomtalte Langdysse ved Holms¬ 
hus. Dækstenen, som viste sig frit over Jordhøien, mangler 
nu, og Graven er tømt. Der fandtes i den en eiendommelig 
lille Lerflaske med smal Hals, afbildet nedenfor Fig. 23, en 
Form, som ogsaa er forekommen i andre tilsvarende Grave, 
medens den ikke træffes i yngre Stenkamre 1 . Planen er op- 

maalt ved Gravens Bund; Rummet er 2 M. 
langt, 0,60—0,80 M. bredt og 1 M. dybt. 
Den nøie Overensstemmelse i alle Enkelt¬ 
heder baade vedrørende Gravens Bygning 
og dens Indhold mellem Mindesmærkerne 
fra Stengravenes ældste Tid i Sønderjylland, 
i Vendsyssel og paa Sjælland er af meget 
stor Betydning som Bevis paa Fællesskab 
og Enhed i Kultur og da sikkert ogsaa i an¬ 
dre Retninger. Grave af denne Art ere først 
nylig bemærkede og ere overalt sjældne. I 
Sønderjylland findes en anden saadan Grav 
ved Himmelmark nær Ekernførde. Den er 
bygget af 4 Sten, hvorover een Dæksten; 
Længden er 1,75 M., Bredden 0,70 M. og Dybden 0,90 M. 
Paa Bunden fandtes en tyndnakket Flintøxe, den ældste 
Form, som overhovedet træffes i Stengravene 2 . Ogsaa denne 
Grav ligger i en Langdysse, som det fremdeles er Tilfældet 
med et Par andre Kamre, der vistnok ere af samme Art, 
liggende nær nordøst for Birkenmoor i Dånischhagen Sogn, 
Ekernførde Amt, og ved Stranden vest for Dånisch-Nienhof 
i det tilstødende Krusendorf Sogn; disse Kamre ere imid¬ 
lertid jordfyldte, og kun Overkanten af Sidestenene rage op, 
saaledes at Bestemmelsen ikke kan være ganske sikker. 

Af de øvrige Dysser omtales først den aflangt firkantede 
Grav med kun een Dæksten. Gravrummet er noget 
bredere end ved den ældste Form, undertiden ogsaa noget 


Fig. 6. Plan af 
Langdysse- 
Kammer i Ved¬ 
sted Sogn. 


1 Se Aarb. f. nord. Oldk. anf. St. 

* Mittheilungen d. Anthropol. Vereins, Kiel, 10, S. 20. 

kortere, saaledes at Længden ikke er meget større end Bred¬ 
den. Det sædvanlige Forhold er, at Længden falder om 2 M. 
og Bredden om 1 M. I Langsiderne tindes een eller to Sten. 
Retningen er sædvanlig mellem Øst og Syd—Vest og Nord. 
Den øst-sydlige Ende har vistnok stedse oprindelig været 
lukket med en Sten, der var lavere end de øvrige Sidesten, 



Fig. 7. Dysse ved Flovt, Øsby Sogn. 

saaledes at der efterlodes en Aahning, hvorigjennem man un¬ 
der Dækstenen kunde bøie og ogsaa trykke sig ind i Rum¬ 
met. Disse Kamre findes baade i Rund- og i Langdysser. 

Den smukt bevarede Grav, som vises i Fig. 7, ligger snart 
nordvest for Flovt By, i Øsby Sogn, Haderslev Øster Amt. 
Fire Sten danne et dybt, lirkantet Rum, aflangt i Øst-Vest: 
paa tre af dem hviler Dækstenen, over den fjerde, lavere, 
mod Øst, findes Aabningen ind til Graven. Dækstenen er 
c. 3 M. lang. Den Høi, som oprindelig omgav Graven ind- 

til Overkanten af Dørstenen, er næsten fuldstændig ud- 
jævnet. 

Fig. 8 viser et tilsvarende Kammer set fra modsat Side; 



Fig. 8. Fredlyst Langdysse i Varnæs Tyk, Varnæs Sogn. 


forrest ligger Stenen for den lukkede Ende af Graven; Over¬ 
liggeren er væltet ned over den lavere Endesten mod Øst. 
Afset fra denne Forstyrrelse er selve Graven og den om¬ 
givende Langhøi et af de smukkeste Minder fra Stenalderen, 

som findes i Sønderjylland. Langdyssen, »Kæmpestenen« 
kaldet, ligger i den lille Skov »Varnæs Tyk«, nær Stranden 
i Varnæs Sogn, Aabenraa Amt. Stenene ere meget store; det 
indre Rum, der er tømt, maaler omtrent 2X1 M. Omkring 
den lange, hvælvede Høi, der har øst-vestlig Retning, finde# 
endnu næsten alle Randstenene, over 80, staaende ganske 
tæt, men mere eller mindre dækkede af Høifylden og mange af 



«/ s — 

— . 

Fig. 9. Dysse ved Sophienhof, Svansen. 


dem hældende udefter. Som det ofte er Tilfældet, ere Stenene 
for begge Høiens Ender særlig store; med det, der er skjult 
i Høifoden, maa de have en Høide af c. 2 M. 1 . 

Endnu et af disse vore mest tiltrækkende Oldtidsminder 
gjengives i Fig. 9. Det staaer paa en Høide østlig for Herre¬ 
sædet Sophienhof, Vabs Sogn i Svansen. Gravrummet har 
øst-vestlig Retning, i hver Langside 2 Sten og 1 for Vesten¬ 
den, medens Graven nu er aaben mod Øst — tilhøire i Bil¬ 
ledet; der har sikkert her oprindelig været en Dørsten. 
Overliggeren er mere end 3 M. lang. Jordhøien er fuldstæn¬ 
dig fjærnet, og Bærestenene ere trykkede noget ud af Stilling. 


1 Worsaae, Slesvigs Oldtidsminder, S. 24, Anni. Zeitschr. d. Gesellsch. 
f. die Geschichte d. Herzogthumer, 1873. 3, S. 25. 

Aarb. f. nord. Oldk. og Hist. 1913. 23 

En mindre Grav af samme Art ses i en forstyrret Lang¬ 
dysse, med Retning Nord—Syd, liggende midt for Sydsiden 
af Gjenner Bugt, nær Stranden; den hører under Løit Kirke¬ 
by, Løit Sogn, Aabenraa Amt. De fire Sidesten i Graven 

♦ 

staa smukt, den østlige 0,50 M. lavere end de andre; Over¬ 
liggeren er derimod afvæltet, hen ved 2 M. lang. En tilsva¬ 
rende Grav i samme Høi er ufuldstændig. 

Under samme By findes ved Sønderskoven, tæt ved Hav¬ 
brinken, en smuk Dysse af denne Art. Over den 2 M. høie 
Rundhøi, hvorom nogle Randsten ere bevarede, ses kun den 
store, flade Sten, der dækker det firkantede Kammer. I hver 
Langside findes een Sten, omtr. 1 M. lang. Gravens sydlige 
Ende er nu aaben, idet Dørstenen maa være borttagen. 

En meget smuk og regelmæssig Dysse med een Dæksten 
staaer nær sydøst for Herregaarden Birkenmoor, i Dånisch- 
hagen Sogn, Ekernførde Amt. Graven har Længderetning: 
Nordvest—Sydøst; i de lige Langsider staa to Sten til hver 
Side, i Nordenden een Sten og i Sydenden en lavere Sten, 
der efterlader en 0,40—0,50 M. høi Aabning under Dækste¬ 
nen. Denne ligger paa sin Plads, omtr. 3 M. lang og 2 M. 
bred. 

I Gettorf Sogn, Ekernførde Amt, findes under Felm en 
velbevaret Dysse med nordlig—sydlig Retning; 5 Bæresten, 
deraf 2 i hver Langside og 1 for Nordenden; mod Syd staaer 
en lavere Indgangssten. Gravrummets Størrelse er omtr. 
2 X 1 M. Dækstenen er paa sin Plads. Jordhøien er sløifet. 

Ved Kl. Moorbrucke, nord for Lose i Risby Sogn, Ekern¬ 
førde Amt, staaer en meget smukt bevaret Grav af denne 
Art med een Dæksten. For den lukkede Ende er der een 
Sten og modsat den en lavere Sten, hvorover der er den 
sædvanlige Aabning paa c. 0,60 M. ind til Rummet. I hver 
af Langsiderne staa to Sten, men ikke som sædvanlig ganske 
paa Linie; hvor de støde sammen, ere de trukne noget til¬ 
bage, under en stump Vinkel, saaledes at Kamret, Indgangs¬ 
stenen medregnet, bliver sexkantet. Denne Udvidelse ved 

Midten, hvorved den sexkantede Form fremkommer, er dog 
kun lidet fremtrædende. Kamrets Længderetning er omtrent 
Øst—Vest, Aabningen mod Øst; Længden henved 2 M., 
Bredden noget mindre. 

Som Exempel paa et endnu ikke aabnet Kammer af 
denne Art anføres Runddyssen i Hostrup Skov, Ensted 
Sogn, Aabenraa Amt, syd for Agesø. Over Midten af den 
velbevarede Høi, der hæver sig 
1 M., endnu omsat med Randsten, 
ligger den omtr. 3 M. store Dæk¬ 
sten ; et Stykke af den er afsprængt. 

Gravens Sidesten ere ikke synlige 
under Dækstenen. 

Betragte vi dernæst Dyssen 
med to Dæksten, saa er det, 
som adskiller disse Kamre fra de 
foregaaende, foruden de to Dæk¬ 
sten, der ligge paatværs over Gra¬ 
ven, væsentlig kun det, at Kamret 
oftest er noget bredere, undertiden ogsaa længere. Der fin¬ 
des næsten altid to Sten i hver Langside. Et særlig stort 
Kammer af denne Art er bevaret ved Himmelmark, nær 
Ekernførde. Fig. 10 viser Grundplanen 1 . Der er, som det 
ses, to Sten i hver Langside og een for hver Ende, alle lige 
høie. To Dæksten ligge paatværs over Rummet, den forreste 
dog øiensynlig ikke ganske i oprindeligt Leie. Længderet¬ 
ningen er nordlig—sydlig. Den indre Længde er 2,80 M., 
Bredden ved Nordenden 2,25 M., ved Sydenden, hvor Ind¬ 
gangen var, kun 1,60 M. Kammeret omgives afen Rundhøi, 
1 M. høi. 

En god Beretning fra 1836 taler om et lignende, nu sløifet 

Fig. 10. Plan af Dysse ved 
Himmelmark, nær Ekernførde. 


1 Se Mittheil. d. Anthropol. Vereins, Kiel, 21, S. 10. Planen er her feil- 
agtig anbragt i omvendt Stilling, saaledes at Nord er nederst. I oven- 
staaende Fig. 10 er dette rettet. 

Gravkammer 1 . Høien var rund og flad og omsat med Sten.- 
kreds. Kammeret var indvendig i Nord—Syd 7 Fod langt 
og foroven 2 Fod bredt, men ved Grunden noget bredere, 
idet Sidestenene hældede skraat indad. Mod Vest var der 
to Sten, mod Øst een; i Nord og Syd en Endesten. Over 
Kamret laa to Dæksten. Denne Runddysse laa ved Krons- 
gaard under det adelige Gods Dyttebøl iGjelting Sogn, Flens¬ 
borg Amt. 

To Dæksten har der været i en Runddysse i Løit Sogn, 
Aabenraa Amt, liggende ved Stranden syd for Gjenner Aas 
Udløb. Kammeret har øst—vestlig Retning, 2 Sten i hver 
Langside, een for den vestre Ende og en lavere Sten mod 
Øst, hvor Indgangen var. To Dæksten ligge afvæltede. Den 
indre Længde er 2,30 M.; mellem de indadskraanende 
Langsider maales 0,80 M. Høien med Randsten er næsten 
sløifet. 

Paa Før ligger eiendommelig, umiddelbart ved Havdiget 
vest for Uttersum, en Dysse med oprindelig to Dæksten, af 
hvilke nu kun een er paa Plads. Graven har to Sten i hver 
Langside og er 1,80 M. lang i Retning Øst—Vest; for Vesten¬ 
den findes een Sten, medens Graven nu er aaben mod 
Øst. Den ringe Bredde, kun 0,65 M. mod Vest og 0,45 mod 
Øst, maa angive, at denne Grav hører til de ældste med to 
Dæksten. Graven er fredlyst 2 . 

Den enkelte, meget store Dæksten over Dysserne er langt 
oftere blevet skaanet end de to noget mindre Sten. Efter 
Kammerets Størrelsesforhold kan man dog nogenlunde sik¬ 
kert henføre flere Dysser til Formen med to Dæksten, skjøndt 
disse nu ere fjærnede. Saaledes et Kammer i en af de ndfr. 
S. 208 omtalte Langdysser i Strandskoven ved Sønder Asse- 
balle paa Als; det har en Længde af 2,50 M. og en Bredde 
af 1,80 M. Høien ligger i Øst—Vest, og Graven har Retning 

1 Kieler Berichte, 4. S. 26. 

2 Et Billede af den findes hos Christian Jensen, Vom Dilnenstrand 
und Wattenmeer, Schleswig. S. 88. 

Nord—Syd. I hver af Langsiderne staa to Sten og een for 
Nordenden, medens Sydenden nu er aaben. Stykker af 
Dæksten ligge afsprængte ved Kamret. Under Barsmark, i - 
Løit Sogn, Aabenraa Amt, er en meget anselig Grav af denne 
Art, liggende paa >Agerstenshøi« sydvest for Knudshoved, 
blevet udgravet, men atter fyldt. Dækstenene mangle. Kam¬ 
rets Længderetning er Nord-Syd, den indre Længde henved 
2V* M. og Bredden l 1 /* M. i Nordenden, men ringere mod 
Syd. For Nordenden staa her 2 Sten, dannende en lige 
Linie, i hver af Langsiderne 2 Sten, og 1 for den smallere 
Sydende, hvor Indgangen var. 

I dette store Kammer fandtes 5 tyknakkede Flintøxer, 2 
Meisler, en Del Flintflækker, et Par Ravperler samt Dele af 
to Lerkar. Det er Sager af denne Art, som bestandig fore¬ 
komme i Jættestuerne paa Sjælland og omliggende Øer, og 
som ogsaa fandtes i Jættestuen »Denghoog« paa Øen Sild 1 . 

Af samme Art var Udstyret i det ovennævnte Kammer ved 
Himmelmark, Fig. 10. Herefter er det klart, at den rumme¬ 
lige Dysse med 2 Dæksten gaaer ned til Jættestuernes Tid. 

Dysserne betegne et fortsat Forløb fra Stengravenes æld¬ 
ste Tid indtil det Afsnit, da de store Jættestuer opførtes; i 
betydeligt Antal findes disse Kamre i mere eller mindre 
ufuldstændig og ødelagt Stand i alle de nedenfor S. 202 og 
S. 218 flg. opregnede Rund- og Langdysser. I Almindelighed 
maa de mindre rummelige Grave med 1 Dæksten være 
ældre 2 , de større og bredere Dysser med to paatværs liggende 
Dæksten yngre; men hvor i Rækken den enkelte Dysse 
staaer, kan alene afgjøres af Gravgodset. Der haves fra de 
forskjellige danske Egne en stor Række dels ældre, dels yngre 
Fund fra Dysser, snart med een, snart med to Dæksten og 
med Hensyn til Form og Bygning svarende til de sønderjyd- 

1 Berichte d. Schlesw. Holst. Lauenb. Gesellschaft, 1869, 21. 

2 Om en saadan Grav ved Klovtoft, Jels Sogn, hvori fandtes en tynd- 
nakket Øxe og altsaa hørende til de ældste Kamre, se Kieler Berichte, 44, 
1907, S. 9. 

ske i alle Enkeltheder; disse Grave vilde ikke kunne ad¬ 
skilles efter Landsdelene. 

Dysserne med afdelt Indgang. De ældste og ældre 
Dysser havde alle samme Bredde i begge Kammerets En¬ 
der. Derimod vare de yngre og bredere Dysser ofte noget 
smallere ved Indgangen, som dette foran er bemærket ved 
flere af de anførte Exempler; Langsiderne skraanede noget 



Fig. 11. Dysse ved Lønt, Starup Sogn, Tværsnit og Plan. 


sammen. Dette er en af de Maader, hvorpaa det opnaaedes, 
at Indgangen tik den ønskelige ringe Bredde; som det ses 
ved alle Stengravene lige til Jættestuen med dens trange 
Gang, lagdes der Vægt paa, at Indgangen ikke blev større 
end, at et Menneske netop kunde slippe igjennem. En anden 
Maade ses at være forsøgt ved flere Dysser, idet Gravrum¬ 
met vel har samme Bredde ved begge Ender, men Aabnin- 
gen er indsnævret, idet der er anbragt en Sten af samme 
Høide som de øvrige Sidesten i Graven, og den smalle Ind¬ 
gang er ved Siden af denne Sten. Denne Indretning ses af 
Grundplanen Fig. 11. Dyssen har to Dæksten; i hver af 
Langsiderne findes to Sten; Nordenden er helt lukket med 
en bred Sten, men Sydenden halvt afdelt ved en smallere 
Sten; foran Aabningen er der endelig stillet den sædvanlige, 
lavere Dørsten, hvorover der er en c. 0,50 M. bred og høi 
Aabning ind til Rummet. Nærmere vises dette af Tværsnittet 
Fig. 11, der er lagt sydligst i Graven indenfor Endestenen; 
der ses indenfra ud igjennem Indgangsaabningen, ved Siden 
af den smalle Sten, der bar Gravens bele Høide. Det er et 

stort Kammer, bygget af svære Sten; Længden er 2,50 M., 
Bredden 1 M., Gjennemsnitshøiden indvendig 1,40 M. Dette 
Kammer undersøgtes i 1870, ved Lønt i Starup Sogn, Hader¬ 
slev Øster Amt, af Archæologen V. Boye, men er nu fuldstæn¬ 
dig sløifet. Aabningen over Dørstenen havde den oprinde¬ 
lige Udfyldning med større og mindre Sten; i det Indre laa 
indtil op under Dækstenen, løs, efterhaanden nedskreden 
Jord; Bunden var omhyggelig lagt med flade, flækkede Sten, 
paa hvilke der fandtes nogle Skaar af Lerkar, en Pilespids 
af Flint og nogle Ravperler. 

Ved Rothensande i Vabs Sogn, Svansen, ses Overdelen 
af Sidestenene i en tilsvarende Grav, der ligger omgiven af 
«n større Høi. Dækket over Graven mangler. Bygningen og 
Størrelsesforholdene ere omtrent som ved foregaaende. I 
hver af Langsiderne findes to Sten; den ene Ende er lukket 
med een Sten, medens der for den anden, sydlige Ende staaer 
en Sten af samme Høide som de øvrige Sidesten, men kun 
naaende over Halvdelen af Gravens Bredde; mellem den 
og den nærmeste Sidesten er der en Afstand af c. 0,50 M., 
og dette Rum er udfyldt med fladt kløvede Sandsten, liggen¬ 
de ovenpaa hinanden som en fast Mur. Dette bærer fuld¬ 
stændig Præg af at være det oprindelige Lukke for Døraab- 
n ingen. 

En vigtig Bekræftelse paa, at den her omhandlede sær¬ 
lige Indretning af Døraabningen er rigtig opfattet, giver en 
Enkelthed i et Kammer ved Himmelmark nær Ekernførde; 
der ligger nemlig her en Tærskelsten i den indsnævrede 
Indgangsaahning 1 . Atter i denne Grav, der ligger omgiven 
af en Rundhøi, ere Forholdene store; den indre Længde er 
2,45 M., Bredden 1,70 M. og Høiden 1,50 M. Der maa op¬ 
rindelig have været to Dæksten. Bygningen er den sædvan¬ 
lige, 2 Sten i hver Langside og een for Nordenden; men mod 
Syd er Kamret halvt afdelt med en Sten, der har samme 

1 Se Planen i Mittheilungen d. Anthropol. Vereins, Kiel, 10, S. 24. 

Høide som de andre Sidesten, ganske som det ses i Fig. 11. 
Indgangen til Graven er saaledes indsnævret til en smal 
Aabning mellem denne Endesten og den modstaaende Side¬ 
sten, og i denne Aabning ligger der en svær, glat Tærskel- 
sten, der kun hæver sig ubetydelig over Gulvet i Stuen, sid¬ 
dende som oprindelig fast indkilet mellem de høie Sten til 
begge Sider. Udfor Indgangsaabningen findes en stensat 
Gang; men oprindeligt er dette Parti ikke; heller ikke er den 
derover liggende Dæksten paa rette Plads. Imidlertid kan 
der vel nok have været en kort Gang, da Stuen i sin Tid 
først blev aabnet, et Forhold, der minder om Jættestuerne; 
de Oldsager, som fremkom ved den sidste Undersøgelse, ere 
ogsaa fra Jættestuernes Tid. 

Den eiendommelige, halvt afdelte Indgangsaabning, som 
de tre anførte Grave frembyde, var tidligere ikke ganske 
ukjendt. Der er fremkommet Planer af saakaldte Gravkister 
i det nordligere Jylland, der vise ganske det samme. Dog 
ikke blot i dette Punkt, men i det hele er øiensynlig den 
store Dysse Grundlaget for Gravkisten, der ligefrem fortsæt¬ 
ter og videre udvikler den ældre Dysseform. At der er dette 
Sammenhæng mellem de to forskellige Gravformer, Dyssen 
og Gravkisten, bliver her for første Gang udtalt; det at de 
sønderjydske Stengrave komme frem ved Siden af de tidli¬ 
gere kjendte fra de andre Landsdele, gjør, at Gravkistens 
Oprindelse, som tidligere var uforstaaelig, nu kan angives. 

Med Navnet Gravkiste pleier man at betegne alle af¬ 
lange Stenaldersgrave med tre eller flere Sten i hver Langside, 
oftere med flere end to Dæksten, der ligge paatværs over 
Graven, og med Indgangsaabning fra Enden. De kunne 
siges at være forlængede Dysser, og de ere det sikkert; til de 
høist to Sten i hver af Dyssens Langsider har man føiet 
flere, og samtidig har Dækstenenes Antal maattet forøges. 
Men disse Gravkister ere ret forskjellig formede efter Steder¬ 
ne, og idet de række over en lang Tid. De ældre, som ikke 
ere trufne i det østlige Danmark, idet denne Form maa være 

fremkommen paa den jydske Halvø, mulig i Sønderjylland, 
og først i sin yngre Tildannelse er bleven videre udbredt, 
ere store Kamre byggede af svære Sten, meget mindende 
om de foran beskrevne yngste Dysser. De yngre, dannede 
af mindre og tyndere Sten, ere lavere og smallere, minden¬ 
de om den ældre Bronzealders Kister, der ligefrem danne 
Fortsættelsen af disse Grave. De yngre Gravkister lærte man 



Fig. 12. Gravkisten »Myrpold« i Loit Sogn. 


først at kjende; det var dem, man kaldte Kister, og det er 
egentlig kun paa dem, at Navnet passer. De ældre skulde 
man snarere betegne som lange Kamre med Indgang fra 
Enden. Adskillige saadanne ere afdækkede i Jylland tillige¬ 
med Overgangsformer til de yngre. De ligge sædvanlig i 
Nord—Syd, med Indgang fra Syd; henimod Indgangen er 
Kamret ofte noget indsnævret, og der kan her være afdelt 
et eget Forrum eller en Gang næsten saa bred som den til¬ 
stødende Del af Kamret 

Ganske svarende til de ældre jydske Gravkister er en stor 
Stengrav, »Myrpold« kaldet, i Løit Sogn, Aabenraa Amt, 
under Skovby; den ligger smukt paa Høiden nær Skarre 
Rev lige ved Skrænten mod Aabenraa Fjord. Fig. 12 viser, 

1 Gravkisterne i deres ældre og yngre Form ere i de senere Aar bievne 
gjentagende og udførlig behandlede i Nordiske Fortidsminder, I, S. 144 
og i Aarb. f. nord. Oldkynd. 1910 og 1911. 

hvorledes Kamret stod strax efter Udgravningen, der fore¬ 
toges 1888 af Apotheker Reimers, Aabenraa, fra hvem der 
foreligger en Beretning derom. Den store Høi, der omgav 
og dækkede Graven, en Snes Meter bred og omsat med Sten, 
er fuldstændig fjærnet og ligeledes Gangen ved Sydenden; 
men Bærestenene i selve Stuen og Dækstenene ere i oprinde¬ 
lig Stilling. Kamrets Retning er nærmest nord-sydlig, med 
to Sten for Nordenden, fire i den østre og tre i den vestre 
Langside. Billedet viser den østre Side og tilhøire de to 
Endesten. Længden er godt 3 M. og Bredden omtrent det 
halve; to Dæksten. Foran Sydenden var der en Gang med 
tre Sten til hver Side, uden Overliggere; den havde omtrent 
samme Bredde som Kamret. 

Kun usikkert paa Grund af Ødelæggelse kunne andre 
Grave bestemmes som lignende, store Gravkister. En saadan 
ligger nord for Aarøsund, Øsby Sogn, Haderslev Øster Amt, 
se ndfr. S. 204, en anden i et Skovstykke ved Evelgunde i 
Notmark Sogn paa Als, se S. 207. Klar i Anlæget, skjøndt 
kun en Rest, er derimod den i Fig. 13 gjengivne Grav, der 
fremkom 1912 ved Afgravningen af den ene af de to Lang¬ 
dysser paa Strandelhjørne Mark, Bevtoft Sogn, Haderslev 
Vester Amt. Den mægtige Langdysse, med en Længde af 
c. 40 M. og en Høide af 2 M., har Retning Nord-Syd, og 
Graven ligger just i Midten, med Aabning mod Øst. Her 
findes en Gang, 0,75 M. bred og 0,80 M. høi, med to Sidesten 
og een Dæksten. To Karmsten træde noget frem, saa at 
Aabningen mellem dem kun er 0,60 M. Kamret har en 
Bredde af 1,30 M., og en Høide af 1,25 M. Dækstene mangle, 
og fra Vestenden er der sikkert nok fjærnet een Sten i hver 
Langside og en Endesten. Alle Bærestenene ere svære, om¬ 
kring 1 M. brede. Af et yngre Præg, egentlig ganske svarende 
til de nørrejydske Grave fra samme Tid, er den i 1911 ved 
Bonert i Kosel Sogn, Ekernførde Amt, fremdragne Grav. 
Længderetningen er Nord-Syd, i hver Langside 3 Sten og 2 
Dæksten. I Aabningen modSyd staaer en tynd Dørsten, der er 

lavere end Bærestenene, saaledes at der er en 0,50 M. høi 
Aabning til det Indre. Fundet, bestaaende af to tyknakkede 
Flintøxer og to Øxer med Skafthul, opbevares i Kiel. 



1 1 1 1 t 1 H 1 . 1 I -1_ 1 

0 1 ft 3 (XI 

Fig. 13 Gravkiste ved Strandelhjørne, Bevtoft Sogn. 

I Modsætning til Gravkisten, med Adgang fra Enden af 
det aflange Kammer, har Jættestuen Indgang fra Siden; 



Fig. 14. Jættestue ved Strandelhjørne, Bevtoft Sogn. 


en smal, stensat Gang med Retning paatværs af Stuen fører 
gjennem Høien ind til den. Anlæget er saaledes væsentlig 
anderledes; desuden er det større, med mere Plads i det In¬ 
dre. Fig. 14 viser Grundplanen af en nu fuldstændig sløifet 
Jættestue paa Strandelhjørne Mark i Bevtoft Sogn, Aaben¬ 
raa Amt, der var dækket af en rund Høi, som hævede sig 

3 M., med en Bredde af 30 M. Efterat der gjentagende var 
gravet Veifyld i Høien, fremkom Dækstenene i Kamret, som 
derefter blev undersøgt i 1870 af Archæologen V. Boye. 
Stuen laa ikke i Høiens Midte, men i den østlige Halvdel; 
fra Høifoden til Gangstenene maaltes 4 1 /t M. Gangen vendte 
mod Øst. Stuen havde 4 Dæksten, der ikke sluttede tæt 
sammen; men Mellemrummene vare tætted« med Sten og 
Ler, og smaat, hvidbrændt Flint laa i Mængde mellem Tæt¬ 
ningsstenene og i Leret. De 12 Bæresten vendte en jævn 
Flade indad; men de stode ikke regelmæssig, nogle skjævt, 
andre ud af Linie og flere af dem temmelig langt fra hin¬ 
anden. Mellemrummene vare imidlertid omhyggelig udfyldte 
med fast lagte, flækkede Sten og Rullesten, og desuden var 
der tættet med Ler. Stuens Bund var lagt med større og 
mindre Fliser. Den indre Længde var 5,20 M., Bredden 
ved Midten 2,20 M. og den største Høide 1,50 M. I Gangen 
var der, som det ses af Planen, to fremspringende Karmsten 
og udenfor dem een stor Sten til hver Side og derover en 
Dæksten. De store Mellemrum i Siderne vare nøiagtig ud¬ 
fyldte som i Stuen, og Bunden var ligeledes stenlagt. Uden¬ 
for Karmstenene var der lukket med opstablede Sten; Stuen 
havde ikke senere været aabnet. Yderst var Gangen 0,45 M. 
bred og 0,63 M høi; Længden var kun 1,90 M. Baade 
Kamret og Gangen vare lige til Dækstenene fyldte med Grus, 
som ogsaa dannede Undergrunden paa Stedet, blandet med 
alslags Sten og med forbrændt Flint; hist og her saaes Kul¬ 
brokker. Vistnok har man anvendt Ild for at lette Knus- 
ningen af Flinten, der benyttedes ved Tætningen mellem 
Stenene. Foruden nogle faa opløste Knoglerester paa et en¬ 
kelt Sted fandtes paafaldende nok kun Halvdelen af en Rav¬ 
perle; Reglen er tværtimod, at naar Stuen er fuldtpakket 
som her og Indgangen solidt lukket, har Rummet været 
gjentagende benyttet til mange Gravlæggelser, og da er der 
ogsaa meget Gravgods. 

I det hele giver vel denne Jættestue en god Forestilling 

om disse største Grave: Anlæg, Form, Størrelsesforhold og 
Byggemaade er som sædvanlig. Men Uregelmæssighederne 
og navnlig de store Afstande, som ses mellem Stenene baade 
i Stue og Gang, sige tydelig, at der har været Mangel paa 
passende, store Sten. Har virkelig Gangen ikke oprindelig 
været længere, hvad der synes at fremgaa af Beretningen, 
saa angiver den ringe Længde det samme; thi efter Reglen 
skulde Gangen være gaaet nær ud til Høiens Fod. Men at 
der var sparsomt med Sten, forstaaes paa dette Sted — se 
herom S. 220; det er nemlig paa eller ved en Sandflade. Ler 
maa imidlertid findes i Nærheden, siden det anvendtes til 
Tætning, og da der dog var saa mange Sten at faa. Ogsaa an¬ 
gives det i Udgravningsberetningen, at^der findes Ler paa 
Nabolodden, ligesom der i ringe Afstand nu ligger et Tegl¬ 
værk. Men der har ikke været tilstrækkelig mange Sten til, 
at Bygningen i Enkelthederne har kunnet gjennemføres gan¬ 
ske efter Reglen. 

Denne er derimod fastholdt ved de andre Jættestuer i 
Sønderjylland, hvorom nærmere vides; de have alle en læng¬ 
ere Gang, og Bærestenene staa tæt eller umiddelbart ved 
hinanden. Saaledes i »Denghoog« o: Tinghøi paa Øen Sild, 
aabnet 1868 l . Stuen, der er fuldstændig dækket afen stor 
Høi, ligger i Øst-Vest med en indre Længde af 5 M. og en 
Bredde af 3 M.; Høiden vexler fra 1,50—1,90 M. Det ovale 
Kammer dannes af 12 Bæresten, og over dem ligge 3 Dæk¬ 
sten. Fra Midten af Stuen udgaaer lige i Syd den 6 M. lange 
Gang med Dæksten; den indvendige Høide og Bredde er hen¬ 
holdsvis 1 og U/s M., saaledes at man oprindelig netop har 
kunnet krybe igjennem den. Gangen er nu lukket, og der 
er kun Adgang til Stuen gjennem et Hul mellem Dækstenene. 
Grundplan, Størrelsesforhold og Bygningsmaade er indtil 
de mindste Enkeltheder som ved de mange mindre Jætte¬ 
stuer over hele det danske Omraade. Ogsaa Gravgodset, be- 
— ^ ' • 

1 Berichte d. Schlesw. Holst. Lauenb. Gesellschaft f. vaterl. Alterth., 
29, i Jahrbucher f. Landeskunde d. Herzogthumer, 10, 1869. 

staaende af Lerkar, Stenredskaber og Ravperler stemmede 
ganske med det sædvanlig forekommende. Fundet var dog 
ikke særlig stort, idet Stuen ikke, som det ofte er Tilfældet, 
har været gjennen lange Tider benyttet til gjentagen Grav¬ 
lægning, saaledes at den er fyldt indtil op under Dækstenene. 
Da man her ved at opbryde et Hul i Loftsdækket havde skaf¬ 
fet sig Adgang til det Indre, fandtes Rummet tomt; kun et 
tyndt Lag fin Jord havde lagt sig over Knogleresterne og 
Oldsagerne paa Gulvet, hvor der som sædvanlig var Sten¬ 
lægninger og Baalrester. 1 Gangen fandtes intet; kun naar 
Stuen er fyldt, bliver ogsaa Gangen benyttet til Gravlæggel- 
ser. Ogsaa var der kun Jord yderst ved Begyndelsen af 
Gangen, men ikke den solide Tilstopning med Sten, som fin¬ 
des, naar den stærkt benyttede Grav ikke paatænkes videre 
anvendt. 

En anden Jættestue paa Sild, ved Archsum, er som 
foran omtalt S. 175, nu ikke tilgængelig; men der haves en 
Grundplan af den, der viser et ganske tilsvarende Anlæg 1 . 
Atter her findes i Stuen 12 Bæresten, men 4 Dæksten; 
Længden er 5,30 M., men Bredden kun 1,90 M. Naar den 
indvendige Høide angives til kun 1 M., er dette sikkert, 
fordi man ikke har naaet Stuens Bund. Saaledes bestemmes 
ogsaa Høiden i Gangen til kun 0,50 M., hvilket er for lidt; 
den udgaaer fra Stuens Midte mod Syd og har en Længde af 
3,40 M., med 4 Dæksten. 

Om en ganske lignende Jættestue ved Sliens Kyst, tæt 
syd for Mysunde, haves en god Beretning fra 1842, da Stuen 
blev opdaget 2 ; Høien er endnu delvis bevaret — den bærer 
et Krigsmindesmærke — og idetmindste noget af Graven, 
hvis Sten ses i Jordfladen. Ved Afgravning af Høien fandt 
man Kamret, som man kom ind i ved at bryde Hul; atter 
her var Rummet jordfrit — hvad der fandtes, vides ikke. 
Stuen, med Længderetning Øst-Vest, maalte 5,70 M. med en 

1 Handelmann, Ausgrabungen auf Sylt, Kiel 1882, S. 42. 

2 Kieler Berichte, 8, S. 15. 

Bredde af 2 M. Høiden angives til 1,40 M., men med Til- 
føielse af, at den virkelige Høide var noget større, idet Gul¬ 
vet var dækket af nedfalden Jord. Væggene dannedes af 11 
store Sten, paa hvilke der hvilede 4 Dæksten. Mod Syd, paa 
tværs af Stuens Længderetning, udgik en 6-7 M. lang Gang, 
0,80 M. bred. 

Endnu tilgængelig og nu den smukkeste Jættestue, der 
kan ses i Sønderjylland, er »Røverstuent i Sydspidsen af 
Isted Skov lige ved Landeveien mellem Flensborg og Sles¬ 
vig. Navnet er ikke ret gammelt, idet Stuen først opdagedes 
i Begyndelsen af forrige Aarhundrede ved, at der blev søgt 
efter Sten langs Foden af den store, i det væsentlige endnu 
bevarede Rundhøi, som dækker Graven. Det berettes, at 
der intet blev fundet. Den aflangt firkantede Stue har øst¬ 
vestlig Retning med en Længde af 4,30 M. og en Bredde og 
Høide af omtrent 1,50 M.; det oprindelige Gulv ligger dog 
vistnok dybere end den nuværende Bund. Der findes tre 
Dæksten og 9 Bæresten, nogle af dem forhøiede med flade 
Sten for at bringe Loftsstenene i rette Leie, og Mellemrum¬ 
mene smukt udfyldte med flade Sten, der ligge fast over 
hinanden som i en Mur. Disse og de øvrige Enkeltheder ere 
behandlede, som det ellers ses i Jættestuerne. Døraabningen 
ud til Gangen har en Bredde af 0,60 M. Bærestenene i den 
mod Syd udløbende, 3,50 M. lange, Gang ere ikke alle be¬ 
varede, og Dækstenene mangle, som dette iøvrigt ses allerede 
paa den ældste Tegning fra 1826. Jættestuen blev i 1862 
fredlyst 1 . 

Fig. 15 viser Grundplanen af den i det hele velbevarede 
og fredlyste Jættestue i Vedsted Sogn, Haderslev Øster Amt, 
ved Jernbanelinien nord for Over Jersdal. Her findes den 
Uregelmæssighed, at Gangen staaer skjævt for Stuens Læng¬ 
deretning; det samme kjendes dog fra ikke faa andre Jætte- 


1 Worsaae, Slesvigs Oldtidsminder, S. 26. Mittheil. d. Anthropol. 
Vereins, Kiel, 3, S. 30. Kieler Berichte, 32, S. 6. 

stuer 1 . Heller ikke bemærkes denne Skjævhed ved et hur¬ 
tigt Syn, men først ved nærmere Iagttagelse og Maaling. 
Hvorledes den er fremkommen, er det ikke vanskeligt at se: 
Gangen er bygget først, den vender lige i Øst; da derefter 
Stuen formedes, var der ikke tilstrækkelig mange Sten for 
Haanden af rette Størrelse til at overholde Regelmæssighe¬ 
den. Skjævheden maa være fremkommen ved, at Sten-Ma- 



Fig. 15. Jættestue ved Over Jersdal, Vedsted Sogn. 


terialet ikke var godt, hvad forskjellige Enkeltheder tydelig 
vise. De to store Dæksten ere imidlertid af bedste Art. Den 
i Planen punkterede Hjørnesten mellem Kammer og Gang 
staaer nu ikke paa oprindelig Plads, og den punkterede Sten 
i Gangen hrer ikke hjemme her; der skulde paa dens Plads 
være en Karmsten, svarende til den smalle Sten i den anden 
Side af Gangen. Denne Uorden maa hidrøre fra en Istand¬ 
sættelse efter Udgravningen. Kamret er 4 M. langt og indtil 
2,25 M. bredt; Høiden er 1,60 M. Gangen maaler 3 M. En 
rund Jordhøi omgiver og dækker Jættestuen. 

En Grav af Jættestuens Art, men liggende ikke i en Rund- 
høi, derimod omgiven af en Langdysse, lindes i Brandsbøl 

1 Jfr. Vor Oltid, S. 74. 

Skov, Hagenbjerg Sogn, Als. Det er kun en lille Stue, omtr. 
1 M. bred og dobbelt saa lang, med samme Længderetning 
som Høien, men regelmæssig bygget af 7-8 Bæresten og 2 
Dæksten. Mod Vest udgaaer fra Kamrets Midte en 3 M. lang 
og 0,50 M. bred Gang, dannet af to Sidesten i Kamret og 
foran dem to Par mindre Sten, der nu, som vistnok oprinde¬ 
lig, ere uden Overliggere. Gangen naaer ud til Høiens Rand¬ 
sten, der om denne Ende ere smukt og fuldstændig bevarede, 
tætstillede og de yderste meget høie, indtil 1,30 M. Dette 
Anlæg, et jættestueformet Kammer i en Langdysse, er vel 
sjældent, men kjendes dog fra flere Steder paa Sjælland og 
Lolland 1 . 

Foruden de her omtalte 7 Jættestuer findes der i Søn¬ 
derjylland flere mere eller mindre ufuldstændige; de skulle 
nævnes i de følgende Afsnit. Sammenlignet med Nørrejyl¬ 
land staaer Slesvig ikke tilbage med Hensyn til Antallet af 
Jættestuer, betydelig derimod overfor det østdanske Om- 
raade. Tillige naa disse Stuer paa Sjælland med omliggende 
Øer og i de nærmeste Dele af Sverige, navnlig i Vestergøt- 
land, en Længde baade af Kammer og Gang, der langt over- 
gaaer, hvad der kjendes i Sønderjylland; her ere Stuerne alle 
af Middelstørrelse, med høist 13 Sidesten og 4 Dæksten. 
Sikkert nok er det saa, som det foran ytredes om Gravki¬ 
sterne, at man østpaa, under den fortsatte Behandling af 
Gravformen, naaede ud over det oprindelige Grundlag, som 
dette fæstnede sig paa den jydske Halvø. Visse andre For- 
skjelle maa vistnok bedømmes paa samme Maade. I Sønder¬ 
jylland mangler en Gravform, der er overmaade almindelig 
østpaa, nemlig den sexkantede Dysse 2 , der er en videre Ud¬ 
vikling af det almindelige Langdyssekammer med een Dæk¬ 
sten og to Sten i hver Langside, idet disse Sten, hvor de støde 
sammen, ere trukne tilbage, saaledes at Rummet bliver bre- 

1 Se A. P. Madsen, Gravheie og Gravfund, Kjøbenhavn 1896. 

2 Jvfr. Aarb. f. nord. Oldkynd. 1911, S. 290. Svagt fremtrædende er 
den sexkantede Form i en enkelt Dvsse, se S. 186. 

mø 7 

Aarb. f. nord. Oldk. og Htat. 1913. 

dere ved Midten og sexkantet. Ved denne Form og ogsaa 
ved det firkantede Kammer findes der østpaa meget alminde¬ 
lig anbragt et eller to Par Sten foran Aabningen til Graven, 
dannende en kort Gang uden Dæksten; heller ikke dette 
Træk har kunnet findes i Sønderjylland. Fremdeles er 
der det, at Jættestuens Dæksten ofte ligge frit, ikke dækkede 
af Høien, medens alle de slesvigske Stuer, om hvilke der 
haves fuld Besked, skjules under den store, hvælvede Høi. 
At saadanne mindre Forskjelligheder kunde fremkomme 
ned gjennem Tiden, er forstaaeligt, naar Gravformen efter- 
haanden overførtes til nye Omraader. Til Søndeijylland 
naaede først den Tanke og dette Forsæt at bygge store, af¬ 
lange Gravstuer, med en fra Langsiden udgaaende Gang; 
Planen hertil kom vestfra, hvor der i Oldenburg og Holland, 
paa de britiske Øer, i Normandiet og Bretagne findes saa¬ 
danne Stuer, men i Enkelthederne indbyrdes forskjellige i 
de enkelte Lande og ogsaa afvigende fra de danske. Den 
danske Form med Stue og Gang af visse Forhold og med 
den dækkende Jordhøi træffes først i Sønderjylland; syd for 
Eideren kjendes ingen Jættestuer af dette Tilsnit, som det 
allerede er udtalt 1 . Længere ned over Halvøen findes de 
ikke, og denne Afbrydelse maa betegne Afgrænsningen for 
det nordiske Folke- og Kulturhele. Fra Sild, Isted og My- 
sunde have Jættestuerne derimod samme Bygningsmaade 
op langs Jyllands Vest- og Østkyst indtil Thy og Vendsyssel, 
gjennem Midten af Halvøen, paa Øerne og indtil de nærme¬ 
ste Dele af Sverige, kun at de østpaa vise Høidepunktet af 
Stenalderens mærkelige Bygningskunst. 

Stengravene ved Østkysten. 

Hvor Stengravene findes, der boede og byggede man. En 
Udsigt over Gravenes Fordeling over Landet vil da give Op- 

1 J. Mestorf, i Zeitschrift] fur die Geschichte d. Herzogthflmer, Kiel 
1873, S. 80. 

lysning om Bebyggelsen i de forskjellige Egne, dens Art og 
Omfang, om indre Samkvem og Forbindelser udadtil. Men 
intet er hidtil sammenstillet om Mindesmærkernes Fore¬ 
komst i Søndeijylland. Dette maa da gjøres, hvor vidtløftig 
Sagen end er, og Sammenstillingen maa fremlægges, baade 
for at det kan ses, hvad der ligger til Grund for de Slutnin¬ 
ger, som skulle drages, og fordi disse mærkelige og trods al 
Ødelæggelse saa rige Kilder til Kundskab om Oldtiden ville 
have Betydning i mange Retninger. Men meget i det Enkelte 
vil man herved ikke kunne gaa, dertil er Stoffet for omfat¬ 
tende ; og tillige maa det staa klart, at der ikke kan opnaaes 
Fuldstændighed. Ingen Art af Oldtidsminder vil kunne 
samles i deres Helhed; saameget er forlængst gaaet til 
Grunde, saameget vil endnu længe være skjult under Jor¬ 
den, og mangt et ringe og næsten udslettet Træk vil det ikke 
kunne overkommes at opsøge. Men herpaa kommer det 
heller ikke an i denne Sag; det gjælder blot, at der foreligger 
det væsentlige og afgjørende, saameget, at der kan dømmes 
rigtig om Forholdene. Det vigtigste er jo de endnu mere 
eller mindre bevarede Mindesmærker, og om disse maa det 
antages, at der haves ret fuldstændig Kundskab; af Betyd¬ 
ning ere dernæst de sløifede, om hvilke der foreligger til¬ 
strækkelig Oplysning, og om disse vides ialfald meget. Men 
en Tilføielse af den øvrige Mængde af usikre eller halvt ufor- 
staaelige Beretninger vilde ikke være nogen Vinding. Her 
skal først Østkysten gjennemgaaes, idet der begyndes nord¬ 
fra, og Mindesmærkerne nævnes Sogn for Sogn. 

I Haderslev Øster Amt, fra Heilsminde til Gjenner 
Bugt, er der forholdsvis lidt at anføre. Nordligst, i Al ler 
Sogn, har der ved Stobbum, syd for Taps Aa, ligget en Høi, 
hvori der var et stort Stenkammer, som sløifedes i forrige 
Aarhundrede. Kamret var firkantet, med een Sten i hver 
Side, hvorover en Dæksten. Dyssen er nu fuldstændig for¬ 
svunden. I det nærmest følgende Fjelstrup Sogn kjendtes 

14* 

for 50 Aar siden 1 2 , under Anslet, ud mod Havet, et nu for¬ 
svundet, mærkeligt Oldtidsminde: »Stenovnen«; som be- 
kjendt var dette Ord en almindelig Betegnelse for Dysser* 
Tæt nord for Sillerup Bæk og lige syd for Knud By har der 
været et stort Stenkammer, hvis sidste Rester fjærnedes for 
faa Aar siden; nu ses kun en svag Forhøining 3 . Nær Haders¬ 
lev Fjords nordlige Bred har der i Aastrup Sogn, øst for 
Over Aastrup, ligget et Stenkammer, dækket af en Høi. Det 
sløifedes c. 1840; Stenene vare saa store, at de ikke kunde 
flyttes uden at kløves. Ogsaa om den allerinderste Del af 
Fjorden har man boet, idet der findes Stengrave baade nord 
og syd for Haderslev Dams Vestende. Mod Nord, iHamine- 
lev Sogn, har der været et Stenkammer, der sløifedes ved 
1850; Stenene brugtes til Byggemateriale. Sydpaa, i Hop¬ 
trup Sogn, ses endnu Resterne afen Stengrav i en Høining r 
der delvis er omsat med Sten. Ved Fjordens sydlige Bred 
har der under Lønt i Starup Sogn umiddelbart ved hin¬ 
anden og tæt syd for Haderslev-Veien ligget 2 Stenkamre, 
begge nu sløifede; det ene af dem er foran omtalt S. 190. 
Fremdeles har der nær herved, men nord for Veien, ligget 
et Kammer, hvorfra Lerkarret nedenfor Fig. 67. En stor 
Stengrav har dernæst ligget nær Fjordbredden nord for 
Sverdrup i Øs by Sogn. Atter tæt ved Havkysten, under 
Hastrup By nord for Aarøsund, ses Resterne af et Stenkam¬ 
mer, bygget af meget store Sten; det har Længderetning 
Nord—Syd og har vistnok været en af de store, jættestue- 
agtige Gravkister (se S. 194). Tæt ved ses Rester af et lig¬ 
nende Kammer. Fuldstændig sløifet er en Stengrav, der laa 


1 Trap, Slesvig, 1864, S. 37. 

2 Mulig er dette den samme Stengrav, hvorom tales i Aarb. f. nord. 
Oldk. 1868, S. 106: den der meddelte Beskrivelse er dog ganske upaalide- 
lig. Imidlertid kjendes Pladsen for dette Mindesmærke: mellem Heils- 
minde og Store Anslet, nær indenfor Kysten. 

8 I en Beretning af 1847 omtales en halvt forstyrret Langdysse ved 
Landsbyen Knud, Kieler Berichte, 12, S. 31. 

midtveis mellem Aarøsund og Hastrup, tæt nord for Veien 
mellem de to Byer. Yderst paa det fremspringende Raad 
Hoved findes en stærkt forstyrret Jættestue af sædvanlig . 
Form, med Kammer i Øst—Vest og smal Gang mod Syd; 
en Del Stenredskaber herfra opbevares i Museet paa Kol- 
dinghus. Derefter følger sydøst for Flovt By, midtveis til 
Havet, en Dysse med tre Bæresten og een Dæksten; mulig 
er ogsaa den lavere Indgangssten bevaret. Men Stenene ere 
skredne noget sammen, hvorved Dækstenen er kommen ud 
af Leie og hælder skraat ned. Den omgivende Jordhøi er 
udjævnet. Paa den anden Side af Flovt, længere inde, end 
Stengravene sædvanlig træffes, staaer det smukke Kammer, 
som foran er afbildet, S. 183. Alle disse Mindesmærker 
ligge i Øsby Sogn. Efter en lang Afbrydelse fra Raad Hoved 
til Sønderballe Hoved følger ved den lille her liggende Skov, 
under Hoptrup Sogn, det sidste Mindesmærke i Haders* 

lev Øster Amt. Det er en aflang Høining, tildels omsat med 

# 

Sten, utvivlsomt en lille Langdysse. 

En Del mere er at nævne i Aabenraa Amt, idet der 
findes Stengrave langs hele den rundt udbuede Kyst fra 
Bunden af Gjenner Bugt indtil Aabenraa Fjord. Om det 
første Sogn, Øster Løgum, tales ndfr. S. 219. I det paa¬ 
følgende Løit Sogn findes, under Nørreby, paa høi Grund 
tæt syd for Gjenner Aa, en ganske ødelagt Langdysse med 
dybe Ind- og Nedgravninger. Paa ret lav Jord ved Aaens 
Udløb staaer den foran S. 188 omtalte Runddysse. Ligesom 
foregaaende under Løit Kirkeby ligge nær hverandre midt 
for Sydsiden af Gjenner Bugt en Langdysse, hvorom se 
S. 186, og to Runddysser, hvis Kamre kun ere delvis be¬ 
varede. Under Barsmark følger, tæt ved Kysten ovenfor 
Barsø og lige vest for Knudshoved, tre nu sløifede Stengrave. 
Sydvest for Knudshoved findes Rester af en Jættestue. Det 
har været en mindre Stue, med kun 10—11 Sidesten; Bred¬ 
den omtr. 1,20 M. Flere af Bærestenene mangle, og kun een 
af Dækstenene er bevaret. Af Gangen findes nu kun to Sten; 

afvigende fra Reglen vender den i Sydvest. Tæt ved findes 
den store Stengrav »Agerstenshøi«, omtalt S. 189. Videre 
sydpaa ligger ved Sønderskov, under Løit Kirkeby, tæt ved 
Havbrinken en stor, men medtagen Langdysse og nær den 
en Runddysse, som er nævnt foran S. 186. I den nordlige 
Udkant af Præsteskoven findes en stærkt forstyrret Lang¬ 
dysse. Endelig staaer ved Skarre Rev den store Gravkiste 
»Myrpold«, som nærmere er omtalt S. 193. 

Den næste Strækning med Stenalders Grave findes paa 
Sydsiden af Aabenraa Fjord i Ensted Sogn. Tæt ved 
Banelinien ligger i Skov nord for Lundsbjerg Kro tre øde¬ 
lagte Runddysser. I Hostrup Skov tæt ved Badestedet Lise¬ 
lund ses Resterne af en stor Stengrav, fredlyst*, men i dens 
nuværende, forstyrrede Tilstand og forvansket ved Istand¬ 
sættelse uden videre Betydning. Syd for i Skoven en medtagen 
Runddysse og syd for Agesø en velbevaret Runddysse, nævnt 
ovfr. S. 187. Øst for Søen har der været en nu sløifet Sten- 
grav. Til dette Stenalders Omraade slutter sig i det østpaa 
følgende FelstedSognen ødelagt Langdysse nær Stranden 
og Sognegrænsen. I det paafølgende Varnæs Sogn findes 
nær Kysten den meget smukke Langdysse i Skoven Varnæs 
Tyk, omtalt foran S. 184. I det næste Sogn, Ullerup, ligger 
der i Blans Skov en lille, stærkt forstyrret Langdysse, hvor¬ 
til slutte sig Rester af en anden og en nu ganske sløifet tæt 
syd for Skoven. Derefter kan der langs Sundeveds bugtede 
Kyst kun anføres faa og forlængst ganske sløifede Stengrave. 
Paa Snogbæk Mark i Sottrup Sogn har der ligget en Høi 
med to Stengrave og en anden lignende paa Dybbøl Mark *. 
Først sydlig i Broager Sogn findes atter flere at omtale. 

Men Fortsættelsen af Kystrækken findes paa Als, langs 
Øens østlige Kyst. Indadtil, mod Vest, har Als kun Sten¬ 
grave paa et enkelt Punkt nordligst, hvor Sundet endnu er 
bredt. I HagenbjergSogn, ud mod Sandvigen, ligge midt 

1 Mittheilungen d. anthropologischen Vereins, Kiel, 8, S. 31. 

* Worsaae, Slesvigs eller Sønderjyllands Oldtidsminder, S. 23 Anm. 

i Brandsbøl Skov, paa begge Sider af Veien og tæt sammen, 
4 Langdysser. De tre af dem, med øst-vestlig Retning, have 
mere eller mindre vel bevarede Kamre af den for Langdys¬ 
serne sædvanlige Art, den fjerde, med nord-sydlig Retning, 
indeholder et Kammer af Jættestuernes Form; dette er nær¬ 
mere omtalt foran S. 201. Sydøstligt i samme Skov ses 
Rester af tre Langdysser. I stort Antal findes Stengravene 
ved Østkysten ud mod det aabne Hav. Begyndende nordfra 
træffer man den første, en Langdysse 1 , i Svenstrup Sogn, 
ved den vestlige Udkant af den store,Strandskov, Nørre- 
skoven, som herfra strækker sig langt sydpaa. I samme 
Skov under Egen Sogn ligger nær ved Nygaard et Sten¬ 
kammer i en rund Høi, der hæver sig l 1 /* M. Dæksten 
mangle. Kamret er 1,80 M. langt, 1,20 M. bredt. Forden 
ene Ende staaer een stor Sten, i hver af Langsiderne maa der 
have været to, den anden Ende er lukket ved to smallere 
Sten, der have samme Høide som de andre. Dette maa være 
en Grav af Hovedformen med to Sten i Langsiderne; Ind¬ 
gangen maa have været fra den Ende, hvor de to lettere be¬ 
vægelige Sten ere anbragte. Saa udførlig er denne Grav 

/ 

omtalt, fordi der i en af Langsiderne mangler en Sten, og 
paa dens Plads ligge to flade Sten som Tærskel i en Ind¬ 
gang; dette maa være indrettet i ny Tid. Videre i samme 
Skov, under Notmark Sogn, findes der tæt ved Skovrider- 
gaarden 3 Langdysser 2 , og en Runddysse uden Dæksten nær 
Gaarden Frydendal. I et lille Krat ved Katry ses en Dysse, 
kaldet »Trostene«, hvis Dæksten endnu er paa Plads, og 
tæt ved Rester af en anden Stengrav. I det sydligste af Skov¬ 
stykkerne ved Evelgunde findes en forstyrret Stengrav med 
Retning Nord—Syd og endnu med tre Sten i den ene Lang¬ 
side, vistnok en Gravkiste, og ubetydelige Rester af en 
anden. 


1 Zeitschr. d. Gesellsch. f. die Geschichte d. Herzogthumer, 1873, 3, 
S. 30. 2 Se sidst anf. St. S. 28. 

I det paafølgende AssebaIle Sogn tindes nordligst, i 
Oles- og Græskobbel, ubetydelige Rester af en Langdysse 
liggende nær Strandbrinken. Meget seværdige ikke blot ved 
deres smukke Beliggenhed ere derimod Mindesmærkerne i 
og ved Strandskoven ved Sønder Asseballe 1 . I Skovens 
nordlige Udkant ligge jævnsides to store Langdysser med 
ret vel bevarede Jordhøie, omsatte med mange Randsten 
indtil 2 M. høie, og udenfor Skoven en tredie Langdysse, 
alle med øst-vestlig Retning. Hver af de tre Høie omslutter 
to Kamre, dels aabnede og forstyrrede — tre af dem dog 
endnu forstaaelige og gode Exempler paa Formen med 2 
Sten i Langsiderne, se foran S. 188 — dels endnu lukkede, 
idet kun Dækstenene hæve sig over Høien, skjulende Gravens 
øvrige Sten. Nærved tindes i Skoven Rester af to Runddys¬ 
ser. Vest for Skoven, nær syd for Veien mellem Kettingskov 
og Werthemine er der for mange Aar siden sløifet en Lang¬ 
dysse. I det næste Tandslet Sogn tindes sydlig for Erte- 
bjerg dels Rester af en Langdysse, dels en nu frit staaende 
Dysse med anselige Sten, men Overliggeren afsprængt og 
ude af Leie. Den sydligste Stengrav ved Østkysten ligger i 
LysabildSogn, i en Have østligst i Byen; det er en Lev¬ 
ning af en Langdysse. 

Paa Sydsiden af Øen ligger i Kegenæs Sogn ved Stran¬ 
den, nordvest for Gaarden Kegenæshøi, en tæt overgroet 
Langdysse; der skal her have været endnu to andre Lang¬ 
dysser. 1 Ulkebøl Sogn ses ved Klintingeen stor, fra alle 
Sider stærkt angreben Høi, der har dækket over en nu halvt 
fremgravet Dysse af Formen med 2 Sten i hver Langside. 
Kamret har Retning Øst—Vest; der har været to Dæksten, 
af hvilke den ene endnu er paa Plads ; een Sidesten mangler, 
og tillige een af de to smallere Sten, som dannede Gravlukket 
mod Øst. Ved Stenholt har der været et Gravkammer, hvor¬ 
fra et Fund i Museet i Kiel. 


1 Sidst anf. St. S. 27. 

Saaledes er Øens Kyst fulgt rundt, og alle de Stengrave 
ere nævnte, der ligge enten ganske nær Stranden eller dog 
ikke fjærnere end, at de kunne henregnestil Kyststrækningen. 
Hertil kan der kun føies nogle faa omkring Midten af Øen. 
Strax øst for Asseballe By findes to tæt ved hinanden og 
jævnsides liggende Langdysser med Retning Nord—Syd, 
ret stærkt medtagne, men med en Del Randsten om Foden; 
i den ene ses et Kammer uden Dæksten, i den anden en 
Dæksten over en ikke aabnet Grav. Dernæst ligger der i 
Dyrehaven ved Rumorsgaard, Notmark Sogn, to Langdysser, 
hvis betydelige Jordhøie ere bevarede, medens alle Stensæt¬ 
ninger ere fjærnede eller forstyrrede. 

Vender man sig fra Als til den overfor liggende, sydlige 
Del af Sundeved, da træffes de første Stengrave i Broager 
Sogn, nær Strandbrinken ved Skjelle Skov. En Langdysse 
med Retning Øst—Vest er endnu ret vel bevaret, omsat med 
29 Sten. 1 Østenden staaer en Sidesten af et Kammer; hvor 
der i Vestenden findes et Hul, har der været en anden Grav. 
I en Høining umiddelbart øst for Langdyssen ses Toppene 
af Sidestenene i en lille Stengrav og over dem et Brudstykke 
af Dækstenen 1 . Nord for findes en aflang Høining, omslut¬ 
tende een eller to forstyrrede Stengrave. Fremdeles har der 
sydøst for Dynt været en Langdysse 2 og mulig andre Sten¬ 
alders Minder. 

For Ny bøl Sogns Vedkommende haves der i en Præste- 
Indberetning af 1808 udførlig Oplysning om mange Sten¬ 
grave, liggende dels midtveis mellem Nybøl og Adsbøl, dels 
strax øst for Nybøl By. Af begge Grupperne, der laa nær 
den indre Kystlinie om Nybøl Nor, findes nu kun svage 
Spor. I den vestlige Gruppe, der strakte sig over en Længde 
af 500 Alen og i en Bredde af 2—300 Alen, nævnes 5 Lang¬ 
dysser og 4 mellem dem liggende »Offer- eller Gravsten«; 

1 Zeitsclir. d. Gesellsch. f. die Geschichte d. Herzogthumer, 1873. 3, 
S. 26. Kieler Berichte 1873, 33, S. 3. 

* Antiqvariske Annaler, 1, S. 376; Kieler Berichte, 33, S. 4. 

hermed betegnedes sikkert Dysser. Øst for Nybøl Kirke laa 
spredt over en lignende Plads 3 Langdysser og 10 enkelt- 
staaende Stenkamre (»Offer- eller Gravsten«), 

I Aabenraa Amt, som atter her gaaer ud til Stranden, 
træffes først i Graasten Dyrehave en Langhøi i Øst—Vest, 
sikkert en Langdysse, hvorfra Stenene ere fjærnede. I det 

paafølgende RingenæsSogn fandtes der ved Begyndelsen 

* 

af det 19. Aarh. et større Gravkammer 1 . Mere eller mindre 
velbevarede ere flere Mindesmærker i Holbøl Sogn. I og 
ved Kjelstrup Skov ligge saaledes sønden og vesten om den 
nu tilgroede Vig, som her skyder ind fra Havet, en udjævnet 
Langdysse, oprindelig med 4, nu ødelagte Grave, en Rund¬ 
dysse med et af de sædvanlige Kamre med to Sten i hver 
Langside og den ene Endesten lavere — Dækstenen mang¬ 
ler, en velbevaret Rundhøi, der skjuler en Stengrav, hvis 
Dæksten er fjærnet, samt endnu 2 ødelagte Runddysser. Syd- 
paa i Hønsnap Skov findes Rester af mindst 3 ødelagte 
Runddysser. 

Strax indenfor Skjellet til Flensborg Amt findes nord¬ 
ligst i Bov Sogn, i et til Villa Olinda hørende Skovstykke, 
en Langdysse, hvis Jordhøi er jævnet ud over Randstenene, 
medens to Grave henimod Høiens Ender ere bevarede, dog 
at Dækstenene mangle; den ene henligger endnu paa Høien. 
Gravene ere af sædvanlig aflang firkantet Form, dannede 
af 4 Sten, den sydlige Endesten lavere. Snart sydlig herfor 
og nær Stranden har der, under Kollund, ligget to Stengrave, 
nu fuldstændig sløifede. Ligeledes under Kollund, nord for 
den her løbende Landevei og nær Amtsskjellet, staaer et af¬ 
langt firkantet Kammer med to Sten i hver Langside og een 
for hver Ende, den sydlige af disse lavere end de andre; 
Jordhøien er bortgravet, og Dækstenen mangler. 

Om hele den indre og mere lukkede Del af Flensborg 
Fjord synes der ikke at have været andre Stenalders Grave 


1 Kieler Berichte, 10, S. 4. 

end disse. I Angel findes de derimod i alle Sognene langs 
med Yderfjorden og videre østpaa ved den aabne Havkyst 
indtil Slien. De begynde i Munkbrarup Sogn, hvor der 
umiddelbart ved Bogholm ses en Høining, der efter Sigende 
har indeholdt et Stenkammer, og syd herfor en anden Høi¬ 
ning, der er den sidste Rest af Langdyssen »Stenhøi« 1 . Nær 
den østlige Sognegrænse findes en Langdysse, hvis lave 
Jordhøining endnu er omsat med Sten. Begge disse Mindes¬ 
mærker ligge nær Kysten. Inderst i Sognet har der ved Ran¬ 
mark været en Stengrav, om hvis Art man dog ikke kan 
danne sig en sikker Forestilling efter den gamle og løse Be¬ 
retning 2 ; Graven er nu ganske forsvunden. For det paaføl¬ 
gende Grum tofte Sogn berettes derom 3 Langdysser ved 
Nordballe og een ved Dollerup, som dog alle bleve sløifede 
for over hundrede Aar siden 3 . Videre fremme langs Kysten 
har der i Kværn Sogn under Philipsdal ligget en Lang¬ 
dysse, der nu er fuldstændig sløifet 4 . I Stenbjerg Sogn 
ses endnu paa Stenbjergskovs Jord en Høining, der er Lev¬ 
ning af en anselig Langdysse 6 . Ødelagt er ligeledes en Lang¬ 
dysse i det paafølgende Eskris Sogn; den laa umiddelbart 
ved Herregaarden Ohrfeld. I Gjelting Sogn findes sydøst 
for Lebæk By, ved Veien, Rester af en mægtig Langdysse. 
En Del store Sten dels af Kamret, dels af Kredsen staa endnu 
paa Plads; men Jordhøien er afgravet, og det Hele er over- 
voxet med Tjørn. Ganske sløifet er en Langdysse ved Nyby 
og to Runddysser syd for Dyttebøl, nær Stranden, jvfr. foran 
S. 188«. 

Langs Slien har der været Stengrave paa begge Sider, 
dog først langt inde, og hvor der er smallest. Langs Nord- 

1 Sandsynligvis den i Kieler Berichte, 4, S. 18 og 8, S. 6 omtalte Lang¬ 
dysse. 

2 Sidst anf. St. 4, S. 10. 

s Kieler Berichte, 8, S. 4. 

4 Antiqvariske Annaler, 1, S. 377 og Kieler Berichte, 4, S. 16. 

6 Se de sidst anf. Steder. 

6 Kieler Berichts, 4, S. 26. 

siden er Alt sløifet; men der foreligger herom gode Præste- 
Indberetninger fra 1808. Saaledes beskrives en Langdysse 
ved Stenfelt i Ulsnæs Sogn, Gottorp Amt. I det tilstø¬ 
dende Brodersby Sogn omtales under Goltoft, ganske 
nær ved Slien, to Langdysser og en Runddysse; den sidste 
dannedes af en stor, aflang Sten, der hvilede paa 4 andre, 
med en Aabning under Dækstenen. Paa Sydsiden findes i 
Risby Sogn, Ekernførde Amt, en stor Langdysse syd 
for Stubbe, endnu delvis omsat med Sten. I Kosel Sogn 
ligger en Stenalders Gravkiste fremgravet ved Bonert, se 
foran S. 194, og syd for Mysunde findes den S. 198 omtalte 
Jættestue. Omkring hele den indre, brede Del af Slien synes 
der ikke at have været Stengrave. Det eneste, som vides at 
nævne, er, at der i Hadeby Sogn, syd for Selk Nor, ved Alt- 
muhl, hvoromkring der ligger mange Rundhøie, findes en 
Levning af en Langhøi, der tidligere var omsat med Sten 
paa indtil 1 M.; mulig har dette været en Langdysse. 

Vende vi os til Østsiden af Svansen, saa træffes strax ved 
Slimundingen Fortsættelsen af Stenaldersgravene langs Hav¬ 
kysten. I Svans Sogn, under Olpenæs, tæt øst for Skoven 
Kølen, ligger en Langdysse med øst—vestlig Retning og med 
tre Kamre. De to yderste ere af den sædvanlige Form med 
to Sidesten i hver af Langsiderne, een for hver Ende og to 
Dæksten; den ene af disse mangler i begge Kamre. Af den 
tredie, midterste Grav ses kun de to Dæksten; den er endnu 
uforstyrret. Stenkrandsen om Høien er bevaret ved den 
ene Ende. En Langdysse har der fremdeles været ved Dras- 
berg øst for Brodersby og en Stenaldersgrav af ikke nærmere 
bestemmelig Art paa Schønhagen Hovmark 1 ; de ere nu 
sløifede. 

I Vabs Sogn begynder et Strøg, som dels nær ved Ky¬ 
sten , dels noget længere inde har et usædvanlig stort Antal 
Stengrave 2 ; de sikkert kjendte skulle anføres. Ved Bredland 


1 Antiqvariske Annaler, 1, S. 378. 5 Kieler Berichte, 16, S. 29. 

nord for Lille Vabs findes en udjævnet Langdysse; af Rand¬ 
stenene ere kun enkelte bevarede. Vestlig for Lille Vabs 
ligger en over 100 M. lang Dysse, bestaaende af en lav Ryg¬ 
ning af Sten og Jord, langs hvilken ses Hullerne efter bort¬ 
tagne Randsten. Jævnsides med denne løber i en Snes Fods 
Afstand en anden Langdysse med en lignende, delvis sløifet 
Høining, ved hvilken der endnu findes flere Randsten. Kamre 
ses ikke i nogen af disse Høie. Nord herfor paa Rothensan- 
dcs Grund ligger nærmest Gaarden en stor Langdysse, men 
kun med Levninger af Stenkredsen og af et Kammer af 
sædvanlig Form med 2 Sten i Langsiderne. Længere mod 
Syd tindes nær hverandre det foran S. 191 omtalte Grav¬ 
kammer og to store Langdysser, der dog ere stærkt med¬ 
tagne. Atter noget mod Syd, under Sophienhof, staaer det 
smukke, S. 185 omtalte Kammer. Nærmere Kysten ligger 
umiddelbart ved Lehmberg en endnu trods Forstyrrelserne 
seværdig Langdysse; mange af Randstenene ere bevarede og 
Sidestenene i et Kammer af Formen med to Sten i hver 
Langside og een for Enderne. Ogsaa under Gaardene Hul- 
senhain og Carlsminde har der været Stenaldersgrave, som 
nu ere sløifede. 

I stort Antal ligge disse Minder fremdeles over Kyststræk¬ 
ningen i det tilstødende Borreby Sogn indtil henimod 
Ekernførde. Ved Hohenstein har der været en stor, nu 
sløifet Langdysse. Paa Godset Himmelmarks Jorder kan 
der paavises 17 Stengrave, 5 af dem liggende nær hverandre 
i et lille Skovstykke, de øvrige spredte paa Høiderne om¬ 
kring Himmelmark Sø. Sex ere Langdysser, de fire nogen¬ 
lunde bevarede; en af disse er foran omtalt S. 182. I to 
Runddysser findes Grave, der ere nævnte S. 187 og 191; de 
øvrige Mindesmærker ere mere eller mindre ødelagte 1 . Alle¬ 
rede flere af de i Vabs og Borreby Sogne nævnte Stengrave 
ligge længere fra Kysten, end det pleier at være Tilfældet, 


1 Mittheilungen d. Anthropologischen Vereins, 1897, S. 19. 

og endnu dybere inde findes enkelte, om de end ikke naa 
helt ind til Midten af Svansens Halvø. Saaledes ved Pom- 
merby i Siseby Sogn, hvor de sidste Sten af en stor Lang¬ 
dysse nylig ere fjærnede 1 . Ved Kl. Moorbrucke nord for 
Lose i Risby Sogn staaer den foran S. 186 omtalte, meget 
smukke Dysse. 

Paa den smalle Strækning mellem Slien og Ekernførde 
Fjord, den Strækning, over hvilken Danevirkes Østervold 
spænder, findes der flere Stengrave; de ligge rundt om Vin¬ 
deby Nor, der oprindelig dannede Bunden af Fjorden. Nord¬ 
for, ved Gammelby i Borreby Sogn fandtes ved Midten af 
forrige Aarhundrede Rester af Stenkamre 2 . Sydfor i et Skov¬ 
stykke under Westerthal, i samme Sogn, træffes Rester af en 
Langdysse og en Rundhøi omsat med store Sten. Paa begge 
Sider af den Vei, som fører herfra lige i Nord til Kokken- 
dorf, ses der flere lange Jordrygge, der utvivlsomt ere Lev¬ 
ninger af Langdysser; de have tidligere været opfattede som 
Rester af Forsvarsvolde, hvad de umulig kunne have været 3 . 
Længere vestpaa ved Dyrvad i Kosel Sogn ligger en aflang 
Høi, der ligeledes maa bestemmes som en Langdysse, skjøndt 
den nu er ganske blottet for Sten. 

Fortsættes der i Borreby Sogn, med den Del, som lig¬ 
ger syd forVindeby Nor, saa træffes under Gosefeld en Lang¬ 
dysse og et Gravkammer, begge stærkt forstyrrede, samt 
under Hoffnungsthal en Rest af et stort Stenkammer. Lig¬ 
gende paa høi Jord virker dette Mindesmærke meget til¬ 
trækkende, med den mægtige Dæksten hvilende paa tre 
Bæresten. Efter Stenenes Størrelse og Stilling skulde det 
snarest antages, at dette har været en Jættestue; Kamrets 
Længderetning har været Øst—Vest. Disse sidste Mindes¬ 
mærker, der ligge omtrent midtveis mellem Ekernførde 
Fjord og Witten-Sø, ere usædvanlig langt fjærnede fra Stran- 


1 Mestorf, Urnenfriedhofe, S. 37. * Kieler Berichte, 12. S. 44. 8 Se 

Nordiske Fortidsminder, I, S. 226. 

den. Endnu mere gjælder dette om en kun delvis bevaret 
Stengrav længere mod Vest, i Skoven »Kgl. Grosses Gehege«. 

Med GettorfSogn, paa Sydsiden afEkernførde Fjord, 
begynder Opregningen af de talrige Stenalders Mindesmær¬ 
ker, som ere at nævne i Dånischwold. Saaledes først en 
Række langs hele Nordkysten. Vestlig i det nævnte Sogn, 
i Skov under Berensbrook, ses en meget stor Langdysse, 
endnu med mange Randsten, og jævnsides med den en min¬ 
dre, hvori der er bevaret et Stenkammer med to Sten i hver 
Langside og een Dæksten. Noget længere inde findes under 
Rothenstein en ufuldstændig Stengrav med en mægtig, ned- 
skreden Overligger. Østligere, under Hohenkamp, et kun 
delvis bevaret Kammer. I detøstpaa følgende Krusendorf 
Sogn først ved Lindhøft Mølle Rester af 3 Langdysser og 
flere Stenalders Grave; derefter under Noer atter 3 medtagne 
Langdysser; endelig ved Stranden vest for Dånisch-Nienhof 
en Langdysse med en smal Grav, nu uden Dæksten, der 
synes at være af den ældste Form, se S. 182 L Videre, langs 
Østkysten, ned mod Kieler Fjord, synes der ikke at være 
Stengrave. 

Derimod findes i det nordøstlige Dånischwold over en 
smal Strækning i Nordøst—Sydvest den største Samling 
Stenalders Grave, som kjendes ikke blot i Slesvig, men over¬ 
hovedet i Norden. Anderledes end det foran oftest er set 
langs hele Østkysten holde Gravene sig her ikke til Havet, 
men trække sig skraat ind i Landet. Det ses ikke, hvad der 
kan have været Grunden hertil. Naturforholdene give ingen 
Veiledning; der er ved Kysten som indenfor høi og frugtbar 
Jord. Mange Skovstykker findes endnu, og i Stenalderen 
har sikkert det hele været skovdækket. Denne store Gruppe 
Stenalders Grave ser ud som Afslutningen paa en Bevægelse 
nordfra, der er betegnet ved de talrige Mindesmærker, som 
foran ere opregnede. Nogle Folk ere langs Kysten først 

1 Jvfr. Antiqvariske Annaler, I, S. 378 og Zeitschr. f. die Geschichte 
d. Herzogthumer, 1872, 2, S. 99. 

komne til den Slugt fra Havet snart vest for Dånisch-Nien- 
hof, hvor den ovenfor omtalte Langdysse ligger, og de ere 
fra dette Punkt, der er det sidste før Kieler Fjord, hvor 
Stengrave forekomme, istedetfor at brede sig videre langs Ky¬ 
sten, gaaede ind i Landet. Efterhaanden som Slægten blev 
talrigere, er man gaaet frem i samme Retning indad i Skoven, 
som til alle Sider omgav den efterhaanden store Bygd. Hoved¬ 
massen af Mindesmærkerne ligger nordvestlig i Dånisch- 
hagen Sogn, men en Del paa det nærmest tilstødende af Kr u- 
sendorf og Gettorf Sogne. At de ligge paa store Godser, 
under Birkenmoor 20, de øvrige under Dånisch-Nienhof, 
Sprengerhof, Kaltenhof og Borghorsterhutten, har naturlig¬ 
vis bidraget til, at saameget er bevaret; der kan paa vises ialt 
31 Stenalders Mindesmærker, deraf 14 Langdysser, hvortil 
komme mange runde Jordhøie. Største Delen er imidlertid 
nu ødelagt eller stærkt forstyrret, Stenkredsene plyndrede og 
Kamrene berøvede deres Dæksten eller nogle af Sidestenene. 
Af Betydning ved fuldstændig Bevaring eller i anden Hen- 
seende er ikke meget. Saaledes den foran S. 186 omtalte 
Dysse nær sydøst for Birkenmoor og en Langdysse længere 
syd for samme Herresæde, nævnt S. 181. Nordfor ligger en 
velbevaret Rundhøi, i hvis Overflade der ses to Dæksten 
med en ikke.videre synlig Grav, der endnu er uberørt. Nær¬ 
mere nordøst for Gaarden findes en medtagen Langdysse, 
hvori Sidestenene ses i et Kammer, der er af den ældste, 
smalle Form, se S. 182; Dækstenen mangler. Kun enkelte 
Stengrave træffes i nogen Afstand udenom den store sluttede 
Birkenmoor-Gruppe. Midt imellem Kaltenhof og Dånisch- 
hagen findes saaledes en stærkt forstyrret Langdysse; i 
Nabosognet Gettorf, paa Jord, der hører til Felm, staaer den 
foran S. 186 nævnte, næsten fuldstændig bevarede Dysse; 
længere mod Øst ses Resterne af en ganske ødelagt Stengrav. 

Hermed er der for Østkystens Vedkommende nævnt 
c. 230 Mindesmærker, bevarede, eller af hvilke der dog end¬ 
nu er noget at se, eller som ere paalidelig oplyste. Sandsyn- 

ligvis findes der endnu et lille Antal, om hvilke der ikke 
haves Kundskab; men sikkert ere mange bievne saa fuld¬ 
stændig sløifede og det for saa lang Tid siden, at de enten 
ere gaaede ganske af Minde eller kun kunne eftervises af de 
mest stedkjendte. Imidlertid maa et Antal af mere end 200 
nu paaviselige Mindesmærker tydelig angive, at Sønderjyl¬ 
lands Østkyst oprindelig har havt samme Rigdom paa Sten¬ 
alders Minder og altsaa har været befolket i samme Omfang 
som nogen anden Kyststrækning nordlig paa Halvøen og 
paa Øerne. Omtrent Halvdelen af Antallet er Langdysser. 
Saaledes er Forholdet ogsaa ellers: Langdyssen er i de fleste 
Egne lige saa almindelig som Runddyssen. Naar der er 
anført saa faa Stengrave for Haderslev Amt og saa stort 
et Antal for Ekernførde Amt, saa betyder dette sikkert ikke 
andet end, at de store Godser i Svansen og Dånischwold 
have virket beskyttende. Stenaldernes Grave have dannet 
en Kjæde over hele Kystlandet, strækkende sig videre over 
de nærliggende fyenske Kyster og de vedliggende Øer. Over¬ 
alt træffes Stengrave af samme Art og i lignende Antal. 

Det mellemliggende Vand har ikke adskilt, men forbun¬ 
det. Dette ser man tydelig af Mindesmærkernes Fordeling 
langs Kysten. Ingen af de mod Havet fremskydende Stræk¬ 
ninger er uden Stengrave; men mangt et Indvand mangler 
Grave, gjennemgaaende saaledes den indre Fjordbund og 
den smalle Havarm. Man maa saaledes være kommen til 
disse mange Pladser, ikke inde fra Landet, men udenfra 
over Havet. Vel ses det, at man ingenlunde skyede de luk¬ 
kede Vande; men det synes, at man ikke ret mange Steder 
udenfra er naaet saa langt ind. 

Gravene kunne træffes ganske nær ved Kysten; men 
oftest ligge de noget inde. I ringere Antal dernæst længere 
fra Havet, især langs Aaløb, der paa en Maade gave Anvis- 
ning paa at søge ind; hist og her er det angivet, at et større 
Antal breder sig indad, men dog uden Tilknytning til Bebyg¬ 
gelsen i Landets Indre. Alt overset bliver det klart, at Bo- 

Aarb. f. nord. Oldk. og Hist. 1913. 15 

sætteisen er begyndt ved Havet og væsentlig har holdt sig 
hertil. For ofte til, at det kan være uden Betydning, bemær¬ 
kes det, at Stengravene ligge ved en nu tilgroet Vig; der har 
skullet være god Landing, hvor man boede. Naar Gravene 
af og til ligge umiddelbart ved en Kystbrink, da er det sikkert, 
fordi der her senere er foregaaet en Nedstyrtning. I større 
og mindre Samlinger med indbyrdes Mellemrum ligge Sten¬ 
gravene som Minder om særskilte Bosættelser. Sønderjyl¬ 
lands Østkyst giver et smukt, samlet Billede af Stenalders¬ 
folkets Kystbosættelse, hvor den var videst fremskreden. 

Stengravene i det Indre og vestpaa. 

Vi have i det foregaaende Afsnit fulgt Stengravene langs 
de østlige bugtende og indskaarne Kyster og set, hvorledes 
de ligge fra Sted til Sted, nær Stranden, over Kyststræknin¬ 
gen og af og til bredende sig noget indad. Det er leret og 
frugtbart Bakkeland, som strækker sig langs Havet fra Nord 
til Syd; dets Yderkant laa frit og tilgængelig fra Søen og 
blev derfor bebygget, som Stengravene vise det; thi hvor 
Gravene ligge, der boede man. Men den vestlige Yderrand 
af dette Bakkeland kan siges at danne en lignende bugtet og 
indskaaren Kyst, kun at det er Sanddannelser, der strække 
sig langs den, først de fladt bølgeformede Bakker, udenfor 
dem store Sand- og Moseflader helt over mod Vesterhavet; 
større og mindre lerede Strækninger hæve sig som Øer frem 
af Sandet. Ogsaa ved disse Bakkelandets vestlige Kyster og 
ved nogle af de foranliggende Øer findes Stengrave leirede. 
Det indre Bakkeland mellem de østlige og vestlige Rande er 
derimod uden Stengrave. Hvad Grunden hertil er, skal strax 
siges. Den kan kun være det, at Bakkelandet var skovdæk¬ 
ket, og at Skoven holdt Bebyggelsen ude; man boede og 
byggede Grave langs Udkanterne af Skoven, men i det Indre 
trængte man kun sjældnere frem. For andre Dele af den 
jydske Halvø er dette Forhold allerede paavist 1 ; men særlig 

1 Aarb. f. nord. Oldkynd. 1904 og 1911. 

klart træder det frem i Sønderjylland, at der var aabent og 
skovløst foran Bakkelandets vestlige Rand; ligesom Havet 
mod Øst gave Sandstrækningerne mod Vest Adgang til den 
skovklædte Bakkekyst, langs hvilken Stengravene ligge. 
Kun paa Grundlag af det her fremsatte bliver Stengravenes 
Beliggenhed i det Indre af Landet forstaaelig; men dette maa 
paavises i det enkelte under et Eftersyn af samtlige Mindes¬ 
mærker. 

Særdeles smukt træder Forholdet frem paa et Punkt — 
det eneste — hvor Sandgrunden fra Vest strækker sig ud øst¬ 
efter og gjennembrydende Bakkelandet nærmer sig Gjenner 
Bugt. Ved denne Gjenneraskjæring dannes der et særskilt 
nordligt Bakkeland, der i Sammenhæng strækker sig over 
Haderslev indtil Kolding. Sønden om var der en Aabning, 
den store Bakkeø havde saa at sige en Sydkyst, og Stenal¬ 
derens Folk have benyttet denne Aabning; der ligger Sten¬ 
grave ved denne »Sydkyst«; ad denne Vei er man fra Havet 
naaet ind vesten om Bakkelandet og til de foran vestpaa 
liggende Øer. 

De Stengrave, der i Øster Løgum Sogn brede sig her¬ 
ind fra Gjenner Bugt, ere først tre mellem Strandbredden og 
Gjenner By; allerede i Begyndelsen af d. 19. Aarh. vare de 
ødelagte 1 . Nord for Byen og strax vest for Knivsbjerg ses 
endnu en Dysse, udgravet i 1908*. Det er et aflangt Kam¬ 
mer, IX l 1 /« M. stort. For hver Ende staaer een Sten, i den 
ene Langside to; i den anden mangle Sidestenene, medens 
der her ligger to Stykker af den sprængte Dæksten. Fundet, 
der bestod af to Flintøxer, opbevares i Kiel. Strax vest for 
Gjenner By har der været en Stengrav, der allerede 1812 
omtaltes som ganske forstyrret 3 . Fremdeles midtveis til 
Hovslund By de »Kæmpekister«, der i 1812 sagdes at være 
»enten en ruineret Begravelse eller et ruineret Alter« 4 . I 

1 Antiqvariske Annaler. 1, S. 326 Nr. 9—11. 

2 Mulig den sidst anf. St. Nr. 5 omtalte Dysse. 

3 Anf. St. S. 327 Nr. 12. 4 Anf. St. S. 332 Nr. 75. 

15* 

1878 1 blev der her afdækket toStengrave, hver med 5 Bæresten 
og 1 Dæksten. Gravene bleve ødelagte, og der ses nu paa Ste¬ 
det kun en ved Gravning forstyrret Høining, hvori nogle 
store Sten. Norden for disse Grave, gjennem det indre Bak¬ 
keland indtil Kolding, findes kun ganske enkelte Stengrave, 
nævnte S. 204; der maa her have været lukket af Skov. 

Derimod var der aabent vesten om Bakkelandet; men 
skulde man derhen, maatte man gaa udenom det Mosedrag, 
der breder sig paa begge Sider af Rude Bæk, som begynder 
ved Hovslund og strækker sig vestpaa indtil Hovedlande- 
veien i Nord-Syd. Paa denne Strækning har der da ogsaa 
været Stengrave. Vestlig for Hovslund By og nær vest for 
Oxeveien laa et Mindesmærke, der i Begyndelsen af d. 19. 
Aarh. betegnedes som meget anseligt: 2 »en uhyre Sten laa 
paa 4 andre«; end ikke Pladsen kan nu paavises. Noget 
længere vestlig, hvor Nutidens vigtigste Færdselslinie gaaer 
udenom Vanddraget, maa ogsaa Stenalderens Folk have 
havt deres Vei. Thi her findes tæt vest for Landeveien, paa 
Strandelhjørne Mark iBevtoftSogn, to store, tæt jævnsides 
liggende Langdysser, og nordlig for disse laa den foran S. 195 
omtalte, nu ganske sløifede Jættestue. Langdysserne benyt¬ 
tes som Grusgrav og Stenbrud; Halvdelen af den ene er al¬ 
lerede fuldstændig sløifet; den anden har endnu sin fulde 
Længde, c. 40 M., men er afgravet paalangs, hvorved den 
foran S. 194 omtalte Gravkiste er fremkommen. Nogle af de 
endnu bevarede Randsten ere meget smukke og store. 

Ligesaa langt nord for Rude Bæk, som disse Stengrave 
ligge syd for den, findes der ved Tosbjerg i Vedsted Sogn 
Rester af en ødelagt Dysse; men derefter følge snart nord¬ 
for i samme Sogn saa mange og anselige Mindesmærker, 
at dette maa betegnes som den betydeligste Stenalders Bygd 
i den nordligere Del af Landet, ligesom det foran omhand¬ 
lede Punkt ved Birkenmoor i Dånischwold var det for den 

1 Bladet Danevirke, 4. Febr. 1878. 

* Antiqvariske Annaler, I, S. 330, Nr. 65. 

sydligere Del. Mindst 14 Stengrave kunne endnu eftervises 
paa de fladt bølgende Sandhøider, der ligge umiddelbart 
foran den lerbakkede Jord mod Øst. Især omkring Vedsted 
træder Forholdet tydelig frem: den sandede Flade, hvorpaa 
Mindesmærkerne ligge, strækker sig i en Bue langt frem i 
det Bakkeland, hvori de ikke findes, fordi det var lukket af 
Skov. 

Alle disse Mindesmærker skulle nævnes med nogle faa 
Angivelser om dem. Ved Holmshus sydvest for Vedsted By 
findes 4 parvis jævnsides liggende Langdysser, mellem dem 
den største i Sønderjylland, se S. 181. De danne et mærke¬ 
ligt Hele; men Jordhøiene ere medtagne, ingen Kamre be¬ 
varede og Stenkrandsene ufuldstændige og gjenreiste. Tæt 
ved ligger en Rundhøi, hvori en større Jættestue, dog kun 
Halvdelen med 7 Bæresten og to Dæksten bevaret; den Væg, 
som lukker Gjennemskjæringen, og Indgangen er opsat i ny 
Tid 1 . Fremdeles nær ved Rester af to Runddysser, mod 
Nordøst umiddelbart ved Veien til Vedsted en forstyrret 
Langdysse og mod Sydøst den foran S. 182 omtalte Lang¬ 
dysse. Ved Arnlund ligger syd for Veien til Vedsted to øde¬ 
lagte Langdysser. Ligeledes under Arnlund findes vestpaa, 
tæt ved Hovedlandeveien, den foran S. 200 omtalte Jættestue 
og umiddelbart ved den nogle Rester af en anden mægtig 
Jættestue; Adgangen var ikke, hvor den nu er indrettet, mod 
Øst, men gjennem en endnu paaviselig Gang fra Syd. I ret 
stor Afstand mod Vest, ude paa den sandede Skrydstrup 
Mark ses nogle Sten i en lav Høining; de siges at være Lev¬ 
ninger af en Dysse. 

Nordpaa strækker Bakkelandet sig frem mod Vest; Græn¬ 
sen mellem Ler og Sand ligger syd for Sommersted og Jels; 
men overhovedet har det vestlige af Haderslev Øster Amt 
og det meste af Vester Amt mange store og smaa lerede 
Bakkeøer, der ligge omgivne af Sandhøider eller Flader. 

1 Jættestuen nævnes ikke i Præsteindberetningen af 1808 og er altsaa 
først senere bleven opdaget og beskadiget. 

Stengrave lindes her saa langt vesterud, som Lerbakkerne 
gaa, men kun enkeltvis og spredte. Efter den Opfattelse 
som her gjøres gjældende, skulde det antages, at disse Sten- 
grave ligge nær omkring de i Oldtiden skovklædte Bakke¬ 
øer ; at de have kunnet bygges her, skulde bero paa, at disse 
Strækninger ikke havde sammenhængende Skov, men vare 
aabne og tilgængelige ad de skovløse Sandpartier. Og virke¬ 
lig bekræftes dette saa temmelig, naar Punkterne efterses 
paa det eneste geologiske Kort, som haves til Raadighed 1 . 
Til en nøiere Undersøgelse af Forholdet er imidlertid dette 
Kort ganske utilstrækkeligt, idet det er i for lille Maalestok 
og kun tilsigter at give en almindelig Oversigt, hvortil kom¬ 
mer, at det geologiske Skjel mellem Sand- og Lergrund nu 
ikke sættes paa samme Maade som i 1881, da Kortet blev 
fremstillet. Paa et enkelt Punkt er der en bestemt Strid mel¬ 
lem Kortets Angivelse og det her hævdede, idet nemlig de 
strax nedenfor nævnte Stengrave i Lindetskov, Høirup Sogn, 
efter Kortet ligge paa en Sandstrækning og i meget stor Af¬ 
stand fra alle de omliggende Bakkeøer. Men det synes rig¬ 
tignok, at selve Stengravene, baade disse og alle andre, maa 
afgive Vidnesbyrd om, at der paa Stedet eller ganske i Nær¬ 
heden er Rullestensler i Overfladen, idet det betydelige Ma¬ 
teriale af store Sten, som behøvedes til et anseligere Sten¬ 
alders Mindesmærke, ikke har kunnet skaffes fra Sandet, 
medens det heller ikke kan tænkes at være hidført over 
større Afstande eller at være fremsøgt ved Dybgravning. 

Hvad der vides om stenbyggede Grave vest- og nordpaa 
i begge Haderslev Amter, ud til Vesterhavet og op til Konge- 
aaen, er ikke meget; det dreier sig næsten Alt om forstyrrede 
eller sløifede Mindesmærker. Først de nordligste Sogne fra 
Øst til Vest. 

I Sommersted Sogn findes endnu ganske nærved Sta¬ 
tionen for Smaabanen et stort Stenkammer, dækket af en 

1 Abhandlungen zur geologischen Specialkarte von Preussen, Band III 
Heft 3, Berlin 1882. 

Jordhøi; kun Østenden af Kamret er udgravet; det er vist¬ 
nok en Jættestue. Syd for Byen sløifedes 1912 de sidste 
Rester af en Langdysse. 

I det paafølgende Oxevad Sogn ligger paa Sandfladen 
nær syd for Studsbøl Skov en fredlyst Høi, hvori et af Haders¬ 
lev Museum udgravet Kammer. Det har Retning Nord-Syd, 
med een Bæresten for den nordre Ende og to i hver af Lang¬ 
siderne, der skraane sammen mod Sydenden, som nu er 
aaben. Een meget stor Dæksten, hvorunder Høiden er omtr. 
I 1 /* M. Herfra Lerkarret nedenfor Fig. 24. 

En Dysse af samme Form er bleven udgravet ved Klov¬ 
toft, Jels Sogn. Det ældste Gravgods var en tyndnakket 
Øxe 1 . 

I Skrave Sogn findes syd for Kjøbenhoved og øst 
for Kirkeveien Sidestenene af en Dysse; paa den anden Side 
af Veien ses de sidste Rester af en Stengrav, og flere andre 
ere nu fuldstændig sløifede. Under Skjærebæk Mølle i Lin¬ 
trup Sogn ligger en Langdysse, over 100 M. lang, endnu 
omsat med en Del Sten. Ret øst for, paa Hjerting Mark, 
Hj erting Sogn, findes i nogen Afstand en aflang Høining, 
som vistnok har været en Langdysse. 

1 sydpaa tilstødende Sogne kan følgende nævnes. Ved 
Kjemsgaard i Hygum Sogn findes en stærkt ødelagt Lang¬ 
dysse; sløifet er en Langdysse ved Fæsted By. I Øster 
Lindet Sogn skal der sydvest for Kirkebyen og tæt ved 
Gram Aa have været en Stengrav, »Slotshøi«. Atter sydligere 
findes i den østlige Udkant af Lindetskov i Høirup Sogn 
en stærkt ødelagt Langdysse med Levninger af 3 Grave; 
længere inde i Skoven ligger en stor, forstyrret Stengrav. Da 
vi her ere ved Grænsen for Stengravenes Forekomst, skal 
det endnu nævnes, at der i Toftlund Sogn øst for Kirken 
er fremgravet en Del af en stensat Grav, og at der i Hyrup 
Sogn paa Vester Mark siges at have ligget en Høi, der inde- 


1 Berichte d. Museums vaterl. Alterth. Kiel 1907, 44, S. 9. 

holdt store Sten, hvoraf der byggedes Bro; om disse Mindes¬ 
mærker hidrøre fra Stenalderen, kan ikke afgjøres. Længere 
sydpaa findes der, saavidt vides, over hele Sønderjylland, 
indtil Sydgrænsen og helt ud til Vesterhavet ingen Stengrave, 
der som de her anførte nordpaa fjærne sig fra det østlige 
Bakkeland. 

Dette Forhold er af Betydning. Fra den Linie, hvor 
Stengravene ophøre, der maa drages omtrent paa Høide med 
Haderslev, er Landet vel for den overveiende Del, vestfra og 
nær hen til Bunden af de østlige Fjorde, dannet af høiere 
eller lavere Sandstrækninger med omgivende vaade Lavnin¬ 
ger; men ret mange og store lerbakkede Partier træde dog 
frem, selv helt ude ved Vesterhavet. Men ogsaa paa disse 
Steder, hvor Materialet til Stengrave maatte kunne findes, 
synes de ganske at mangle. Naar hertil føies, at Stengravene, 
som det er set, ogsaa nord for den angivne Linie ere faa og 
spredte, ligesom de ikke naa ud til Havet, da er det klart, at 
Vestkysten ikke kan have havt nogen Betydning for Sten¬ 
gravenes Folk. Ikke blot har Massen af Befolkningen, som 
de talrige Stengrave vise det, siddet langs Østersø-Kysterne; 
men det var ogsaa derfra, man trængte frem til Vestranden 
af Bakkelandet. 

Fra det nordligste Afsnit af den indre Bebyggelse vende 
vi os sydpaa, hvor kun spredt liggende Mindesmærker an¬ 
give en Forbindelse. Sydligst i Øster Løgum Sogn ikke langt 
fra Grænsen til Ris Sogn og snart vest for Oxeveien har der 
været en allerede i Begyndelsen af det 19. Aarh. forstyrret 
Stengrav, nu ganske forsvunden 1 . Videre sydpaa har der 
ved Ris Kirke ligget en nu ligeledes sløifet Dysse; der ses 
dog endnu en lav Høining 2 . Nogenlunde bevaret er derimod 
en Dysse sydvest for Kliplev; Dækstenen er paa sin Plads, 
men kun to Bæresten. I samme Sogn nævnes ved Midten 

1 Antiqvariske Annaler, 1, S. 329, Nr. 34. 

* Omtalt af Arnkiel, Cimbrische Heidenreligion, Hamburg 1702, 2, 
S. 261. 

af forrige Aarhundrede 1 en Langdysse, liggende nær syd for 
Veien mellem Kliplev og Søgaard. Længere fremme ses syd¬ 
vest for Holbøl og tæt øst for Flensborg-Aabenraa Veien en 
Høining paa 1 M. Dette er »Kongens Høi«, der i Danske 
Atlas, VII, S. 312 omtales som »indvendig med Kampesten 
zirlig hvælvet, men nu ovenpaa mest jævnet og pløiet« 2 * . 
Nordpaa i Flensborg Am t kjendes kun to jævnsides lig¬ 
gende Langdysser, nordlig paa Bov Mark; de ere næsten 
bortgravede. Alle de anførte Steder ere ved Overgangen 
mellem Ler- og Sandstrækningen. 

Sydligere i Flensborg og i den nærmest tilstødende Del 
af Gottorp Amt findes en Del Stengrave. De ligge i Nord— 
Syd, efter en Linie, der begynder ved Oversø, nær den 
gamle Oxevei, hvorfra den bøier østefter og atter tilbage til 
Oxeveien, som den følger indtil syd for Isted. Mindesmær¬ 
kerne synes ved deres Beliggenhed at slutte sig til de vest¬ 
lige Rande og adskilt liggende Dele af Bakkelandet i Angel; 
deres nærmere Forhold til Sand- eller Lergrund lader sig 
dog ikke angive efter det mangelfulde geologiske Kort, som 
staaer til Raadighed. Begyndelsen af denne Række dannes 
af en mærkelig Gruppe, der ligger paa høi Flade ved Lande- 
veien nord for Oversø, paa Munkvolstrup Bymark. Tre 
Langdysser ligge i Forlængelse af hinanden, een jævnsides 
med den nordligste af disse og sydligst to, der ligge i mod¬ 
sat Retning af de øvrige. Jordhøiene ere noget beskadigede, 
Stenkamre ses ikke, en enkelt Randsten har en Høide af 
2 M. 8 . Under Store Soltbro Kommune, hvor Veien fra 
Store Solt dreier østom til Bistoft, skal der have været en 
Langdysse, nu sløifet. I samme Store Solt Sogn blev der i 
1809 fredlyst »en aflang Gravhøi med 9—10Gravkamre« 4 ; en 


1 Kieler Berichte, 12, S. 37. 

* Jvfr. I. N. Schmidt, Topographi, Aabenraa 1852, S. 199. Trap, Sles¬ 
vig, 1864, har feilagtig: »nordvest for Kirkebyen«. 

* Findes nævnt 1839, se Kieler Berichte, 4, S. 17. 

4 Antiqvariske Annaler, I, S. 377. 




Digitized by Google 


Original from 

UNIVERSITY OF MICHIGAN 



226 


STENGRAVENE 1 DET INDRE OG VESTPAA. 


Beskrivelse med Afbildning fra Aar 1844 1 gjør det dog klart, 
at dette Mindesmærke, kaldet »De graa Sten«, var en al¬ 
mindelig Langdysse med eet Kammer. Heraf ere nu kun 
nogle faa Sten bevarede. Stedet er eiendommeligt, liggende 
midt i en stor Mosestrækning sydvestlig i Store Solt Sogn og 
øst for Frørup Skov. Udenfor Rækken, vestpaa ved Kjeld- 
bæk i Æggebæk Sogn, saaes i 1855 en Stengrav med en 
mægtig Overligger 2 . Atter sydpaa, ved Havetoft, fandtes i 
d. 17. Aarh. een eller to Stengrave 3 ; Pladsen kan nu ikke 
paavises. Flere Stengrave saaes i 1811 i samme Havetoft 
Sogn, ved Holming, men ere nu ryddede 4 . Velbevaret er 
derimod den meget omtalte »Daabssten« 5 , ved hvilken Ha¬ 
rald Blaatand ifølge Sagnet blev døbt, liggende sydligst i S i- 
versted Sogn, nær Helligbæk. Det er en Dysse af almin¬ 
delig Form, Længderetning i Nord—Syd, 2 Sten i hver Lang¬ 
side, 1 for Nordenden og nu aaben mod Syd; een stor, 
hvælvet Dæksten paa oprindelig Plads, den anden nu mang¬ 
lende. Fredlyst 1858. 

Følges Slesvig-Landevei videre, ind i Gottorp Amt, da 
træffes snart vestlig for Isted By, Michael is Sogn, en nu 
stærkt ødelagt Langdysse, der gjennemskæres af Isted-Gam- 
mellund-Veien, se S. 180. Noget længere fremme ses nord 
for Istedskov Kro og strax vest for Landeveien ubetydelige 
Rester af endnu en Langdysse. Endelig følger i Sydspidsen 
af Isted Skov den foran S. 199 omtalte Jættestue. Med dette 
smukke Mindesmærke sluttes Rækken af Stenaldersgrave 
ved Bakkelandets Vestrand. Indenfor i Angel er der dog 
endnu nogle at anføre. Ved Vasby Kro i Hyrup Sogn har 
der været et nu ganske sløifet Stenalders Kammer 6 .1 Satru p 

1 Kieler Berichte, 9, S. 33. * Worsaae, Slesvigs Oldtidsminder, S. 26. 

8 Arnkiel, Cimbrische Heidenreligion, Hamburg 1702, 2, S. 261. 

4 Antiqvariske Annaler, I, S. 377 og Zeitschr. f. die Geschichte d. Her- 
zogthumer, 1872, 2, S. 95. 

* I. 1. A. Worsaae, Slesvigs Oldtidsminder, S. 23, Anm. Zeitschr. f. die 
Geschichte d. Herzogthumer, 1872, 2, S. 96. 

8 Nordisk Tidsskrift for Oldkynd., 3. S. 337. Kieler Berichte, 4, S. 21. 

Sogn, østlig i Rebbjerg Skov, ses endnu en stor Langdysse, 
kaldet »Pinnesgrav«. Den er henved 40 M. lang og er endnu 
delvis smukt bevaret, med over 40 Randsten og to Kamre 
uden Overliggere 1 * . Nordligere i Skoven findes Levninger af 
en mindre Langdysse. 

Det sidste Led i denne Oversigt danne Stengravene paa 
Vesterhavs-Øerne. Paa Sild ligger nordlig ved Byen Ven- 
ningsted den foran S. 197 omtalte Jættestue, og paa samme 
Høidedrag har der mellem Byen Kampen og Fyrtaarnet 
ligget to Langdysser*. Der skal i Begyndelsen af d. 18. Aarh. 
have været 10 Langdysser paa Øen 3 . Sydpaa, ved Arch- 
sum, findes de to foran S. 175 og 198 nævnte Jættestuer. 
Paa Før ses endnu vest for Uttersum den foran S. 188 om¬ 
talte Dysse; en Grav af mægtige Sten blev 1864 ødelagt ved 
Hedehusum 4 * . Paa Am rom findes der nu ingen Stengrave; 
men Betegnelsen »Stiandøsk«, som Pastor Mechlenburg i sin 
Beretning af 1848 anfører for flere Punkter, viser sikkert, at 
der tidligere har været Stendysser ogsaa paa denne 0. 

Den enlige Beliggenhed paa disse Øer af store stenbyggede 
Grave har jo noget meget paafaldende, navnlig da Sønder¬ 
jyllands Vestkyst ingen Stengrave har at opvise 6 . Øernes 
Befolkning maa dog sikkert have havt ikke for fjærne For¬ 
bindelser med andre beboede Omraader. Med de store For¬ 
andringer, som Vesteregnene have undergaaet, er det altid 
muligt, at Sild i Stenalderen ikke var en 0; men derved 
bliver Pladsen ikke mindre afsides, uden paaviselig Forbin¬ 
delse, som den er, med Østsiden af Landet. Der maa da 


1 Nævnt i Kieler Berichte, 4, S. 17. 

* Handel man n, Åusgrabungen, Kiel 1873. S. 21. 

* Falck, Archiv, Kiel 1845, S. 55. 

4 Christian Jensen, Vom Dflnenstrand und Wattenmeer, Schleswig, 

S. 86. 

6 En ofte gjentagen Beretning om en mægtig Stengrav mellem Oide- 
rup og Ørsted, Husum Amt, er vistnok ganske upaalidelig; se Worsaae, 
Slesvigs Oldtidsminder, S. 22, Anm. og Kieler Berichte, 9, S. 5. 

lægges Mærke til, at der ogsaa langs Jyllands Vestkyst paa 
flere Punkter findes eller tidligere fandtes Stenalders Min¬ 
desmærker, ved Varde, i Bølling og i Skodborg Herred. Der¬ 
efter følge adskillige Stengrave i Thy, østover i Vendsyssel 
og videre om Kattegat. Det synes, som Stengravene paa 
Sild og vedliggende Øer danne det yderste Led i en Kjæde 
rundt langs Havkysten. Naar denne Række tæller saa faa 
Punkter langs Vesterhavet, kunde dette ligge i, at meget 
Land med Stengrave er gaaet tabt i Havet. 

De mange enkelte Forhold, som ere fremstillede i de 
foranstaaende Afsnit, kunne formentlig samles til følgende 
Hovedresultater med Hensyn til Bebyggelsen og Forbindel¬ 
serne i Stengravenes Tid. Det var især langs Østkysten, at 
Befolkningen bredte sig; der findes ikke nogen Strækning i 
de danske Lande, hvor Kystbosættelsen har været fyldigere. 
Man gik herfra ind i Landet, udenom de store Skove paa 
Østsiden, og i det nordlige Slesvig ogsaa spredt vestover 
uden dog at naa ud til Havet. Men Bosættelsen i det Indre 
maa have været langt sparsommere end ved Kysten, idet kun 
60 Stengrave, deraf 28 Langdysser, staa mod 230. Ende¬ 
lig har der paa enkelte Vesterhavsøer været en Bosættelse, 
fremkommen ved Forbindelser ad Havveien. Ved Østkysten 
var der den nærmeste Tilknytning til Befolkningen paa de 
lige overfor liggende Øer; Fyens-Havet var et fælles, forenen¬ 
de Vand. I det Indre var der nordpaa ingen Afbrydelse, idet 
Stengravene gaa indtil Kongeaaen og begynde strax hinsides, 
el Forhold, som vil blive nærmere behandlet under Bronze¬ 
alderen. Sydpaa afbrydes derimod den sammenhængende 
Række af Stengrave ved Dånischwolds Østkyst, og tværs 
over det sydlige Slesvig findes ingen Stenalders Mindesmær¬ 
ker. Det sydligste er Jættestuen i Isted Skov, og selve denne 
Gravform, den udpræget nordiske Jættestue, der er ret al¬ 
mindelig i Sønderjylland, findes ikke sydligere paa Halvøen 1 . 

1 Om Stengravene i Holsten se L. Zink, Nordisk Arkæologi, III, 1901. 

Intetsomhelst tyder paa, hverken at Stengravenes Folk ere 
sydfra gjennem det Indre indkomne i Søndeijylland, eller 
at Grundlaget og Midtpunktet for deres Kultur skulde ligge 
mod Syd; det er næppe nok, at der i det Indre kan paavises 
noget Mindesmærke, der tyder paa Forbindelser i denne 
Retning 1 . Alt peger derimod nordpaa og staaer i Sammen¬ 
hæng med den nordiske og danske Stenalder. 

Kulturstilling og Befolkning. 

Naar der archæologisk tales om Kultur, forstaaes ved 
dette Ord den hele Sum af Erfaringer og Færdigheder, Livets 
Maade og Midler, Tanker og Forestillinger, som dette Alt 
kan oplyses af Fund og Mindesmærker fra Oldtiden. Længst 
tilbage, i Ben-Harpunens Tid, var Kulturen i Sønderjylland 
og i de øvrige gammeldanske Lande udgaaet fra det vestlige 
Europa, som dette foran er blevet sagt, S. 172, idet de æld¬ 
ste Redskaber fra vore Egne, der sent befriedes for Isdækket, 
have deres Forudsætninger i den endnu ældre Kultur i de 
bestandig isfrie Vesterlande. Samme Udgangspunkt havde 
Kulturen hos os i det paafølgende Tidsafsnit, Skaldyngernes 
Tid, hvis blot tilhuggede Øxer gjenfindes i Vesteuropa, se 
S. 178. Atter saaledes i det næste Afsnit, som kan tydelig 
paavises, den spidsnakkede Øxes Tid; Kjendingsformen, 
den eiendommelig dannede, slebne Øxe er sjælden i Dan¬ 
mark, men almindelig i Vesteuropa, hvor den paaviselig er 
fremgaaet af de ældre Former, se S. 179. Herefter følger de 
ældste Stengraves, Dyssernes Tid, i hvilken den tyndnakkede 
Øxe kom i Brug; for denne Øxeform findes Forløbere i Vest¬ 
europa, og selve Dysserne have der en vid Udbredelse, saa¬ 
ledes at den nordiske Kultur ogsaa i dette Tidsafsnit maa 
henføres til den vesteuropæiske Kreds. Først derefter, med 

1 Et Stenalders Gravfund foreligger fra et Punkt umiddelbart ved Ei- 
deren, under Hohenfelde i Sehested Sogn; men nærmere om Graven vides 
ikke, i hvert Fald var den ikke bygget af store Sten. Se herom Kieler 
Berichte, 33, S. 9. 

de yngre Stengrave og de for dem eiendommelige tyknakkede 
Øxer, indtræder der en mere selvstændig Udvikling i Dan¬ 
mark 1 . 

Om Udgangspunktet for vor Kultur, fra Vesten, gjennem 
de tre første Tidsafsnit, er der almindelig Enighed; men om 
Dyssernes Oprindelse er der i Udlandet fremkommet en af¬ 
vigende Mening; de skulle først og uafhængig være formede 
i Danmark og derefter være udbredte til Vesteuropa og 
videre sydpaa. Dette Punkt er af saa stor Betydning, at i 
Virkeligheden hele Forstaaelsen af Danmarks Kulturstilling 
i den fjærnere Oldtid afhænger deraf. Hvis Dysserne i 
vort Land ere de ældste og danne Indledningen til hele det 
Stengravenes Afsnit, der har efterladt sig Minder ud over 
Europa, da maa tillige hele den nordiske Stenalders Kultur 
og atter det efterfølgende Afsnit rykkes langt tilbage i Tiden; 
man bereder saaledes et Grundlag for vidtrækkende Slut¬ 
ninger om, at Kulturen i den europæiske yngre Stenalder 
har sin Oprindelse fra Norden og tillige om, at Folkeslagene 
ere udgaaede herfra. 

Paastanden om, at de ældste Dysser formedes i Danmark, 
er af gammel Datum, først fremsat af den udmærkede Alex. 
Bertrand 2 , men paa et Tidspunkt, i 1861, da man i Frankrig 
først nylig havde erfaret om Stenalderens Mindesmærker i 
Danmark, som Worsaae ikke langt forud havde bestemt 
som Grave. Det var dengang ikke saa vanskeligt at komme 
til at se galt paa et archæologisk Forhold; Bertrand frem¬ 
satte, at Dysserne havde deres Oprindelse i Norden; »det 
var nordiske Folk, som bragte Frankrig den første Spire til 
Civilisation«. Men der er det bedrøvelige ved en feilagtig 
videnskabelig Paastand, at den næsten ikke er til at udrydde. 
Bertrands Opfattelse er bleven gjenoplivet i mangfoldige 
Skrifter og har efterhaanden indtil nu givet Væxt til mange 


1 Om de nævnte Hovedformer, se »Vor Oldtid« og »Ordning«. 
* Archéologie celtique et gauloise, Paris 1876, S. 113 og 128. 


Digitized by Google 


Original from 

UNIVERSITY OF MICHIGAN 


KULTURSTILLING OG BEFOLKNING. 


231 


andre l'eilaglige Tanker, som paa det nøieste berøre de dan¬ 
ske Egne. Der er taget til Gjenmæle fra nordisk Side, først 
af Worsaae, derefter af Oscar Montelius og af mig, men 
stedse lempelig, idet det maatte ventes, at disse Forestillinger 
vilde synke sammen af sig selv, som det er sket med meget 
andet lignende. Tværtimod ere de skudte høit op og have 
bredt sig. Mærkeligt dog, at to Opfattelser gjennem lange 
Tider kunne staa saa skarpt overfor hinanden, den ene 
gaaende ud paa, at Dyssebygningen er yngst i Norden og ind¬ 
ført fra Vesteuropa, den anden hævdende lige det modsatte. 
De Mindesmærker og Fund, om hvilke det dreier sig, ere 
tilstede i stor Mængde og have længe været tilgængelige for 
alle dg Gjenstand for mange Undersøgelser. Sagen som Hel¬ 
hed skulde antages at være lige vel bekjendt for alle Parter. 
Hvad kan da opretholde denne Meningsforskjel ? Mon ikke 
det, at Spørgsmaalet om Stengravene er blevet sammen- 
filtret med meget andet, og da afgjort efter udenfor liggende 
Forestillinger. I hvert Fald maa det kunne bidrage til at 
klare Sagen, at det stilles ligeoverfor hinanden, hvad det 
egentlig er, som hver af Parterne paaberaaber sig til Støtte 
for sin Opfattelse. 

Paastanden om Stengravenes Oprindelse fra Norden er 
nu gaaet over paa tydske Hænder 1 . Senest findes Hoved¬ 
punkterne fremstillede i et Skrift af 1912*, til hvilket vi her 
kunne holde os, tillige dog under Hensyntagen til andre 
nyere Skrifter. Det gjælder kun om at faa selve Kjærnen i 
Sagen frem, det virkelig til Grund liggende og Beviserne. 
Alt hvad der i de mange Arbeider nærmest kun tjener til at 
aabenbare Forfatterens Erudition og hans Færdighed i at 
indpasse nærmere eller fjærnere liggende Forhold under 
den givne Opfattelse, skal blive forbigaaet. 

1 Mere tilbageholdende hævdes dog endnu Bertrands Opfattelse ogsaa 
i Frankrig, se Salomon Reinach i LAnthropologie, Paris 1893, S. 558. 

* Gustav Kossinna, Die deutsche Vorgeschichte, Wurzburg 1912 (Man- 
nus-Bibliothek Nr. 9). 

Den Tanke, at Dyssebygningen skulde være indført til 
Norden, siges at være uholdbar af »talrige Grunde« 1 . Gan¬ 
ske uforstaaeligt skal det være, at alene Dysserne have ud¬ 
bredt sig rundt langs Atlanterhavets Kyster fra Middelhavet 
indtil Norden. Der maatte være fulgt meget andet med, 
Vaaben, Smykker o. s. v.; men det er der ikke. Denne Ind¬ 
vending maa dog kaldes uberettiget, idet der netop er fulgt 
meget med. Dyssebygningen er kun en Del af den Kultur¬ 
bevægelse, som iøvrigt bragte Slibningen af Flinten, den 
spidsnakkede Øxe, Ornamenteringen af Lerkar, Kvægavl og 
Agerbrug, altsaa Hovedleddene i den yngre Stenalders Kul¬ 
tur. At give nærmere Paavisninger for disse Tider har 
været vanskeligt, fordi de ældste Dyssers Tid er saa lidet 
kjendt baade i Norden og i Vesten, og Gravudstyret saa 
knapt; nye Forhold vedrørende Ornamentiken skulle nu 
blive fremdragne nedenfor. At det Kobber eller den Bronze, 
Turkiser o. a., der sjælden træffes i de franske dolmens, 
skulde være naaet til Danmark, kan hverken fordres eller 
ventes. 

Naar saadanne Sager, der høre hjemme i en yngre Kultur, 
undertiden træffes i Frankrigs og hyppigere i Spaniens Sten- 
grave, medens disse i Norden udelukkende tilhøre Stenalde¬ 
ren, vil man slutte, at Dyssebygningen er ældst i Norden. 
Gang paa Gang er der svaret herpaa, at det anførte Forhold 
kun viser, at Metal og andre Sager, der betegne Kulturfrem¬ 
skridt i Syden, selvfølgelig maa komme tidligere til Frank¬ 
rig — og saaledes vise sig i Stengravene — end til Norden, 
eller slet ikke naa herhen. Dette Forhold viser tværtimod, 
at Norden laa yderst i Omkredsen af den fremadskridende 
Kultur, hvad der taler for, at ogsaa Dysserne staa yderst og 
ere yngst*. 

Det store Antal, hvori Stengravene optræde i Norden, og 

1 Anf. St. S. 7. 

8 Om de herhen hørende Forhold se »Verdenskulturen«, 2. Bind: De 
forhistoriske Tider i Europa. 

Stenalderens hele Rigdom og høie Stilling skal vise, at denne 
Kultur havde sit egentlige Sæde her, hvoraf det atter skal 
følge, at den er udbredt herfra og her var ældst. Ligeledes 
akal det, at der i Danmark er en sammenhængende Række 
af Gravformer, der viser en uafbrudt Udvikling, godtgjøre, 
at Dyssebygningen her havde sit egentlige og da ogsaa sit 
første Hjem. Det er herimod bestandig gjort gjældende, at 
den høie Stenalder i Danmark kan og maa forstaaes ud fra 
de naturlige Forhold: Tilstedeværelsen af god og rigelig 
Flint, Forekomsten af Rav, Landets Beliggenhed og Form, 
med udstrakte, indskaarne Kyster, den frugtbare Jord, det 
gunstige Klima. Lignende gode Naturbetingelser have i 
Oldtiden afgivet Grundlag for andre høie Kulturer. Rækken 
af de paa hinanden følgende Gravformer viser kun, at Sten¬ 
alderen havde en lang Varighed. Endelig er Hovedmæng¬ 
den af Stengravene ikke fra de ældste Tider, da Dysserne 
først byggedes, og da Bevægelsen skulde være udgaaet fra 
Norden til Vesteuropa, men fra senere Tidsafsnit, de tyk- 
nakkede Øxers Tid, da Stenalderen allerede var afsluttet i 
Vesten; dette vides deraf, at den ældste, spidsnakkede Øxe 
saa omtrent er den sidste og yngste Form i Frankrig. 

Tidligere har den Forfatter, til hvem vi her væsentlig 
holde os, men ogsaa mange andre 1 , søgt paa anden Maade 
at komme udenom Sagen ved at hævde, at Stengravene ere 
fremkomne uafhængig af hverandre i Danmark og i Frank¬ 
rig. Disse Grave skulle være fremgaaede ganske naturlig 
af almene Forestillinger om at sørge godt for den Døde. 
Men skjøndt dette kan have sin Rigtighed i al Almindelig¬ 
hed, vil man ikke kunne anvende det paa de her omhand¬ 
lede Forhold. Man kan gjentage det nok saa mange Gange, 
men dog ikke skaffe det Tiltro, at Dysserne i Norden og i 
Vesteuropa, med den store indbyrdes Lighed, der er, med 
de Mellemled, som findes i det nordvestlige Tydskland og 

1 Kossinna, i Zeitschrift f. Ethnologie, 1902, S. 181. 

Anrb. f. nord. Oldk. og Hist. 1913. 16 


Digitized by Google 


Original from 

UNIVERSITY OF MICHIGAN 



234 


KULTURSTILLING OG BEFOLKNING. 


Holland, og under den nære Forbindelse, der er i den øv¬ 
rige Datidens Kultur, ikke skulde danne eet Sammen¬ 
hæng. Nedenfor skal det vises, at der var en fælles Orna¬ 
mentik i Spanien og i Danmark; men to Faktorer som 
Dyssebygning og Kunststil kunde ikke rent tilfældig frem¬ 
komme samtidig paa vidt adskilte Steder, uden at der var 
en indbyrdes Forbindelse. Utroligt, at Paastanden om den 
uafhængige Fremkomst i Norden og i Syden saalænge har 
kunnet opretholdes. 

% 

Overførelsen af Dyssebygningen gjennem Kystlandene 
fra Middelhavet til Norden skal have krævet en saa umaa- 
delig Tid, at de nordiske Dysser, om de havde deres Oprin¬ 
delse ad denne Vei, vilde blive altfor unge og ikke faa deres 
rette chronologiske Plads, som den nu er fastslaaet. Jat 
her ere vi ved et Hovedpunkt, og dette er med al Tydelighed 
formuleret i følgende Sætning: »I Vest- og Nordeuropa vise 
Stengravene sig i langt tidligere Tider end ved Middelhavet 
og i Orienten « l . Sikkert nok, dersom dette var rigtigt, vilde 
Sagen være afgjort; denne ene Grund vilde overflødiggjøre 
alle andre: hvis Dysserne ere ældst i Norden, saa maa de 
ogsaa have havt deres Oprindelse der. Men dette er en 
Paastand, som ikke er bevist og ikke kan bevises. Der gives 
ikke en mere uholdbar Sætning. 

Det eneste Middel, der haves til med Sikkerhed at fastsætte 
Tiden for archæologiske Forhold i Nordens fjærne Oldtid,, 
gives af de sydfra indførte Sager, hvis Tid kan angives i Sy¬ 
den, og som paa en Maade føre Tiden med sig til de nor¬ 
diske Omgivelser. Andre, dog mere usikre Angivelser hentes 
fra Overførelsen gjennem Mellemled af Enkeltheder, Orna¬ 
menter, Former og Technik. Nu er det ældste, der fra Sy¬ 
den er tilført Norden, Kobber og Bronze. Det ældste, som 
overhovedet vilde kunne sikkert tidsættes i Norden, er alt- 
saa Bronzealderens Begyndelse; men det maa jo rigtignok 


1 Kossinna, Mannus-Bibliothek Nr. 9, S. 7. 

siges at staa daarligt til med Tidsætteisen af den ældste 
Metaltid i Syden og endnu daarligere i Norden, idet Afstan¬ 
den er lang og Mellemleddene mange. Men lad saa være; 
der er dog noget at gaa ud fra. Man maa jo se at hjælpe 
sig saa godt, det lader sig gjøre, til en vis Tidsbestemmelse. 
Men forud ligger hele den nordiske Stenalder. Hvor er det 
muligt at antage, at man fra det høist usikre Tidspunkt for 
den nordiske Bronzealders Begyndelse kan regne tilbage 
gjennem alle Stenalderens Afsnit og saa udfinde Tiden for 
de ældste Dysser med en saadan Sikkerhed, at man kan 
sige, at de ere ældre end de tilsvarende Mindesmærker om¬ 
kring Middelhavet? Her tiltroer Videnskabsmanden sig for 
meget. Dette Hovedbevis bæres snarere af Phantasi end af 
Tanke. 

Og Phantasien har laante Vinger. Sagen er, at Forfæg¬ 
terne af Dyssens Oprindelse i Norden fandt en Hjælper in¬ 
denfor den nordiske Archæologis Kreds i den høitfortjente 
Forsker Oscar Montelius. Gjennem vidtløftige Slutninger, 
fra hvilke jeg gjentagende har taget Afstand 1 , førtes han til 
yderliggaaende Udtalelser om Kobberets og Bronzens tidlige 
Fremtræden i Norden 2 . Men saaledes som dette er blevet 
benyttet, til Udregning af, at Dyssen er ældst i Norden, kan 
det ikke have været ment, idet Montelius derved vilde kom¬ 
me i den stærkeste Modstrid med sig selv: sit Liv igjennem 
har han hævdet, at Stengravene i Norden ere oprindelig af¬ 
ledte fra Syden og derfor yngst 8 . Situationen er klar nok. 
Er Dyssebygningen udgaaet fra Syden, da er den yngst i 
Norden og sen; men i saa Fald er Chronologien urigtig, saa¬ 
ledes som den benyttes af Kossinna. Ere derimod Dysserne 
ældst i Norden, saa er Chronologien i Orden; men Montelius* 
Antagelse af Oprindelsen i Orienten er da urigtig. Naar den 
ene Part nu, som vi have set, holder paa Chronologien og 

1 Sidst i: De forhistoriske Tider i Europa (i »Verdenskulturen« II). 

2 I Chronologie der åltesten Bronzezeit, Braunschweig 1900. 

s Orienten och Europa, i Antiqvarisk tidskrift ffir Sverige, 13. 

16* 

lader Oprindelsen fare, saa maa vel den anden Part have 
Lov til at holde paa Oprindelsen og se bort fra den opstillede 
Chronologi. Dette bliver vel ogsaa nok det fornuftigste. 

Vi ere hermed færdige med de »talrige Grunde«. Der frem¬ 
føres i Virkeligheden ikke andet og mere til Støtte for den 
Opfattelse, at Dyssebygningen er først fremkommen i Nor¬ 
den 1 . 

I Modsætning hertil skal det nu fremsættes, hvad der taler 
for, at den er sidst indført til Norden, men alene Hoved¬ 
punkterne, ligesom det er sket for den anden Parts Ved¬ 
kommende. 

De ældste Dysser kjendes fra de danske Egne kun i fuldt 
udviklet og fæstnet Form, som de foran ere omtalte, S. 181. 
Forløbere eller forberedende Forsøg kunne ikke paavises. 
Om de oprindelig vare fremkomne i Norden, vilde dette 
være uforstaaeligt; en Gravform som Dyssen maa have sine 
Forudsætninger. Følges Stengravene over deres hele Om- 
raade indtil de østlige Middelhavslande, da findes her i de 
gamle Kulturlande baade kunstformede Gravbygijinger og 
Klippegrave, fra hvilke Dyssebygningen oprindelig kan være 
udgaaet. 

Fundene angive med al Bestemthed det indbyrdes Tids¬ 
forhold mellem Stengravene. Den spidsnakkede Øxe er 
ældre i Frankrig end i Danmark; den er fremkommen og 
dannet i Vesteuropa, og den forekommer i de franske Sten¬ 
grave, men aldrig i de danske; her træffes kun yngre Former. 
Hver af disse Sætninger findes anført af Modstanderen og 
godkjendt*; han maa da ogsaa godkjende Slutningen: at 
Stengravene ere yngre i Danmark. Naar han tier om disse 
Grundforhold, tilkjendegives derved, at hans Hypothese ikke 
forklarer Kjendsgjerningerne og saaledes er gal. Fra dette 
Punkt kan man ikke paa rimelig Maade slippe bort. 

Hele det Stenalders Forløb, hvorom det dreier sig, er 


1 Se G. Kossinna anf. St. 2 Kossinna, i Mannus I, S. 230. 

yngre i Danmark end i Frankrig. Den almindelige franske 
Form, den spidsnakkede Øxe, er yderlig sjælden i Danmark; 
først de derefter følgende Former, den tyndnakkede Øxe og 
den tyknakkede, som aldrig findes i Frankrig, ere almin¬ 
delige. Bronzealderen var da allerede indtraadt i Frankrig. 

Fra Oldtidens Slutning tilbage til Bronzealderens Begyn¬ 
delse stod Norden afhængig og modtagende overfor Sydens 
Kultur. Den samme Stilling indtog Norden overfor Vest¬ 
europa fra den første Bebyggelse indtil den spidsnakkede 
Øxes Tid. Meget stærke Grunde maatte der gives, for at 
det skulde kunne antages, at Forholdet i det mellemliggende 
Spand af Tid, den yngre Stenalder, skulde have været gan¬ 
ske omvendt, saaledes at Norden kunde afgive baade Kultur 
og Befolkning til det øvrige Europa. 

Der er Enighed om, at Nordens Kultur i de tre første Af¬ 
snit: Benharpunemes, Affaldsdyngernes og den spidsnak¬ 
kede Øxes Tid, var afledt fra Vesteuropa 1 ; hvad skulde da 
kunne have bevirket det Omslag, som gjorde, at Dyssebyg¬ 
ningen i det 4. Afsnit kunde fra Norden indføres til Vest¬ 
europa og videre indtil Middelhavet? Ere alle Hovedtræk¬ 
kene i de tre første Afsnits Kultur modtagne fra Vesten, saa 
maa ogsaa Hovedelementet i det 4. Afsnit, Dysserne, være 
indført fra samme Kant. 

Dyssetiden i Danmark med dens snævert begrænsede 
Kultur rummer ikke Stof til vidtstrakte Meddelelser ud over 
Europa. Dysserne findes spredte og sjældne, som det foran 
er set for Sønderjyllands Vedkommende, over et lille Land, 
der kun var pletvis beboet; selv om hertil føies det nord¬ 
vestlige Tydskland, forandrer dette ikke Sagen. Fundene 
fra de ældre Dysser ere særdeles sjældne; der kjendes fra de 
danske Egne kun c. 30. 

Skal Dyssebygningen og den dermed sammenhørende 
Kultur være oprindelig fremmed for Vesteuropa og tilført fra 


1 Kossinna, i Mannus I, navnlig S. 50 og 230. 

Danmark, hvad var der saa forud af yngre Stenalder i de 
Egne, som havde været beboede fra Istiden af? Ogsaa Flin¬ 
tens Slibning maatte da være begyndt i Danmark og — 
Agerbrugen. Den kjendtes i Danmark allerede i de ældste 
Dyssers Tid: Hvedekorn findes aftrykkede i Lerkarrene. 
Vil man antage, at Hvededyrkningen oprindelig er fremkom¬ 
men i Danmark og tilført Frankrig sammen med Dysse¬ 
bygningen? 

Hele Forholdet mellem Norden og Syden angives paa 
det bestemteste deraf, at Forarbejdningen af Vaaben og Red¬ 
skaber af Sten intetsteds i Europa er naaet saa høit som i 
Danmark og intetsteds har været saa ringe som i Græken¬ 
land. Men paa den anden Side begyndte Metaltiden intet¬ 
steds saa tidlig som i Grækenland og intetsteds i de mellem¬ 
liggende Lande saa sent som i Danmark. Paa samme Maade 
ere Stengravene intetsteds paa den hele Linie rundt om At¬ 
lanterhavets Kystlande saa talrige, fremtrædende og sildige 
som i Danmark og intetsteds saa ringe som østlig i Middel¬ 
havet, hvor der til Gjengjæld tidligst reiste sig en kunst¬ 
præget Gravarchitektur. 

For de yngre Afsnits Vedkommende kunne endelig For¬ 
holdene vendes og dreies saaledes, at man kan komme til 
at se galt paa dem; men vil man følge med længst tilbage 
og da se paa Alt, hvad der foreligger mellem Syden og Nor¬ 
den, da bliver den indbyrdes Stilling uimodsigelig klar. De 
høist eiendommelig formede Øxer og Meisler af Flint fra 
Danmarks ældste Stenalder, som foran ere omtalte, navnlig 
af Formen Fig. 3, forekomme i det sydlige England og 
Frankrig, i Italien og Ægypten. At der her er et Fællesskab 
strækkende sig fra Danmark over Vesteuropa til Middel¬ 
havet, derom ere italienske og nordiske Forskere fuldstændig 
enige; til Forvexling ens ere disse Stenredskaber i Italien og 
Danmark 1 . Men denne særegne Formning og Tilhugning 

1 Colini i Bullettino di paletnologia italiana 1906, 32, S. 267: »Blot til¬ 
huggede Redskaber som de italienske findes ogsaa i Ægypten; de give 

af Flinten ligger i Ægypten saa langt tilbage i Tiden, at det 
vilde bringe den tilsvarende Stenalders Kultur i Danmark 
tilbage til en ganske urimelig Ælde, om Oprindelsen skulde 
have været her, ligesom det fra ingen Side set vilde have 
nogen Sandsynlighed, at det første Udgangspunkt for den 
fremadskridende Stenalders Kultur i Vesteuropa og østligst 
ved Middelhavet skulde have været i vort Land. Fordi den 
senere Stenalders Redskaber og de stenbyggede Grave findes 
talrigst og smukkest i Danmark, vil man henlægge Udgangs¬ 
punktet for Kulturen til Norden; men ogsaa den ældre Sten¬ 
alders Øxer og Meisler fra Affaldsdyngernes Tid ere større, 
smukkere og talrigere hos os end i noget andet Land. Til 
dem skal man holde sig, naar man staaer tvivlraadig overfor 
Spørgsmaalet om Forholdet mellem Syden og Norden gjen- 
nem Stenalderen. Thi ingen vil dog falde paa, at de første 
Kulturfremskridt efter Istiden skulde være gjorte i Danmark 
for herfra at udbredes indtil Ægypten. 

Vi have ladet begge Parter komme til Orde. Begge søge 
deres Beviser ad Hypothesens Vei; anden Bevismaade gives 
ikke. De sammenstille Forholdene og fremsætte deres For¬ 
klaringsforsøg. Det kommer da an paa, om Hypothesen 
virkelig forklarer samtlige Forhold. Begge Parter paastaa, 
at dette er Tilfældet. Der er da intet andet at gøre end at 
lade Sagen henstaa til Prøvelse. Men saa faa ere istand til 
at foretage en Prøvelse; der maa da ventes. Allerede er der 
forløbet 50 Aar — hvorlænge vil det endnu vare? Men alt¬ 
imedens er der al Anledning for de agerende Parter til at 
bruge nogenlunde besindige Ord, hvad der ikke altid er 
sket for deres Vedkommende, der forfægte Dyssernes Prio¬ 
ritet i Norden. Overfor dette skal den anden Part, hvis Sag 


Bevis for, at der allerede fra Slutningen af den palæolithiske eller fra Be¬ 
gyndelsen af den neolithiske Tid bredte sig Kulturindflydelser fra Mid¬ 
delhavsfolkene dels ud over Italien, dels over den iberiske Halvø og 
Frankrig indtil det flærne Skandinavien og de britiske Øer«. Jvfr. anf. 
St. PI. 18—22. 

her føres, indskrænke sig til at udtale, at Modstanderne for- 
mentlig ere hildede i en forunderlig, af forskjellige Aarsager 
fremkaldt Illusion, som vil briste, naar den har staaet sin 
Tid ud. 

Men, vil man mulig sige, der ligger ikke megen Vægt 
paa den Sag, om Dyssebygningen er ældst eller yngst i Nor¬ 
den. Tværtimod er dette af afgjørende Betydning. Dysse¬ 
bygningens Oprindelse i Norden er nemlig Hovedhjørne¬ 
stenen i den mærkelige Lære, som vi nu skulle betragte, om 
Kulturens og Folkeslagenes Vandring fra Danmark ud over 
Europa. Er Dyssebygningen og den dermed samhørende 
Kultur yderst og yngst i Norden, saa er den hele Lære der¬ 
med kuldkastet; nærmest af Hensyn til dette Punkt er det, 
at Dyssernes Stilling — først eller sidst i Rækken, — her er 
blevet saa stærkt fremdraget. Det er dog kun den archæo- 
logiske Side af det anførte Spørgsmaal, som her skal under¬ 
søges, ikke den sproglige og anthropologiske. Hvad der hid¬ 
til foreligger, maa tilstrækkelig advare mod i denne Sag at 
gaa ind paa fremmede Fagomraader, hvor sikre Resultater 
endnu ikke foreligge. 

Man søger at bestemme Oldtidsfolkene efter deres Kultur. 
Archæologen kjender jo ikke andet end Mindesmærkerne og 
de fremdragne Fund med de dem ledsagende Forhold; der¬ 
af paavises og bestemmes Folkene i deres Oprindelse og Ud¬ 
bredelse. Man har ment herved at kunne gaa ud fra, at der 
er et ubrødeligt Sammenhæng mellem Folket og dets Efter¬ 
ladenskaber, hvilket er blevet udtrykt i Sætningen: »samme 
Kultur, samme Folk«, »Kulturomraader ere Folkestam¬ 
mer« l . Der behøves dog ingen vidtløftig Paavisning, for at 
det kan ses, at denne Sætning, som den lyder, er grundfalsk. 
Tænk paa den romaniserede Befolkning i Gallien og i Syd¬ 
england ; her skulde Sætningen lyde: samme Kultur, samme 
Herredømme. Tænk paa den keltiske Kulturs Udbredelse 


1 Gustav Kossinna i Mannus Bibliothek Nr. 6, S. 17. 

over Europa i de sidste Aarhundreder f. Chr.; her maa Sæt¬ 
ningen formes: samme Kultur, samme Industri- og Stil-Om- 
raade. Eller den romerske Periode i Norden; her gjælder 
det: Kulturomraade er Handelsomraade. Det vil vistnok 
hertil siges, at der i de nævnte Tilfælde kun er Tale om en 
større eller mindre Sum af Kulturelementer, der ere over¬ 
førte til fremmede Folk, men at Sætningen: *Kulturomraa- 
der ere Folkestammer«, har sin fulde Gyldighed, naar der 
tales om den hele Kultur fra Bund til Top. Dette kan saa 
temmelig indrømmes; men saaledes forstaaet er Sætningen 
ikke bleven anvendt og kan overhovedet ikke finde Anven¬ 
delse i den forhistoriske Archæologi; thi her har man aldrig 
den fuldstændige Kultur til Behandling, men kun Brudstyk¬ 
ker og enkelte Elementer, des færre jo længere vi gaa tilbage 
i Tiden. For at overhovedet en Sætning af denne Art skulde 
finde Anvendelse i den forhistoriske Archæologi, maatte den 
lyde: fra en Del Kulturelementer kan der sluttes til samme 
Folk—enkelte fælles Kulturelementer, samme Folkestamme. 
Det behøver ikke at udtales, at denne Sætning er uholdbar; 
man tænke f. Ex. paa den klassiske Verdens Kulturmed¬ 
delelser til China eller paa den ægyptiske Oldtids til det 
indre Afrika. Men paa Fællesskab af tilsvarende Art, især i 
Lerkarformer og Ornamenter, er der bygget en vidtløftig 
Lære om Hærtog og Udvandringer i Stenalderen fra Dan¬ 
mark ud over Landene. Ingen vil underkende Lerkarrenes 
Betydning for Paavisningen af Forbindelserne mellem Old¬ 
tidens Folk; men Sætningen: samme Lerkar, samme Folk, 
har selvfølgelig ingen Gyldighed; man tænke paa Forekom¬ 
sten af sorte, mæanderprydede Lerkar ligefra Italien indtil 
Jylland. Sætningen: »Kulturomraader ere Folkestammer«, 
hvilken i den forhistoriske Archæologi efter Sagens Natur 
kun kan anvendes i Formen: enkelte Kulturelementer, sam¬ 
me Folk, har ikke almindelig Gyldighed. 

Og dog kan og skal den forhistoriske Archæologi ikke 
undlade at overveie, om der ikke i dette eller hint Tilfælde 

skulde kunne sluttes fra Kultur til Folk. Der gives jo ingen 
anden Vei til at erfare noget om de ellers ukjendte Befolk¬ 
ninger, hvad man dog meget gjærne vilde. Ogsaa vides det, 
at der i visse Tilfælde kan sluttes og med Sikkerhed er sluttet 
saaledes. Sædvanlig vil der med desto større Held kunne 
sluttes, jo flere og i sig selv fyldige Kulturelementer, der 
foreligge til Behandling; derfor saare vanskelig i den tidlige 
Stenalder, men med god Udsigt ned igjennem Oldtiden. Fra 
det rige og eiendommelige Kulturstof i den nordiske Vi¬ 
kingetid sluttes der saaledes med Sikkerhed til Nationalitet. 
Men det er dog mere Arten end Antallet af Elementer, hvor- 
paa det kommer an: den slaviske Nationalitet kunde be¬ 
stemmes efter en eneste Form af Smykker 1 . Hvormeget eller 
hvorlidt der behøves, derfor kan der ikke gives Regler; det 
beroer paa det enkelte Tilfældes Art og Forhold. Det er den 
erfarne Videnskabsmands Greb og kritiske Sands, hvoraf 
Dommen afhænger, og han vil vide at holde sig tilbage eller 
tage behørigt Forbehold, hvor Sagen staaer tvivlsomt. 

For Søndeijyllands Vedkommende og i det hele for de 
danske Egne stiller Sagen sig til en Begyndelse ikke tvivl¬ 
somt. Alt hvad der kjendes af Enkeltheder fra Landets før¬ 
ste Bebyggelse, fører tilbage til Vesteuropa; derfra — og da 
fra Europas Urbefolkning i de altid isfri Egne maa den 
ældste Befolkning være udgaaet. Med Vesteuropa maa der¬ 
næst Befolkningsforbindelserne være vedligeholdte i de føl¬ 
gende Tider indtil den spidsnakkede Øxes Tid; thi alle fore¬ 
liggende Kulturelementer føre sammesteds hen. Om der i 
disse Tidsrum er udefra foregaaet en Tilvæxt af Befolknin¬ 
gen, enten i Affaldsdyngernes eller i den spidsnakkede Øxes 
Tid, og hvorledes den er foregaaet, enten ved større Skarer 
eller ved en langsom Fremrykning familievis, derom vil der 
kun kunne fremsættes Formodninger, og disse interessere 


1 Sophus Muller, i Schlesiens Vorzeit in Bild und Schrift, Breslau 
1877. 

os ikke. Men heller ikke ligger der større Vægt herpaa, da 
de nyindkomne Folk i hvert Fald maa have været Efter¬ 
kommere af Urbefolkningen i Vesteuropa. Om de her an¬ 
førte Forhold maa der kunne blive fuld Enighed. Først til 
Dyssetiden og de nærmest følgende Tidsrum er det, at den 
Lære er knyttet, imod hvilken vi her vende os, at Danmark 
■eller det sydlige Skandinavien var Urhjemmet, hvorfra Eu¬ 
ropas stamme* og sprogbeslægtede ariske Folk udgik og da 
ogsaa Germanerne. 

Det er betegnende, hvorledes denne Tanke er fremkom¬ 
men — ikke fremspiret af det foreliggende Oldsagstof som 
on nødvendig Forklaring af de archæologiske Forhold, men 
hentet fra et andet Videnskabsfag, idet Forholdene, saa 
godt det lod sig gjøre, indpassedes i den laante Ramme. 
Sprogforskningen havde længe hævdet, at Europas og For¬ 
asiens Folk oprindelig maatte være udgaaede fra et snævrere 
begrænset Land, hvor der taltes et fælles Sprog, og man var 
kommen til, at Udvandringerne maatte være foregaaede 
til en Tid, da Agerdyrkning og Kvægavl var kjendt, i den 
yngre Stenalder. Det formodede Urhjem var søgt overalt, 
uden at man havde vundet et tilfredsstillende Resultat; den 
-østerrigske Anthropolog Dr. Karl Penka paatog sig da at 
prøve med Skandinavien 1 . Den Mand, som for Tiden fører 
■denne Ide videre, betegner, med den ham eiendommelige 
Aabenhed, Dr. Penkas Arbeide som »ungeheuerlicher Dilet¬ 
tantismus« *. Og dog maa det siges, at dette vistnok er den 
mest tiltalende Bog, der er skreven om Emnet, idet nemlig 
Sagen, hvad det archæologiske angaaer, behandles saa no¬ 
genlunde i.sin Almindelighed, saaledes at Feilene ikke træde 
stærkt frem. 

Videre udarbeidet blev Dr. Penkas Tanke om det skan¬ 
dinaviske Urhjem snart efter af hans Landsmand Dr. Mat- 


1 Die Herkunft der Arier, Wien 1886. 

* Gustaf Kossinna, i Zeitschrift fQr Ethnologie, 1902, S. 161. 

thaeus Much 1 . Med megen Dygtighed vidste denne kund¬ 
skabsrige og erfarne Forfatter at føie Alt ind under den 
givne Ramme. Folkeskarerne strømme i Stenalderen ud 
fra det lille Danmark, rundt langs Atlanterhavets Kyster ind¬ 
til Middelhavet og over det Indre af vor Verdensdel indtil 
Sortehavet. Naar disse søfarende Vikinger indføre Dysse¬ 
bygningen i Spanien, men derefter ganske forsvinde, da er 
det, fordi de dog vare i ringe Antal i Forhold til Landets 
Børn; ere ikke ogsaa Østgoter, Longobarder og Vandaler 
forsvundne? Naar Dyssebygningen ophører ned igjennem 
Tydskland, da er det, fordi Stenmaterialet mangler i Syd- 
tydskland og Østerrig-Ungarn; men Skikken var skjult til¬ 
stede og viser sig atter, naar Erobrerne naa til Krim. Sagen 
behandles meget alsidig: have ikke Nordboerne ned igjen¬ 
nem Tiderne udsendt talrige saadanne Tog? Hvor er der i 
Stenalderen en tilsvarende høi Kultur, hvor et lykkeligere 
formet Land og et bedre Klima? Hvor skulde det Rytterfolk, 
som de have været, disse Erobrere, snarere være fremkom¬ 
met? Hesten er bleven tæmmet paa Nordtydsklands Sletter. 
Alt føier sig godt sammen for den meget udførlige Behand¬ 
ling. Dog vil man ikke have vanskeligt ved Punkt for Punkt 
at opdage, at Forholdene vel forklares, men ikke fyldest¬ 
gørende, at der kan gives andre, bedre Forklaringer, og at 
det Hele er et Sammenhæng af daarlige Hypotheser. 

Den Mand, som derefter optog Tanken, Professor ved 
Universitetet i Berlin, Dr. Gustaf Kossinna, kritiserer bravt 
sin Forgjænger og beskylder ham for at have taget hans 
Ideer og at have svigefuldt skjult, hvorfra han har dem*. Det 
tidligere udføres videre 3 : i Stenalderen ere Arierne dragne 
ud fra det sydlige Skandinavien og ere naaede til Sortehavet; 
der har været tre store Tog, hvis Veie og Endemaal nøie an¬ 
gives. Erobrerne have overalt underkuet den oprindelige 

1 Die Heimat der Indogermanen, Berlin 1902. 

* Zeitschrift fur Ethnologie, 1902, S. 163. 

8 Anf. St., især S. 176 Mannus I, S. 230. II, S. 59. 

Befolkning og paatvunget den deres Sprog. Derefter ere 
Germanerne i den ældste Bronzealder rykkede frem fra Dan¬ 
mark og have befolket Nordtydskland. Alt paavises med 
stor Kyndighed ved Hjælp af Oldsagfundene, og Forfatteren 
mener at føre fuldgyldigt Bevis ved Anvendelsen af en egen, 
fint udviklet Methode. Det er nu saa heldigt, at Forfatteren, 
som det hedder, paa Opfordring fra flere Sider, har udgivet 
et eget Skrift om denne Methode, og heri fremfører et Ex- 
empel paa den praktiske Anvendelse af Methoden for her¬ 
ved at oplyse selve denne 1 . Hertil hører følgende Stykke, 
hvorved Beviset føres for Germanernes Udrykning i den 
ældste Bronzealder; det er ikke længere end, at det her kan 
gjengives i sin Helhed og analyseres. 

»Gaa vi nu hos Germanerne endnu længere tilbage, til Bronze¬ 
alderens Begyndelse, Periode I, da blive Befolkningsforholdene 
langt mere indviklede. Jeg kan i denne Periode, ligesom ogsaa 
allerede i den anden Periode, adskille tre Tidsafsnit, fra omtrent 
1700 før Chr. tilbage til det 3. Aartusinde. Nu ser jeg, hvor¬ 
ledes allerede i Bronzealderens anden Periode (1700—1400) det 
germanske Omraade mellem Elben og Weser er ret stærkt be¬ 
folket, derimod det østelbiske i Mecklenburg, Forpommeren, 
Nordbrandenburg langt svagere. 

Denne Forskjel imellem de to ved Elben adskilte nordtydske 
Germanomraader tilspidser sig, naar vi gaa længere tilbage, til 
det sidste, tredie Afsnit af Bronzealderens Begyndelsestid I c 
(1800—1700), i den Grad, at Bebyggelse øst for Elben bliver næ¬ 
sten lig Nul, medens den vest for Elben vel ogsaa viser sig at 
være ringere end i Periode II, men dog endnu bestandig maa 
siges at være betydelig. 

I det 2. og 1. Afsnit af denne Begyndelsesperiode (omkring 
2000 f. Chr.) indtræder dernæst et fuldstændigt Omslag i Be¬ 
byggelsesforholdene. Det nordvestlige Tydskland paa den ene 
Side mellem Leine og Rhinen, og paa den anden Side mellem 
Nordsøen og sydtydske Donau er nu gjcnnem en længere 
Række Aarhundreder uden nogensomhelst Befolkning. Østtydsk- 
land, derunder indbefattet den vestlige Elbbred og Thuringen, 
viser sig derimod omvendt at være ret stærkt bebygget. 


1 Die Herkunft der Germanen; zur Methode der Siedlungsarchuologie, 
Wurzburg 1911, S. 23. 

Vi maa da stille os det Spørgsmaal: Hvorledes skulle disse 
fuldstændige Afbrydelser i Bebyggelsen forklares? Vi kunne kun 
forklare disse Forhold, naar vi gaa tilbage over Afbrydelserne 
til den nærmest ældre Bebyggelsesperiode, som falder ved Slut¬ 
ningen af den neolithiske Tid, altsaa ved Enden af Stenalderen. 
Den dengang i det nordvestlige Tydskland herskende Kultur, 
som bl. a. er charakteriseret ved Gravhøiene med eiendomme- 
lige, sveiede, høie og slanke Bægre, der efter deres i Striber af¬ 
delte Ornamentmønstre kaldes »stribede Bægre«, viser sig gan¬ 
ske ensartet i England og Skotland, hvortil denne Kultur maa 
være overført ved en Befolkningsstrøm fra Nordvesttydskland. 
Germaner i Ordets egentlige Betydning kunne Bærerne af denne 
Bevægelse næppe have været, tilmed da denne nordvesttydske 
Kultur ikke viser sig paa tilsvarende Maade østen for Elben. 
Tværtimod have vi paa denne Tid i hele Nordtydskland at gjøre 
med en vis Afdeling af Nordindogermanerne, der har afbrudt 
Forbindelsen med de jo ogsaa nordindogermanske Germaner, 
fra hvilken Afdeling ikke en Blodsdraabe kan være gaaet ned til 
de senere Germaner. Det samme maa vi fastholde for det øst¬ 
lige Tydskland, kun med den Forskjel, at den store Befolknings- 
afbrydelse der ikke indtræder allerede ved Bronzealderens 
første Begyndelse, men først falder ved Midten og Slutningen af 
Begyndelsesperioden, I b og I c, medens Perioden 1 a endnu er 
en uafbrudt Fortsættelse af den forudliggende neolithiske Kultur 
i Østtydskland. 

Fuldstændig sikret bliver vor Opfattelse af den Betydning, 
som de store Bebyggelsesafbrydelser have i Bronzealderens 
Periode I, naar vi tage i Betragtning, at den østtydske Periode 
I a, som i Nordvesttydskland udfyldes af Folketomhed, vel ogsaa 
mangler i Skandinavien, men ingenlunde paa Grund af Folke¬ 
tomhed; tværtimod er der her i Stedet for denne en anden Kul¬ 
turperiode, der former sig som en længere Bevaring af Sten¬ 
alderskulturen, kun farvet af visse Indflydelser fra den østtydske 
Bronzekultur i Perioden I a, hvad der altsaa aldeles ikke betegner 
en Befolkningsafbrydelse i Skandinavien. Her indtræder hele 
den tidlige Bronzekultur først i Perioden I c, altsaa paa den 
samme Tid, som ogsaa først bringer Nordvesttydskland mellem 
Elben og Rhinen en Bronzekultur, fordi der forud var en Be¬ 
byggelsesafbrydelse, medens denne Periode (I c) saa godt som 
fuldstændig mangler i Østtydskland, fordi der nu indtraadte en 
Bebyggelsesafbrydelse. Ogsaa de enkelte Former, Redskaber 
o. s. v., stemme i denne Periode I c slaaende overens i Nord¬ 
tydskland og Skandinavien. 

Altsaa kort sammenfattet: i Nordtydskland viser Bronzekul- 

turen sig allerede i Periode I a, i Skandinavien først ile, fordi 
I a og Ib endnu tilhører Stenalderen. Men Bronzekulturen I a 
og I b findes kun i Nordøsttydskland, ikke i Nordvesttydskland; 
thi her var der i Stedet derfor en Bebyggelsesafbrydelse. I I c 
er der omvendt en Bebyggelsesafbrydelse i Nordøsttydskland; og 
i Nordvesttydskland indtræder nu Bronzealderens Begyndelses¬ 
kultur i den skandinaviske Form, ikke f. Ex. i den saa stærkt 
afvigende schweiz-sydtydske eller i den ungarsk -østerrigske 
Form. 

Vort Resultat er derfor fuldstændig sikkert: Med Periode I c 
indvandre Germanerne fra Slesvig-Holsten og Jylland, maaske 
ogsaa fra de danske Øer og Skaane, vestpaa over Elben til det 
fra nu af kulturelt ganske ligestillede Nordvesttydskland. Dette 
er altsaa, ganske bortset fra Slesvig-Holsten, de første Ger¬ 
maner i Tyd skland.« 

For Ikke-Fagmænd maa vel Resultatet af den her anførte 
Undersøgelse staa klart; men Bevisførelsen vil være vanske¬ 
lig at følge, og man vil mulig antage, at dette hænger sam¬ 
men med den fine Methode, som kun Fagmænd kunne for- 
staa. Dette er dog ikke Tilfældet; enhver vil efter den føl¬ 
gende Analyse kunne dømme om Sagen. Vistnok er det 
ikke indbydende saaledes i det enkelte at eftergaa en For¬ 
fatter, der tilmed har for Skik at affærdige Modstanderen 
paa en Maade, der næppe har sit tilsvarende i den viden¬ 
skabelige Literatur 1 . Men denne Anatyse er nødvendig for 
at blive færdig med Sagen. 

Det ses nok, at med Germanernes Udvandring fra Dan¬ 
mark have i det anførte Stykke egentlig kun følgende Ord 
noget at gjøre: »i Nordvesttydskland indtræder nu Bronze¬ 
alderens Begyndelseskultur i den skandinaviske Form«. Alt 
det andet dreier sig om andre Forhold. Hvad der nu egentlig 
sigtes til med denne slaaende Lighed mellem de skandinavi¬ 
ske Bronzer og de nordvesttydske, kan ikke afgjøres; men 
lad dette forholde sig rigtigt: ganske lignende Bronzesager 
findes i Skandinavien og i Nordvesttydskland. Til Forkla¬ 
ring af denne Lighed opstiller Forf. den Hypothese, at der 


1 Sidst anf. Skrift S. 4—16. 

er udvandret Folk fra Danmark til Tydskland. Men Lig¬ 
heden kunde ligesaa godt forklares ved at antage en Van¬ 
dring i modsat Retning; eller der har slet ingen Vandring 
været, fordi der var et Kulturfællesskab over hele Linien; 
eller selve Bronzesagerne eller Bronzefabrikationen kunde 
være indført til begge Omraader fra samme tredie Sted. Forf. 
opstiller til Forklaring af visse noget tvivlsomme Fakta og 
det yderlig faa Fakta, idet der fra den ældste Bronzealder 
haves meget lidt, en Hypothese og fastslaaer den uden at 
undersøge, om der ikke skulde kunne findes andre Hypo- 
theser, der ligesaa godt eller bedre kunde forklare Forhol¬ 
dene. Og dette fremfører Forf. som et godt »Skoleexempel« 
paa sin Methode; alene herefter fastslaaer Forf. som et sik¬ 
kert Resultat, at Germanerne ere udvandrede fra Danmark. 
Forf.s Mangler ere paa det Logiskes Omraade. Han synes 
ikke at være sig bevidst, at han beviser ved en Hypothese, 
eller ikke at vide, at der til en god Hypothese hører først, at 
de Fakta, til hvis Forklaring Hypothesen opstilles, skulle 
være sikre og helst righoldige eller mange, og dernæst, at 
selve Hypothesen skal være den eneste eller i hvert Fald den 
bedste, som kan findes. Naar nu Forf. selv fremstiller dette 
som det ypperste i sit Arbeide, da tror jeg, at man ikke vil 
gaa til det øvrige vedrørende et Urhjem for de ariske Folk 
i Skandinavien. Der er nok overhovedet slet ikke noget om 
hele denne Sag. 

En og anden kunde dog antage, at der er noget i det 
lange anførte Stykke. Det skal da gjennemgaaes; trods 
flere forklarende Gjentagelser er det ingenlunde let at op¬ 
fatte og vurdere. 

Hvem der ved, hvor tvivlsomt dette staaer med Indhol¬ 
det af den saakaldte Periode I af Bronzealderen, vil ikke 
føle sig tilstrækkelig betrygget ved, at Forf. meddeler, at han 
inddeler dette problematiske Tidsafnit i 3 Underafdelinger 
I a, I b, I c. Det er denne tvivlsomme Inddeling, hvorpaa 
det Hele hviler; Forf. taler endog om Midten af en af disse 

Perioder. Det er kun et meget ringe Antal af disse Stykker, 
om hvilke det med nogen Sandsynlighed kan siges, at de 
ere ældre eller yngre end de andre. Forf. har altsaa fuld 
Frihed til at ordne sine tre Afsnit og til selv at frembringe 
de Afbrydelser, der ere Grundlag for Hypothesen. Men der¬ 
som der virkelig er en Forskjel i Fordelingen af de faa 
Bronzesager fra denne tidlige Tid, da kunde dette jo forklares 
ved andre Hypotheser end den om Folketomhed. Der kunde 
være en Forskjel i Tiden for Indførelsen af de ældste Sager, 
en temporær Afbrydelse i Tilførslen af Bronze, en Forskjel 
paa eller Afbrydelse i den stedlige Fabrikation — og ende¬ 
lig kunde Grunden være den, at der ikke er indsamlet lige 
omhyggelig, eller tilfældig ikke er fundet lige meget paa 
begge Omraader. Dette sidste kan spille en stor Rolle ved 
Sager, der ere saa sjældne som de, hvorom der her handles. 
Om disse Afsnits Varighed, hvert 100 Aar, og om Aarstallene 
skal der slet ikke tales; disse Angivelser betyde jo ikke ret 
meget. Det næste ganske uafhængige Forhold, som ind¬ 
føres, er: Ligheden mellem Lerkar o. a. i England og Nord- 
vesttydskland. Til Forklaring opstilles Hypothesen om Ud¬ 
vandring fra Tydskland; men hvorfor ikke i modsat Ret¬ 
ning? Eller hvorfor kan Ligheden ikke bero paa Samkvem 
eller paa et fælles Udgangspunkt? Og hvorfor skulde ende¬ 
lig hele Befolkningen være fulgt med disse Lerkar? Navnlig 
denne Del af Hypothesen er baseret paa det rene Intet; thi 
Hovedmassen af denne Befolkning, som skal have bragt 
Lerkarrene til England, kan jo meget godt være bleven i sit 
Sæde i Nordvesttydskland. Findes her ikke de Bronzer af 
Arterne I a og I b, som skulle findes øst for Elben, da kan 
det jo simpelthen bero paa, at det vestlige Stenaldersfolk 
endnu ikke havde faaet Andel i disse første, fra Syden ind¬ 
førte Bronzesager. Folketomheden mod Nordvest undflyer 
enhver Iagttagelse. Den næste Passus om en ikke-germansk 
Befolkning , i Nordtydskland kan forbigaaes, da dette slet 
ikke berører Æmnet. Dog skal der peges paa, at Forf. tyer 

Aarb. f. nord. Oldk. og Hiat. 1913. 17 

til denne Hypothese alene af Hensyn til den antagne Folke- 
tomhed: der er en Befolkning, som skal bort, og da det er 
Germaner, som skal ind, saa maa de tidligere Beboere helst 
være Ikke-Germaner. De følgende Bemærkninger om Sten¬ 
alderens længere Varighed i Skandinavien ere rigtige; de 
ere hentede fra andre Forskere. Men hvis nu Bronzealderen 
norden for Østersøen skal begynde i Afsnit I c, saa se vi det 

forunderlige Forhold, at den nye Kultur er indført i Skandi- 

_ • 

navien paa et Tidspunkt, da der var folketomt i hele Nord- 
tydskland, ikke blot østpaa, men ogsaa mod Vest, hvorfra 
man jo var udvandret til England. Det vilde fremdeles være 
en mærkelig Omvei, rundt om Skandinavien, som Bronze¬ 
kulturen har taget for at naa det vestlige Nordtydskland, og 
vel meget vilde det være at tiltro den unge Kultur nord for 
Østersøen, at den strax skulde have afgivet baade Bronzer 
og Befolkning til Vesttydskland. Alt dette kan man ikke 
skjænke Tiltro. Det kan maaske nok forstaaes, at Forf. gjør 
et Forsøg paa at tilpasse Sprogforskningens Theori om et 
snævert begrænset Urhjem paa de archæologiske Forhold 
i Norden; men uforstaaeligt er det, at han antager, at der 
kan føres Bevis ved en saadan Knude af Hypotheser. Det 
er en logisk Feil at tro, at mange daarlige Hypotheser veie 
mere end een. Jeg maa tilstaa, at jeg aldrig vilde være 
gaaet til denne Udredning, om det ikke havde været af Re¬ 
spekt for den Hædersplads, som Forf. indtager paa en Lære¬ 
stol ved et af Europas største Universiteter. Og dog vilde 
jeg have undladt det, om jeg ikke ved min her foreliggende 
Undersøgelse var bleven nødt til at frigjøre de danske Lande 
for det Urhjem, som hævdes af Forfatteren. 

Saavidt vides har overhovedet ingen Forhistoriker udtalt 
sig imod disse Prof. Kossinnas Ideer; man iagttager Tavshed, 
eller endog Forskere af høi Rang erklære sig ude af Stand 
til at dømme om Sagen 1 . Da maa man virkelig anerkjende 


1 Sigmund Feist, Kultur der Indogermanen, 1913, S. 509. Anm. 3. 

den videnskabelig dybt grundfæstede Sprogforskning, der 
ikke har tøvet med at bryde Staven baade over Methoden 
og dens Resultater 1 . Sidst er dette endog gjort med Til- 
føiende af en Forklaring, der fortjener Opmærksomhed. 
»Denne Interesse for Efterforskningen af Urfolkets Hjemland 
Tilde jo være høist glædelig, dersom man ikke i visse Kredse 
af Forhistorikere og Anthropologer og beklageligvis udeluk¬ 
kende i Tydskland — ikke i de nordiske Lande — havde 
benyttet Nationalforfængeligheden som Drivkraft. Saaledes 
bliver Striden om Urhjemmet fra denne Side ført med en 
Lidenskabelighed, en Skarphed og en Hensynsløshed over¬ 
for andres Opfattelse, som ofte har medført en Tone, der er 
den videnskabelige Forskning ganske uværdig« 2 . Unægtelig 
kunde der anføres forskjelligt, der tyder paa, at denne For¬ 
klaring ikke er fjærnt fra det rette. Man læse f. Ex. neden- 
staaende Citat® og følgende: »De germanske Folk vare alle 
Tidsaldres største Agerbrugere; de ere det endnu den Dag i 
Dag og vare det beviselig allerede 2000 Aar f. Chr., men sik- 


1 Sidst anførte Skrift og fremdeles: G. Kossinna, Die Herkunft der 
Oermanen, 1911, S. 4 flg. 

* Sigmund Feist anf. Skr. S. 487. 

3 »Germanerne bar i sig, rigtignok slumrende, men uforgængelig, den 
rige Skat af store Egenskaber, arvet fra Urtiden og bestandig overgivet 
til Efterkommerne: Egenskaber af legemlig, sjælelig og aandelig Art. Ikke 
blot Skjønhed, men ogsaa bestandig Sundhed, udholdende legemlig Yde¬ 
evne og vedvarende Handlekraft i det hele; hertil dyb Sandhedskær¬ 
lighed. rolig Saglighed, høi Retfærdighedsfølelse, taktfast Tænkning, gjen- 
nemtrængende Forstand: og som Følge af alt dette fremragende Or¬ 
ganisations- og medfødt Herskertalent. Endelig slutter der sig hertil en 
uudtømmelig Fantasi, et Hang til Mystik, en dyb Inderlighed, som træder 
frem i Musik og Digtning; — men ogsaa en ukuelig Frihedstrang, en 
uovervindelig Selvstændighedsfølelse, en seig Egenvillie, en Liv og Død 
foragtende nordisk Trods, der end ikke veg for Guderne, men endog aaben- 
lyst kjæmpede imod dem — hvis ædleste Frugter dog er den evangeli¬ 
ske Kristens indre Frihed og den fuldstændig frie Videnskabs Erobringer. 
Saaledes vare Germanerne, som de endnu ere det, hvor de ere af rent 
Blod.« Dette er anført efter Prof. G. Kossinna i »Deutscher Volkswart«, 
1913, S. 3. 

17* 

kert endnu langt tidligere og betydelig forud for Babylo¬ 
nierne« l . 

Til Afslutning af denne Sag endnu blot det, at næppe 
nogen af de fremragende Sprogforskere, der have udtalt sig 
om Spørgsmaalet, har afgjort erklæret sig for et Folkenes 
Urhjem i de gammeldanske Lande. Og det maa dog til- 
staaes, at dette Urhjem rettelig tilhører Sprogforskningen y 
ikke Archæologien. Det er den første af disse to Videnskaber,, 
som har havt Brug for et saadant Samlingspunkt for Folkene 
i den yngre Stenalder, og til den maa det overlades at finde 
det 2 . Ingen Archæolog kunde desuden faa den Tanke, at 
der skulde være et saadant Centrum paa dette Tidspunkt 
enten i Asien eller i Europa; thi den yngre Stenalder er ikke 
ensartet over det Omraade, som indtoges af de ariske Folk. 
Tværtimod ere Landene i dette Tidsrum delte i mange større 
og mindre geographiske Kredse, der frembyde store indbyr¬ 
des Forskjelligheder; paa den anden Side ere de dog sam¬ 
menknyttede ved mange mere eller mindre udbredte Træk* 
Men saa uregelmæssig ere disse Fællestræk forgrenede, at 
det ikke ses, hvorledes de paa nogen Maade skulde kunne 
sammensættes til en fælles Urkultur. Vel kunde Archæo- 
logen i Lighed med Sprogforskeren opstille en Række fælles 
Hovedtræk: Agerdyrkning, Kvægavl, ornamenterede Ler¬ 
kar, slebne Stensager og flere Grundformer for Vaaben og 
Redskaber; men overfor dette staa de mangfoldige Forskjelle 
mellem de enkelte Omraader, og i hvert Fald maa Archæo- 
logen erklære sig ganske ude af Stand til at paavise det 
snævrere Urhjem for den yngre Stenalders Kultur, som søges 
af Sprogforskeren. 

En Fælleskultur træffes derimod længere tilbage, under 
Istiden, da Folkene i Europa, fra Frankrig indtil Rusland,. 

1 Dr. Richard Braungart, Heimat der Landwirtschaft, Heidelberg. 
1912, S. 35. 

J De sidste, fortræffelige Arbeider herom ere Sigmund Feists ovenfor 
anførte Skrift og Friedrich Kauffmann, Deutsche Altertumskunde, 1,1913.. 

vare indsnævrede paa et mindre Omraade. Skulde Archæo- 
iogen afgjøre Spørgsmaalet, maatte han sige, at Fællesskabet 
i Sprog vel skriver sig fra hin oprindelige Enhed, og at de 
sproglige Forskjelle ligesom de kulturelle maa være frem¬ 
komne senere, under Folkenes Særliv, Vandringer og vex$ 
lende Skjæbner; de Fællesord, der særlig bringe til at tænke 
paa den yngre Stenalder, skulde da være udbredte efterhaan- 
•den sammen med de tilsvarende Kulturelementer. Dog 
dette maa jo Sprogforskerne afgjøre; men altimedens har 
Archæologen Lov til at følge sin egen Tankes Gang, selv om 
den meget fjærner sig fra de Linier, man hidtil har fulgt. 

Dersom Urhjemmet tilhører Istiden, blive de ariske Folk 
Efterkommere af Europas Urbeboere. Men skulde dette er¬ 
klæres for umuligt, fordi der i Udkanterne af Europa mod 
Vest og Syd vides at have siddet og i et enkelt Land endnu 
findes ikke-ariske Folk — Basker, Iberer, Ligurer o. a. —, 
der maa antages at være Urfolk, saa maa dog dertil siges, at 
dette vel ikke kan udelukke, at ogsaa Arierne kunne være 
Urbeboere af Europa. Hine ikke-ariske Folk holde sig jo til 
Kystlandene fra Middelhavet og nordpaa langs Atlanterhavet, 
medens de ariske Folk høre hjemme i det Indre af Verdens¬ 
delen. De archæologiske Forhold stemme saa mærkelig 
godt hermed. Selv fra Sprogforskningens Side 1 lyder det: 
at Kystlandenes ikke-ariske Folk ere af Middelhavs Æt, og 
at de ere Stengravenes Folk, som selv — eller dog deres 
Kultur— har udbredt sig .sydfra til Skandinavien. Hertil 
svarer det foran udviklede. Den ældste Kultur og Befolk¬ 
ning i de danske Lande — i Benharpunens og Affaldsdyn¬ 
gernes Tid — er oprindelig udgaaet fra Istidens ariske Folk 
i Vesten. Men derpaa indtræder den mærkelige Vending i 
Dyssetiden,med Stengravene, Kornavl og Lerkarornamentik; 
her skulde det da være de vestlige Kystlandes og sluttelig 
Middelhavets ikke-ariske Kultur, som trænger frem — i 


1 Sigmund Feist anf. Skrift S. 388. 

hvilket Omfang ogsaa ikke-ariske Folk maa henstaa. Dysse¬ 
bygningen angiver dette bestemt; i et følgende Afsnit skat 
der hentes nye Vidnesbyrd i samme Retning fra den mærke¬ 
lige Kunststil. 

Tilbageholdes kunne disse Tanker ikke; thi Dysserne og 
Jættestuerne i det Sønderjylland, hvis Oldtidsforhold her 
omhandles, tvinge dem frem. Og fortsat under den videre 
Redegjørelse ville de samme Tanker reise sig. Det skal ses, 
at der ned gjennem Stenalderen vise sig flere og flere Kul¬ 
turelementer af anden Art end de, som kjendes fra de sten¬ 
byggede Grave; de ere tilførte sydfra og maa sættes i For¬ 
bindelse med en anden Kultur og mulig andre Folk, fra 
Europas Indre, som kunne have afgivet Grundstammen for 
den Befolkning af arisk Æt, der senere i Oldtiden og i den 
historiske Tid beboer vore Egne. Og atter længere fremme 
reise sig paa meget afgjørende Maade de samme Tanker, 
naar vi henimod Stenalderens Slutning, i Flintdolkenes Tid, 
se alle Modsætninger mellem de to Kulturer sammensmeltede 
og udjævnede. Nu er Befolkningens første Dannelsestid af¬ 
sluttet. 

De to Kulturer og de to Befolkningselementer ere alle¬ 
rede for flere Aar siden bievne paaviste i Danmark, da der 
for første Gang talte som »Stengravenes eller Fællesgravenes« 
og om »Jordgravenes eller Enkeltgravenes Folk«. Nu mene 
vi at kunne føie til, at der for hines Kultur maa søges til¬ 
bage til ikke-arisk for disse til arisk Grund. 

Dette kunde indeholde en Anvisning til Løsningen af det 
ariske Problem. Efter Istiden sad der gjennem det Indre af 
Europa indtil Forasien Folk af samme Æt og med samme 
snævre Kultur. Som Tiden gik, udvidede disse ariske Folk 
deres Omraade til alle Sider. Men i Middelhavets Kyst¬ 
lande mødte de andre Folk af ikke-arisk Æt, der vare ind¬ 
dragne under samme fremadskridende Kultur, der udgik fra 
Østen. Og disse Folk eller deres Kultur skød sig efterhaan- 
den nordpaa langs Havkysterne, yderst til de danske Lande. 

Middelhavet strakte sig paa en Maade indtil Østersøen. De 
ariske Indlandsfolk vare for en Del omsluttede af de frem¬ 
medartede Kystfolk. Men mellem de ydre og de indre Folk 
var der en fortsat Berøring og Blanding, og den mere frem¬ 
skredne Kystlandenes Kultur bredte sig i mange Straaler over 
det Indre af Europa. De ariske Folk modtoge i denne deres 
Dannelsestid i vidt Omfang Kulturelementer fra de ikke- 
ariske, og Vesten fra Østerlandene. Saaledes blev den yngre 
Stenalders Kultur denne uopløselige Blanding af mange for- 
skjelligeTræk, saameget særligt paa deforskjelligeOmraader 
og saameget fælles, der overalt var modtaget over Kystlan¬ 
det. Saaledes forstaaes ogsaa den Raceblanding, der træffes 
saa godt som overalt i den yngre Stenalder, og vel ogsaa den 
Adskillelse, som efterhaanden fremkom mellem de ariske 
Sprog. Der kom nu den Tid, da de ariske Indlandsfolk 
vare dannede og rykkede frem mod Kystlandene i Syd og 
Vest, den store Bevægelses Tid, da Grækenland og Italien 
fik en arisk Befolkning, og ogsaa i Danmark gjorde Indlands¬ 
kulturen sig nu i Enkeltgravenes Tid gjældende overfor 
Stengravenes Kystlandskultur. Men naar der spørges, om 
der til disse to Kulturer i vore Egne svarer forskjellige Be¬ 
folkningselementer, saa mindes der om det foran udtalte, at 
der fra de enkelte Kulturelementer, hvormed den forhistori¬ 
ske Archæologi arbeider, ikke kan sluttes til Folk, naar der 
da ikke er Forhold af ganske særlig Art. Men i det forelig¬ 
gende Tilfælde er der særlige Forhold; de stenbyggede Grave 
og Kunststilen ere betydningsfulde Enkeltheder, der føre over 
Kystlandene til det ikke-ariske Omraade ved Middelhavet. 
Men i hvert Fald maa der ikke tænkes paa de Folkestam¬ 
mer, med Udryddelseskrige og Sprogundertrykkelse, hvor¬ 
ved visse tydske Forfattere mene, at Civilisationens Goder 
udbredtes i Oldtiden, men snarest paa langsom og gradvis 
Forskydning af begrænsede Elementer stedse fra den nær¬ 
mest tilgrænsende Egn. 

Naar det i 1861 udtaltes af Alex. Bertrand , at Nordens 

Folk bragte Civilisationens første Spire til Frankrig, og naar 
dette siden bestandig er blevet ført videre, indtil Gustav 
Kossinna nu i 1913 hævder, at Europas ariske Folk i Sten¬ 
alderen udgik herfra for paa Hærtog at underkue og civili¬ 
sere Landene indtil Sortehavet og Middelhavet, saa fristes 
man til herimod at opstille den Sætning, at de ariske Ind¬ 
landsfolk ved fredelig Kulturmeddelelse fra ikke-ariske Yder¬ 
folk reiste sig til en høiere Civilisation i den yngre Stenalder. 

Hvorledes Kystlandenes Kultur trængte ind over de for- 
skjellige Omraader, hvorledes den omformedes, hvad der 
forud var og efterhaanden tilkom af selvstændig, arisk Op¬ 
rindelse, dette bliver at eftervise ved Undersøgelser inden¬ 
for de enkelte geographiske Kredse. Hvad der i saa Hen¬ 
seende kan ses for Sønderjyllands Vedkommende, skal blive 
fremdraget i det følgende. 

Før og ved de ældste Dyssers Tid. 

Fra den yngre Stenalders Begyndelse, Tiden forud for 
Stengravene, kjendtes hidtil ikke andet end de ældste slebne 
Øxer af Grønsten og Flint, som foran ere omtalte, S. 178. 
Ingen andre Sager ere nogensinde fundne sammen med 
disse Former, saaledes at de kunne bestemmes som samti¬ 
dige med dem. Saa paafaldende er dette vel ikke, da denne 
Tid, fra hvilken der ikke kjendes Grave, maa have været 
kort, hvad der tør sluttes af det forholdsvis ringe Antal Øxer 
af de nævnte Former, som har kunnet indsamlestil Museerne. 
Men selvfølgelig har man samtidig havt andre Stensager, og 
disse maa søges paaviste. Heller ikke for det paafølgende 
Afsnit, den tyndnakkede Øxes Tid, kjender man øiensynlig 
alle de Former, som dengang vare i Brug. Fra det lille An¬ 
tal Gravfund, som haves, vides det kun, at visse Ravsmyk¬ 
ker og de Lerkar, der nedenfor skulle omtales, vare samti¬ 
dige med de tyndnakkede Øxer. Men der maa have været 
andet og mere i Brug. Af det overordentlig store Antal, som 
haves af tyndnakkede Øxer, kan det ses, at dette Tidsafsnit 

har været meget langt; fra Søndeijylland opbevares store 
Rækker i den gamle Flensborg Samling, nu i Kiel, og i Ha¬ 
derslev Museum; fra de andre Landsdele have alle Museerne 
i Danmark saameget af denne Art, at det er 
fuldt tilstrækkeligt. Hertil kommer, at Stenar- 
beidet dengang stod meget høit; de tyndnakke- 
de Øxer ere af fortrinligt Arbeide og overgaa i 
Størrelse alle de yngre Øxeformer. Der maa 
have været andet fortræffeligt Stenarbeide i 
denne Tid end just Øxerne. 

Med nogen Sandsynlighed kan man nu slutte, 
at de Vaaben og Redskaber, der efter deres Art 
høre hjemme i Gravudstyret, og som foreligge 
i større Antal og altsaa have været ret alminde¬ 
lige, men som ikke træffes i Gravene fra nogen 
Delaf Stenalderen, ligesom heller ikke i de store 
Fund fra den vel kjendte ældre Stenalder, maa 
høre hjemme i de første Afsnit af den yngre 
Stenalder, fra hvilke der ingen Grave kjendes 
eller dog kun faa. Der haves nu fra alle de 
andre Dele af Stenalderen saa mange og saa 
fyldige Fund, at det virkelig er berettiget at an¬ 
tage, at hvad der ikke er truffet i disse Fund, 
heller ikke hidrører fra de Tider. Gaaende ud 
herfra ere allerede forskjellige Dolk- og Spyd¬ 
blade med bred, snart lige, snart afr-undet 
Skaffende bievne henførte til Tiden nærmest lev øster Amt * 
forud for de ældste Dysser 1 . Herhen skulde Natlonal * 
<ia ogsaa høre Spydbladene med tandede Ægge, 
som Fig. 16, der ere en af de eiendommeligste Former i Nor¬ 
den. Fremdeles kan der nu hertil føies de mærkelige Slagvaa- 
ben, Køllehoveder, som for nogle Aar siden bleve indgaaende 
behandlede og fyldig afbildede, i Aarbøger for nordisk Old- 
kyndighed for 1907. 


Fig. 16. 

Spydspids, 
Hammelev 
Sogn, Haders¬ 


museet. Vi. 


1 >Vor Oldtid«, S. 48, Fig. 24. Verdenskulturen, 2, S. 28, Fig. 36. 

Fælles for disse Vaaben er det, at de have en Had Tap 
til at sætte ind i Træskaftet, ofte gjennemboret til Fastbin¬ 
ding, og et svært Parti, der ragede frem foran Skaftet, paa 
forskjellig Maade indrettet til Slag. Efter Formen ordne sig 

de hen ved halvandet hundrede Stykker, som kjendes, i en 
Udviklingsrække, de ældste kun med et simpelt, trindt Slag¬ 
parti, Fig. 17, yngre med forskjellig formet Blad, Fig. 18, og 
de yngste endende i en stor Knap, som Fig. 19. Fra Sønder¬ 
jylland haves der omtrent 10 af ældre eller yngre Form; nogle 
enkelte ere fundne i Sverige; de øvrige ere fordelte over alle 
mellemliggende Landsdele; men trods megen Søgen er der 

ikke truffet noget Stykke syd for Eideren. Det skulde da 
være en udpræget dansk Form, og den er vel ogsaa frem¬ 
kommen her. 

Nu er det saa, at de ældre og simple Former meget ofte 
have en lille Slagflade, ganske som den ses paa de trinde 
Grønstensøxer, af hvilke en er afbildet foran, Fig. 5. Det i 
Fig. 17 afbildede Stykke skiller sig meget lidt fra Grønstens- 
øxen; men det er gjennemboret til Fastbinding, og Partiet 
heromkring er fladt og firkantet. Man maa slutte, at det 
her omhandlede Slagvaaben er udgaaet fra den ældste Grøn- 
stensøxe, idet man har holdt sig alene til Øxens Nakkeparti 
og deraf dannet Køllehovedet. Dette har en betydelig Inter¬ 
esse, idet der herved er fundet en Forbindelse fra den yngre 
Stenalders første Begyndelse ned igjennem det ældste, 
dunkle Afsnit indtil den Tid, da Stridsøxen med det store 
knapformede Slagparti var i Brug. 

Thi de yngste Køllehoveder som Fig. 19 og Stridsøxerne 
som Fig. 20 staa i nærmeste Forbindelse med hinanden. 
Det er ikke blot den knapformede Afslutning. Men der fore¬ 
ligger adskillige Stykker, som paa den mærkeligste Maade 
staa midt imellem Stridsøxen og Køllehovedet; nogle som 
Fig. 19 have en fremspringende Spids paa Siden som ved 
flere af Stridsøxerne, et enkelt ogsaa den samme bredt ud¬ 
videde Æg; eller de have et helt eller halvt gjennemboret 
Skafthul, men ved Siden heraf en Tap som ved Køllehove¬ 
derne. Museet i Haderslev har et Stykke af denne Art. 

Forbindelsen mellem de to Former er af stor Betydning: 
de maa være omtrent samtidige. Gaa Køllehovederne som 
Fig. 19 tilbage til Tiden før Dysserne, saa maa ogsaa Strids¬ 
øxerne som Fig. 20 gjøre det. Paa Grund af Formens For¬ 
bindelse med visse Kobber- eller Bronzeøxer har man al¬ 
mindelig henført disse Vaaben til Begyndelsen af Metaltiden, 
og dette er vistnok rigtigt, dog kun ikke Nordens Metaltid, 
men Mellemeuropas, hvor der findes lignende, men altid 

ringere Stridsøxer af Sten 1 Hele dette Forhold viser, at 
Stenalderen i Norden udvikledes senere og varede længere 
end i Mellemeuropa: der er en Forskjel omtrent saa stor 
som den Tid, der udfyldes af alle den danske Stenalders 
Gravfund. De ældste Stridsøxer, som findes her, ere af 



Kig. 20. 


Stridsøxe fra Als. Nationalmuseet. V 2 . 



Fig. 21. 


Stridsøxe fra Elsmark, Hagenbjerg Sogn, Als. Nationalmuseet. V». 

fremmed, sydfra meddelt Form; men de fremstilledes skjøn- 
nere og mere udviklede end paa det oprindelige Hjemsted, 

som ogsaa de øvrige danske Stensager fra denne Tid staa 

• ^ 

meget høit. Alt dette støtter den her forfægtede Opfattelse af 
Danmarks Kulturstilling og taler bestemt imod Forestillin¬ 
gen om Stenalderens høie Ælde i Norden med den hele der¬ 
til knyttede Lære, som foran er omtalt. 

Det kan indvendes, at hvad der her er fremført, alene 
er udledt af Formforbindelser. Men Fundforbindelser fin- 

1 Se herom Oscar Montelius, Die Chronologie der åltesten Bronzezeit, 
S. 13, 115 og 191; O. Mertins, Urgeschichte Schlesiens, S. 35; Hans Seger, 
i Archiv f. Anthropologie 1906, 33, S. 131. Wiadomosci numizmat.archeol., 
Krakowie 1901, S. 323. 

des ogsaa og have for en Del længe foreligget; kun har man 
ikke villet gjøre dem gjældende, fordi det altid er betænke¬ 
ligt at benytte Beretninger, der ikke grunde sig paa sagkyn¬ 
dig Iagttagelse. Imidlertid ere disse Beretninger efterhaan- 
den bievne flere, ligesom de paagjældende Fund ses iøvrigt 
at være i god Orden. Man har egentlig ikke længere Lov til 
at drage dem i Tvivl. De udtale alle, at Køllehoveder som 
Fig. 19 og Stridsøxer vel ikke ganske som Fig. 20, men af en 
nærstaaende Form omtrent som Fig. 21 1 vare samtidige dels 
med den tyndnakkede Øxe, dels med Stengravene med een 
Dæksten*. Disse Former maa hidrøre fra Tiden forud for 
de ældste Dysser og fra Dyssetiden. 

Vi have for dette første Afsnit altsaa kunnet paavise en- 

1 Den i Fig. 21 afbildede Stridsøxe fra Sønderjylland er et af de ældste 
Stykker i Nationalmuseet, skjænket det 1808. Se Antiqv. Annaler, 2, 
S. 414. 

■ Køllehoveder. Nr. A 1641. Af Form nærmest som Aarb. f. nord. 
Oldkynd. 1907, S. 94, Fig. 10. Efter Angivelse fundet sammen med en 
tyndnakket Flintøxe, i en Høi. Vester Brønderslev, Hjørring Amt. Nr. A 
2762. Omtrent som anf. St. S. 96, Fig. 13. Fundet tillige med en tyndnak¬ 
ket Flintøxe i en med Flintskærver og større Sten belagt Flet. Peders¬ 
borg, Alsted Herred, Sorø Amt. Nr. A 5487. Af Form som Fig. 19 ovfr. 
Fundet i en Høi, hvorfra ogsaa de tre Lerkar af Form som > Ordning af 
Danmarks Oldsager«, Stenalderen, 218,229 og 230, der ere afbildede i 
»Vor Oldtid«, S. 139, men uden Oplysninger om den indbyrdes Forbindelse 
mellem de 4 Stykker. Hover Sogn, Ringkjøbing Amt. Nr. A 20785. Egen 
Form. Fundet sammen med 7 tyndnakkede Øxer af Flint og Grønsten, 
s /4 M. dybt, ved Grøftegravning. Halsted Skovby, Lolland. Nr. A 22863. 
Afbrudt Tapende af et Køllehoved, fundet sammen med 17 tyndnakkede 
Øxer, slebne og uslebne, af Flint eller Bjergart, samt en Smalmeisel; ved 
Opdyrkning af en Forhøining i en Mose; Alt liggende sammen i en Hob. 
Birkende, Odense Amt. 

Stridsøxer. Nr. 18562. Som »Ordning af Danmarks Oldsager«, 103. 
Funden sammen med en tyndnakket Flintøxe, i en Høi, paa Bunden af et 
Gravkammer dannet af 5 opreiste Sten med 1 Overligger, altsaa en Dysse. 
Emmedsbo, Randers Amt. Fundet er omtalt af Oscar Montelius i Chrono- 
logie der åltesten Bronzezeit, S. 115, hvor Gravkamret uden nogen Be¬ 
grundelse henføres til Jættestuernes Tid. Nr. A 4092. Af Form som anf. 
St. 103. Funden sammen med 2 tyndnakkede Flintøxer og nogle Rav¬ 
perler i en Stengrav i en Langdysse, ved Skærvad, Randers Amt. 


Digitized by Google 


Original from 

UNIVERSITY OF MICHIGAN 



262 


FØR OG VED DE ÆLDSTE DYSSERS TID. 


kelte bestemte Træk: der forarbeidedes udmærkede Sten¬ 
sager, dels af hjemlig fremkommen Form, dels dannede paa 
Grundlag af Meddelelser baade fra Vest og Syd; Industrien 
har et eget Præg, og Befolkningen har saaledes indtaget en 

vis Særstilling overfor det 
fremmede. Med Dyssetiden 
komme nye Kulturtræk til: 
Først selve de Gravbygnin¬ 
ger, der foran ere bievne 
omtalte som de ældste, der¬ 
næst Gravudstyret, der 
foruden Ledeformen, den 
tyndnakkede Øxe, bestaaer 
af Ravsmykker, stedse af 
en bestemt Art, og af Ler¬ 
kar, der have en betydelig 
Interesse. Mange af dem vi¬ 
se Aftryk af Hvedekorn, der 
tilfældig ere bievne indblan¬ 
dede i Leret, uimodsigelige 

i MMt UV 1 l\UI * å 1 M UUIIVIVI | 1 1IU11VI« WT* 1 1 1 

Nationalmuseet. Vidnesbyrd om, at Ager- 

dyrkningen nu var indført 

i Landet. Men i sig selv give disse Lerkar et udmærket 
Holdepunkt, idet de med Sikkerhed vides at være samtidige 
med de ældste Dysser og ældre end alle andre Lerkar fra 
Stengravene. Mange ere fremkomne lige fra Øerne ved vort 
østligste Belt indtil Sønderjylland, hvor de her afbildede 
ere fundne, der i ingen Henseende skille sig fra de øvrige. 
Der haves 3 Hovedformer, som alle ofte ere trufne i Dysser. 
Den store rundbundede og bredhalsede Flaske, med to brede 
Øskener til Bæresnore, Fig.22. Den lille Flaske med en frem¬ 
springende Krans om den smalle Hals; Fig. 23 er fra den 
foran S. 182 omtalte Langdysse i Vedsted Sogn. Bægret med 
glat Overdel og Striber ned ad Bugen; Fig. 24 er fra Dyssen 

Fig. 23. Lerflaske fra Langdysse ved Ved¬ 
bol, Vedsted Sogn. Haderslev Museum. */s. 


paa Studsbøl Hede, hvor¬ 
om foran er talt S. 223 i . 
Graven er ikke af den 
ældste Form, og ogsaa 
Bægret har et noget sent 
Præg. I mere eller min¬ 
dre afvigende Former 
træffes disse 3 Arter af 
Kar i det vestligere Nord- 
tydskland indtil Holland 
og endnu mere afvigende 
øst-ogsydpaa. Saafjærnt 
som i Galizien gjenfinder 
man den lille Flaske, men 
kjendeligforskjelligi For¬ 
men, og enkelte med Fød¬ 
der eller med Hank 2 ; 
disse Civilisationsmær¬ 
ker træffes ikke i Norden. 


Man har i denne Lerkarrenes Forekomst villet finde Be¬ 
vis for en Udvandring sydpaa; der siges simpelthen, at de 


i de danske Egne ere ældst , 
uden nogetslags Bevis. Med 
samme Ret kunde man tale 
om en Vandring nordpaa. 
Formerne tyde ikke paa, at 

1 Der skyldes Hr. Museumsbe¬ 
styrer C. M. Lund i Haderslev me¬ 
gen Tak for Tilladelsen til at af¬ 
bilde disse Lerkar. 

2 Swiatowit, Warszawa 1905, 6, 
S. 85. Hans Seger, i Archiv f. An- 
thropologie, 1900, 5, S. 130. Boeh- 
lau u. Gilsa, Neolitische Denkmåler 
aus Hessen, Cassel 1898. 

8 Kossinna i Mannus 2, S. 09. 
1909, 7, S. 298. 



Fig. 24. Lerbæger fra Studsbol Hede, 
Oxevad Sogn. Haderslev Museum. Vs 


Jvfr. Wilke i Archiv f. Anthropologie, 


Digitized by Google 


Original from 

UNIVERSITY OF MICHIGAN 



204 


FØH OG VED DE ÆLDSTE DYSSERS TID. 



de tilhøre et Begyndelsesstadium. Det er Kunstformer gjen- 
nemført behandlede og bestemt fastholdte, man kan tilføie 
smukkere og mere harmonisk udviklede end lignende an¬ 
detsteds. Heller ikke er deres Fremkomst i Norden ufor¬ 
klarlig, naar det mindes, at ikke meget afvigende Karfor¬ 
mer, rundbundede og med Hals, høre 
hjemme i den tidlige Stenalder paa 
mange Steder i Europa l . 

En egen Betydning have Lerkar¬ 
rene fra de ældste Dysser ved, at de 
vise os den første Ornamentik, Be¬ 
gyndelsen til den rige Dekoration, som 
udmærker den senere Stenalders Ler¬ 
kar. Som det ses af de afbildede Kar, 
bestaaer Ornamentet i nedadløbende 
Linier og Baand, som dække Sidens 
Runding. Oftest ere de afdelte i Grupper med en mellem¬ 
liggende, tom Stribe, et inddelt Baand, alt indridset, eller en 
fremspringende Liste; denne kan være tværstreget, saa at 
den ligner en Snor, ligesom den er udført ved, at en Ler¬ 
stribe er indføiet særskilt i en Fure, se Fig. 24. Af og til er 
der tilføiet fine Streger og Punkter, som end mere bringe 
til at tænke paa Traade eller Snore, og undertiden er Orna¬ 
mentet frembragt ved, at virkelige Snore ere indtrykkede i 
det vaade Ler. Paa en Flaske 2 af Form som Fig. 23 ses 
ovenstaaende Tegning Fig. 25 om Karrets Hals og gjentagen 
nedad Rundingen, frembragt ved at aftrykke en totraadet Snor 
i Leret; baade Yderlinierne og Tværdelingen i Baandet ere 
aftrykkede med en Snor. Samme Tegning findes paa disse 
Flasker ofte udført ved Indridsning. Paa en Kop af Hoved- 


Fig. 25—26. Ornamenter 
paa Lerkar. Vi. 


1 For at anføre et enkelt, godt Exempel, se Henri et Louis Siret, Les 
premiers åges du métal, Anvers 1887, Album, PI. 2. At denne Form er 
langt ældre i Syden end i Norden, fremgaaer bestemt af Fundforholdene, 
se Louis Siret, Chronologie et Ethnographie ibériques, 1913, I, S. 9. 

2 Nr. 21290, fra Skjerngaard, Middelsom Herred. 

form som Fig. 24, men utvivlsomt noget yngre, ere de ned- 
adløbende Striber mere sammensatte, som dette ses af 
Fig. 26L Det skjelnes tydelig, at de ere Aftryk af en Traad- 
fletning, som den let fremstilles ved simpel Hækling, men 



Fig. 27. Lerkar fra Stenvad, Handers Amt. Nationalmuseet. 


Vs. 


ogsaa kan gjøres med Fingrene, uden Anvendelse af en Hæk- 
lenaal 2 . 

Tydeligere staa Aftrykkene paa en Række som oftest 
større Lerkar, der ere af Hovedform som Lerflasken Fig. 22, 
men med bredere og kortere Hals. Til Exempel afbildes 
Fig. 27 8 . Ogsaa denne Art Kar er fremkommen i Dysser; de 


1 A 22555. fra en Dysse ved Skjørping, Aalborg Amt. 
v For disse og de følgende Enkeltheder jvfr. Henri et Louis Siret. 
Premiers åges du metal, Anvers 1887, PI. 10, Fig. 66. 

s A 8285. Fra Stenvad, Randers Amt. Underdelen er restaureret; der 
var her Øskener til Bæresnore. 

Anrb. f. nord. Oldk. og Hist. 1913. Jg 

maa staa Formen Fig.22 meget nær i Tid; formentlig ere dog 
de, der ere udstyrede med Ornamenter, noget yngre. Paa 
disse Kar er der aftrykt Snore af en egen Art, nemlig be- 
staaende af en Traad, der er tæt og steilt beviklet med en 
anden Traad. Denne kan være saa tyk, at man i Aftrykket 



tydelig ser Fibrene, hvoraf Traaden er spunden, Fig. 28*. 
Paa Steder, hvor Beviklingen har været løsere og er gieden 
fra hinanden, ses i Mellemrummene tydelig den indre Traad, 
Fig. 29 2 . Dette ses ogsaa oftere ved Traadens Ende, hvor Bevik- 

1 A 10791. Fra Sandhammeren, Bornholms Nørre Herred. 

2 A 11694. Ukjendt Findested. 

lingen let maatle løsne sig, Fig. 30L Her rager tillige sæd¬ 
vanlig den indre Traad frem foran Beviklingen, Fig. 31 2 , 
ligesom det ses, hvorledes Ydertraaden ved Enden er kryd¬ 
set for at fæstne den, Fig. 32 3 . Denne beviklede Traad har 
været særdeles almindelig anvendt, fra meget tyk, som 


Fig. 28, til saa fin Traad, at 
den ikke lader sig tilfredsstil¬ 
lende gjengive i en Tegning. 
Det ses paa mange Steder 
bestemt, at det er den sam¬ 
me Traad, som er flyttet for 
at danne et sammenhængen¬ 
de Mønster, der undertiden 
dækker det meste af Karrets 
Sider, medens der paa andre 
Kar findes en Anordning i 
Rækker med Mellemrum 
som ved de ovenfor omtalte 
Flasker. Paa Karrenes Hals 
kunne Aftrykkene danne 
Buemønstre eller Trekanter, 
der ere fremstillede enten 



Fig. 33. Aftryk af Ornament paa 
Halsen af et Lerkar. Vi. 


med beviklet eller med tosnoet Traad; et Aftryk heraf er frem¬ 
stillet Fig. 33 4 . 

Som Resultat af det her anførte maa det fremgaa, at 
den første Ornamentik paa Lerkarrene for en Del er udført 
ved Indridsning, men iøvrigt udelukkende er baseret paa 
Aftryk af totraadet Snor, beviklet Traad eller af Fletværk. 
Mønstrene minde alle om Baand, Fletning og Traadværk. 
Vi fastholde dette som et sikkert Punkt, der er af Betydning 
for den videre Undersøgelse. Det skal ses, at denne Snore¬ 
ornamentik taber sig og gaaer over i en anden Ornamentstil. 


1 6170. LJkjendt Findested. 2 A 8508. Trammose, Udby Sogn, Hol¬ 
bæks Amt. 3 22700. Jægerspris, Frederiksborg Amt. * A 11073 a. Skarp- 
salling, Aalborg Amt. 

18 * 

Den staaer som et første Stadium, som Ornamentikens Be¬ 
gyndelse. Paa denne mærkelige Maade skulde Lerkarrenes 
Dekoration være fremkommen: ved at overføre Traadmøn- 
stre paa Leret. Og dette kan sikkert ikke være foregaaet 
alene i Danmark. Efter det Sammenhæng, der findes mellem 
Kulturen i vore Egne og i det øvrige Europa, baade i Tiden 
forud og efter, maa det antages, at ogsaa dette Træk vil vise 
sig at høre hjemme over et videre Omraade, ad den Vei 
over Vesteuropas Kystlande indtil Middelhavet, hvor For¬ 
bindelserne dengang gik. 

Af megen Betydning i denne Sag synes det at være, at 
denne Overførelse af Sy- og Traadmønstre paa andre Stoffer 
allerede er set og omtalt for en endnu fjærnere Del af Sten¬ 
alderen, som dette foran er berørt, S. 170. De Ornamenter 
paa Ben og Horn — endnu ikke paa Ler —, som kjendes 
fra Danmarks ældre Stenalder, men ogsaa fra Vesteuropa 1 , 
ere allerede bievne afbildede og betegnede som Sy- og Flet¬ 
ningsmønstre 2 . I Arbeidet med Traad og Snor, med Naal 
og Pren paa Skind og Tøi, skulde da den yngre Stenalders 
Ornamentik have sit første Grundlag. 

Den ældre, rige Ornamentik. 

En selvstændig Underbygning for den foran omhandlede 
Lære om vore Egne som Folkenes Urhjem er nylig forsøgt 
dannet af Prof. C. Schuchhardt, Museumsdirektør i Berlin. 
Under Inddragelse i sine Studier af den danske Stenalders 
Lerkar har han ment at kunne paavise en selvstændig Op¬ 
rindelse for Ornamentik og Kunststil i Norden, hvad der 
atter skal støtte Forestillingen om, at der her var et ældste, 
uafhængigt Kulturcentrum 3 . Hvad der saaledes foreligger 
fra Tydsklands mest fremragende Fører paa det forhistori¬ 
ske Omraade, kan man ikke gaa udenom ved Behandlingen 

1 L’Anthropologie, Paris, 1893, S. 385. 

2 Aarb. f. nord. Oldkynd. 1896, S. 326 flg., S. 393. 

8 I Pråhistorische Zeitschrift, 1 og 2, 1909 og 1910. 

Fig. 34—36. Lerkarskaar fra Jættestue ved Over Jersdal. 

Haderslev Museum. l /i. 

Fig.39. Vi. 


Fig. 40. Vi. 



Ftø. 41. Vi. 



Fig. 42. 

af Kulturudviklingen i Sønderjylland. Sagen maa under¬ 
søges, selv om det bliver noget vidtløftigt; men herpaa bø¬ 
der det, at dette hidtil ikke er blevet nærmere behandlet, og 
at det i sig selv har en særlig Betydning. Det bemærkes 
herved, at hvad der under de i det følgende fremstillede, 
meget vanskelige Ornamentstudier er blevet set og forstaaet, 
for en meget stor Del eller maaske væsentligst skyldes Na¬ 
tionalmuseets Konservator G. Rosenberg, med hvem jeg har 
havt det Held at samarbeide i denne Sag. De paagjældende 
Fund, omtalte i foregaaende og dette Afsnit, ere samtidig 
med stor Dygtighed bievne samlede i Nationalmuseet og 

ordnede i to særskilte Skabe af Museets midlertidige Assi- 

% 

stent Magister C. A. Nordman, fra Helsingfors. 

Lerkarrene fra de ældste Grave med deres Ornamentik ere 
foran bievne omtalte. Vi vende os her til den nærmest paa¬ 
følgende Tid og tage vort Udgangspunkt i et sønderjydsk 
Fund. De tre Lerkarskaar Fig. 34—36 ere med mange an¬ 
dre fundne ved den nordligste af de to endnu bevarede 
Jættestuer ved Over Jersdal, omtalte foran S. 221, hvor de 
laa, ikke inde i Kamret, men udenfor, ved og under Side¬ 
stenene 1 . De ere altsaa ældre end Jættestuen, eller mulig 
henhørende til dens første Benyttelse. Paa samme Maade 
er hele den Ornamentstil, som skal omtales i dette Afsnit, 
ældre end den fra talrige Jættestuefund hidtil kjendte Orna¬ 
mentik, men yngre end den foran omtalte Stilgruppe. Det 
er en eiendommelig Stil fra en egen Tid, men iøvrigt med 
mange Forbindelser baade opad og nedad i Tiden, paavise- 
lige saavel i selve Stilen som i Fundene. Lerkar med de 
her omhandlede Ornamenter kunne findes sammen med 
Kar af den ældste Gruppe og kunne træffes i Jættestuerne; 
•de gaa altsaa ned til Jættestuernes første Tid. Men dog ere 
•de baade i de samlede Fund, ved Fundforholdene og ved 
Karformerne og Ornamenterne saa tydelig skilte baade fra 


1 Godhedsfuldt meddelt af Museumsbestyrer C. M. Lund, Haderslev. 

det ældre og det yngre, at der ikke kan være mindste Tviv! 
om, at Ornamentstilen svarer til et bestemt, længere Tids¬ 
forløb. De paagjældende Lerkar ere undertiden trufne i 
Langdyssegrave og paa Bopladser, hvorfra der haves tynd- 
nakkede Øxer. De maa hidrøre fra den Mellemtid mellem 
de ældste Dysser og Jættestuerne, som man vel vidste, at 
der var, men som det hidtil har været vanskeligt at faa 
sikre Kjendingstegn for. Disse gives nu af Lerkarrene og af 
den Ornamentik, der ses paa de her afbildede Skaar fra Over 
Jersdal. 

Først og fremmest denedadløbende, sammensatte Baand, 

se Fig. 34 og Fig. 35 tilhøire. I Midten et fra Kanterne saa- 

# 

ledes indskaaret Baand, at Indskjæringerne fra den ene Side 
naa ind imellem de modstaaende. Der fremkommer her¬ 
ved et smalt, nedadløbende »Zikzakbaand«; saaledes kan 
dette Motiv benævnes i Modsætning til de straks nedenfor 
omtalte fordybede »Zikzaklinier«. Paa begge Sider af dette 
Midtparti løbe Striber, der ere udfyldte med de Kardiums- 
aftryk, der nedenfor skulle omhandles, Fig. 34, krydsvis 
Skraffering, Fig. 36, eller Enkeltskraffering. Det hele fyldige 
og skjønne Ornament forekommer paa Lerkar fra mange 
Steder i Sønder- og Nørrejylland, paa Fyen, Sjælland og Born¬ 
holm og ude paa smaa Øer, Lyø ved Fyen og Hesselø midt i 
Kattegat. Det Lerkar, der betegnes som det smukkeste, der 
overhovedet haves 1 , bærer denne Dekoration, ligesom den 
oftere træffes meget smukt udført, Fig. 38 2 3 * , men ogsaa flyg¬ 
tig behandlet. Som dette Motiv anvendes i Danmark, maa 
det siges at være ret et nationalt præget Hovedmotiv, me¬ 
dens det under andre Forbindelser er vidt udbredt 8 . 

Dernæst den liggende »Zikzaklinie«, dannet ved Aftryk 


1 Afbildet i Nationalmuseets Veiledning for Besøgende 1911, 22, og i- 
»Vor Oldtid«, S. 139, i Midten tilhøire. 

2 Nr. 25626, fra Lilletofte, Baag Herred, Fyen. 

3 F. Ex. Praehist. Zeitschr. 1909, PI. 11, Fig. 1 og 4; jvfr. ndfiv 

S. 296, Anm. 1. 

af et sædvanlig tykt, aflangt firkantet Stempel, Fig. 35 og 36 
tilhøire. Gjentagne under hinanden kunne disse Zikzak- 
linier danne brede Striber eller dække større Flader, stedse 
paa Karrets Overdel og ved Mundingsranden, og dette ikke 
blot udvendig, men ogsaa indvendig i Karret, Fig. 43 l . Mel¬ 
lem og udenfor Zikzaklinierne kan der findes en Skraffering 
med Kardiumsaftryk. Fig. 37 viser et Pragtkar dekoreret 
med Zikzaklinier, indtrykkede med et lille Stempel, der er 
anvendt med megen Omhu; paa Underdelens Skraaning ses 
de sædvanlige afstregede Baand*. 

Der er nu det vigtige og mærkelige Forhold, at disse Or¬ 
namenter findes paa flere af de strax foran omtalte Kar med 
Snoreaftryk, og udførte ved Indtrykning af de samme eien- 
dommelige tykke, beviklede Snore. Fig. 39 3 er en Afform- 
ning, der gjengiver Ornamentet ophøiet, forat Enkelthe¬ 
derne saaledes kunne træde tydeligere frem. Det nedad- 
løbende »Zikzakbaand« er dannet ved at indtrykke Enden 
af en Snor; man ser Tværbeviklingen og Afslutningen i en 
Knude; iøvrigt er Karret dækket med nedadløbende Snore¬ 
aftryk. Det ses, at det er den samme Snor, der er flyttet; 
Mellemrummene i Tværbeviklingen gjentage sig ganske ens¬ 
artet fra Traad til Traad. Man kan paa Karret følge Traaden 
fra en Knude foroven, Fig. 40, til Enden nederst paa Karrets 
Side; den er gjengiven i Tegning foran, Fig. 31. Det synes, at 
Snoren maa være gjort netop af denne Længde for at bruges 
til Ornamentering af Karret. Snoren er et Ornamenterings- 
Redskab. Paa det ovenfor i Fig. 27 gjengivne Kar ses paa et 
enkelt Sted, foroven paa Siden, det skraatmønstrede Baand 
Fig. 46 udført i Snoreaftryk, og her er det atter Enden med 
Knude, der er benyttet. Et saadant Træk, der gjentager sig 
paa Lerkar fra forskjellige Landsdele, viser, at der her er 
Tale om Arbeide i en ganske fast Stil. Et tredie Kar viser 

1 A 4074, fra Tullebølle, Langeland. . 

1 A 26300, fra Hagebrogaard, Ginding Herred. 

3 A 8508, Arts Herred, Sjælland. 

Fig. 46. Vi. 


en fortløbende Zikzaklinie, baade nedadløbende og liggende,, 
udført med de samme Snore, hvoraf Aftryk dække hele 
Karrets Side og Hals 1 . Kig. 41 gjengiver et Brudstykke og 
Fig. 42 derunder et ophøiet Aftryk, med »Zikzaklinier«, men 
disse gjorte med Enden af en Snor, der er indtrykket meget 
omhyggelig, nøiagtig passende i Vinklen 2 . 

Efter alle Forhold er det givet, at disse Kar med Snore¬ 
aftryk ere ældre end de, der bære Or¬ 
namenter som Fig. 34—38, der ere 
indtrykkede og indridsede paa anden 
Maade. Paa disse sidste ere Motiverne 
fuldt indarbeidede, medens de paa hi¬ 
ne komme frem ligesom famlende og 
tilfældig. Ogsaa Karformerne og det 
hele sluttede Sammenhæng i den paa¬ 
følgende Ornamentudvikling angive 
med største Tydelighed, at Snorekar¬ 
rene ere ældst. Men saaledes ere de nye Motiver først dannede 
med Snoreaftryk. Vi ere her ved Oprindelsen: hele den føl¬ 
gende rige Ornamentik er begyndt med, at man aftrykkede 
Snore i det vaade Ler. 

Hvorledes man atter er kommet dertil, er berørt foran 
S. 268. Denne Snoreornamentik er fremgaaet af en æld¬ 
gammel Tradition, dels af Kunst, dels af praktisk Arbeide,. 
og det sidste vel nok saa meget som det første. Et mærkeligt 
Stykke kan her omtales, der giver et Indblik i det Haandens 
Arbeide, der laa bagved denne Kunstøvelse. Det i Fig. 44 af¬ 
bildede Stykke er optaget ved en Grusgrav paa Øxenbjerg 
udenfor Svendborg, hvor der fandtes et forstyrret og ad- 
splittet Kulturlag fra Stenalderen, indeholdende Lerkarskaar 
i stor Mængde; liere af de i denne Afhandling gjengivne 

Brudstvkker ere fra denne Plads. Hovedmassen af Fundet 
* 

tilhører Svendborg Museum; kun en lille Samling findes i 

1 Z 716, fra Refsnæs, Sjælland. 

2 A 10791, fra Sandhammeren, Bornholm. 

Nationalmuseet. Stykket Fig. 44 er en Del af en rørformet 
Cjenstand, med Brud foroven og forneden, og afbrudt 
gjennem hele Længden, saaledes at omtrent Halvdelen 
mangler. En Afformning af det Indre viser, at Røret har 
været nøiagtig kredsrundt, Tværmaalet 4 Cm., Længden 
6 V 2 Cm. Der er en almindelig Lighed med Halsen paa Fla¬ 
skerne foran S. 262 fig. Øverst er der bevaret et lille Stykke af 
den nøiagtig afglattede Overkant; nederst findes en Fortyk¬ 
ning , der kan være Begyndelsen til den Øsken, der findes 
paa det tilsvarende Sted ved Lerflaskerne foran Fig. 22 . 

Stykket maa antages at være Halsen til en Flaske af denne 

% 

Form. Indvendig findes et tykt Lag af en sortbrun Masse, 
med glat og blank Overflade, hvori der ses Striber og Ridser, 
fremkomne ved Afdreining. Denne brune Masse er af Prof. 
Bille Gram ved mikroskopisk Undersøgelse bestemt som 
Kohorn. Det Indre af Flaskehalsen er altsaa et omhyggelig 
udboret Horn. Udvendig findes et tykt, mønstret Lag, dan¬ 
net af Traade, der ifølge Prof. Bille Grams Bestemmelse ere 
gjorte af Hør. Mønstret i Yderfladen fremkommer ved, at 
Traadene ere lagte afvexlende foran og bagved andre Traade, 
der løbe i modsat Retning, altsaa i Flugt med Rørets Længde; 
disse Traade ere kun synlige i Bruddene. Traadvævet dan¬ 
ner ikke et enkelt, men et tredobbelt Lag. Man skulde da 
sige, at Flaskehalsen udvendig er overspunden med Traad, 
omflettet meget tæt og solidt. For en Del er Traadmønstret 
fyldt med en mørk, størknet Masse; Vævet er mest brunt, 
men paa visse Steder udvendig mørkt rødt; det maa antages 
at være gjennemtrængt med et Stof for at tætte det eller 
binde det til Hornrøret. Ved Overspindingen har Halsen 
været forbunden med Flaskens Bug — om dette Parti var 
af Læder, Tøi eller Træ, kan ikke afgjøres. Der haves fra 
Danmark Træflasker af denne Form, men uden Hals; om 
afbrudt eller oprindelig manglende, kan ikke siges 1 . Fra 


1 Aarb. f. nord. Oldkvnd. 1898, S. 136. 

ir ▼ 

Spaniens Stenalder foreligge Lerkar af lignende Form med 
Bug og Hals gjorte hver for sig, og Halsen tilsat af et andet 
Stof 1 . Men denne eiendommelige, traadflettede Flaskehals 
fra Øxenbjerg staaer i nært Forhold til Ornamentiken: nøi- 
agtig som Overspindingen ligger, med Mønstrets Linier 
skraat mod Halsens Længderetning, saaledes ligger det ind¬ 
trykkede Traadmønster om Lerkarrenes Hals, jvfr. Fig. 33; 
ved andre Stykker er dog Ligheden større. Man skulde da 
sige, at de indtrykkede Snoreornamenter efterlignede den 
Traadfletning, der havde en praktisk Bestemmelse 2 . Derefter 
forstaaer man bedre disse underlige Snoreornamenter, og 
navnlig de med Knudeender dannede Mønstre: de efterlig¬ 
nede virkeligt Traadværk, Sammensyninger o. lign. 

Det Begyndelsesstadium, hvorfra de Lerkar hidrøre, der 
ere dekorerede med den tykke beviklede Snor, har ikke 
været langt. Der haves kun faa mere fuldstændige Kar og 
heller ikke mange Brudstykker, men fra vidt adskilte Steder. 
Den tykke Snor er efterhaanden ophørt at være det Instru¬ 
ment, som benyttedes til Ornamentering; den er gaaet af 
Brug. Det ses endog i det enkelte, hvorledes dette er gaaet 
til, og meget tiltrækkende er det saaledes paa det nøieste at 
kunne følge Bevægelsen. Man har nemlig efterlignet den, 
rillede Snor eller afløst den med noget nyt, der er dybere 
rillet: der er trukket en Fure i det vaade Ler, og hen igjennem 
denne er der lagt Stik paa Stik. Mange Steder ligner det skuf¬ 
fende de virkelige Snoreaftryk; men afformet ophøiet ses 
det tydelig, at Ornamentet bestaaer af en Fure med Tværstik. 
Fig.45, 47 og 49 vise tre Prøver herpaa af forskjellig Finhed 3 . 
Tilsidst bliver dette til en simpel Streg med adskilt staaende 


1 Louis Siret, Questions de chronologie et d’éthnographie ibériques. 
1913, S. 228. 

2 Det meste af det her anførte skyldes Konservator G. Rosenberg. 

8 A 4075, fra Tullebølle, Langeland, og A 26768, fra Øxenbjerg ved 
Svendborg 

Tværstreger. De tykke Snore høre kun hjemme i Stilens 
ældre Tid. 

Vi fortsætte Redegjørelsen for Enkelthederne i den rige 
Ornamentstil med Betragtningen af det slesvigske Stykke 
Fig. 36. De dybt rillede Linier ere trykkede med et Stempel 
•dannet som et opskaaret Rør; Indtrykket er en Bue, en 
ikke sluttet Kreds. Disse Indtryk ere gjorte eet for eet og 
anbragte saaledes, at det følgende stedse griber ind over det 
foregaaende. Anbragte mere eller mindre tæt og dybt, lodret 
eller skraat mod Fladen, give Indtrykkene meget vexlende 
Ornamenter. Beviset for, at de alle ere gjorte paa samme 
Maade og med et ensartet Stempel, gives af det sidste Ind¬ 
tryk i Rækken 1 ; da det ikke er overtrykket af et følgende, 
ses Stemplets Form uforandret. Dette Ornament danner 
altid fortløbende Baand paatværs af Karret og som Regel 
flere tæt over hinanden. De virke for Øiet som Snore eller 
snarere som et syet Ornament. Thi hvorfor dog bestandig 
denne lille afbrudte Kreds, denne ufuldstændige Cirkel, om 
ikke for at gjengive den Syning gjennem et Stof, hvorved 
Traaden kommer til at danne netop disse Ringe, der ligge 
tæt op ad eller over hinanden. Dette er vist Motivets Op¬ 
rindelse. 

Ofte er der anvendt et Stempel af samme Form; men 
Buen er fladere og mere aaben, Indtrykkene gribe enten 
ikke eller mindre ind over hinanden, eller staa hvert for sig 
i fortløbende Rækker. Paa et Bæger af tidlig Form, som 
Fig. 24, gribe disse Buer lidt ind over hinanden, Fig. 52*. Det 
giver nu et Vink om, hvad disse Buer oprindelig ere, om 
hvorledes Motivet er fremkommet, at der i det Indre af en 
Ske, af Form som Fig. 61 nedenfor, findes Buerækker, der 
ere Aftryk af virkeligt Traadværk, som det ses af det op- 
høiede Aftryk Fig. 50 3 . Det er af mærkelig Art; men Afbild- 

1 Tilhøire i Afbildningen Fig. 36. 

2 A 9534, fra Hegum, Vester Horne Herred. 

* A 11784, fra Skjern, Ribe Amt. 

ningen giver kun en almindelig Forestillling herom; det 
nøiere maa ses paa Originalen. Mønstret maa være ind¬ 
trykket med en Knude, der er slaaet paa en Traad af c. 1 Mil¬ 
limeters Tykkelse; Traaden er lagt i en enkelt Løkke, der 
er trukken sammen til en fast Knude. Kun selve denne har 
virket paa Leret, ikke de to Traadender, der have været 
sammenbøiede og fastholdte mellem Fingrene. En saadan 
Knude giver to Indtryk umiddelbart ved hinanden. Af disse 
gjentagne Indtryk, skraat modstillede, ere Buelinierne dan¬ 
nede. Hver fuldstændig Bue indeholder to Knudeaftryk,, 
med ialt 4 Rundinger. Der er — set paa Aftrykket Fig. 50 — 
arbeidet fra Venstre til Høire. Længst tilvenstre er der kun 
en halv Bue gjort med eet Knudeaftryk. Hvor en ny Bue 
derefter begynder, er der oftest trykket noget ind i den sid¬ 
ste Runding af den foregaaende. Der er altsaa med en Traad- 
knude fremstillet et Mønster, som ligner de »Tunger«, der 
høre til de simpleste Udsyninger, de første, som ogsaa vore 
Børn lære, naar man giver dem en Naal i Haanden. Det er 
vel disse syede Tunger, der have været Forbillede for de 
indtrykkede Buemønstre. Andetsteds ses Buer, der ere ind¬ 
trykkede med en bøiet Snor; til Exempel herpaa tjene de i 
Fig. 48 1 2 viste Indtryk, der ere udførte med en meget grovt 
beviklet Snor. En bestemt Forskjel mellem Buerne og de 
ovenomtalte Zikzaklinier er der ikke; Bue- og Vinkellinier 
gaa over i hinanden. »Takker« høre ligesom »Tunger« til 
de simpleste Motiver i Udsyning. Begge disse Ornamenter 
paa Lerkarrene maa være fremgaaede af Sykunsten. 

Med det anførte stemmer det godt, at Buerne først ved 
Stilens videre Udvikling findes opstillede, ikke paatværs af 
Karret, men i nedadløbende Baand, se Fig. 60, at de efter- 
haanden blive større og rykke sig løs fra hverandre, se 
Fig. 51 og 53*, ja under uskjøn Behandling anbringes spredt 


1 A 474, fra Hesselø. 

2 Fig.ol: ukjendt Findested; Fig.54: A4078, fra Tullebølle, Langeland. 

Fig. 47. Vi. Ftø. 48. Vi. 



Fig. 49. Vi. 



Fig. 50. Vi. Fig. 51. Vi. 

Aurb. f. nord, Oldk. og Hist. 1913. Ji) 

Ftø. 52. */i. 



Fig.53. Vi. Ftø. 54. Vi. 




Fig. 55. »/i. 

Fig. 57. Vi. 



Fig. 57. Vi. 

til Udfyldning af Grunden. Det er ogsaa kun ved skjødes¬ 
løs Behandling, at Ornamentet kan faa Udseende af at være 
sammensat af sluttede Kredse, lukkede Cirkler, medens de 
dog i Virkeligheden ikke ere det; saaledes paa den her af¬ 
bildede Ske, Fig. (51, fra Sønderjylland, funden paa samme 
Sted som Skaarene Fig. 34—36. 

Et vigtigt Redskab ved Ornamenteringen er Hjertemus- 



Fig. 61. Ske af Ler, fra Jættestue ved Over Jersdal. Haderslev 

Museum. V?. 


lingens, Kardiens Skal. Allerede tidligere er dette blevet 
fremsat 1 , og det er vist, hvorledes der i Danmarks Stenalder 
med den takkede Kant, efter som Skallen er større eller 
mindre og snart førtes lodret, snart mere eller mindre skraat 
mod Lerfladen, kunde dannes Indtryk af høist forskjellig 
Art, som man ikke skulde tro frembragte med den samme 
lille Naturgjenstand. I den Stilperiode, som her omhandles, 
benyttedes der ikke særlig store Skaller, gjennemgaaende af 
Størrelse som den i Fig. 62 afbildede. Sjældnere dannedes 
der fortsatte, takkede Linier paa tværs af Karret og tæt sam¬ 
menstillede — atter en af de forskjellige Maader, hvorpaa el 
Snoremønster fremstilledes, men tydelig nok at adskille fra 
de andre; i Fig. 34 ere saaledes de takkede Linier foroven 
udførte med Kardien. Fornemlig brugtes dog Skallen til at 
danne Indtryk, der ikke ere længere end dens Kant, fint 
bølgende eller krusede, oftest lige, sjælden buede. Disse 
Linier lægges tæt op til hinanden for at fremstille et sam- 

1 Aarb. f. nord. Oldkynd., 1888, S. 278. Sagen er dog paa dette Sted 
hverken ganske rigtig eller fuldstændig fremstillet. 

menhængende, lint kruset Mønster, altid til Udfyldning 
paatværs af nedadløbende Haand, eller af Baand mellem 
Zikzaklinier eller af Grunden udenfor dem. I foranstaaende 


Figurer ses Kardiunisornamentet liere Steder, saaledes i 



Fig. 35 mellem og udenfor Vinkelli¬ 
nierne og i det nedadløbende Baand, 
i Fig. 34 i de tilsvarende Baand, og 
i Fig. 43 indvendig i Skaalen uden¬ 
for Zikzaklinierne. For tydeligere 


at vise disse eiendommelige Orna¬ 
mentermeddeles i Fig. 54—55 nogle 


ophøiede Aftryk, der altsaa gjengive Skallens Kant 1 . 

Ligesom de andre Motiver i denne Stil har ogsaa Kar- 
diums-Ornamentet en Berøring med den forudgaaende Tid, 
Snoreornamentikens Stadium; det findes paa et enkelt Kar 
af denne ældre Art. I den her omhandlede Stil anven¬ 


des det almindelig, baade paa Lerkar fra Kystegnene og fra 
det Indre af Nørre- og Sønderjylland. Det bevaredes i senere 
Tid, men da anvendt paa nye Maader. Saaledes bleve egne 
Mønstre udførte med et udbrudt Stykke af Skallen, to eller 
tre Takker; det smukke Ornament Fig. (53 er gjort med to 
Takker, men Mønstret er yngre end den her omhandlede 
Tid 2 . Hvad man oprindelig har tænkt sig og villet med 


Kardiums-Ornamentet, er givet 
med dets Anvendelse: fintmøn- 
strede Baand; det maa efter Or- 
namentikens hele Art antages, 
at man har efterlignet virkelige, 
udsvede eller vævede Baand. 
Men sikkert nok var det ikke i 
Danmark, at dette lille prakti¬ 



ske Redskab, hvormed der bur- F‘g. 63 * */»• 


1 Af det oftere omtalte, smukkest udforte Kar, som haves, fra Skarpsal- 
Ung, Aalborg Amt. Afbildet i Museets Veiledning for Besøgende 1911, 22. 

2 A 10980. fra Onsild Herred. Flere Lerkarskaar fra Øxenbjerg, i 
Svendborg Museum. 

tig kunde dannes et regelmæssigt, findelt Mønster, først blev 
fundet og taget i Brug; herom tales nedenfor. 

Krydsvis Afstregning forekommer ofte, dels meget tæt, 
se Fig. 36, 37, 38, dels aaben. Den er udført ved indskaarne 
Linier, ved Kardiumsindtryk eller med den straks nedenfor 
omtalte tandede Modellerstok; mest ses den i de nedadlø- 
bende Baand. Ogsaa dette Motiv har en paaviselig For¬ 
bindelse med den ældre Stil: en Kop af Form som Fig. 24 
har paa Overdelen brede, nedadløbende Baand med en 
aaben Krydsafstregning. 

Vi have hermed gjort Rede for Motiverne i denne Stil, 
der mest kjendes fra høie Skaale, ofte meget store og med 
brede Øskener til Bæresnore, men aldrig udstyrede med en 
fremspringende Hank eller et Øre. Det meget smukke Kar, 
der er afbildet i Museets Veiledning for Besøgende 1911, 22, 
viser Hovedformen. Andre Karformer ere fremstillede foran. 
Endelig hører den store og flade, indvendig dekorerede Ske, 
som Fig. 61, hjemme i denne Tid; senere træffes den ikke. 
Mest foreligger dog det store Stof kun som Skaar, fra Bo¬ 
pladser og Moser eller optagne ved Grave, hvor sandsynlig¬ 
vis det ældre Udstyr er blevet fjærnet og beskadiget ved 
senere Gravlæggelser. 

Men den Ornamentstil, som fremtræder paa disse Kar, 
er ikke ganske ensartet. Der findes alle Overgange fra det 
store, brede og dybt udførte Ornament til det særdeles fine 
og spinkle; ved det første ere de forskjellige Motiver an¬ 
vendte hvert for sig og usammensatte — som ved de foran 
omtalte Kar; ved det sidste ere Motiverne blandede og for¬ 
enede til en rig og afvexlende Ornamentik, som i det føl¬ 
gende skal omtales. Det ligger nær heri at se en fremad¬ 
skridende Udvikling; men beviseligt er dette ikke, idet Ho¬ 
vedmassen ikke foreligger fra Grave, der ad anden Vei kunne 
tidsættes. Afvises tør paa Forhaand ikke den Mulighed, at 
Høidepunktet kunde ligge ved Stilperiodens Begyndelse, 
hvad der kun kunde være Tilfældet, dersom Kunststilen er 

tilført fuldt udviklet, eller Udviklingen er foregaaet under 
Indflydelse udefra. Hvor ugjærne nian end vil gaa til denne 
Antagelse, kan den dog saameget mindre ganske afvises, som 
den Ornamentstil, der maa betegnes som Høidepunktet, 
frembyder Træk, der baade ere meget forunderlige og betyd¬ 
ningsfulde og tillige vise en nøie Tilknytning til et fjærnt 
Land. 

Fig. 57 gjengiver Udsiden af et Randskaar af et mørkt 
brunligt Lerkar og derunder et Aftryk deraf, som viser Or¬ 
namentet ophøiet. Ganske det samme Mønster tindes paa 
det tilsvarende Sted indvendig i Karret 1 . Mønstret dannes 
af fortløbende Vinkelrækker tætstillede under hinanden. 
Man ser strax paa Afformningen, at der er et Led, der 
bestandig gjentager sig, nemlig en fremtrædende Runding, 
bagved den fine Tværstriber og foran den et ubetydeligt 
Fremspring. Dette er den foran omtalte steilt beviklede 
Traad afsluttet i en Knude og foran den Enden af Inder- 
traaden. 1 hver Vinkel er der en Knude. Arbeideren har, 
angivet paa Originalen, begyndt fra Venstre, set paa Af¬ 
trykket: fra Høire. Efter det første Indtryk har han dreiet 
Snoren og anbragt det næste Indtryk saaledes, at Knuden 
rammede Enden af det første, og saa fremdeles indtil Slut¬ 
ningen af Rækken. Paa samme Maade er den næste Række 
udført. Lidt Uregelmæssighed er der; undertiden er der 
blevet aftrykt lidt for meget af Snoren, saa at den nærmede 
sig den ovenfor staaende Række; men gjennemgaaende er 
det nøiagtigt Afbeide. Der er for at danne de 5 Vinkellinier 
paa dette Skaar gjort 128 Indtryk. Det Hele ligner et Net¬ 
mønster, og at det er et virkeligt, kunstfærdig dannet Net, 
som man har villet efterligne, fremgaaer noksom af de 
Fryndser, der træde frem øverst; de ere indtrykkede, 2 eller 
3 sammen, med en anden beviklet Traad, uden Knude; In- 


1 Fremkommet ved en større Undersøgelse paa en Boplads paa Hes- 
selø, foretagen af Nationalmuseet. 

dertraaden træder flere Steder frem udenfor de steilt liggende 
Tværriller. Dette Aftryk giver høie Forestillinger om Sten¬ 
alderens Traadarbeide og om Finheden af det Materiale, 
som anvendtes dertil; men først og fremmest har Lerkar- 
skaaret Betydning ved at bringe Ornamentiken som Helhed 
i nær Forbindelse med det kvindelige Haandarbeide, hvad 
der foran Punkt for Punkt er paavist. 

Der kunde anføres en Del andre Stykker, som mere eller 
mindre tydelig vise, at man har villet fremstille et samlet 
Traadværk. Saaledes det Brudstykke, der er gjengivet i 
Aftrykket Fig. 56, Feltet nederst tilhøire 1 . Mønstret siger 
det, men ogsaa Udførelsesmaaden; thi disse smaa, blødt 
formede Buer, nedenfor hvilke der findes et lille, skraatstil- 
let Fremspring, ere indtrykkede med den Traadknude, som 
ovenfor er omtalt ved Fig. 50. Dette er det Ornamenterings- 
Element, som det har været vanskeligst at erkjende, og som 
heller ikke andre ville forstaa uden at se Originalen, eller 
man selv vil forsøge sig med Aftryk af en saadan Knude. 
Baade Fig. 50, 56, 57 og flere andre Stykker opfattedes først 
som Aftryk af et helt, sammenhængende Væv; kun lidt efter 
lidt blev det set, at Mønstrene ere frembragte ved gjentagne 
Indtryk af et enkelt, lille Element, og Traadknuden var det, 
som sidst blev opdaget af Konservator G. Rosenberg. Det er 
sikkert nok høist paafaldende, at sammensatte Ornamenter 
ere dannede paa denne Maade og med en saadan Nøiagtig- 
hed; dog er det jo i fuld Overensstemmelse med , hvad der 
iøvrigt her er paa vist om Traadarbeidet som Grundlag for 
Ornamentiken, og med, at det sandsynligvis var Kvinde- 
haand, som virkede begge Steder. 

De fint perlede Skraalinier i de nedadløbende Baand paa 
det sidst afbildede Skaar, Fig. 56, ere ikke udførte med Kar- 
dium, medens de dog i det hele ligne dem. Paa Afbildnin¬ 
gen vil Forskjellen mulig ikke kunne ses; men formentlig 


1 A 26763, fra Øxenbjerg ved Svendborg. 

kan man fæste Lid til Alt, hvad der her meddeles som be¬ 
stemte Iagttagelser, idet to Undersøgere i Forening have 
fastslaaet, hvad der virkelig kan ses, og udvalgt, hvad der 
af del store Stof kan fremføres som fuldstændig sikkert. 
Punktrækkerne paa dette Stykke ere ikke frembragte ved 
Kardium, men ved et eget Instrument, som først kommer 
frem ved Arbeider, der henhøre til Stilens høieste Udvikling. 
Da Kardiumsaflrykkene gaa tilbage til den ældre Snoreor¬ 
namentik, maa det sluttes, at det særlige Redskab har sin 
Oprindelse fra Kardien, at det er dannet for at erstatte eller 
afløse Skallen. Hvorledes dette Ornamenteringsredskab har 
været, kan man naturligvis se af de Aftryk, som det har 
givet i Leret. Men som altid i slige Sager er der mest at se, 
hvor der er gjort en Feil, eller der er arbeidet skjødesløst. 
Saaledes giver det i Fig. 58 afbildede Skaar god Besked. De 
to parallele Tværfurer foroven ere daarlig udførte; ved dem 
begge ere Randene ujævne, idet Redskabet ikke har holdt 
Linie, og i Bunden er der Folder eller Afsatser, idet Red¬ 
skabet er gaaet lidt for dybt, og dette er rettet ved, at det 
følgende Indtryk er lagt noget høiere. Indtrykkene staa saa¬ 
ledes delvis hvert for sig. Afstøbte ville disse Indtryk vise 
Redskabets Æg eller Kant. Fig. 59 gjengiver en Afstøbning 
af de omtalte Furer og viser Redskabets virkende Kant sex 
Gange: den var lige og kort, tynd og svagt takket. Saaledes 
maa det Stempel have været formet, der har været anvendt 
til mangfoldige Punktlinier og Perlerækker paa denne Tids 
Lerkar, kun at Takkerne have været mere eller mindre 
fremtrædende. Saa omstændelig fremføres dette, fordi det 
gjentagende har været forsikret, at der har været arbeidet 
med et Tandhjul l . 


1 Zeitschrift f. Ethnologie 1913, Verhig. S. 243 og 250. E. Cartailhac, 
Les ages préhist. de l'Espagne et du Portugal, 1886, S. 124. Vorgeschicht- 
liche Altertumer der Provinz Sachsen, Einleitung, S. 91. William Green- 
well, British barrows, Oxford 1872, S. 240, har derimod rigtig angivet, at 
der har været anvendt et tandet Stykke Ben. Jvfr. Paul du Chatellier, La 

Hvorledes dette Ornamenteringsredskab i det hele var 
formet, kan ses af Fig. 64, som giver Billedet af det eneste 
for Tiden kjendte Stykke af denne Art, fundet i en Mose i 
Sønderjylland. Det er dog vistnok ikke fra den her omhand¬ 
lede Tid, men fra en senere Del af Stenalderen, da dette 


Redskab endnu var i Brug, kun tykkere og 
grovere, som dette kan ses af de fra de ældre 
vidt forskjellige Mønstre, hvortil det benytte¬ 
des. I den hele Form er Redskabet dog næppe 
blevet sønderlig forandret. Det var en Model¬ 
lerstok, oprindelig med tint tandet Kant for 
at danne Indtryk, der skulde gjøre samme 
Virkning som Kardiumsindtrykkene. Intet 
viser bedre, hvad disse Lerarbeider vare for 
Stenalderens Folk end denne Modellerstok, at 
de vare Kunst, og det Kunst, der kjærlig og 
energisk var pleiet op Skridt for Skridt gjen- 
nem en lang Udvikling. Men det lille Kunst¬ 
nerredskab, af samme Art om end ikke an¬ 
vendt til samme Brug som den tandede Mo¬ 
dellerstok, der benyttes af Nutidens Billed¬ 
huggere, fører os videre, til et Punkt af stor 
Interesse, og tillige Endepunktet for denne Un¬ 
dersøgelse. 

Vi betragte Aftrykket Fig. 60 af et Skaar 
fra samme Findested som Fig. 56 og med Or¬ 
namenter i samme Stil 1 . Her ere de nedad- 



løbende Baand udfyldte med Kardien; men Listerne langs 
disse Baand og de to Lister, der foroven løbe i modsat Ret¬ 
ning, ere fint takkede — saa fint, at de i Afbildningen kun 
kunne skjelnes paa de øverste Lister. De staa jo i Aftrykket 
ophøiet, svarende til de fordybede Furer i Leret; i Bunden af 


poterie en Armorique, S. 13. Ferd. v. Andrian, Prahist. Studien aus Sici¬ 
lien, 1878, S. 41. 

1 A 26763, fra Øxenbjerg ved Svendborg. 

Fig. 65. 


disse Furer staa meget svagt fremtrædende Tværvægge, saa 
skarpt og fint, at de kunne overses ved en flygtig Betragt¬ 
ning. De ere frembragte med Modellerstokkens tandede 
Kant, der har været formet, som det er set ved Fig. 64, kun 
langt finere tilskaaren. De samme yderlig fine, tætstillede 
Tværvægge i Bunden af fordybede Linier ses paa mange 
Brudstykker af Kar med tilsvarende Ornamenter og paa 
Kar med en endnu mere forfinet Ornamentik, der skulde an¬ 
tages at være noget yngre; der¬ 
imod findes de hverken paa æl¬ 
dre eller paa senere Lervarer. 

Og nu er det saa, at det sam¬ 
me ses paa Lerkar i Spanien; de 
yderlig fine og tætstillede Tvær¬ 
vægge i Bunden af fordybede Linier paa de bedste spanske 
Lerkar have allerede vakt Opmærksomhed og ere bievne 
omlalle og fremstillede i Afbildning 1 . I Spanien er der frem¬ 
deles fundet et Lerkar, der er ornamenteret i samme Møn¬ 
ster, som ses paa det ovenfor Fig. 57 afbildede danske Ler¬ 
kar, ligeledes anbragt ved Mundingsranden; det er afbildet 
i Fig. 65 2 . Overfor denne Overensstemmelse i det meget 
sammensatte Mønster maa enhver Tvivl falde om, at der er 
en nær Forbindelse mellem de to Stykker. Men denne For¬ 
bindelse strækker sig til hele den her omhandlede Stil; 
Grundmotiverne ere for en stor Del de samme, Mønstre og 
Anvendelse ensartet 3 . De mange i Spanien fremdragne Ler¬ 
kar og de danske, som her ere omtalte, høre ind under sam- 


1 E. Cartailhac, anf. St., S. 123. Zeitschrift f. Ethnol. 1895, Verhig. 
S. 240; 1913, S. 238 flg. —Tilsvarende, men grovere Aftryk findes afbildede 
i Vorgeschichtliche Alterthumer der Provinz Sachsen, Einleitung, S, 91. 

* Efter Louis Siret, Questions de Clironologie et d'Ethnographie ibéri- 
ques, Paris 1913, S. 214. 

8 Louis Siret, Questions de Clironologie et d'Ethnographie ibériques, 
Paris 1913, S. 206 flg. P. Paris, L’art et l’industrie de l’Espagne primitive, 
1904, 2, S. 43. Revue archéologique, Paris 1899, 35, S. 314. For Sardinien 
se Buil. di paletnol. Italiana, 31. 1905, PI. 7, Fig. 1. 

me Stilart. Der gaves en fælles — som vi foreløbig kunne 
kalde den — spansk-dansk Kunststil, og det paa tilsvarende 
Punkter i Danmarks og i Sydens Kulturudvikling. Denne 
Kunststil henregnes i Spanien og Portugal til Stenalderens 
Slutning og Metaltidens Begyndelse; i Danmark hører den, 
som foran angivet, hjemme i Tiden nærmest forud for Jætte¬ 
stuerne og i den første Jættestuetid; bag efter fulgte her den 
lange Stenaldersudvikling, som længere fremme skal om¬ 
tales, medens der i Spanien var Bronzealder. Dette svarer 
ganske til den Forskjel i Kultur mellem Norden og Syden, 
som bestandig har været hævdet af den danske Archæologi. 

Til det fremførte kan føies nogle flere Træk, der vise 
Overensstemmelsen mellem de spanske og de danske Lerkar. 
Kardiumsornamenter træffes ogsaa ved M iddelhavet l , ligesom 
utvivlsomt Snoreaftryk 2 og de afstregede og krydsstregede 
Baand 3 . Zikzakbaandet udført paa den eiendommelige Maa- 
de ved Indsnit fra begge Sider, der gribe ind i de modstaa- 
ende Mellemrum, er vidt udbredt i Syden 4 . Den Eiendom- 
melighed, at Ornamenterne ikke blot findes paa Udsiden, 
men ogsaa indvendig langs Mundingsranden, træffes i Dan¬ 
mark som i Spanien, se Fig. 43 og 57; Fig. 56 og 60 ere og¬ 
saa dekorerede paa begge Sider. Det mærkelige Brudstykke 
Fig. 57 har et Profil, der saa nøie svarer til visse spanske 
Bægre, at man kunde tro, at det har hørt til et saadant. 


1 De ere f. Ex. meget kjendelige paa Afbildningerne: G. A. Colini, Il 
sepolcreto di Remedello, I, PI. 18, Fig. 5 og II, 3, PI. 5, Fig. 5, og omtales hos 
E. Fournier et J. Repelin: Recherches sur le préhistorique de La Basse- 
Provence, Marseille 1901. Kardiums-Ornamenterne havde forud været 
omtalte i Mémoires des Antiquaires du Nord, for 1889, S. 409; men Iagt¬ 
tagelserne i Sydfrankrig ere uafhængige heraf. 

2 Uoletfn de la real Academia de la historia, Madrid, 1894, 25, PI. 10. 

8 F. Ex. Atti della Accademia dei Lincei, 1883—84, PI. 1. 

4 F. Ex. Boletfn de la real Academia de la historia, Madrid, 1894, 25, 
PI. 1 og 2; Pierre Paris, L'art et l’industrie de l’Espagne primitive, 2, 

S. 43; Bullettino di paletnologia italiana, 1899, 25, PI. 3. Pie, Cechy pred- 
historické, Praze 1899, 1, PI. 39, Fig. 1. 

Dernæst er der den sorte, omhyggelig glattede Overflade. 
Mange af de bedste danske Kar fra denne Tid — men hver¬ 
ken de ældre eller de yngre — have den blanksorte Over¬ 
flade, der prises hos de skjønneste Lerkar fra Spanien l . De 
regnes for de bedst forarbeidede Lerkar, som kjendes fra 
Europas Stenalder; nogle af de danske staa ialfald ikke 
sønderlig tilbage. Endelig er der Indlægningen med en 
hvid Masse i Ornamenterne. Paa de ypperste spanske Ler¬ 
kar ere Ornamenterne indlagte med Gips, saaledes at Møn¬ 
strene have staaet hvide paa sort Grund. At en tilsvarende 
Indlægning med en hvid Kalkmasse findes paa danske Sten¬ 
alders Lerkar, har man længe vidst; men at dette gaaer til¬ 
bage til det her omhandlede Tidsrum, ses nu af det Lerkar, 
hvorfra Fig. 39 er hentet. Bunden i Snoreindtrykkene ere 
fyldte med et hvidt Stof, medens Karrets Flade er blank 
sort. Dette viser Begyndelsen til den hele ejendommelige 
Technik: det er Virkningen af de mange smaa hvide, række¬ 
vis anbragte Linier mod den sorte Grund, som man har 
villet opnaa, ganske som dette ses i Spanien*. Lerkarret er 
optaget dybt i en Mose, saaledes at det er udelukket, at 
denne Kalkmasse er naturlig afsat. Langt betydeligere Re¬ 
ster findes dog i de fordybede Ornamenter paa mange andre 
Lerkar fra det her omhandlede Afsnit, ogsaa af lys, rødlig 
Farve, men dog altfor sjælden til, at det skulde antages, at 
der altid har været anvendt en saadan Udfyldning. 

Hvad nu denne Overensstemmelse i Lerarbeidet og 
Kunststilen mellem Spanien og Danmark betyder, dertil 
komme vi senere. Her se vi tilbage over Alt, hvad der er 
fremført om Ornamentiken paa de forskjellige Stadier og 
samle Resultatet. Overalt fra den første Begyndelse af have 
vi set, at der arbeidedes med Traad- og Snoreværk eller med 
Redskaber, der skulde frembringe samme Indtryk som Sno¬ 
rene; kunstfærdige Haandarbeider ere bievne efterlignede; 

1 Boletfn etc. anf. St. 

2 Boletfn etc. anf. St. 

alle enkelte Motiver og sammensatte Mønstre ses at være 
udgaaede fra saadant Arbeide. Ikke ad spekulativ Vei, men 
gjennem Iagttagelse er det fundet, at Ornamenterne i Ler ere 
fremkomne baade fra og ved Snore- og Traadværk, Syning 
og Fletning. 

Dette maatte vises for derved at borttage Grunden under 
Frof. Schuchhardts Theori om Lerkarornamentikens Op¬ 
rindelse og da atter for Læren om Sønderjylland og i det 
helede olddanske Egne som Folkenes Urhjem 1 . Gjennem 
en Undersøgelse af Stenalderens Lerkar, derimellem ogsaa 
de danske, kommer Forf. til det Resultat, at Lerkarrene i 
Norden have deres Oprindelse dels fra Læderarbeide, dels 
fra Kurvefletning 2 ; deres Ornamentik viser dels en »Læder¬ 
stil«, dels en »Kurvestil« og er uafhængig fremkommen i 
Norden. Visselig er nu den hele Fremstilling let angribelig 
fra flere Side. Forfatterens Udgangspunkt er en Sammenlig¬ 
ning mellem de nordiske Oldtidslerkars Ornamenter og Nu¬ 
tidens Kurvefletværk i Afrika og Amerika — »først hos Ja¬ 
panerne fandt jeg Forklaringen«. Men at saadanne Sam¬ 
menstillinger afgive et misligt Grundlag, skulde man dog tro, 
var forlængst erkjendt, og at de kun sparsomt lade sig an¬ 
vende i videnskabelig Forskning 3 . Den forhistoriske Ar- 
chæologi bygger paa Iagttagelse af sit eget Stof, som dette 
foran er gjort. Dernæst er det saa vanskeligt at skjelne 
mellem disse formentlige Læder- og Kurvestilarter, at end 
ikke Forf. selv har formaaet det. I sit første Afsnit henfører 
han til Kurvestil^n en vis Hovedform, der i det næste Afsnit 
bestemmes som Læderstil 4 , og fremdeles afbilder han et dansk 
Lerkar som et typisk Exempel paa Læderstilen, medens det 
just har det samme Ornament, der forud udpeges som 


1 Pråhistorischc Zeitschrift, 1 og 2. 1909 og 10. 

- Denne Tanke er iøvrigt gammel, senest fremført af Karl Brunner, 
Steinzeitliche Keramik, Braunschweig 1898, S. 33. 

3 Se herom Aarbøger f. nord. Oldkynd. 1884, S. 209. 

4 Pråhist. Zeitschr. 1, PI. 9, Fig. 3, jvfr. S. 45 og 2, S. 151. 

Kjendemærke for Kurvestilen 1 ; det skal vise det Stel eller 
de Ribber, der løbe op gjennem Kurvens Sider, jvfr. ovfr. 
Fig. 38. Forf. studerer ikke Ornamentikens Oprindelse paa 
de paaviselig ældste Lerkar, men paa Kar »fra Stengravene« 
i Almindelighed. Ved denne Sammenblanding mellem tid¬ 
ligt og sent bliver der en stor Frihed for Ord, men liden Ud¬ 
sigt til at træffe det rette. I et noget sildigt og rent stedligt 
Træk, en Indsnævring nederst paa Karret til en Fod, finder 
han et Vidnesbyrd om Oprindelsen, idet dette skal være 
Efterligning af en Træplade som i Bunden af de afrikan¬ 
ske Kurve 2 . Det er noget paafaldende, at Forf. med saa- 
danne Studier har ment at turde saa rigelig imødegaa, hvad 
der om disse Sager er fremført fra dansk Side; dog gjør den 
Frihed, som Forf. i saa Henseende har taget sig, det betyde¬ 
lig lettere at fremføre de Modbemærkninger, som her maa 
gives. Der kunde da ogsaa fortsættes. Overalt findes tvivl¬ 
somme Sammenstillinger, men lidet Studium af selve Old¬ 
sagerne. Paa det Lerkar, hvis Ornamenter ere gjengivne 
foran Fig. 54—55, og som Forf. skjænker megen Opmærk¬ 
somhed, finder han en Ornamentik, »der kun kan betegnes 
som Lædersnit« 3 ; det er Kardiumsindtryk. Imidlertid, hvad 
der fremføres uden Beviser og uden overhovedet at kunne 
bevises, er det som bekjendt ikke let at modbevise. Derfor 
er der her gaaet den Vei at overskjære »Kurve* og Læderstil¬ 
arterne« ved Roden ved at fremlægge Iagttagelser, som vise, 
at Ornamentikens Oprindelse i Norden har været en ganske 
anden 4 . 


1 Anf. St. 2, S. 151, Fig. 8 og 1, S. 47. * Anf. St. 1, S. 45, nederst. 

* Anf. St. 2, S. 151. 

* At en Lerkarornamentik, der i mange Enkeltheder har en paafal¬ 
dende Lighed med den danske, er fremgaaet af Traad-, Fletnings- og Tøi- 
mønstre, men ikke fra Kurvefletning, dette vides fra Nordamerika. Paa 
en lignende Maade som det foran er angivet, er Ornamentiken i det øst¬ 
lige Nordamerika begyndt med Aftryk af Snore og Traadværk og fortsat 
med lignende Mønstre, udførte med særlige Redskaber. Se herom: Re¬ 
port of American Ethnology, Washington 1881—82, 3, S. 397; 1891—92, 

Det foran fremførte vil forhaabentlig tilskynde høitærede 
Kollegaer i Vest- og Sydeuropa til at eftersøge, hvad der 
maatte kunne bidrage til Forstaaelsen af den Ornamentstil, 
der her foreløbig betegnedes som spansk-dansk, og til, naar 
tilstrækkeligt da ikke er at finde, at søge et godt Materiale 
tilveiebragt som det, der foran er behandlet. Thi det maa 
dog være klart, at der baade mod Vest og Syd endnu mang¬ 
ler saare meget i, at man sammenhængende kan paavise 
Ornamentikens Fremkomst og Udvikling gjennem Stenalde¬ 
ren 1 . Naar dette kan gjøres, vil det sikkert vise sig, at Grund¬ 
trækkene fra de vestligere Middelhavslande af ere omtrent, 
som de foran ere fremstillede. At samle de spredte Træk, 
som allerede nu tilbyde sig, er ikke tillokkende, men endnu 
mindre at gaa paa Krydstogter over det aabne Hav til Ægyp¬ 
ten eller Japan. Den skrøbelige forhistoriske Skude maa 
helst holde sig til den sikre Kyst; men saalangt som de faste 
Fyr lyse, vil ogsaa jeg gjærne seile. 

Tillige nødes jeg til at styre ud for at besvare de Spørgs- 
maal, som her reise sig: Er der ikke netop ved det foran ud¬ 
viklede om den nordiske Ornamentiks Oprindelse og ved 
Paavisningen af dens forskjellige Stadier givet et Bevis for, 
at Kunststilen er uafhængig fremkommen i Norden, saa at 
dog den fjærne Oldtids Kulturkilde kan have været her? Og 
give ikke netop de paaviste nære Overensstemmelser mel¬ 
lem Spaniens og Danmarks Ornamentik Beviset for de 
Togter og Udvandringer, der ifølge tydske Archæologer skulle 
være udgaaede fra Norden? 

Ikke for den, som ved Besked eller virkelig vil søge Be- 


13, S. 37; fremdeles skylder jeg Nationalmuseums-Inspektør Thomas 
Thomsen Tak for Henvisning til Hovedafhandlingen i anf. Skrift, 1903, 
“20, S. 67. Jvfr. Proceedings of U. S. National-Museum, 1914, 46, S. 641. 

1 Louis Siret, i Questions de chronologie et d’ethnographie ibériques, 
synes hidtil at være den eneste, der virkelig er naaet tilbage til Ornamen¬ 
tikens første Begyndelse, se S. 208, Fig. 49; men dens Enkeltheder ere ikke 
nøiere studerede. 

Aarb. f. nord. Oldk. og Hist 1913. 20 

sked. Sagen er nemlig, at den Ornamentik og den Kunst* 
stil, som her er erkjendt som spansk-dansk, ogsaa er truffen 
i andre Lande. De spanske Lerkar ere for længe siden med 
Rette bievne sammenstillede med Lerkar fra Sardinien, Si¬ 
cilien, Norditalien, Bøhmen og Ungarn, hvad der senere er 
godkjendt af flere 1 og ogsaa af Prof. Schuchhardt, men noget 
sent, nemlig efterat han havde sluttet og offentliggjort sine 
Studier; »ved i 1912 at bereise Frankrig og en lille Del af 
Spanien« opdagede han for £it Vedkommende de spanske 
Lervarer 2 . Men hverken han eller nogen anden har set, at 
den danske Ornamentik hører ind under den samme Stil¬ 
art. Naar man traf den spanske Stil i Italien, Bøhmen og 
Ungarn, mødte man frem med de Forklaringer, der anven¬ 
des saa letsindig, dels Folkevandringer, dels Handelsforbin¬ 
delser. Den besindige Forsker vil, hvor han træffer et Fælles¬ 
skab, som her en fælles Kunststil, foreløbig nøies med at ud¬ 
tale Ordene: Fælleskultur, Kulturudbredelse. At Mennesker 
have medvirket herved, er jo givet, men om det netop er som 
Handelsmænd, paa Togter eller Vandringer, ved langsom 
Forskydning, ved Kulturmeddelelse eller paa flere af disse 
Maader i Forening, dermed maa man se Tiden an. 

Vil man nu i Stedet for, ved dette Fællesskab mellem 
Danmark, Frankrig, Spanien, Italien, Bøhmen og Ungarn,, 
gribe til Forklaringerne Udvandring og Handel og da saa- 
ledes, at Udgangspunktet skal være de danske Egne, da bør 
der kun svares herpaa med en Anmodning om at se paa et 
Landkort; og frugter dette ikke, maa man rolig afvente, at 
disse Forklaringer synke sammen i sig selv. Thi det vil 

1 Se herom Louis Siret, Questions de chronologie et d'ethnographie 
ibériques, I, 1913; Hubert Schmidt i Zeitschrift f. Ethnologie, 1913, S. 238.. 
Fremdeles navnlig: G. A. Colini, Il sepolcreto di Remedello, Parma 1899, 
I, S. 255 og PI. 18; 1900, II, S. 30 og P1.3; 1902, II, 3, PI. 5flg. Bullettino di 
paletnol. italiana 16, 1890, Gravpladsen ved Stentinello, PI. 6 flg. Atti 
della Accademia dei Lincei, 1883—84, S. 449. Sophus Mflller, De for¬ 
historiske Tider i Europa, i Verdenskulturen 2, S. 14. 

2 Sitzungsber. d. preuss. Akademie d. Wissenschaften, 1913, S. 734. 

dog ses at være ganske umuligt, at den snævert begrænsede 
Stenalder i Norden skulde have udsendt Folkeskarer, der 
indførte den første ornamentale Kunst over hele den spanske 
Halvø for derefter sporløst at forsvinde; det var jo nemlig 
ikke Nordboer, der senere boede i dette Land. 

Men vil man omvendt, som Prof. Schuchhardt sidst har 
forsøgt det, gjøre Spanien til et Kulturcentrum, hvorfra Van¬ 
dringer, Kultur eller Handel skulde have strakt sig til Un¬ 
garn, og som det efter det foran udviklede kan tilføies: til 
Danmark, da falder jo dermed Læren om Norden som Ur¬ 
hjem og Kulturkilde. Prof. Schuchhardt kan ikke længere 
være en Tilhænger af Prof, Kossinnas Theorier. Men over¬ 
hovedet vil man overfor saa vidtstrakte Forgreninger under 
Stenalderen som til Ungarn og Danmark være meget util- 
bøielig til at tro paa et fælles Udgangspunkt i Vesten. 

Der bliver kun en tredie Forklaring mulig, den samme 
som bestandig herfra har været hævdet. Fællesskabet i Or¬ 
namentik og Kunststil betegner, at der var en sammenhæn¬ 
gende Kulturudvikling fra de vestlige Middelhavslande over 
Vesteuropa indtil Danmark, men saaledes, at Bevægelsen 
udgik fra Syden og senest naaede de olddanske Lande 1 . 
Dette er det samme, som findes udtrykt i Stenalderens Grav¬ 
former, Dysser og Jættestuer, hvad der ovenfor er fremsat, 
det samme, der ses af eiendommelige Oldsagformer, ved 
hvilke der ikke kan tvivles om Fællesskabet. Det bekjendte 
Steninstrument til Glatning af Pilskafter kjendes fra Troja, 
Ungarn, Spanien, Frankrig og Vesttydskland, England og 
Danmark 2 . De firkantede Smykkeplader med Huller til 


1 I samme Retning udtale sig Archæologerne G. A. Colini, i Buil. di 
paletnol. italiana 1905, 31, S. 68; 1906, 32, S. 267 og J. Déchelette i Revue 
archéologique, 1908, S. 219 og Lingvisten Sigmund Feist i Kultur der In- 
dogermanen, 1913, S. 388. 

* Se Ordning af Danmarks Oldsager, Stenalderen, 196; Verdenskultu¬ 
ren, 2, S. 40; Zeitschrift f. Ethnologi.1891, S. 89, Fig. 3 c; Alterthtimer uns. 
heidn. Vorzeit, 5, S. 357. 

20 * 

Fastbinding forekomme i Italien, Spanien, Frankrig, Eng¬ 
land og i Norden; ogsaa i Sønderjylland er der fundet et 
saadant, smukt Stykke af rød Skifer 1 . Naar det ikke ligesaa 
tydelig ses, at den Ornamentstil, der foran omtaltes som 
spansk-dansk, i sit Grundlag er en Fællesstil udbredt over 
Europas Kystlande og derfra spredt til det Indre, beroer 
dette paa, at de ældste Fund endnu ere faa 2 , medens Lerkar, 
der vise den senere, stedlige Udvikling overalt ere komne 
frem i Mængde. Men skulde man have Betænkeligheder 
ved at antage, at der gaves et saadant Fællesskab og saa- 
danne Forbindelser mellem Folkene fra Middelhavet indtil 
Østersøen, at Udviklingen i Norden og i Syden kan være 
bleven fremmet ligelig ved Kulturmeddelelser fra Folk til 
Folk, og vilde man hellere antage, at Overensstemmelserne 
ere fremkomne ved Folkebevægelser eller støttet ved Han¬ 
del, da skal der ikke ivres herimod. Det er kun Bevæg¬ 
elsens Retning, hvorpaa det kommer os an, fra Syd mod 
Nord; forøgede Kjendsgjerninger maa vise, i hvilket Om¬ 
fang selve Sagerne og Menneskene have bevæget sig. 

At der alene i Danmark kan paavises en sammenhæng¬ 
ende Udvikling fra det ældste Grundlag og gjennem for- 
skjellige Stadier, maa ikke undre. Det er ikke første Gang, 
at der i Norden er angivet de Grundtræk, der senere ere 
erkjendte andetsteds; dels ligger dette i den danske Oldtids 
Rigdom, dels i Nutidsforhold, der medføre, at fuldstændigere 
Indsamlinger kunne foretages her. Men det dybeste Grund¬ 
lag for Udviklingen, det Begyndelsestrin, da Ornamenter 
først anvendtes paa Leret, maa ikke søges der, hvor Bevæ¬ 
gelsen sidst naaede hen, men i Syden, hvorfra den udgik. 


1 Afbildet i Ordning o. s. v. 245; om denne Form se anf. St. og Alter- 
thumer uns. heidn. Vorzeit, 5, S. 356. 

* For den vedrørende Litteratur se de foran i dette Afsnit anførte 
Skrifter og Alterthumer uns. heidn. Vorzeit, 5, S. 357, hvor Henvisninger 
findes. Fremdeles: L'Anthropologie, Paris 1899, 10, S. 427. Félix Gaillard, 
Fouilles du Dolmen de Rogarte, Vannes 1884. 

Og her findes nu, ligesom det er Tilfældet for Gravformerne, 
saaledes ogsaa for Ornamentiken, visse Tilknytningspunk¬ 
ter, der virkelig ikke kunne overses. Hvor man østligst ved 
Middelhavet har gravet sig igjennem til den dybest liggende, 
rene Stenalder, findes der en fordybet Stregornamentik med 
Vinkellinier og udprikkede Baand eller Bundflader og med 
Indlægning af den hvide Kalkmasse ofte paa blanksort Grund 
som i Norden. Og dette gaaer saa langt tilbage og har en 
saadan Udbredelse, at ingen Tanke kan opstaa om, at det 
skulde betegne Endemaalet for en fra Nordeuropa udgaaet 
Bevægelse 1 . 

Naar i Modsætning hertil Professorerne Kossinna og 
Schuchhardt med mange dem følgende Forskere hævde, at 
Opførelsen af de monumentale Stengrave og Ornamentstilen 
er fremkommen i de vestlige Østersølande, ja at selve Be¬ 
folkningen herfra har udbredt sig til Middelhavet, da staaer 
dette som et af de store Feilsyn, der af og til fremkomme i 
den forhistoriske Archæologi. Som man nu følger de nævnte 
Professorer, saaledes var endnu for faa Aar siden næsten 
hele den tydske Videnskab enig med Professorerne Lin- 
denschmit og Hostmann om, at Norden ikke havde havt 
en Bronzealder eller rettere at et saadant Tidsrum overhove¬ 
det ikke havde existeret. 

Overfor det Sønderjylland, hvormed vi her beskjæftige 
os, bliver Hovedresultatet af den forudgaaende Undersøgelse 
vedrørende Lerkarrenes Ornamentik, at man der som over¬ 
hovedet i de gammeldanske Egne fulgte med i den Udvik¬ 
ling, der foregik i Middelhavslandene. Og det paa saadan 
Maade, at Kunststilen ikke var fattigere eller ringere og, at 
Forarbeidningen af Lerkarrene ikke stod tilbage. Ornamen¬ 
tiken var Tidens Kunst, der gaves ingen anden. Kun gjen- 


1 Her skal kun henvises til Hovedfundet fra Faladshøiden ved Knos¬ 
sos, Journal of hellenic studies, 23, 1903, sammenstillet med Fundet fra 
Stentinello paa Sicilien, Bullettino di paletnologia italiana. 15, 1889. 

nem Lerkarrene kjende vi den; men som den oprindelig var 
overført til Leret fra alle Slags Arbeider i Traad, Udsyning, 
Fletning og Knytning, saaledes var sikkert vedblivende det 
kvindelige Haandarbeide det Felt, hvorpaa Ornamentudvik¬ 
lingen egentlig foregik. Med tilsvarende Iver blev dog Orna- 
mentiken pleiet ved Lerarbeidet; dette ses af den Omhu og 
Nøiagtighed, hvormed Mønstrene udførtes, den Flid, hvor¬ 
med Redskaberne brugtes til de utallige Indtryk paa Lerfla¬ 
den, sandsynligvis af de samme Kvindehænder, der paa til¬ 
svarende Maade arbeidede med Naal og Pren paa Tøi eller 
Skind. Arbeidets hele Art var som i Syden; men ved Siden 
heraf fik det et nationalt Særpræg, ogsaa ved forskjellige Til- 
føielser. Et eget gammeldags Præg har dertil Ornamentiken 
bestandig havt, som Livet i Norden i det hele stillet overfor 
det samtidige Syden, derom paamindes man stærkt af det 
ovenfor fremhævede Forhold, at den omhandlede Stilart i 
Syden falder ved Begyndelsen af Metaltiden, medens der i 
Danmark endnu forestod lange Stenalders Tider, som i det 
følgende skulle omtales. 

Fællesgravene og Enkeltgravene. 

Skulde man i det enkelte paavise den fortsatte Udvik¬ 
ling, maatte det være ved Hjælp af Lerkarrene og deres Or¬ 
namentik. Det ses, hvorledes de ældre Former lidt efter lidt 
forandres og ligeledes Ornamenterne; de blive ofte finere i 
Udførelsen, men i det hele ringere i Kunst. Som de for¬ 
dybede Mønstre tidligere fremstilledes, blev der tildels fort¬ 
sat; men en ny Maade vinder dog Overhaand, at indstikke 
Ornamenterne med en spids Pren; Udfyldningen med Kalk¬ 
masse anvendes fortsat. Efterhaanden fremkommer den 
Stil, der kjendes saa godt fra de sjællandske og fyenske 
Jættestuer; særdeles meget deraf er afbildet. Fra Sønder- 
og Nørrejylland haves derimod forholdsvis kun lidet af denne 
Art; vistnok træde de andre Lervarer, som nedenfor skulle 
omtales, i Stedet for den Retning paa Øerne, der betegner 

den uafbrudte Fortsættelse og tillige Forfaldet af den gamle 
rige og smukke Stil. En hel Del sønderjydske Fund haves 
dog fra dette Afsnit, der kan betegnes som Jættestuernes 
senere Tid, men mest fra forstyrrede Stengrave, om hvis 



Fig. 66. Fig. 67. 

Fig. 66. Flintøxe fra Abkjær, Vedsted Sogn. Nationalmuseet. V«. 
F'ig. 67. Lerkar fra Stengrav ved Lont, Starup Sogn. Nationalmuseet. Vs. 


Form der kun vides lidt, og dernæst en meget stor Mængde 
enkeltvis fundne Sager. Det er den Tid, fra hvilken der 
haves mest, men paa en Maade vides mindst, den Tid, fra 
hvilken de saa talrig indsamlede tyknakkede Flintøxer og 
Meisler hidrøre. Gravfundene indeholde sædvanlig disse 


Hedskaber, Stridsøxer af 
visse Former, Lerkar og 
dertil Ravperler af en be¬ 
stemt Form, med tnod- 
staaende, rundt hvælve¬ 
de Partier og smallere 
ved Midten, hvor Hullet 



Fig. 68. Køllehoved fraTodsbøl, Bjolde- 


rup Sogn. Nationalmuseet. l /s. 

til Traaden er ført igjennem. Kun et eneste større Fund kan 
dog anføres, der er fremkommet som Helhed, optaget i den 
foran omtalte Jættestue paa Sild, se S. 197Men hverken 
her eller andetsteds er Fundets Indhold ganske samtidigt; 
de gamle Gravstuer benyttedes fortsat endog i en meget 



Fig. 69. Stridsøxe fra Bramdrup, Moltrup Sogn. 
Privatsamling paa Langeland, '/a. 


Fig. 70. 



Stridsoxe fra Heisager, Halk Sogn. Nationalmuseet. 



senere Tid. Ikke mindst dette gjør det særdeles vanskeligt 
nærmere at paavise Udviklingen. 

Der kunde fra Sønderjylland nævnes et ikke ringe Antal 
Fund fra Stengrave; men Indholdet er det sædvanlige, og 
de lære ikke meget ud over, hvad der forud vides. I Natio¬ 
nalmuseet foreligger et Fund fra Abkjær i Vedsted Sogn, Ha¬ 
derslev Amt, med de almindelige tyknakkede Retøxer og 
Meisler, dog ogsaa med de sjældnere Huløxer fra denne Tid, 
hvis Æg laa paatværs af Skaftets Længderetning, Fig. 66. 
Et Fund i vort Museum fra Halk Sogn, Haderslev Øster 
Amt, indeholder 9 Øxer og Meisler. For henved 100 Aar si¬ 
den fremkom i en Stengrav ved Lønt, om hvilken se foran 

1 Afbildninger lindes i Altertumer unserer heidnischen Vorzeit, 
5. Bind, PI. 7. 

S. 204, det smukke i Fig. 67 gjengivne Lerkar af ældre Stil, 
et Køllehoved som Fig. 68, samt Flintøxer og Havperler. 
Aarhus-Museet eier Fundet fra den store Stengrav »Myrpold« 
i Løit Sogn, omtalt foran S. 193; det indeholder det neden¬ 
for i Fig. 80 gjengivne Lerkar, to andre Kar, samt Dolkblade 
og tyknakkede Øxer. I Privateie i Barsmark opbevares 
Fundet fra »Agerstenshøi«, se foran S. 189. Museet i Kiel har 
lignende Fund fra Stenholt i Ulkebøl Sogn paa Als og fra 



Fig. 71. Stridsøxe fra Torup, Svenstrup Sogn, Als. Nationalmuseet. V*. 


Kegenæs sydligst paa Øen, fra Kampen paa Sild, fra de for¬ 
an omtalte Stengrave paa Godset Himmelmark ved Ekern- 
førde og adskillige andre, dog alle med et noget sparsomt 
Indhold. 

Til de mest fremtrædende Oldsagformer fra denne Tid 
hører det flade, kredsrunde Køllehoved, se Fig. 68, oftest 
smukt forarbeidet og nøiagtig afpudset 1 . Ret mange ere 
fremdragne i Sønderjylland; det strax foran nævnte Jætte¬ 
stuefund fra Sild indeholder et saadant Stykke. Fremdeles 
høre herhen de Stridsøxer, der kunne indordnes under Hæk¬ 
ken Fig. 69—71. Om Oprindelsen skal intet udtales, idet 
beslægtede eller ganske nærstaaende Øxer lindes baade i 
Vesteuropa og sydpaa 2 ; men tydeligt er det, at den simpleste 

1 Om denne Forms Forekomst i Europa, se Bullettino di puletnologia 
italiana, 26, S. 101. 

* Oscar Montelius, Chronologie der fdtesten Bronzezeit, Braunschweig 

Form som Fig. 69 er ældst, idet den gaaer tilbage til de 
yngre Dyssers Tid, medens de mere udviklede som Fig. 70— 
71 ofte ere trufne i Jættestuer. Denne Række betegner i 
Forhold til de ældre, foran omtalte Stridsøxer et eget senere 
Tidsforløb. Ved fortsat Behandling omdannedes Formen; 
baade Nakke- og Ægparti tiltoge i Bredde, og til Slutning 
fremkom den Yderform, Fig. 71, der kun fjærnt kan minde 
om Udgangspunktet. Alle de forskjellige Led i Udviklingen 
træffes i Sønderjylland som i andre Landsdele; der maa 
have været en nøie indbyrdes Føling, siden ingen er faldet 
paa at forlade den fælles Vei, ad hvilken Formbevægelsen 
gik. Og saa standser man overalt, naar Formen har naaet 
den yderste Udvikling, der ikke giver Mulighed for en Fort¬ 
sættelse. Der er noget meget paafaldende ved denne fælles 
Standsning; men det ses ikke, at Sagen kan opfattes paa 
anden Maade. Man var kommen til Grænsen; skulde man 
have noget andet, maatte det være noget helt nyt; og dette 
nye kom, men som et Led af en stor Helhed. 

Der findes nemlig i Sønderjylland og videre over Landet 
en anden Stenalders Kultur end den hidtil omhandlede, ikke 
de stenbyggede Graves, disse Fællesgrave, hvor man Slægt 
efter Slægt lagde de Døde til Hvile, ikke den, hvori de foran 
beskrevne Lerkar med deres hele kunstprægede Ornament¬ 
udvikling høre hjemme, ikke den, som betegnes af de hidtil 
omtalte Redskabs- og Vaa ben former. Men Jordgravenes 
eller Enkeltgravenes Stenalder, med Nedlæggelsen af den 
Døde i en Grav, der var indrettet for ham alene og ikke 
dannet af de store Stenblokke, en Stenalder med Lerkar og 
mest ogsaa Redskaber, Vaaben og Smykker, der ere ejendom¬ 
melige for denne Kreds. Der haves nu særdeles nøie Kjend- 

skab til disse Grave. Mere eller mindre dvbt sænket under 

% 

Jordfladen dækker et regelmæssigt Stenlag Gravens Bund, 


1900, S. 16. Hugo Schumann. Steingriiber der l'ckermark, Prenzlau 
1904, fl. St. 

I 

og herom er der dannet en aflangt firkantet Trækiste opadtii 
ogsaa dækket af Træ; en lav, rund Jordhøi breder sig over 
Graven. Meget ofte er Stedet blevet gjentagende benyttet, 
idet der lige overfor eller noget til Siden for den første Grav 
anbragtes en anden og saa fremdeles ned igjennem Tiden 
indtil ind i Bronzealderen. Gravudstyret ændredes, som Ti¬ 
den gik, og ogsaa Gravens Indretning; Stenlaget i Bunden 
dannedes ikke længere, men uregelmæssig anbragte, mindre 
Stene omgave Graven som en Ramme, der støttede Træ¬ 
kisten; for hver Gravlæggelse voxede Høien, indtil et Par 
Meter, hvortil der endnu i Bronzealderen kunde føies en 
Høi, der hører til de allerstørste. Der er næppe Tvivl om, at 
baade i Sønder- og i Nørrejylland Hovedmassen af Grav- 
høiene i de fladere vestlige og indre Egne er af denne Art, 
de laveste udelukkende hidrørende fra Stenalderen, de høiere 
tillige benyttede i Bronzealderen. 

Op gjennem hele Nørrejylland indtil Nordkysten har 
Nationalmuseet i de senere Aar undersøgt Hundreder af 
saadanne ældre og yngre Enkeltgrave i Jordhøie. Syd for 
Kongeaaen er det mest de overmaade talrig fremdragne 
Stridsøxer af alle de samme Former, som forekomme mod 
Nord, der vidne om, hvor almindelige disse Grave ogsaa der 
ere. Thi Stridsøxen var Mandens faste Gravudstyr, sædvan¬ 
lig liggende ved Skulderen, saaledes at Skaftet laa nedad i 
Armen; ved Siden deraf er der ofte en sleben Flintøxe, altid 
af middel Størrelse og ret tarvelig Forarbeidning, eller denne 
Øxe danner det hele Gravudstyr. Sjælden træffes et Kølle¬ 
hoved, der i Modsætning til det tilsvarende Vaaben fra Sten¬ 
gravene, se Fig. 68, stedse er rundt dannet, de ældste næsten 
regelmæssig kugleformede, de yngre bredere i Retning af 
Skafthullet 1 . Det i Fig. 72 afbildede Stykke har den ellers 
ukjendte Eiendommelighed, at der ned over Kuglens Run- 


1 Om denne Forms vide Udbredelse, se Hullcttinodi paletnologia ita- 
liana, 27, S. 186. 

Fig. 72. Køllehoved fra 
Fol Sogn. Haderslev Ve¬ 
ster Amt. National¬ 
museet. V2. 


ding løber to svagt fremtrædende Kamme. Af Smykker havde 
Manden kun de to store Ravskiver, som ses i Fig. 73, og 
senere i Tiden to mindre af samme Slags. Kvinden var ud¬ 
styret med Halsbaand af talrige Ravperler, runde eller af¬ 
lange, ikke særlig udprægede i Formen, men forskjellige fra 
de i Stengravene forekommende. Ved begge Kjøn findes 

fremdeles ofte et enkelt Lerkar af For¬ 
mer, som nedenfor omtales. For alle 
de nærmere Forhold ved disse Grave 
er der allerede gjort udførlig Rede 1 . 

Det sædvanlige Mandsudstyr af 
ældre Art ses i Kig. 73, fremdraget i 
en Høi i Lintrup Sogn, Haderslev Ve¬ 
ster Amt. Paa Høibunden fandtes som 
saa ofte et aflangt firkantet Stenlag, 
hvorover sammenskredne Sten, der 
havde omgivet Trækisten. Af denne fandtes ingen Rester lige¬ 
som heller ikke af Knoglerne. Andetsteds er der set store Fla¬ 
ger af Træet og i Sandjorden tydelige mørke Tegninger af det 
opløste Lig, der er nedlagt i sammenbøiet Stilling med op¬ 
trukne Ben. Selve Knoglerne findes aldrig bevarede i En¬ 
keltgravene. Stridsøxen og Flintøxen laa hver til sin Side 
henimod den nordre Ende af Stenlaget, hvor Hovedet har 
havt sin Plads. De to ensdannede Ravskiver fandtes lige¬ 
ledes en til hver Side og med et indbyrdes Mellemrum 
af 60 Cm. imod Syd, hvor Underkroppen og Laarbenene 
have været. De have været fæstede forneden paa Klædnin¬ 
gen eller paa nedhængende Ender af Bæltet. Den ene af 
Ravskiverne er afbildet med den hvælvede Side, den anden 
med den flade Side vendende opad. Det sidstnævnte Stykke 
har det mærkelige, at der ved Siden af Gjenneinboringen ses 
to mislykkede Indboringer, og i den ene af dem sidder endnu 
Spidsen af Flintboret, som knækkede af under Boringen 2 . 


1 Aarboger f. nord. Oldkynd. 1898. 

2 Se herom Aarboger f. nord. Oldkynd. 1907, S. 87. 

Længere oppe i Høien fandtes i Sandjorden en Stridsøxe af 
meget yngre Form, der har været Udstyr i en anden Grav, 
og øverst stode Urner fra Bronzealderen. 

Som Stridsøxerne fra Stengravene saaledes give de fra 
Enkeltgravene Bevis for den indre Forbindelse over hele 
Halvøen. Særformer i de enkelte Egne kunne ikke paavises. 




Fig. 73. Enkeltgravs Fund fra Lintrup Sogn, Haderslev Vester Amt. 

Nationalmuseet. Vs. 


De danne alle een stor Slægt, fortsat gjennem mange Led, 
med Forgreninger, der atter have deres Familiepræg; men 
saaledes ere disse Linier krydsede, at det trods de utallige 
Stykker, som foreligge, især af de yngre Rækker, vilde være 
umuligt at tegne Stamtræet nøiagtig, og tillige uendeligt, om 
hver enkelt udløbende Gren skulde følges. Vi maa nøies 
med, ved Hjælp af nogle Afbildninger at vise den Hovedret¬ 
ning, hvori Bevægelsen foregik. Gjennem Haandværkets og 
Smagens Forplantning fra Slægt til Slægt mindes vi om dem, 
som stædtes til Hvile i Høiene, Sønnerne ovenover Fædrene. 

Det er denne Overleiring i Gravhøiene, som viser Række¬ 
følgen af Formerne. 

Fig. 74 og 75 høre til de skjønneste og bedst forarbeidede 
af den ældste Række, fra de dybest liggende Grave. Men 
samtidige eller ældre end disse forfinede Former ere mange 
simplere. Alle disse ældste Øxer have firkantet eller rundt 



Fig. 74. Nørre Løgum Sogn, Tomler Nørre Amt. Nationalmuseet. V 2 . 



Fig. 75. Lønt, Starup Sogn. Nationalmuseet. 1 /t. 


Gjennemsnit ved Midten. Umærkelige Overgange føre til 
Former som Fig. 76 og atter Skridt for Skridt til Stridsøxer 
af helt anden Form, som Fig. 77, der stedse lindes i høiere 
Leie end de første. Ogsaa de her afbildede Stykker høre 
til de bedste, som haves. Øxerne i disse mellemste Ræk¬ 
ker ere meget brede over Midten, de yngste med ganske 
smal Æg. Dette Træk findes ogsaa ved de sidste Rækker, 
der ere høiest afleirede; Formen er smal og langstrakt, med 
Skafthullet trukket helt tilbage. Fig. 78 og 79, med firkantet 
og med rundt Gjennemsnit, vise de største, som kjendes; 
oftest ere disse yngste Stridsøxer af ringe Størrelse og uden 

Kunstpræg. Formen Fig. 78 med det sammenknebne Parti 
bag Skafthullet trælles forholdsvis ofte i Sønderjylland. 

Som det ses af disse Stridsøxer fra Enkeltgravene, sam¬ 
menholdte med de foran afbildede fra Fællesgravene, ere 
Oldsagerne indbyrdes forskjellige, som Gravenes Anlæg og 
Benyttelse er det. Saaledes ogsaa Udbredelsen over Landet. 



Fig. 77. Skrave Sogn, Haderslev Vester Amt. Nationalmuseet. V*. 


Enkeltgrave med det foran skildrede Indhold forekomme 
alene paa den jydske Halvø og lier ialfald ganske overveien- 
de paa de fladere, sandede og dengang vel skovløse Stræk¬ 
ninger op igjennem Halvøen og i Vesteregnene, hvorimod 
Fællesgravene tindes paa Kyststrækningerne eller skjønnes at 
være knyttede til en Bevægelse, der er udgaaet derfra, lige¬ 
som de i del Indre væsentlig holde sig til Bakkelandet og ved 
Skovene. Men overfor disse Forskjelle maa det stærkt frem¬ 
hæves, at de to Kulturer gribe ind over hinanden; Sager, 
der egentlig høre hjemme i Jordgravene, findes endog meget 
ofte i Stengravene. I den store Stengrav »Myrpold«, foran 
omtalt S. 193, fandtes saaledes Lerkarret Fig. 80, der er et 
af de høie Drikkekar med ind- og udbøiet Side, som oftere 
ere trufne i de ældre Enkeltgrave. Thi ogsaa Lerkarrene 

skille sig ganske fra Formerne i Stengravene. Eiendommeligt 
for de yngste Jordgrave med Stridsøxer som Fig. 79 er det ret- 
væggede, »urtepotteformede« Bæger 1 . For Jyllands Vedkom¬ 
mende gjælder det, at der næsten ikke er noget større Fund 
fra en Jættestue eller en af de ældste, store Gravkister, uden 
at det indeholder et eller andet, der egentlig hører hjemme i 



Fig. 78. Fra Sønderjylland. Nationalmuseet, Vs. 



Fig. 79. Trasbøl, Felsted Sogn, Aabenraa Amt. Nationalmuseet. Vs. 


Jordgravene; undertiden er Alt af denne Art. Da der fremdeles 
paa Halvøen næsten ikke tindes noget af de meget indholds¬ 
rige Fund af sildigt Præg, der ere saa almindelige paa Øerne, 
maa det antages, at Knkeltgravs-Sagerne vestpaa henhøre til 
et yngre Kulturlag, der tidlig har bredt sig over Fællesgravs- 
Kulturen, medens denne uforstyrret har fortsat sig paa Øerne. 
Dog ogsaa her træffes Enkeltgravs-Sager af og til i Sten¬ 
gravene, men kun enkeltvis — en Stridsøxe eller et Lerkar, 
ligesom saadanne Sager ogsaa ellers findes her, ja endog 
øst for Kattegat, men overalt kun i ganske ringe Antal 2 . 
Efter disse Forhold skulde det siges, at Enkeltgravs-Kultu- 
ren har reist sig ved Siden af Stengravenes Kultur paa Jyl¬ 
lands vestlige og indre Sandstrækninger, der ikke vare be- 


1 Se Ordning af Danmarks Oldsager, Stenalderen 26. 

2 Otto Frodin, L’ber die schwedisch-danischen Verbindungen in der 
Steinzeit. i Opuscula archæol. O. Montelio dicata, 1913 S. 45. 

slaglagte af den ældre Fællesgravs-Kultur, men derefter har 
bredt sig over dens Omraade som et yngre og paa Øerne 
kun ganske tyndt Lag. Endnu noget nærmere maa det 
• kunne angives, hvor Enkeltgravs-Kulturen har havt sit egent¬ 
lige Omraade og naaet sin største Høide: det maa have væ¬ 
ret i Landstrækningerne nord og syd for Kongeaaen, hvor 



Fig. 80. Lerkar fra »Myrpold«, Løit Sogn, Aabenraa Amt. 

Aarhus Museum. V*. 

de paagjældende Gravhøie forekomme i saa overordentlig 
stor Mængde. Her er det tillige, at de ældre og skjønne 
Stridsøxer, som Fig. 74—75, oftest træffes, men sædvanlig 
ringere og af yngre Former op over Halvøen indtil Egnen 
nord for Limfjorden mellem Thy og Vendsyssel og sydpaa 
ned over Holsten. 

Faa tydeligste Maade afsluttes disse stedlige Kulturfor¬ 
skelle, naar vi gaa et Skridt længere ned i Tiden. Det vides 
fra Høiundersøgelser, at der over Gravene med de yngste 
Stridsøxer ligge Grave, der ikke indeholde disse Vaaben, men 
derimod Flintdolke med Fæste af Flint eller uden dette, 
spidst tilløbende for at indsættes i et Haandgreb af Træ. 

Aarb. f. nord. Oldk. og Hist. 1913. 21 

Skjønt forarbeidede Flintpile blive nu tillige almindelige, 
hvorimod Lerkar ere sjældne, altid kun smaa Kopper eller 

Skaale uden Ornamenter og af ringe For- 
arbeidning. Meget ofte frembyde disse 
Grave det nye Træk, at de ere dækkede 
af en Dynge Haandsten; samtidig her¬ 
med dannedes paa Fællesgravenes Om- 
raade de lavere og svagere byggede Grav¬ 
kister, hvori Udstyret for de Døde er 
Dolke og Flintpile. I Haderslev Museum 
opbevares der ikke faa Gravfund med 
Dolkblade fra dette Tidsafsnit; men især 
vise de talrige, skjønne Flintdolke, se 
Fig. 81, der ere fundne i Sønderjylland, 
at der her som i de øvrige gammeldan¬ 
ske Egne har været en egen Dolktid, et 
længere Tidsforløb, gjennem hvilket Kul¬ 
turen havde et eget Præg 1 . Flintdolken 
med Fæste er ret egentlig en nordisk 
Form, der kun i ringe Antal tindes spredt 
over de nærmere liggende tydske Egne. 

Dolkgravene ere de yngste fra Stenal¬ 
deren; efter dem følger Bronzealderen. 
Ensartet breder dette Lag sig over Lan¬ 
det; det har i sig optaget og udjævnet 
Forskjellene mellem de to ældre Kul¬ 
turer, Fællesgravenes og Enkeltgravenes. 
Den paafølgende Bronzealder er ogsaa 
ensartet over hele Landet; alt er fra nu 
af samlet under en fælles Udvikling, der 
fortsættes ned igjennem Tiderne. 

Der er hidtil kun talt om de to Stenalders Kulturer i deres 
Forskjellighed, men ikke om de Mennesker, som skabte og 

1 Om dette Tidsafsnit se Aarb. f. nord. Oldkynd. 1911, S. 291 og Nord. 
Fortidsminder, 1, S. 137. 



Fig. 81. Flintdolk, 
Fogdrup, Havsted 
Sogn, Tønder Nørre 
Amt. National¬ 
museet. 1 / 2 . 

bar disse Kulturer. Dog om deres indbyrdes Forhold vides 
jo ikke andet og mere end, at deres Haandværk, Kunstsmag 
og Gravskikke vare indbyrdes afvigende. At der var andre 
og større Forskjelle, kan ikke uden videre antages. Som 
foran bemærket hører der ikke et særligt Folk til hver Gruppe 
af særlige Sager. Fordi en ny Kultur viser sig, dannes der 
ikke et nyt Folk, og fordi den udvider sine Grænser, er det 
ikke givet, at selve Folket breder sig. Hvad der foreligger i 
Enkelt- og Fællesgravene berettiger ikke til at antage, at der 
var anden Forskjel mellem de to Kredse end den, der ses i 
Gravskikke og Industri. 

Der skal andet til, forat der kan tales om forskjellige 
Folk. Men i det foreliggende Tilfælde, naar det gjælder de 
to Stenaldre indenfor Landets Grænser, er der virkelig andre 
Forhold, nemlig Forbindelserne udadtil, det videre Grund¬ 
lag, hvorpaa de to Kulturer hvile. Det saaes foran, at Fæl¬ 
lesgravs-Kulturen indeholder Bestanddele, der ere hidkomne 
fra Europas Vesterlande, og at ikke usandsynligt ogsaa Be¬ 
folkningselementer ere indkomne ad denne Vei, mulig fort¬ 
sat gjennem Stengravenes Tid. Men paa samme Maade har 
Enkeltgravenes Kultur sit Grundlag sydpaa, i det Indre af 
Europa. Jordgrave som paa den jydske Halvø, med den 
Døde nedlagt i sammenbøiet Stilling, ere over det Indre af 
Europa almindelige i Stenalderen. De ældre Stridsøxer som 
Fig. 74 og 75 ere i Slægt med simplere Former sydpaa, og 
Lerkar som Fig 80 og de yngre retvæggede Bægre have en 
vid Udbredelse i samme Retning. Overhovedet har hele vor 
Stenalder ikke blot Tilknytning mod Vest, men ogsaa syd¬ 
paa, til Midten af Europa. Det maa da siges, at naar der 
for Fællesgravenes Kultur er nogen Grund til at antage Folke- 
forbindelser mod Vest, saa maa det for Enkeltgravenes Kultur 
antages, at der har været lignende Forbindelser mod Syd. 
Af disse to Hovedelementer skulde da vor Stenalders Be¬ 
folkning være dannet og sluttelig sammensmeltet til den En- 

21 * 

hed, som viser sig i Flintdolkenes Tid og endnu bestemtere 
i Bronzealderen. 

Ligesom det imidlertid for Kystlandskulturens Vedkom¬ 
mende blev udtalt, at en Befolkningstilvæxt kun kunde an¬ 
tages at være foregaaet langsomt og stærkt begrænset, saa- 
ledes man dette ogsaa siges for Indlandskulturen, og det 



med større Sikkerhed. Indbydelser sydfra ses nemlig at 
have gjort sig gjældende allerede i Dyssernes Tid, men kun 
ganske svagt. Der er i Danmark truffet ialt 4 Lerkar, et paa 
Bornholm, et paa Sjælland og to i Jylland af en Form og 
Art, der sikkert maa henregnes til det allerældste, som 
kjendes fra den yngre Stenalder i det Indre af Europa. Et 
af dem, fra Bornholm, er afbildet i Fig. 82; det stemmer i 
Grundtrækkene ganske med de ældste Lerkar fra den yngre 
Stenalder i det Indre af Frankrig og Tydskland 1 : den runde 
Bund, uden eller med kun svagt angiven Standflade, den 


‘ En Del Afbildninger ere sammenstillede af Prof. Carl Schuchhardt i 
Sitzungsber. d. Akademie d. Wissenschaften. Berlin 1913, S. 736 og 739. 

ejendommelig afsatte Hals og Snoreindtrykkene under Mun¬ 
dingsranden. Og ikke blot er et saadant Kar fundet i en 
Enkeltgrav høit oppe i Jylland, men ogsaa i to Tilfælde op¬ 
taget i Moser sammen med de foran omtalte ældste Lerkar 
fra Dyssetiden. Fremdeles er der i en Enkeltgrav fundet en 
tyndnakket Øxe af udpræget Art som de, der høre hjemme 
i de ældre Dysser. Saa tidlig kan altsaa Enkeltgravskultu¬ 
ren spores i Landet ved Siden af Fællesgravenes Kultur. I 
Dysserne paavistes der foran en Form af Stridsøxer, der er 
udgaaet fra Mellemeuropa, se Fig. 20. Det er ikke en Ind¬ 
vandring, der er foregaaet, men en langsom Indsivning af 
Kultur og dermed mulig ogsaa af Folk. Selv i Øxegravenes 
Tid maa dette være saa, idet der sydpaa ikke kan findes en 
ganske nøie Tilknytning for de hjemlige Stridsøxer til frem¬ 
mede Former; i hvert Fald de skjønneste og bedst forar- 
beidede som Fig. 74—75 ere om end af Oprindelse fremme¬ 
de, saa dog i deres videre Udvikling fuldt nationale. Er der 
sydfra indkommet Folk, maa dette være foregaaet ved en 
langsom Indsivning. 

Men skulde der nu spørges, om alle disse Paavisninger, 
der jo gaa nøie ind paa Sagen, og som dreie sig om store og 
betydningsfulde Forhold, som man næppe skulde vente at 
faa oplyste gjennem Mindesmærker og Fund, virkelig ere 
beviselige, da skal dertil svares, at der naturligvis ikke er 
sagt mere end, hvad der synes at være saa vel begrundet, at 
det kan og bør fremsættes. Men overalt er der talt med et 
vist Forbehold, fordi det jo ikke er udelukket, at nye Fund 
kunne pege i anden Retning, og fordi de alt foreliggende 
maaske kunne tydes paa anden Maade. Hvad der her er 
fremsat, maa da ogsaa helst modtages med et vist Forbehold, 
indtil andre, der virkelig ere fortrolige med denne vidtfor- 
grenede Sag, have godkjendt det. Hvad derimod fjærnere 
staaende ville udtale, har liden Betydning. 

Mest usikkert er det, som ofte fremhævet, om der har 
været Folk i Følge med Kulturoverførelsen dels fra Vest, 

dels fra Syd. Vanskelig vil der paa dette Punkt, i Stenalderen, 
eller overhovedet paa noget Punkt, kunne i det archæologisk 
foreliggende erkjendes en bestemt Forskjel paa Minder om en 
Kulturmeddelelse ogom en langsom Indsivningafetnyt Fol- 
keelement. Men meget er der dog her, som taler for det sidste: 
i den tidlige Stenalder laa disse Lande endnu for en stor Del 
aabne og ubeboede; forud var der kun en spredt og faatallig 
Befolkning; i dette Tidsrum foregik jo i det hele den videre 
Udbredelse af Befolkningerne over Europa. Vilde man uden¬ 
om alle de archæologiske Kjendsgjerninger, fra hvilke der 
her er sluttet, udtænke, hvorledes den yngre Stenalders Be¬ 
folkning i de gammeldanske Lande er fremkommen, saa 
maatte det vistnok blive ganske som det archæologisk er 
set: ved at der lidt efter lidt er indkommet Folk ad de to 
Hovedadgange fra Vest og fra Syd, medbringende den sær¬ 
lige Kultur fra de to Sider, hvorefter der under Optagelse af 
den ældre Befolkning i Landet er foregaaet en Sammen¬ 
smeltning til den Eenhed, som vi have for os ved Stenalde¬ 
rens Slutning, i Dolktiden. Denne Enhed, hvis ældste Be¬ 
standdele skulde være Efterkommere af Europas Urbeboere 
og de senere bestaa af delvis ikke-ariske Folk fra Europas 
vestlige Kystlande, i sidste Instans fra Middelhavet, og af 
ariske fra det Indre af Europa, skulde da være den første 
ensartede og eiendommelige Befolkning i de gammeldanske 
Lande. Tillige vore Forfædre, Grundlaget for den Befolk¬ 
ning, der i den første historiske Tid kaldes Danske, saafremt 
der senere ikke er foregaaet Ud- eller Indvandring, hvilket 
bliver Punkt for Punkt at undersøge ned gjennem Tiderne. 

Noget udførligere ere Befolkningsforholdene her bievne 
behandlede, fordi det tidligere herom foreliggende dels er 
uheldigt, dels utilstrækkeligt. Samme Anledning er der ikke 
til for Sønderjyllands Vedkommende at gjentage Undersøgel¬ 
serne om alle de øvrige Sider og Dele af den yngre Stenal¬ 
der, tilmed da der ikke fra denne Landsdel kan fremhentes 
noget, der særlig kunde opfordre hertil. Dette Tidsafsnit som 

Helhed i Sønderjylland maa siges at være tilstrækkelig be¬ 
handlet i Forbindelse med Landet nord for Kongeaaen, saa- 
ledes at der kan henvises til de talrige Arbeider, der ere 
fremkomne herom. 

I en Oversigt som den, der her forelægges, maa dog selv 
de mindre Enkeltheder omtales, der kunne være noget sær¬ 
ligt for dette Landomraade. Men der findes knap noget at 
anføre. Navnlig under Hensyn til det foran udviklede kan 
der dog mindes om, at baade mindre og meget store Arbeids- 
øxer medSkaftleie 1 ere særdeles almindelige i Sønderjylland, 
men tillige over hele Halvøen og sydpaa, navnlig i Bøhmen 
og Schlesien*, medens kun nogle enkelte ere trufne paa de 
danske Øer; her er derimod en tilsvarende grov Arbeidsøxe 
med Skafthul 3 ganske almindelig, ligesom den ogsa& fore¬ 
kommer i Sønderjylland. Atter her have vi et Træk, der synes 
at passe ind under Forholdet mellem de to indbyrdes for- 
skjellige Kulturer i Landet. Nævnes kan det ogsaa, at et 
nyt Redskab af beslægtet Art er fremkommet i Sønderjyl¬ 
land, nemlig den meget store og svære Hammer eller Kølle 
med Skaftrende Kig. 83, hvis særlige Anvendelse iøvrigt ikke 
kan angives. Denne Form, der har en vid Udbredelse, over 
Europa, kjendtes hidtil ikke i Norden; men nylig er der 
fremkommet to andre af samme Størrelse og iøvrigt ganske 
tilsvarende, fra Nørre-Jylland. Alle tre Stykker have en 
rundt tildannet Slagende, der ikke er kjendelig forandret 
ved Brug, en dyb Rende til Fastbinding og nedadtil en jævn 
Flade, der har sluttet til et bredt Anlæg ved Skaftets Hoved. 
Endelig maa nogle af Bopladsfundene omtales, men nær¬ 
mest paa Grund af den stedlige Interesse, de have; som 
oftest indeholde nemlig disse Fund kun de almindelig fore¬ 
kommende Stensager, mest itubrudte og ledsagede af Affald 
fra Flintens Bearbeidning, opsamlede i Markfladen og ikke i 

1 Ordning af Danmarks Oldsager, Stenalderen, 71. 

2 Sidst omtalte i Pravek, Kojetfn na Hané, 1908, S. 121. 

s Ordning o. s. v. 88. 

et bestemtere sondret Lag. Undertiden have dog Forholdene 
været anderledes, saaledes at noget nærmere kan siges om 
disse Pladser. 

Meget lavt liggende har en Boplads været nordlig paa 
Als, i Hagenbjerg Sogn, hvorfra Museet i Kiel har et større 
Fund fra den yngre Stenalder. Stedet er en ganske lav Holm 



Fig. 83. Stenkølle fra Terning, Hammelev Sogn. Haderslev Museum. V?. 


i den nu udtørrede Bundsø, der i Stenalderen mod Vest stod 
i Forbindelse med Havet. Der foreligger herfra en Mængde 
beskadigede Redskaber af Flint og Knogler, Affald fra Til¬ 
hugningen og ornamenterede Lerkarskaar. Fra samme Tid 
er et dog mindre Fund, der er opsamlet paa to flade Banker 
i Fuglsø, tæt indenfor Havkysten i Halk Sogn, Haderslev 
Øster Amt; den nu tilgroede Sø var i Stenalderen en Vig fra 
Havet. Om det endnu lavere liggende AfTaldslag ved Søn- 
derballe paa Nordsiden af Gjennerbugt er foran talt, S. 173. 
Mere svarende til det sædvanlige Forhold ved den yngre 
Stenalders Bopladser er Stedet ved Rother Thor strax uden¬ 
for Flensborg, hvor der paa en Høide er opgravet en Del 
Sager, der findes i Byens Museum; Fundet er fra Jættestu¬ 
ernes Tid. Atter meget lavt have de Bosteder ligget, som 
tørlagdes, da Mølledammen ovenfor Husum afvandedes i 
Aarene efter 1807. Der fremkom i den gamle Søbund to 

lave Høininger, paa og om hvilke der fandtes talrige Lev¬ 
ninger efter en Bebyggelse, der fra Stenalderen har strakt 
sig ned til den ældre Middelalder, da Mølledæmningen blev 
anlagt og Søen dannet; hovedsagelig er dog Fundet fra den 
yngre Stenalder 1 (Museet i Kiel). Alle disse og andre Fund 
ere dog lidet tiltrækkende eller lærerige, hvad der ogsaa gjæl- 
der om de tilsvarende Fund nordenfor Kongeaaen. 

Afset fra det foran hist og her anførte vides overhovedet 
intet vedrørende Sønderjyllands yngre Stenalder, der ikke 
ogsaa gjælder om og allerede er fremsat for de øvrige gam¬ 
meldanske Lande. Mindesmærkerne, deres Art, Form og 
Beliggenhed, Gravskikkene med deres Enkeltheder, Fundene 
i deres Sammensætning, de enkelte Oldsagformer, deres 
Forarbeidning, Størrelse og Mængde — Alt er som norden- 
for den nuværende Grænse. Fællesskab i Eet og Alt strakte 
sig i Stenalderen hen over denne Linie, og fælles er, hvad 
der kan fremføres som den sidste Forstaaelse af dette Tids¬ 
rum. 

N aarden yngre danske Stenalder havde en Fylde og naaede 
en Høide, som ikke har sit tilsvarende andetsteds i det nord¬ 
ligere Europa, da har dette fra første Færd af beroet paa, at 
den var en Gren af den tidlig fremkomne Kultur over det vest¬ 
lige Middelhavs og i Vesteuropas Kystlande; men ned gjennem 
Tiden og mod Slutningen beroede det paa, at Stenalderen i 
Norden fortsattes længere og derfor udvikledes videre end 
mod Syd. Naar Befolkningen naaede en Talrighed og Trivsel 
som i intet andet Land, saa skyldtes dette den rigelige Fore¬ 
komst af Tidens vigtigste Nyttestof, den gode Flint, frem¬ 
deles Jordbunden, der var vel egnet til Dyrkning og Kvæg¬ 
hold, det milde Øklima, de udstrakte Kyster 2 , som skabte 
søfarende Folk, Landets Udstykning ved Fjorde og i Øer, 
der begunstigede Dannelsen af Oldtidens Smaasamfund, de 

1 Mittheil. d. anthropolog. Vereins, Kiel 1902. 

* Se herom Johannes Steenstrup i Historisk Tidskrift, 8. Bække, 

3, S. 2. 


Digitized by Google 


Original from 

UNIVERSITY OF MICHIGAN 



322 


FÆLLESGHAVENE OG ENKELTGKAVENE. 


fortsatte Indflydelser og Modtagelser udefra, der medførte 
Fremskridt 1 . Saaledes dannedes den eiendommelige, natio¬ 
nalt prægede dansk-nordiske Stenalders Kultur, den Sum 
af Evner og Færdigheder, der arvedes og høinedes gjennem 
Slægterne. 

1 Den tydske Videnskab forklarer Sagen paa anden Maade, nemlig 
ved at antage en særlig fremragende Naturbegavelse hos Nordboerne, der 
har været saa kraftig, at den har kunnet nedarves fra Stenalderen indtil 
Nutiden, idet den dog fra Nordboerne er bleven overført paa Tydskerne. 
Videnskaben drager deraf den Slutning, >at Tydskeren kun da er istand 
til i Overensstemmelse med sine store Evner overalt at naa det høie- 
ste, naar han holder sig til sin egen Kraft og sine gudbenaadede Evner< 
(Prof. G. Kossina, de foran anførte Skrifter og navnlig »Deutscher Volks- 
wart, 1913, S. 1 flg.). 

